
BRIAN TRACY este unul dintre speakerii şi formatorii de 
top din întreaga lume. A ţinut peste 5 000 de conferinţe în 
mai mult de 70 de ţări, pe teme precum leadershipul, 
strategia, vânzările, dezvoltarea personală şi profesională şi 
afacerile de succes, remarcându-se prin amestecul unic de 
umor, cunoștințe, experienţă și entuziasm. 

Este preşedintele companiei Brian Tracy International, cu 
sediul în Solana Beach, California, specializată în instruirea 
şi dezvoltarea indivizilor și a organizaţiilor. De asemenea, 
este preşedinte al Brian Tracy University şi ocupă poziţia de 
Chief Learning Officer al iLearning Global.com. A scris 
peste 70 de cărţi şi a creat peste 300 de programe de training 
în format audio şi video. Materialele sale au fost traduse în 
peste 40 de limbi şi sunt folosite în peste 60 de ţări. Participă 
la afacerile din comunitatea creată în jurul lui şi este 
consultant pentru numeroase organizaţii nonprofit. 

Printre titlurile lui Brian Tracy traduse la Curtea Veche 
Publishing se numără: Cum conduc cei mai buni lideri, Taci 
şi treci la treabă!, Punct ochit, punct lovit, 100 de legi eterne 
ale succesului în business, Superstar în vânzări, Începe CU ce 
nu-ți place!, Rezolvă acum!, Transformarea Phoenix şi De 


neoprit. 


ILINCA GÂNGĂ a studiat literatură şi filosofie la Lyon, 
specializându-se ulterior în literatură comparată în cadrul 
unui master de cercetare urmat la Sorbona. Este pasionată 


de traducere şi de confluenţele dintre literatură și arte. 

Legea cauzei și efectului 
Totul se întâmplă cu un motiv. Pentru fiecare efect 


din viaţa ta există o cauză sau o înşiruire de cauze 
specifice, măsurabile, care pot fi definite şi 


identificate. 


Legea acțiunii și reacţiunii 
Pentru fiecare acțiune există o reacțiune egală și 


opusă. 


Legea semâănatului şi seceratului 
„Ce seamănă omul, aceea va şi secera.“l (Galateni 


6:7) 


Legea probabilităților 
Pentru fiecare eveniment există probabilitatea să se 


petreacă în anumite circumstanţe. 


Legea atracției 
Eşti un magnet viu. Inevitabil, vei atrage în viaţa ta 


oamenii, circumstanţele, ideile şi resursele care sunt 


în armonie cu gândurile tale predominante. 


Legea convingerilor 
Orice lucru în care crezi cu tărie devine realitatea ta. 


Legea minții 
Un corolar al legii credințelor. Gândurile se 
transformă în realitate. În cele din urmă, gândurile 


tale se materializează în lumea care te înconjoară. 


Legea așteptărilor 

Orice lucru despre care ești încrezător că se va 
întâmpla devine profeția ta care se împlineşte de la 
sine. În viaţă, nu primeşti ceea ce vrei, ci lucrurile la 


care te aştepţi. 


Legea activităţii subconștiente 
Orice gând sau obiectiv pe care îl nutreşti în mintea 


conştientă va fi receptat în subconștient sub forma 


unui ordin sau a unei îndrumări. 


Legea afirmațiilor 
Orice obiectiv repetat permanent pe un ton pozitiv, 


personal, axat asupra prezentului va fi receptat în 
subconștient sub forma unui ordin. Efectele se vor 


manifesta astfel în viaţa ta datorită legii atracției. 


Legea corespondentelor 
lumea ta exterioară o reflectă pe cea interioară; ce 


se întâmplă în afara ta este o oglindire sau o 


manifestare a ceea se petrecere înăuntrul tău. 


Legea echivalenţelor mintale 
Sarcina ta principală este să creezi în interiorul tău 


echivalentul mintal al lucrurilor de care îţi doreşti să 
te bucuri în exterior. Gândurile legate de trecut sau 
viitor nu contează. Cel mai important este felul în 


care te gândeşti la momentul prezent. 


Legea sugestiei 
Gândurile tale creează un câmp de atracție care îţi 


aduce fie ceea ce îţi doreşti, fie ceea ce nu îţi doreşti. 


Legea responsabilității 
Eşti 100% responsabil de tine însuţi, de tot ceea ce 


ești și de tot ceea ce vei deveni. 

Legea așteptărilor pozitive 
Cu cât ai mai multă încredere că din fiecare situaţie 
va ieşi ceva bun, cu atât mai mari sunt şansele să se 


întâmple astfel. 


Legea orientării spre viitor 
Nu contează de unde vii; tot ce contează e încotro te 


îndrepți. 


Legea sincronicităţii 

Unele lucruri se întâmplă în absenţa unui raport 
direct între cauză şi efect. Evenimentele sunt 
adeseori legate între ele de un sens anume, nu de 


cauzalitate. 


Legea scopului 
Secretul succesului este statornicia scopului. 


Legea controlului 
Ai o părere pozitivă despre tine în măsura în care 


simţi că deţii controlul asupra propriei vieţi. Ai o 
părere negativă despre tine în măsura în care simți 
că alți oameni ori forțe exterioare deţin controlul 


asupra îa. 


Legea întâmplării 
Este opusul legii controlului, conform căreia planul 
eșuat înseamnă eșec planificat. Să actionezi fără scop 


înseamnă să trăieşti fără scop. 


Legea clarității 
Cu cât îţi este mai clar ceea ce vrei, cu atât mai 


repede vei obţine acel lucru. 


Legea dorinţei 
Abilitățile tale nu sunt limitate decât de intensitatea 


prin care îți dorești ceva. 


Legea accelerării accelerației 
Lucrul spre care te îndrepți se îndreaptă la rândul 


său către tine: ce se aseamănă se adună. 


Legea concentrării 
Orice lucru asupra căruia stărui creşte şi sporeşte în 


lumea ta. 

Legea diferenţelor esenţiale 
Diferenţele mici la nivelul cunoştinţelor şi 


aptitudinilor duc la diferenţe uriaşe în rezultate. 


Legea complexităţii integrative 
In orice grup, cel care își întregeşte cea mai mare 
cantitate de informaţii se va remarca şi îi va domina 


pe toţi ceilalți din grup. 


Legea autodezvoltării 
Invaţă orice ai nevoie ca să atingi orice obiectiv pe 
care ţi-l stabileşti. Nu există limite când vine vorba 


despre ce poţi realiza. 


Legea talentului 
Nu-ţi vei dezvolta niciodată vreun talent sau vreo 


aptitudine fără să ai, mai devreme sau mai târziu, 
şansa de a pune acel talent sau acea abilitate în 


slujba unui scop potrivit. 


Legea varietății 
Succesul tău va fi determinat de calitatea şi 
cantitatea de idei pe care le poţi elabora ca să îţi 


imbunătățeşti situaţia. 

Legea serviciilor oferite 
Recompensele tale vor fi mereu pe măsura 


serviciilor pe care le-ai făcut celorlalți. Universul 
este într-un echilibru permanent: primeşti ceea ce 


oferi. 


Legea practicii 
Ceea ce practici în mod repetat devine, în cele din 


urmă, un nou obicei sau o nouă deprindere. 


Legea perfecționării treptate 

Devii mai bun încetul cu încetul şi puțin câte puțin. 
Excelența este un proces lung şi anevoios de 
progrese succesive minuscule, poate imperceptibile, 
dar care, odată ce se acumulează, se transformă în 


măiestrie. 


Legea deciziei 
Oamenii au succes pentru că au luat decizia clară, 


neechivocă, pe viaţă și pe moarte de a avea succes. 
Oamenii care nu au succes nu au luat niciodată 


această decizie. 


Legea iubirii 

Tot ce faci în viaţă este fie pentru a primi iubire, fie 
pentru a compensa lipsa iubirii. Corolarul înseamnă 
că vei avea cu adevărat succes și vei fi fericit când te 
vei dedica trup și suflet acelui lucru pe care îți place 


cel mai mult să îl faci. 


Legea îmbunătățirii 
Viaţa ta devine mai bună când şi tu devii mai bun. 

Legea carismei 
Cu cât eşti mai plăcut de ceilalți, cu atât mai mult 


vor fi influenţaţi de tine și te vor ajuta să îţi atingi 
obiectivele. 


Legea stimei de sine 

Cu cât te placi, te respecţi şi te apreciezi pe tine 
însuți mai mult, cu atât mai mult îţi va plăcea de 
ceilalţi, îi vei respecta și aprecia şi cu atât mai mult 


vei fi plăcut, respectat şi apreciat la rândul tău. 


Legea afirmațiilor 
Orice afirmaţie puternică pe care o repeți din nou şi 


din nou în mintea conştientă va fi îndată receptată 


de subconștient sub forma unui ordin. 


Legea activităţii subconștiente 
Orice este acceptat de subconștient începe să se 


materializeze în lumea din jurul tău. 


Legea substituţiei 
Mintea conştientă nu se poate concentra decât 


asupra unui gând, iar tu poţi alege acel gând. Poţi 
alege să înlocuieşti oricând un gând pozitiv cu unul 


negativ. 


Legea reversibilităţii 
Așa cum sentimentele generează acțiuni pe măsură, 
și acțiunile generează sentimente pe măsură. Tu 


singur te poţi motiva så te simţi aşa cum vrei. 


Legea reciprocității emoţionale 

Când faci și spui ceva ce îi face pe ceilalţi să se simtă 
bine, în mod inconştient îşi vor dori să te 
răsplătească şi să te facă la rândul lor să te simţi 


bine. 

Legea relațiilor 
Cu cât mai multă lume te cunoaşte și are o părere 


bună despre tine, cu atât mai mult succes şi 


oportunităţi vei avea. 


Legea respingerii 
Opusul legii atracției: respingi în mod automat 
oamenii şi circumstanţele care nu sunt în armonie 


cu gândurile tale predominante. 


Legea efortului indirect 
Obţii ce vrei de la ceilalți mai degrabă indirect decât 


direct. 


Legea dărniciei 
Cu cât dai mai mult de la tine fără să aştepţi ceva la 
schimb, cu atât mai mult vei primi înapoi de unde te 


aştepţi mai puţin. 


Legea efortului indirect 
In loc să încerci să îl impresionezi pe celălalt, pune-i 


întrebări și arată-te impresionat de ce îţi spune. 


Legea carismei 
Cu cât cineva te place mai mult, cu atât mai ușor 


este să-l influenţezi. 


Legea reciprocităţii 
Dacă faci ceva pentru un om, şi el va dori să facă 


ceva pentru tine. 

Legea abundentei 
Trăim într-un univers a cărui abundență nu are 


limite. Există de toate din plin pentru fiecare. 


Legea emulației 
Vei avea succes exact în măsura în care afli ce fac alți 


oameni de succes și faci şi tu la fel din nou şi din 


nou. 


Legea economisirii 
Dacă economisești și investeşti 10% din venitul tău 


pe durata anilor de muncă, la pensie vei fi milionar. 


Legea acumulării 
Banii economisiți și investiţi cu speranţă și dorință 
vor da naştere unui câmp de energie și vor atrage şi 


mai mulţi bani. 


Legea oportunităţilor 
Când vei fi pregătit, oportunitatea potrivită ţi se va 


ivi exact la timpul potrivit. 


Legea investiţiei 

Trebuie să faci cercetări înainte să investești. Trebuie 
să petreci cel puţin la fel de mult timp studiind 
despre investiţii cât petreci câștigând banii pe care îi 


investești. 


Legea conservării 
Nu contează cât de mult câştigi, ci cât de mult 


strângi. 

Legea concentrării 
Orice lucru asupra căruia stărui creşte şi sporeşte în 


lumea ta. 


Legea deciziilor 
Orice decizie clară, specifică de a face ceva precis îţi 


limpezeşte mintea și îţi activează creativitatea. 


Legea activităţii supraconştiente 
Orice gând, plan, obiectiv sau idee care persistă în 


mintea conştientă trebuie transformate în realitate 


de către mintea supraconştientă. 

Legea rezultatelor 
Recompensele tale vor fi întotdeauna pe măsura 


calităţii, cantității şi rapidităţii rezultatelor pe care le 
obţii pentru alții. 


Legea efortului susținut 
Orice obiectiv, sarcină sau activitate se pretează 


efortului susținut depus într-o muncă asiduă. 


Legea mentalităţii detașate 
Dacă există vreo activitate pe care, ştiind ce ştii 


acum, nu ai fi întreprins-o din capul locului, scapă 


de ea cât mai repede posibil. 

Legea flexibilităţii 
Trebuie să ai o idee clară despre obiectivul tău, dar 
trebuie să rămâi flexibil în privința modului de a-l 


îndeplini. 

Legea curajului 
Dacă mergi în direcţia obiectivelor tale plin de 


curaj, îți vor veni în ajutor forțe nevăzute. 


Legea obiceiurilor 
In lipsa unei decizii clare din partea ta sau a vreunui 


factor exterior, vei continua să procedezi la fel la 
infinit. Mai mult, orice faci din nou şi din nou se 


transformă într-un obicei. 


Legea prezumţiei 
Acţionează asupra a ceea ce îţi doreşti sincer ca şi 


cum ar fi imposibil să dai greș și se va îndeplini. 

Legile fundamentale ale 
norocului 


Toată lumea vrea să fie cât mai sănătoasă, fericită, 
prosperă şi mulțumită. Însă doar câţiva duc o viaţă 
cu adevărat fericită, pe deplin activă şi împlinită. Cei 
mai mulți au un sentiment care nu le dă pace că s-ar 
putea descurca mult mai bine decât în prezent — 
dacă ar şti cum. Trăiesc mult sub nivelul 
potenţialului lor înnăscut de dobândire a succesului 
şi fericirii. Ar putea avea o stare de sănătate mult 
mai bună, ar putea câştiga mai mulţi bani, ar putea 
obţine și mai mult succes, recunoaştere şi apreciere 
şi s-ar putea bucura de o viaţă mult mai împlinită. 

În ce mă priveşte, am pornit la drum cu foarte 
puţine avantaje. Părinţii mei nu au avut niciodată 
bani, iar tatăl meu a fost șomer pe perioade 
îndelungate. Am abandonat liceul şi am făcut 
muncă fizică mulţi ani. La 24 de ani, încă nu aveam 
nicio direcţie. Eram falit, șomer, profund îndatorat, 
fără nicio aptitudine, educaţie, prieteni de încredere 
şi nici nu îmi întrezăream vreun viitor. 

Apoi am început să mă întreb: „De ce unii au 
mai mult succes decât alții? De ce unii au mai mulţi 
bani, locuri de muncă mai bune, familii mai fericite, 
radiază de sănătate şi duc o viață palpitantă? 


Conduc mașini impozante, poartă haine mai 


frumoase și trăiesc în case mai mari. Mereu par să 
aibă bani. Mănâncă la restaurante scumpe, se duc în 
excursii frumoase şi au vieţi împlinite. De ce?“ 

Mi s-a spus că oamenii de succes sunt pur și 
simplu norocoși; cei care nu au succes și sunt 
nefericiti sunt doar victime ale ghinionului. 
Însemna oare că cei care provin dintr-un mediu 
nefavorizat şi care, atunci când au pornit la drum, 
şi-au dat silința, au învățat mult și au ajuns sus 
datorită dedicării și efortului lor sunt pur și simplu 
norocoşi? Însemna că cei care au venit din toate 
colţurile lumii, fără niciun prieten, fără să cunoască 
limba, fără niciun ban şi fără nicio oportunitate, dar 
care au obţinut succesul sunt pur şi simplu 
norocoși? Nu avea sens din punctul meu de vedere. 

Conform băncii globale Credit Suisse, în 2022 
Statele Unite numărau peste 22 de milioane de 
milionari. Mulţi dintre ei, dacă nu majoritatea, 
deveniseră milionari prin forţe proprii. În acelaşi an, 
au mai apărut în jur de 2,5 milioane de noi 
milionari. Toţi oamenii aceştia sunt pur şi simplu 
norocosi? 

Ceea ce am învăţat, şi urmează să îţi 
împărtăşesc, este rezultatul a peste 25 de ani de 
studiere a modului în care oamenii de succes 
gândesc, simt, acționează, se comportă şi iau 
hotărâri. Concluzia este că norocul este predictibil. 


Nu există o serie de întâmplări aleatorii de care unii 


au parte din plin, iar alţii deloc. În realitate, poţi 
avea tot norocul pe care îl vrei dacă faci ce fac 


oamenii așa-zişi NOrocoşI. 


Norocul este predictibil. Poţi avea tot 
norocul pe care îl vrei daca faci ce 
fac oamenii așa-zişi norocoşi. 


Legea cauzei și efectului 


În secolul al V-lea î.Hr., câţiva filosofi greci au 
propus ceea ce a devenit legea fundamentală a 
gândirii şi filosofiei occidentale. Într-o epocă în care 
toată lumea credea în zeii de pe Muntele Olimp și în 
influența haotică şi fără cauză a elementelor, aceşti 
filosofi au înaintat ideea că trăim într-o lume 
condusă de legi, guvernată de un sistem al ordinii, 
indiferent că îi înțelegem principiile sau nu. Astăzi 
sintetizăm aceste principii sub forma legii cauzei şi 
efectului. O acceptăm drept parte din viaţă. Însă în 
acele vremuri, era o idee remarcabilă și dezbătută 
intens. 

Legea cauzei şi efectului spune că totul se 
întâmplă dintr-un motiv: pentru fiecare efect din 
viața ta există o cauză sau o serie de cauze specifice, 
măsurabile, care pot fi definite și identificate. Dacă 
îți doreşti ceva în viață, un efect anume, caută pe 


cineva care a obţinut acelaşi rezultat. Făcând 


lucrurile pe care acea persoană le-a făcut, te vei 
bucura în cele din urmă de aceleași rezultate şi 
recompense. 

Succesul nu este întâmplător. Nu este rezultatul 
unui noroc predominant. Chiar dacă nu ţi-e clar 
cum ai ajuns de unde erai la cine ești azi, ai făcut o 
anumită serie de pași care te-au adus aici. De fapt, 
nu te-ai fi putut îndrepta altundeva. 

Te afli unde te afli și eşti ceea ce ești datorită ţie. 
Alegerile și deciziile luate de-a lungul anilor ţi-au 
influenţat viaţa de acum. Partea minunată este că, în 
orice clipă, poţi începe să faci alegeri şi paşi diferiţi 
și inevitabil vei ajunge într-un loc diferit de cel în 
care eşti astăzi. 

Statele Unite sunt pline de sute de mii de oameni 
care provin din medii complicate, cu toate tipurile 
imaginabile de handicap şi dezavantaje, dar care şi- 
au clădit vieți minunate. Adeseori, cei din jur pun 
reuşita lor pe seama norocului. Însă dacă vorbeşti cu 
aceşti oameni şi le afli povestea, vei descoperi că 
norocul nu are nimic de-a face cu succesul lor - și 
nici cu al tău. 

Legea cauzei şi efectului funcționează în ambele 
direcții: statuează şi că, dacă un efect nefericit se 
produce în viaţa ta, cum ar fi lipsa banilor, probleme 
în relaţii sau un loc de muncă ori o carieră 
nesatisfăcătoare, poţi căuta originea acelui efect în 
lucrurile pe care le-ai făcut și care l-au cauzat. 
Fliminând cauzele, elimini efectele, uneori peste 


noapte. Oamenii de succes, prosperi şi fericiți au 


descoperit legile care ne guvernează viața şi și-au 
conceput-o pe a lor în armonie cu ele. În consecinţă, 
au parte de mai multă bucurie şi satisfacţie şi 
realizează mai multe în câţiva ani decât omul de 
rând într-o viață. 

Așa se întâmplă la jocurile de poker când cei 
care câștigă râd şi spun glume, în timp ce învinşii 
spun: „laci și pariază.” În lumea din jurul tău, 
câştigătorii sunt ocupați şi muncesc ca să îşi atingă 
scopul, în timp ce oamenii de rând caută să se 
implice cât mai puţin, sperând că o să iasă ceva bun. 
Câştigătorii îşi atribuie succesul muncii susținute și 
dedicării. Mediocrii își atribuie eşecul ghinionului. 

Poate cel mai important corolar al legii cauzei și 
efectului este: gândurile sunt cauze, iar condiţiile 
efecte. Mintea ta este cea mai mare forță din univers. 
Așa cum a spus Ralph Waldo Emerson: „Omul 


devine ceea ce gândeşte în majoritatea timpului.“ 


Gândurile sunt cauze, iar condiţiile 
efecte. 


Te afli unde te afli şi eşti ceea ce eşti datorită 
modului în care gândești. Gândurile tale sunt 
creative şi, în cele din urmă îţi creează realitatea, 
astfel că dacă îţi schimbi gândirea, îţi schimbi viața. 


Cei mai mari gânditori ai tuturor timpurilor, 


începând cu primii filosofi, din perioada celor mai 
vechi religii şi şcoli de gândire, au accentuat ideea că 


mintea are puterea de a modela destinul omului. 


Legea acțiunii și reacţiunii 


O altă versiune a legii cauzei și efectului este legea 
acțiunii şi reacţiunii, stabilită de Sir Isaac Newton. 
Conform acesteia, pentru fiecare acţiune, există o 
reacțiune egală şi opusă. Altfel spus, acțiunile au 
consecințe. La început, poţi decide și controla o 
anumită acțiune, dar odată ce ai iniţiat-o, 
consecințele îți scapă adeseori printre degete. Odată 
ce ai făcut sau ai spus un anumit lucru, consecinţele 
capătă putere și forţă. Din acest motiv, toți oamenii 
de succes tind să se gândească foarte bine la ce spun 
și ce fac, în timp ce oamenii care nu au succes tind 
să nu se preocupe, fiind chiar neglijenţi în privinţa 
afirmațiilor şi comportamentului lor. 

Ca să te bucuri mai mult de ceea ce oamenii 
numesc noroc, secretul este să întreprinzi mai multe 
dintre acele acțiuni care au şanse să fie urmate de 
consecințele pe care ţi le dorești. În același timp, 
trebuie să iei decizia conștientă de a evita acele 
acțiuni care nu vor fi urmate de consecințele vizate 
de tine sau, şi mai rău, care vor fi urmate de 
consecințe nedorite. Dacă lucrezi în vânzări, 
acţiunile care ţin de căutarea potenţialilor clienţi, 
prezentarea produsului, menţinerea legăturii cu 


aceștia și lucrul continuu pentru atragerea altor 


clienți şi recomandări vor avea drept consecințe 
succesul în vânzări, venituri mai mari, sentimentul 
de mândrie și o mai mare satisfacție pe plan 
profesional. Cu cât întreprinzi mai multe astfel de 
acțiuni, cu atât mai des te vei bucura de consecințe 
plăcute. Pe de altă parte, cu cât întreprinzi mai 
puține acţiuni de acest tip, cu atât mai rar vei avea 
parte de aceste consecinţe. 

O altă reformulare a legii cauzei și efectului e 
legea semănatului şi seceratului: „Ce seamănă omul, 
aceea va și secera.“ (Galateni 6:7) Ce culegi astăzi e 
rezultatul a ceea ce ai semănat în trecut. 

Legile cauzei şi efectului, acțiunii și reacţiunii, 
semănatului şi seceratului sunt adevăruri 
atemporale, principii universale care există de la 
începuturile omenirii. Succesul, fericirea și marile 
realizări rezultă din organizarea vieţii tale în 
conformitate cu aceste principii atemporale. Când 
vei proceda astfel, vei obține satisfacţie la un nivel 
rar atins de oamenii de rând, iar ceilalți vor începe 


să îţi spună că eşti norocos. 


Legea probabilităților 


Legea probabilităților este un factor vital pentru 
explicarea norocului. Această lege spune că pentru 
fiecare eveniment există probabilitatea ca el să se 
petreacă în anumite circumstanţe. Evenimentele au 
loc în viața ta cu o regularitate logică, sistematică. 


De exemplu, dacă dai cu banul, pe termen lung, 50% 


din timp va fi cap şi 50% pajură. Probabilitatea de a 
ieși cap sau pajură e de 50%, indiferent de câte ori 
dai cu banul. Poţi să foloseşti aceeași monedă de 5 
000 de ori. De fiecare dată când dai cu banul, 
probabilitatea rămâne 50% cap, 50% pajură. Ca să ai 
mai mult noroc, sarcina ta principală este să îţi 
sporeşti probabilitatea de a obţine succes în fiecare 
domeniu important pentru tine. 

De-a lungul acestei cărți, îți voi oferi zeci de 
moduri prin care să influenţezi probabilitățile de 
obținere a rezultatelor dorite teoretic în tot ceea ce 
faci. lată un exemplu. Imaginează-ţi pe cineva care a 
băut exagerat şi care abia se ţine pe picioare, într-o 
încăpere slab luminată, iar la vreo zece metri 
distanță o placă de darts. Persoana respectivă are la 
dispoziţie o cantitate infinită de săgeți ca să 
țintească. Nu vede limpede, nici nu e vioaie şi nu are 
experienţă în a arunca săgeți la ţintă, dar începe să o 
facă. Care sunt şansele să ţintească? Nu prea multe. 
Dar după toate probabilitățile, dacă aruncă destule 
săgeți în direcţia țintei, mai devreme sau mai târziu 
o să ţintească. 

Care sunt șansele ca această persoană să 
țintească în centru? Dacă aruncă suficiente săgeți, 
dacă stă acolo îndeajuns de mult, învață să ochească 
bine și continuă să arunce săgeți la nesfârşit, în cele 
din urmă va reuși, şi aşa şi trebuie, să ţintească în 
centru. 

lată una dintre lecţiile principale în viaţă. 


Indiferent cine ești sau din ce punct porneşti, dacă 


incerci suficient de mult, dacă înveţi din fiecare 
încercare şi perseverezi să ţinteşti un obiectiv 
important pentru tine, în cele din urmă vei reuși, şi 
aşa şi trebuie, să ţinteşti în centru. Nu este o 
chestiune de noroc, ci doar de probabilităţi. 

Imaginează-ţi acum că aceeaşi persoană, 
complet trează, urmează un curs avansat de aruncat 
săgeți la ţintă ţinut de un jucător profesionist. Apoi 
așezi persoana asta la patru-cinci metri de ţintă într- 
o cameră bine luminată și îi dai o cantitate mare de 
săgeți frumos sculptate, cu o înaltă precizie. 
Individul aruncă fiecare săgeată chibzuit şi voit, 
ajustându-şi ținta de fiecare dată. Ce se va întâmpla? 
Îmbunătăţirea tuturor factorilor controlabili - 
cunoştinţele, abilităţile, lumina, concentrarea, 
claritatea țintei şi distanţa la care e situată placa de 
darts - va spori considerabil probabilitatea ca 
personajul nostru să ţintească în centru mai 
devreme decât în primul caz. 

Prin examinarea fiecărei părți a procesului de a- 
ti atinge cele mai importante obiective, prin luarea 
în considerare a fiecăreia şi îmbunătăţirea sa pe cât 
de mult posibil, vei crește considerabil probabilitatea 
de a obţine succesul pe care ţi-l doreşti. Dacă vrei să 
ai succes în orice domeniu și îți este clar, în scris, ce 
înseamnă succesul pentru tine, ai şanse mult mai 
mari să reuşeşti. Dacă apoi înveţi şi îţi dezvolţi 
cunoştinţele și abilitățile necesare pentru a excela în 
acel domeniu, îţi vei spori şansele de succes. Dacă te 


asociezi cu cine trebuie, dacă te organizezi şi îţi 


gestionezi timpul extrem de bine, dacă te mişti 
repede atunci când se ivește o oportunitate, dacă 
perseverezi în faţa obstacolelor și îţi asumi riscuri 
inteligente pentru a-ți accelera progresul, eşti pe 
drumul cel bun. Îţi vei creşte şansele, iar într-un an, 
doi, vei obţine succesul pe care alții nu îl obţin în 10 
sau 20 de ani în care s-au concentrat mai puţin. Nu e 
o chestiune de noroc. Legea mediilor spune că, deşi 
nu poți prezice care eveniment dintr-o serie dată va 
avea succes, făcând un anume lucru de suficient de 


multe ori, îţi vei îndeplini obiectivul. 


Dacă îţi este clar ce înseamnă 
succesul, ai șanse mult mai mari să 
reușești. 


De exemplu, o femeie participă la un eveniment 
important într-o rochie frumoasă. Îi vine perfect. 
Culorile se potrivesc de minune cu nuanţa tenului 
său şi cu părul şi o pun în lumină din toate punctele 
de vedere. Arată splendid. O prietenă o întreabă: 
„De unde ţi-ai luat rochia asta minunată?“ 

Ea îi răspunde: „Am vrut să arăt impecabil 
pentru evenimentul acesta, așa că am căutat prin 
magazine până am găsit rochia ideală. 

Prietena ei îi spune: „Ai noroc că ai găsit rochia 
perfectă pentru acest eveniment.” 

Această femeie a avut o idee clară despre rochia 


ideală pentru petrecere. A luat decizia folosindu-se 


de experienţa ei legată de ţinute, de culori şi 
materiale. A adunat informaţii citind reviste de 
modă și privind reclame. A sunat la câteva magazine 
ca să afle ce au pe stoc și ce mărimi. A intrat 
pe câteva site-uri ca să vadă şi alte opţiuni. A 
început o căutare pe cont propriu şi a mers din 
magazin în magazin, probând diferite rochii și 
comparându-le cu obiectivul și experienţele ei. Într- 
un târziu, a găsit un butic într-un centru comercial 
aflat la distanţă care avea exact rochia potrivită, în 
culoarea, mărimea și croiala perfectă pentru ea. 
Norocul nu a avut nimic de-a face cu acest 
proces de selecţie. Femeia ştia clar ce îşi doreşte, a 
făcut cercetări amănunțite, s-a folosit de telefon şi de 
internet ca să nu piardă timpul pe drumuri şi a 
vizitat numeroase magazine până să găsească exact 
ce caută. Șansele de a găsi rochia ideală într-un 
singur magazin erau scăzute, însă legea mediilor 
spune că, dacă va căuta în suficiente magazine, 
având o idee clară în legătură cu ce își dorește, în 
cele din urmă va găsi ceea ce caută. Dacă a făcut 
parte din ecuaţie, norocul nu a avut decât un rol 


minor. 


Legea atracției 


Poate cel mai important factor de noroc dintre toate 


este legea atracției. Conform acestei legi, eşti un 


magnet viu, astfel că, inevitabil, atragi în viaţa ta 
oameni, circumstanţe, idei și resurse care sunt în 


armonie cu gândurile tale predominante. 


Inevitabil, atragi în viața ta oameni, 
circumstanţe, idei și resurse care sunt 
în armonie cu gândurile tale 
predominante. 


După cum vezi, legea atracției este o extensie 
directă a legii cauzei și efectului. Din experiența 
mea, legea atracției explică, în teorie, fiecare 
circumstanţă a vieţii tale. Cei care se gândesc şi 
vorbesc încontinuu despre ce îşi doresc atrag tot mai 
mult din lucrurile pe care şi le doresc în viaţă. Cei 
care condamnă şi se plâng sau care sunt invidioși, 
furioși şi  ranchiunoşi atrag în permanență 
experienţe negative. 

La fel ca alte legi, legea atracției este neutră. 
Aceste legi nu au favoriţi. Funcţionează în sprijinul 
sau împotriva ta, pozitiv sau negativ, în funcţie de 
tine. Cea mai importantă lecţie de viaţă pe care o vei 
învăţa vreodată este că sarcina ta principală este să 
te gândeşti şi să vorbeşti doar despre lucrurile pe 
care le vrei şi să te educi să refuzi să te gândești şi să 
vorbeşti despre lucrurile pe care nu le vrei. Sună 
simplu, dar adeseori este cel mai complicat lucru pe 
care ai încercat vreodată să îl faci. Vom reveni des la 


acest principiu de-a lungul cărții. 


Legea convingerilor 


Legea convingerilor e un alt factor de noroc pe care 
îl poţi folosi în avantajul tău. Din nou, funcționează 
în sprijinul sau împotriva ta. Conform acestei legi, 
orice lucru în care crezi cu tărie devine realitatea ta. 
William James, renumitul psiholog al cărui 
nume este asociat Universităţii Harvard, a spus că 
„din convingere izvorăște faptul concret. Noul 
Testament spune:  „Facă-vi-se după credința 
voastră!” (Matei 9:29). Vechiul Testament spune: 
„Căci el este ca unul care își face socotelile în suflet!“ 
(Proverbe 23:7). De-a lungul istoriei, oamenii au 
înțeles că lucrurile în care credem joacă un rol 
major în viziunea noastră asupra lumii, în gândirea 
și comportamentul nostru. Dacă ai o convingere 
absolută că eşti menit să ai o viață plină de succes, 
vei gândi şi te vei comporta în consecinţă și totul va 
deveni realitate pentru tine. Dacă ai convingerea 
absolută că ești norocos şi că ţi se întâmplă lucruri 
bune în permanenţă, ea va deveni un fapt concret. 


Convingerile tale chiar devin realitatea ta. 


Legea minții 


Legea minţii, care este un corolar al legii credințelor, 
spune că gândurile se concretizează. In cele din 
urmă, gândurile tale se materializează în lumea care 


te înconjoară. lisus spune: „Așa că după roadele lor 


ii veţi cunoaşte“ (Matei 7:20). Poţi afla la ce se 
gândeşte cineva în majoritatea timpului uitându-te 
la viața lui: o persoană fericită, sănătoasă, prosperă, 
care are prieteni și o familie bună e invariabil cineva 
care are o părere bună despre sine şi care crede că e 


cum trebuie. 


Gândurile se concretizează. În cele din 
urmă, gândurile tale se materializează 
în lumea care te înconjoară. 


Astăzi, ai parte de mai multe oportunităţi pentru 
a-ți îndeplini obiectivele, inclusiv în privinţa 
sănătății, fericirii și independenţei financiare, decât 
în toată istoria umanităţii. Într-adevăr, unul dintre 
cei mai mari factori de noroc, de care puţini îşi dau 
seama şi îl apreciază, este că te-ai născut şi trăieşti în 
lumea de azi. Niciodată nu au existat mai multe 
oportunităţi pentru ca tot mai mulţi oameni să aibă 
parte de sănătate şi prosperitate decât în prezent. 
De-a lungul istoriei, bărbaţii și femeile au visat la 
Epoca de Aur în care tocmai intrăm. Desigur, 
întotdeauna vor exista probleme sociale, politice şi 
economice, dar ele sunt inevitabile și pot fi 
rezolvate. Vestea bună e că, în ce te privește, 
posibilităţile sunt nelimitate. 

Cele mai mari limite pentru fiecare sunt 
credinţele care te autolimitează. Deși de obicei nu 


sunt bazate pe fapte în niciun fel, te fac să fii modest. 


Sunt ca niște frâne în calea potenţialului tău. Câteva 
dintre cele mai întâlnite sunt: „Sunt prea în vârstă, 
„Sunt prea tânăr, „Nu am suficientă pregătire, 
„Am prea multă pregătire, „Nu am destulă 
experiență, „Am prea multă experienţă. Oamenii 
cred că nu sunt suficient de inteligenţi, creativi sau 
talentaţi ca să obţină ce vor. 

lată un aspect important: nu îți poţi dori intens 
ceva fără să ai simultan abilitatea de a-l obţine. 
Existenţa dorinţei înseși e în general dovada că ai în 
tine abilitatea de a o îndepiini. Sarcina ta este să afli 
cum — să descoperi ce poţi face ca să sporeşti 
probabilitatea de a-ți atinge scopul, aşa cum îţi 


dorești și în timpul estimat. 


Dorinţa însăşi e în general dovada că 
ai în tine abilitatea de a o îndeplini. 


Legea așteptărilor 


Alt factor de noroc este legea așteptărilor care spune 
că orice lucru despre care ești încrezător că se va 
întâmpla devine profeția ta care se împlineşte de la 
sine. Ca să paratrazez această lege, în viață nu 
primeşti ceea vrei, ci lucrul la care te aştepţi. 
Cincizeci de ani de cercetări au arătat că factorul 
personal şi motivaţional cel mai puternic şi 


predictibil este atitudinea bazată pe aşteptări 


optimiste: atunci când aştepţi calm și încrezător să ţi 
se întâmple lucruri bune. O modalitate grozavă 
pentru a activa această lege în viața ta este să îţi 
începi fiecare dimineaţă spunând Cred că ceva 
minunat mi se va întâmpla astăzi. Repetă această 
afirmaţie de mai multe ori, până când mintea ta este 
pe deplin alimentată cu așteptări optimiste. La 
sfârşitul zilei, fă o scurtă recapitulare şi revino 
asupra evenimentelor din ultimele ore. Vei fi uimit 
să observi numărul uriaş de lucruri minunate, mari 
şi mici, care ţi se întâmplă atunci când mintea ta este 
alimentată de aşteptări optimiste. 

Oamenii de succes se caracterizează prin 
atitudinea încrezătoare: se aşteaptă să reușească mai 
des decât să eşueze; se așteaptă să câștige mai des 
decât să piardă; se aşteaptă să dobândească ceva de 
pe urma fiecărei experienţe; caută aspectele pozitive 
în orice situaţie. Văd mai degrabă partea plină a 
paharului. 

Chiar și atunci când nu le merge bine, caută să 
găsească în eşec lecţiile pe care să le înveţe și 
avantajele pe care le pot obţine. În studiul său despre 


500 cei mai bogaţi oameni din America, Napoleon 


Hill, autorul cărţii De la idee la baniz, conchide că 
toți au în comun această atitudine încrezătoare. Şi- 
au format un obicei din a căuta în orice obstacol sau 
eșec un avantaj sau beneficiu echivalent ori mai 
mare şi întotdeauna l-au găsit. Trebuie să îţi formezi 
obiceiul de a proceda la fel. Dacă începi o carieră 


sau o afacere cu încrederea că oamenii vor cumpăra 


de la tine, vei primi fondurile cerute şi îţi vei atrage 
ajutorul celor mai buni pentru a-ţi îndeplini visul 
profesional. Atitudinea ta din timpul zilei se 
proiectează ca o lumină strălucitoare, răsfrângându- 
se asupra tuturor celor cu care intri în contact. 
Convingerile pe care le ai despre tine însuţi și 
despre lumea ta îţi influențează aşteptările; 
aşteptările îţi determină atitudinea; atitudinea îţi 
determină comportamentul, iar comportamentul 
tău față de ceilalți determină modul în care ei se 
raportează la tine. Cu cât eşti mai încrezător și mai 
optimist, cu atât vei avea mai multă încredere că eşti 
menit unui succes fulminant, iar puterea ta de 
atracție va spori; vei atrage oamenii și 
circumstanțele de care ai nevoie ca să progresezi 
rapid. Oamenii vor continua să te numească 


norocos. 


Legea activităţii subconştiente 


Legea activităţii subconştiente - alt factor de noroc 
esenţial — spune că orice gând sau obiectiv pe care îl 
nutrești în mintea conştientă va fi receptat în 
subconștient sub forma unui ordin sau a unei 
îndrumări. Subconștientul, centrul legii atracției, va 
trece la lucru ca să îți îndeplinească obiectivele pe 
care ţi le-ai stabilit. Subconștientul va face în aşa fel 
încât vorbele şi acţiunile tale să fie în concordanță 
cu noţiunea pe care o ai despre tine însuţi: gândurile 


tale predominante și ideile despre tine însuți. 


Subconștientul îți va dicta limbajul corpului şi 
modul în care interacționezi cu ceilalţi. Comenzile 
pe care i le dai minţii subconştiente prin 
intermediul minţii conștiente îți modelează tonul 
vocii, nivelul de energie şi creativitate, entuziasmul 
şi aşteptările. Subconştientul tău este extrem de 
puternic și, odată ce e direcționat să lucreze în 
sprijinul tău pentru ca tu să îţi îndeplineşti anumite 
obiective, te va ajuta să înaintezi la o viteză pe care 
acum nu ţi-o poţi închipui. 

În creierul tău există un mic organ, asemănător 
unui deget, numit formaţie reticulată sau sistem 
reticulat de activare. E ca o centrală telefonică: preia 
apeluri și le direcţionează atât în conștient, cât şi în 
subconștient. E activat de către comenzile pe care le 
transmiti din conștient în subconștient sub forma 
gândurilor legate de cine eşti, ce vrei şi ce e cel mai 
important pentru tine. E activat de lucrurile pe care 
ti le dorești mult, la care mintea devine extrem de 
sensibilă. Dacă te hotărăști să ai succes pe plan 
financiar, vei dezvolta o percepţie selectivă pentru 
ideile, informaţiile, oamenii și oportunităţile care te 
pot ajuta financiar. Vei atrage oameni care au idei și 
sfaturi pentru tine, vei descoperi cărți şi articole care 
răspund la întrebări fundamentale și vei începe să ai 
un comportament care te va pregăti pentru succesul 


financiar. 


Legea afirmațiilor 


Legea afirmațiilor este un factor de noroc pe care îl 
poți folosi permanent. Orice obiectiv repetat 
permanent pe un ton pozitiv, personal, axat asupra 
prezentului va fi receptat în subconștient sub forma 
unui ordin. Efectele se vor manifesta în consecință 
în viața ta datorită legii atracției. De exemplu, dacă 
repeţi încontinuu cuvintele Câştig 150 000 de dolari 
pe an, Câştig 150 000 de dolari pe an, Câştig 150 000 
de dolari pe an, din nou şi din nou, vei sădi această 
idee tot mai adânc în subconștient, care ulterior o va 
accepta, insuflându-i o forță proprie. 

Cei care sunt descrişi drept norocoşi tind mereu 
să vorbească în termeni pozitivi despre ce îşi doresc 
și circumstanţele în care se află. Ei recunosc că la fel 
cum devii ceea ce gândești, obţii și lucrurile despre 
care vorbeşti, aşa încât se asigură că vorbesc despre 


ce îşi doresc, și nu despre ce nu își doresc. 


Legea corespondenţelor 


Dintre toate marile principii atemporale care explică 
succesul și eşecul, legea corespondenţelor e preferata 
mea. Este un factor de noroc esenţial. Afirmă simplu 
că lumea ta exterioară o oglindeşte pe cea interioară; 
ce se petrece în afara ta e o reflexie sau o manifestare 


a ceea ce se petrece înăuntrul tău. 


Lumea ta exterioară o oglindește pe 
cea interioară; ce se petrece în afara 
ta e o reflexie sau o manifestare a 
ceea ce se petrece înduntrul tău. 


Când stai în faţa unei oglinzi și vezi o reflexie, 
știi că e dată de ceea ce afişezi în faţa oglinzii. Când 
te uiţi la propria viaţă, îţi dai seama că este dată în 
principal de cine eşti tu în interior. Relaţiile tale cu 
ceilalți sunt în mare parte consecinţa caracterului şi 
a personalităţii tale. Atitudinea ta şi reacţia celorlalți 
vizavi de tine sunt în mare parte date de credinţele şi 
aşteptările tale în ceea te priveşte pe tine şi lumea ta. 
Bunăstarea şi realizările tale pe plan financiar sunt 
date de nivelul interior de aspirații şi pregătire. 
Oamenii sunt săraci la exterior pentru că sunt săraci 
la interior. Sănătatea ta e dată la exterior de modul 
în care te gândeşti la sănătatea ta în interior. Cei care 
se gândesc la mâncare tot timpul tind să fie 
supraponderali și să aibă o sănătate precară. Cei care 
se gândesc la sănătate și la sport sunt tot timpul 
normoponderali, în formă și au energie. 
Întotdeauna totul pleacă de la modul în care 


gândeşti. 


Legea echivalenţelor mintale 


Principiul care rezumă toate aceste legi este legea 
echivalenţelor mintale, care afirmă că scopul tău 
principal în viaţă este să creezi în tine însuţi 
echivalentul mintal al lucrurilor de care îţi doreşti să 
ai parte pe plan exterior. Trebuie să îţi dezvolţi în 
interior conştiinţa succesului, sănătăţii, fericirii, 
prosperității și reușitei personale — gând cu gând și 
sentiment cu sentiment - de care îţi dorești să te 
bucuri în lumea din jurul tău. 

lată marea descoperire: gândurile tale trecute 
sau viitoare nu contează. Cel mai important este 
felul în care te gândești la momentul prezent. Nu 
ești constrâns de greşelile din trecut sau de limitele 
pe care le anticipezi. Potenţialul tău este nelimitat, 
deoarece eşti liber să îţi alegi gândurile în această 
clipă, iar ceea ce gândeşti în această clipă conturează 
direcția vieţii tale în viitor. Dacă conduci pe şosea şi 
întorci volanul într-o anumită direcţie, vei merge în 
acea direcţie din momentul în care ai făcut virajul. 
Direcţia nu e dată de cum ai condus ieri sau de cum 
vei conduce mâine, ci de momentul prezent. 

Nu poţi controla întreaga lume, nu poţi controla 
toate amănuntele complicate și infinite ale vieţii 
moderne, nu poţi controla anii din trecut sau din 
viitor, dar poţi controla momentul prezent. Asta e 
tot ce trebuie să faci ca să obţii tot succesul 


imaginabil. 


Puterea sugestiei 


Și puterea sugestiei este un factor de noroc. Mintea 
ta - acea combinaţie complicată de gânduri, 
sentimente, cuvinte, imagini, idei, speranţe și frici — 
e în permanentă schimbare. Această schimbare în 
configurația ta mintală e fie conștientă, voită, fie 
pozitivă sau aleatorie, întâmplătoare ori negativă. 
Puterea sugestiei are cea mai mare influență 
asupra a tot ceea ce ești şi devii. Drept consecinţă a 
miilor de surse de influenţă care îţi bombardează 
mintea în fiecare zi, stabileşti un câmp de atracţie 
care îți aduce fie ceea ce vrei, fie ceea ce nu vrei. De 
acum înainte, trebuie să preiei conştient, sistematic 
și țintit controlul asupra influențelor cărora le dai 
voie să ajungă în mintea ta conştientă. Trebuie să 
citeşti din surse sănătoase, să asculți programe audio 
pozitive, să urmărești programe video motivante și 
educative şi să te înconjori de oameni care gândesc 
pozitiv. Trebuie să îţi protejezi integritatea mintală 
ca pe un lucru sacru. Așa cum mănânci doar 
mâncare sănătoasă, plină de nutrienți, dacă vrei să 
fii în formă, trebuie să absorbi numai influenţe 
sănătoase, hrănitoare, dacă vrei să fii în formă pe 


plan mintal. 


Legea responsabilității 


Ultimul factor de noroc din acest capitol este legea 
responsabilității. Afirmă că ești 100% responsabil de 
tine însuţi, de tot ce ești şi de tot ce devii. Te afli 
acolo unde te afli și ești ceea ce eşti pentru că aşa ai 


hotărât. 


Ești 100% responsabil de tine însuți, de 
tot ce ești și de tot ce devii. 


Această lege are cea mai mare putere 
eliberatoare. Înseamnă că eşti pe deplin responsabil 
de viaţa ta şi de tot ce ţi se întâmplă. De vreme ce tu 
— şi doar tu — poţi controla modul în care gândești, 
care, la rândul lui, îţi controlează destinul, preluând 
controlul asupra propriilor gânduri poţi deţine 


controlul asupra celorlalte aspecte din viaţa ta. 


Norocul este  predictibil; succesul nu este 
întâmplător. Fericirea sau nefericirea nu sunt 
întâmplătoare. Sunt predictibile, în conformitate cu 
legile pe care le-am discutat în acest capitol. Dacă tu 
hotărăşti astfel, poţi deveni extrem de norocos. 
Dezvoltă gândurile care sunt în concordanţă cu ceea 


ce vrei și fă mai multe lucruri care îţi cresc șansele 


de a avea succes. În acelaşi timp, oprește-te din a 
face lucrurile care te rețin şi nu mai tolera ideile care 
iți reduc încrederea în propriul potenţial. 

Dacă îţi cumperi o maşină nouă-nouţă, frumos 
concepută și care merge perfect chiar și pe marginea 
drumului, pui asta pe seama norocului? Bineînţeles 
că nu. Fie că e vorba despre o mașină frumoasă, un 
echipament stereo sofisticat sau un ceas artizanal, 
știi că au fost realizate conform unor legi specifice 
din domeniul mecanicii, fizicii şi electricităţii. 
Faptul că funcţionează cum trebuie nu ţine de 
noroc. 

În cazul tău e la fel. Când vei începe să aplici 
aceşti factori de noroc în viaţa ta, vei obţine lucruri 
extraordinare. Vei fi mai presus de cei din jurul tău. 
Te vei bucura de mai mult succes şi de mai multe 
reuşite decât ţi-ai imaginat vreodată, ca rezultat al 


implicării, iar nu al norocului. 


CUM SĂ ATRAGI 
NOROCUL 
ÎN VIAȚA TA 


l. Poţi să ai succes în orice domeniu 
dorești dacă faci ceea ce fac 
oamenii de succes. 


2. Universul funcționează pe baza legii 
cauzei şi efectului. Orice lucru care 
se întâmplă se datorează unei 
cauze sau unei serii de cauze care l- 
au produs. 


3. Alegerile tale din trecut te-au adus 
unde ești astăzi. 


4. Gândurile tale predominante 
creează împrejurările din viaţa ta. 


5. Mintea ta este cea mai mare forță 
din univers. Schimbându-ţi modul 
de a gândi, îţi schimbi viaţa. 


6. Orice lucru în care crezi cu tărie 
devine realitatea ta. 


7. Sarcina ta principală este să creezi 
echivalentul mintal al lucrurilor de 
care îți doreşti să te bucuri în viaţă. 


CAPITOLUL 2 


Secretul obiectivelor 


Poate cel mai important factor de noroc este să ştii 
precis ce îţi doreşti în fiecare latură a vieții tale. 
Rațiunea numărul unu pentru succes sunt 
obiectivele clare, specifice, măsurabile, notate pe 
hârtie şi dublate de planuri scrise şi de dorinţa 
arzătoare de a le îndeplini. Motivul principal din 
spatele eșecului şi al realizărilor sub nivelul 
aşteptărilor este lipsa  clarităţii, confuzia şi 
incapacitatea de a decide cu exactitate ce îţi dorești, 
cum va arăta, când îţi vei dori sau cum vei obţine 
acel lucru. Așa cum spunea regretatul Zig Ziglar, 
speaker motivaţional, marea majoritate a oamenilor 
înşiruie mai degrabă generalităţi decât lucruri 
specifice semnificative. Nu poţi atinge o ţintă pe care 
nu o vezi şi dacă nu știi încotro mergi, o vei apuca 


pe o cale oarecare ca să ajungi acolo. 


Rațiunea numarul unu pentru succes 
sunt obiectivele clare, specifice, 
scrise. 


O persoană fără obiective clare e ca un vas fără 
cârmă, purtat în orice direcţie îl duc valurile şi 


vântul. Însă cel care are obiective clare, specifice, e 


ca un vas care are cârmă, îndreptându-se în linie 
dreaptă, fidel propriului adevăr, către destinaţie. E 
uimitor cât de repede îți vei schimba norocul 
orientându-te cu toată concentrarea spre obiective. 
Aşa cum unul dintre prietenii mei a spus la un 
moment dat, „Succesul înseamnă obiective, restul 
sunt comentarii . Poate că nu e chiar așa de simplu, 
dar e un minunat punct de pornire. 

Conform unui bestseller recent, „coincidenţele 
chiar există“. Se presupune că e o mare revelaţie şi 
mulți au fost entuziasmați de această idee, dar în 
cele mai multe cazuri nu au loc coincidente. În 
schimb, există o varietate de probabilităţi diferite 
pentru ca anumite evenimente să aibă loc. Conform 
legii mediilor, dacă faci suficient de multe lucruri 
diferite pe parcursul anilor, ca bilele de biliard care 
se rostogolesc dintr-o parte în alta, una sau două 
dintre ele se vor ciocni, dar se bazează pe o lege, nu 


pe noroc sau pe coincidente. 


Legea serendipității 


Există două principii extraordinar de importante pe 
care trebuie să le înveţi. 

Reprezintă factori de succes esentiali aşa cum au 
fost şi de-a lungul istoriei. Sunt puse în practică în 
prezent de cei mai de succes oameni în viaţă, bărbaţi 
şi femei. Înțelegerea lor îți poate deschide ochii la 
potenţialul și posibilităţile despre care poate că nu ai 


fost conştient în trecut. 


Primul dintre aceşti factori de noroc este 
principiul  serendipității.  Serendipitatea a fost 
descrisă drept capacitatea de a face descoperiri 
fericite pe parcursul vieţii. 

Cuvântul serendipitate vine dintr-un basm 
despre cei trei prinți din Serendip sau Serendib (Sri 
Lanka de astăzi). Aceşti prinți mergeau în călătorii, 
aducând numai nefericire şi nenorociri în viaţa 
celorlalți. Însă drept rezultat al vizitei lor şi al 
schimbării pe care o produceau în mintea persoanei 
ghinioniste, nenorocirea se transforma în succes. 

De exemplu, cei trei prinți au ajuns la o fermă 
unde avusese loc un accident nefericit. Singurul fiu 
al fermierului fusese aruncat de pe singurul său cal 
și îşi rupsese piciorul. Calul fugise și nu putea fi 
găsit. E lesne de imaginat că fermierul era neliniștit, 
insă cei trei prinți i-au spus să nu se îngrijoreze, ceva 
bun tot avea să iasă din asta. 

Întâmplarea face că această ţară era în război cu 
o ţară vecină. Dimineaţa următoare, un grup de 
soldaţi au venit să recruteze toţi bărbaţii tineri, apți 
fizic. Deoarece avea piciorul rupt, singurul fiu al 
fermierului a fost scutit. Mai târziu, în aceeași zi, 
câţiva reprezentanţi ai guvernului au venit să ia toţi 
caii care puteau fi folosiți de armată, însă de vreme 
ce singurul său cal fugise, fermierul a fost iarăși 
scutit. 

Aceste evenimente aparent nefericite s-au 
dovedit salvarea fermierului. După ce reprezentanţii 


conducerii au plecat, calul s-a întors singur acasă, 


piciorul fiului s-a vindecat, iar fermierul a fost 
fericit. Între timp, armata a pierdut o mare bătălie şi 
majoritatea cailor și bărbaţilor au fost uciși. 

Altundeva, cei trei prinți au întâlnit un moșier 
bogat a cărui moşie fusese distrusă de inundație. Tot 
ce acumulase de-a lungul vieţii era distrus. E lesne 
de imaginat cât era de tulburat şi deprimat, dar cei 
trei prinți l-au convins că ceva bun o să se întâmple. 

Nu a trecut mult și, în timp ce străbăteau terenul 
afectat de inundație, acolo unde toată suprafaţa 
solului fusese distrusă de apă, au găsit o piatră 
prețioasă, apoi încă una şi încă una. Prin 
îndepărtarea straturilor vechi de pământ, inundația 
a scos la iveală pietre preţioase datorită cărora 
proprietarul terenului a devenit mai bogat decât și- 
ar fi putut imagina vreodată. 

Esenţa principiului serendipităţii se regăsește în 
legea așteptărilor optimiste: cu cât aştepţi mai 
încrezător să se întâmple ceva bun în orice situaţie, 


cu atât mai mari sunt șansele să fie astfel. 


Cu cât aştepţi mai încrezător ca ceva 
bun să se întâmple în orice situaţie, cu 
atât mai mari sunt șansele să se 
întâmple astfel. 


Principiul serendipității nu funcţionează decât 
atunci când ai încredere absolută că totul se va 


termina cu bine. Apoi tot felul de întâmplări fericite 


au loc. Poate că multe dintre ele par eşecuri, dar se 
dovedesc a fi exact ceea ce trebuia să ţi se întâmple 
pentru ca tu să îţi atingi scopul. 

lată un principiu filosofic important: situaţia ta 
actuală este exact ceea ce ai nevoie în acest moment 
pentru evoluția şi dezvoltarea ta personală. Fiecare 
parte a vieţii tale este exact aşa cum ar trebui să fie. 
Toate lucrurile cu care te confrunți implică 
posibilităţi pe care le poţi folosi în avantajul tău. 

Poate că lucrezi pentru un șef dificil într-o 
industrie în care competiţia e acerbă, marjele de 
profit sunt mici, iar oportunităţile de viitor sunt 
limitate. Dacă nu ai grijă, vei începe să gândeşti 
negativ despre situaţia ta actuală, însă dacă înţelegi 
că, aşa cum spune principiul serendipităţii, este 
exact lucrul de care ai nevoie în acest moment, poţi 
căuta avantajul ascuns. 

Întreabă-te: „Dacă nu aş avea acest loc de 
muncă, știind ce ştiu acum despre el şi ce viitor îmi 
oferă, aş mai intra în acest domeniu? Dacă 
răspunsul tău este „nu, atunci următoarea ta 
întrebare ar putea fi: „Dacă aş putea face orice mi-aş 
dori cu adevărat, care ar fi acel lucru?“ Orice ar fi, îţi 
poţi folosi experienţa actuală ca pe o trambulină 
pentru a dobândi experiențe mai valoroase și mai 
bune decât să stai și să aștepți, să speri că lucrurile se 
vor îmbunătăți. 

Un mare factor de noroc este legea orientării 
spre viitor, care spune că nu contează de unde vii, ci 


tot ce contează e încotro te îndrepţi. Trecutul e 


mort. Rolul său e doar de a-ţi oferi îndrumare şi 
înţelepciune, astfel încât să iei decizii mai bune în 
viitor. Nu plânge după laptele vărsat. Priveşte 
trecutul ca pe un cost pierdut, o investiţie ce nu mai 
poate fi recuperată în viitor. Apoi întoarce-ţi privirea 
către orizontul oportunităţilor tale viitoare şi 


îndreaptă-te în acea direcţie. 


Trecutul e mort. Rolul său e doar de a- 
ti oferi îndrumare și înțelepciune, 
astfel încât să iei decizii mai bune în 
viitor. 


Principiul sincronicității 


Cel de-al doilea principiu este poate cel mai 
important factor de noroc şi este legat de multe 
dintre celelalte principii din carte. Se numeşte 
sincronicitate. E cu bătaie mai lungă decât legea 
cauzei și efectului, care spune că fiecare efect din 
viața ta are anumite cauze specifice pe care le poţi 
urmări şi identifica. 

Principiul sincronicităţii, pe de altă parte, spune 
că unele lucruri se întâmplă fără să existe o relaţie 
directă de cauză și efect. Evenimentele sunt adeseori 
legate nu de cauzalitate, ci de sens. De exemplu, te 
trezeşti într-o dimineaţă şi începi să vorbeşti cu 


soțul sau soţia despre o eventuală vacanţă în Hawaii, 


dar ştii că nu îţi permiti şi oricum nu îţi poți lua 
liber. Totuşi, ideea de a merge în Hawaii te 
entuziasmează foarte tare. Din acest motiv, transpui 
la nivel de emotie ideea unei vacante în Hawaii. 
Orice gând transpus în emoție trece din conștient în 
subconștient, centrul legii atracției. Drept urmare, 
transmiţi vibrații pozitive, care atrag oamenii şi 
circumstanţele care vor transforma acel gând în 
realitate. 

Te duci la muncă în ziua aceea și menţionezi în 
treacăt că ţi-ar plăcea să pleci cândva în vacanţă în 
Hawaii cu partenerul. Şeful tău te cheamă la el în 
birou câteva ore mai târziu şi îți spune că, de vreme 
ce ai făcut o treabă foarte bună, iar compania se află 
într-o perioadă mai puţin aglomerată, nu e nicio 
problemă dacă vrei să îţi iei o săptămână sau două 
de concediu. În aceeaşi zi la prânz, un prieten îţi 
spune despre o nouă agenţie de turism care propune 
pachete de vacanţă, cu cazare la hotel, zbor şi 
transport terestru la preţuri foarte bune. Ba chiar are 
o broșură care descrie exact insula pe care voiai 
să mergi şi hotelul ideal pentru tine, iar preţul este 
sub 2 000 de dolari pentru două persoane, o 
săptămână întreagă în Hawaii. În seara aceea, ajungi 
acasă, găseşti în cutia poştală o sumă returnată din 
taxele pentru impozit, pentru o plată surpriză 
nedatorată, în valoare de - ai ghicit - 2 000 de 
dolari. 

Observă ce s-a întâmplat. Ai nutrit gândul clar, 


încărcat de emoţii, de a face o călătorie în Hawaii cu 


soțul sau soţia. În acea zi, trei evenimente au avut 
loc, fără nicio legătură cauzală între ele, dar care, 
împreună, te-au ajutat să îți îndeplinești obiectivul 
în mai puţin de o zi. Genul acesta de lucru se 
întâmplă tot timpul odată ce capeţi reflexele 
potrivite. Când îţi transpui emotiile la nivelul minţii, 
îți clarifici gândurile, îţi intensifici dorinţele și ai o 
abordare încrezătoare şi optimistă asupra vieţii, tot 
felul de evenimente fericite vor începe să aibă loc 
simultan. 

Singura legătură dintre aceste evenimente este 
înțelesul pe care li-l dai tu datorită gândurilor și 
lucrurilor pe care chiar ţi le doreşti. Însă dacă 
gândurile tale sunt neclare, confuze şi contradictorii, 
principiile nu pot funcţiona în cazul tău. lată 
motivul principal pentru care majoritatea oamenilor 
sunt nefericiţi şi nu au succes. Au puteri enorme, 
dar nu reușesc să se servească de ele, deoarece nu 
înțeleg cum funcționează. 

S-a dovedit de nenumărate ori că acele 
corporaţii care au planuri cât mai clare, strategice, 
scrise au mult mai mult succes decât cele care 
acționează pe loc. Desigur, durează - uneori multe 
ore sau multe zile — să pui cap la cap pe hârtie un 
plan strategic, dar e un plan pentru viitorul 
companiei. Scopul planificării strategice este de a 
crește rentabilitatea capitalului privat, rentabilitatea 
investițiilor sau a capitalului investit în afacere. 

În același mod, vei fi mult mai eficient când vei 


avea un plan personal strategic, însă în loc să 


concepi un plan ca să îţi creşti rentabilitatea 
capitalului privat, sarcina ta este să îți creşti 
rentabilitatea energiei. La fel cum o companie are 
capital financiar pe care să îl investească pe piaţă, şi 
tu ai capital uman pe care să îl investești în viaţa ta. 
Capitalul tău uman este mintal, emoţional și fizic, 
iar misiunea ta este să obţii cel mai mare randament 
posibil din investiţia acestui capital personal în 


lunile şi anii pe care îi investeşti în viața ta de adult. 


Vei fi mult mai eficient când vei avea 
un plan personal strategic. 


În fiecare sector de activitate, există oameni care 
fac cam aceeaşi muncă, dar care câştigă mult mai 
mult sau mult mai puţin decât alţii. Mi se întâmplă 
frecvent să întâlnesc două persoane care vând 
acelaşi produs, din acelaşi birou, în aceleaşi condiţii 
de concurenţă, aceloraşi oameni, la aceleaşi preţuri, 
dar unul dintre ei câștigă de trei, patru, cinci, chiar 
de zece ori mai mult decât celălalt, deși nu există 
practic nicio diferență de vârstă, educaţie, 
experienţă, inteligenţă sau orice altceva. De ce? 

Parțţial, știi deja răspunsul: deoarece persoana 
care are mai mult succes a făcut multe lucruri 
mărunte ca să îşi sporească şansele. Persoana cu mai 


puţin succes nu a făcut aceste lucruri. La fel cum 


culegi ceea ce semeni, nu poţi culege ceea ce nu 
semeni. Dacă nu te implici, nu primești nimic. Dacă 
nu declanșezi acţiunea, nu obţii reacţiunea. 

Aproape invariabil, cel mai bine plătiți oameni 
din America au planuri strategice personale şi sunt 
intens orientaţi spre obiective. Ei ştiu exact ce își 
doresc. Au planuri scrise, proiecte, schiţe şi idei 
pentru a le realiza. Cu cât ştii mai clar ce anume îţi 
doreşti și cu cât eşti mai entuziasmat în legătură cu 
realizarea dorinţei, cu atât mai mult vei reuși să 
activezi legile încrederii, aşteptării, atracției, 
corespondenţei şi echivalenței mintale şi cu atât mai 
mult te vei bucura de serendipitate şi sincronicitate; 
cu atât mai mult viaţa ta va deveni o serie continuă 
de circumstanţe fericite care te direcţionează către 


obiectivul tău și care deplasează obiectivul spre tine. 


Legea controlului 


Legea controlului este un factor de noroc esenţial. 
Contorm acestei legi, ai o părere pozitivă despre tine 
însuţi în măsura în care simţi că deţii controlul 
asupra propriei vieţi; ai o părere negativă despre tine 
însuți în măsura în care simţi că ești controlat de 
forțe exterioare sau de alți oameni. Există o legătură 
directă între performanţele înalte şi fericire, pe de o 
parte, şi sentimentul că deţii controlul asupra vieţii 
tale, pe de altă parte. Cu cât simţi că eşti mai 
responsabil de ceea ce ţi se întâmplă, cu atât mai 


mult simţi că eşti arhitectul destinului tău şi 


stăpânul propriei sorți. Cu cât vei simţi mai mult că 
tii frâiele vieţii, cu atât vei fi mai fericit, mai 


optimist, mai energic şi mai concentrat. 


Există o legătură directă între fericire 
și sentimentul că deţii controlul 
asupra vieții tale. 


Dacă simţi că şetul, facturile, sănătatea, relaţiile, 
educaţia, originea ta sau orice alt factor au control 
asupra ta, vei avea impresia că nu deţii tu controlul; 
vei fi anxios, negativist și furios; vei izbucni şi vei da 
vina pe alții pentru problemele tale; vei avea 
resentimente faţă de oamenii de succes și vei invidia 
pe oricine se descurcă mai bine decât tine. Te vei 
predispune la eşec, deoarece vei atrage în viaţa ta 
lucrurile negative la care te gândești toată ziua. 

Obiectivele clare, scrise, îţi dau senzaţia că deţii 
controlul asupra direcției de schimbare în viața ta. 
Îţi dau senzaţia că stai pe scaunul șoferului, că ai 
mâinile pe volan, că viaţa ta se îndreaptă acolo unde 
îți dorești. Cu cât ai mai mult impresia că deții 
controlul asupra propriei vieți, cu atât devii mai 
optimist. Cu cât devii mai optimist și cu cât ai o idee 
mai clară despre ce anume îţi dorești şi încotro te 
îndrepţi, cu atât activezi mai mult legile mintale în 
favoarea ta şi cu atât mai mult vei avea parte de 


noroc. 


Legea scopului 


Legea scopului spune că secretul succesului constă 
în statornicia scopului; toţi oamenii cu adevărat de 
succes se caracterizează prin intensitatea scopului. 
Între două persoane cu aproximativ aceleași abilităţi 
și oportunităţi, cea care își doreşte mai intens va 
avea aproape întotdeauna cel mai mare succes. 
Sarcina ta este de a decide ce îţi doreşti cu adevărat 
în fiecare aspect al vieţii tale. Apoi, concentrează-te 
intens asupra acestor obiective, ca o rază laser, şi 
stăruie asupra lor, indiferent cât de mult durează să 
le îndeplineşti. 

Legea întâmplării este opusul legii controlului. 
Planul eșuat înseamnă eşec planificat. Oamenii care 
se ghidează în viață după legea întâmplării cred că 
viața este o serie de evenimente aleatorii, 
incidentale, precum aruncarea  zarurilor sau 
învårtirea ruletei. Ei cred că nu contează ce ştii, ci pe 
cine cunoşti, căci nu te poţi lupta cu giganții. 
Oamenii care trăiesc după legea întâmplării 
cumpără bilete de loterie, merg la cazino, investesc 
în strategii de îmbogăţire rapidă, în acţiuni ieftine și 
în lucruri despre care nu ştiu nimic. Speră mereu să 
dea lovitura, dar nu reuşesc niciodată. Oamenii care 
trăiesc după legea întâmplării îi invidiază cel mai 
mult pe cei care reușesc să trăiască ghidându-se 


după legea controlului. 


Deși cei mai mulți oameni trăiesc conform 
acestei legi, te poţi elibera de ea într-o clipă. În 
momentul în care îți pui la cale planul strategic, 
începe din interior şi îndreaptă-te spre exterior. 

Porneşte de la miezul ființei tale, de la valorile și 
convingerile tale cele mai intime, iar apoi 
organizează-ţi fiecare aspect extern al vieţii, astfel 
încât ceea ce faci în exterior să fie în concordanţă cu 


principiile tale fundamentale. 


Legea clarității 


Așa cum spune legea clarităţii, cu cât îţi este mai clar 
ce anume îţi dorești, cu atât mai repede vei obţine 
acel lucru. Capacitatea de a te concentra asupra unui 
singur lucru și de a stărui asupra lui până când e 
finalizat este un factor-cheie al norocului. Sporește 
șansele ca evenimente fericite care te ajută să îţi 
îndeplinești scopurile să aibă loc. 

Am constatat că oamenii care au obiective sunt 
mult mai interesanti și mai optimişti decât cei fără 
obiective. Toată lumea vrea să fie fericită, dar 
aproape oricine este nefericit va mărturisi că nu are 
niciun obiectiv. Oamenii fără obiective au tendinţa 
să fie negativiști şi nefericiţi şi se plâng încontinuu 
de o sumedenie de lucruri. Atunci când cineva se 
plânge de o anumită latură a vieţii sale, poţi întreba 
simplu: „Care sunt obiectivele tale?“ E posibil să 
spună că nu-i convin locul de muncă, căsnicia, 


starea de sănătate, relaţiile sau altceva, dar când 


întrebi ce şi-ar dori cu adevărat să fie, să aibă sau să 
facă, se miră, nu are nicio idee. Uneori se ofensează 


că îi pui o astfel de întrebare. 


Valori și misiune 


Care sunt valorile tale? În ce crezi? Care sunt 
convingerile tale? Dar pentru ce nu ai pleda 
niciodată? Crezi în importanța  onestităţii, a 
sincerităţii, a generozităţii, a compasiunii, a grijii, 
a dragostei, a iertării și a adevărului? Crezi în 
importanţa integrităţii, a excelenţei personale, a 
creativităţii, a libertăţii şi a exprimării de sine? Crezi 
în prietenie, autodisciplină, muncă, dezvoltare 
personală şi succes? 

Capacitatea ta de a-ţi pune aceste întrebări şi de 
a-ți răspunde la ele este cheia succesului tău. Este 
indispensabilă pentru a găsi exact ceea ce îţi doreşti 
cu adevărat și lucrul pentru care ești dispus să 
muncești. Nu ai nevoie de mai mult de trei, cinci 
valori de bază; e suficient. După ce ţi-ai selectat 
valorile de bază, trebuie să le organizezi în funcţie 
de prioritate. Care e pe primul loc? Care e pe locul 
doi? Care e pe al treilea? 

Cum îți poţi da seama care sunt valorile tale 
astăzi? E simplu. Întotdeauna îţi exprimi valorile 
prin acţiuni. Îţi spui ţie însuţi şi celorlalți ceea ce 
crezi cu adevărat prin ceea ce faci sub presiune. Ori 
de câte ori eşti forțat să alegi să mergi într-o direcţie 


sau alta, alege întotdeauna să mergi în direcţia care 


corespunde valorii căreia îi atribui cea mai mare 
importanță la momentul respectiv. Dacă cineva 
spune că „Familia mea este cea mai importantă 
valoare“ înseamnă că, dacă va fi forțat să aleagă, va 
alege întotdeauna familia. Dacă cineva crede că 
sănătatea e valoarea sa fundamentală, acţiunile sale 
vor viza întotdeauna menţinerea sănătăţii şi a stării 
de bine, atât pe a sa, cât şi pe a celor la care ţine cel 
mai mult. Nu contează ce spui, ce îți dorești, ce 
speri, ce intenţionezi sau ce plănuieşti să faci ori să 
fii cândva; doar ceea ce spui şi ce faci în fiecare 
moment demonstrează cu adevărat valorile și 
convingerile tale fundamentale. 

Odată ce ai stabilit care sunt valorile tale, 
concentrează-te asupra afirmării viziunii și misiunii. 
Viziunea ta înseamnă stabilirea modului în care vrei 
să fii perceput de ceilalți în viitor. Unii sugerează să 
îți scrii propriul necrolog: ce ai vrea să citească un 
prieten de încredere pe mormântul tău. 

Afirmarea viziunii e descrierea ideală a celei mai 
bune persoane despre care îţi imaginezi că vei 
deveni de-a lungul vieţii. Partea minunată a 
afirmării viziunii e că, odată ce ai scris-o, iar apoi o 
citeşti și o revezi în mod regulat, activează legile 
mintale, iar tu începi să te transformi în genul de 


persoană pe care ţi-o imaginai. 


Legea dorinţei 


Legea dorinţei spune că abilităţile tale nu sunt 
limitate decât de intensitatea cu care îţi doreşti ceva. 
Dorinţele tale îti dictează destinul. Flacăra dorinţei 
determină statornicia şi intensitatea scopului tău. 
Cineva care are o dorință arzătoare de a atinge un 
obiectiv de orice fel va fi automat orientat către 


îndeplinirea lui. 


Abilităţile tale nu sunt limitate decât 
de intensitatea cu care îţi doreşti 
ceva. 


Dorinţa este combustibilul ambiţiei. Dorinţa 
este puterea care emană din personalitatea ta. 
Principalul motiv pentru care oamenii nu realizează 
prea multe este că nu sunt suficient de pasionaţi de 
ceea ce vor să fie, să aibă sau să facă, nu îşi doresc 
suficient de mult. 

Singurul mod în care poţi avea o dorinţă intensă 
şi arzătoare pentru un anumit obiectiv, personal sau 
de altă natură, este ca acel obiectiv să fie o expresie a 
adevăratelor tale valori. Trebuie să fie în 
concordanță cu viziunea ta despre cel care vrei cu 


adevărat să devii în viaţă. 


Misiunea, pe de altă parte, este puţin diferită de 
viziune. Misiunea ta este o afirmaţie specifică a ceea 
ce vrei să realizezi. Afirmarea misiunii descrie cum 
anume vrei să faci o schimbare. 

Singurul mod prin care îți poţi schimba viaţa 
este să îți dai seama cum vei face o schimbare și în 
viața altora. Când a fost întrebat care este scopul 
vieții umane, Albert Einstein a răspuns: „Să te pui în 
serviciul altora, ce alt scop ar putea exista?“ 

O misiune nu este doar realizabilă, ci şi 
măsurabilă. Nu este un set vag de generalităţi 
plăcute care îi fac pe oameni să se simtă bine şi care 
să nu poată fi aplicate sau măsurate practic. De 
exemplu, la un moment dat, misiunea declarată a 
AT&T a fost de a face ca telefonul să fie la îndemâna 
fiecărui om din America. Compania a avut nevoie 
de aproape 80 de ani pentru a-şi atinge acest 
obiectiv. 

Misiunea ta ar putea fi ceva precum: Sunt un 
agent de vânzări excepțional, profesionist, printre cei 
mai buni 10% din domeniul meu. Ofer cea mai bună 
cantitate si calitate a serviciilor, eficacitate şi 
onestitate fiecărui client şi, ca urmare, câştig peste 150 
000 de dolari pe an. 

Declararea acestei misiuni indică nivelul pe care 
îti doreşti să îl atingi în domeniul tău, tipul de 
muncă pe care îl vei face pentru a atinge acel nivel și 


cum vei măsura atingerea obiectivului. 


Lista visurilor tale 


lată un exerciţiu minunat. la o foaie de hârtie și scrie 
lista visurilor tale. Lasă-ţi mintea să plutească liber. 
Imaginează-ţi că nu ai nicio limită. Imaginează-ţi că 
ai tot timpul, toţi banii, toate resursele, toată 
inteligența, toată educaţia, toată experienţa şi toate 
contactele din lume. Imaginează-ţi că ai putea face, 
fi sau avea orice în viaţa ta. 

Acum scrie tot ceea ce ţi-ai dori în viaţa ta dacă 
nu ai avea niciun fel de limitare. Asigură-te că decizi 
ce este bine pentru tine înainte de a decide ce este 
posibil. Nu te arunca singur în capcana învinşilor 
gândindu-te la toate motivele pentru care nu este 
posibil înainte de a începe să scrii. Lasă deoparte 
deocamdată cuvântul posibil şi doar visează. 

Liderii din toate domeniile au viziune. Visează şi 
vizualizează ceea ce ar putea fi, în loc să se lase 
blocaţi de ceea ce există în momentul prezent. 

După ce ai terminat lista visurilor, ia o altă foaie 
şi scrie în partea de sus data de astăzi. Apoi scrie cel 
puţin zece obiective pe care vrei să le realizezi în 
următoarele 12 luni. 

Acesta este unul dintre cele mai puternice 
exerciții pe care le-am învăţat vreodată. Mi-a 
schimbat viaţa atunci când am început să-l folosesc 


cu mulți ani în urmă. Nu eram foarte sigur că va 


funcționa când am început să îl testez, dar tot ce m- 
a costat au fost câteva minute şi o bucată de hârtie, 
iar de atunci viața mea a fost diferită. 

Atunci când faci o listă cu zece obiective pe care 
vrei să le îndeplineşti în următoarele 12 luni, te 
plasezi automat în primii 3% dintre americani. 
Deoarece doar 3% dintre americanii adulţi își vor 
scrie vreodată obiectivele, te-ai alăturat elitei prin 
simplul fapt de a scrie zece lucruri pe care le dorești. 
Chiar dacă nu ai face decât să pui acea foaie undeva, 
timp de un an, întreaga ta viață ar fi diferită. La 
sfârşitul celor 12 luni, când deschizi acea foaie, ai fi 
uimit să constaţi că 80% dintre cele zece obiective au 
fost realizate în cele mai remarcabile moduri. De 
fapt, probabil că ai vedea exemple de sincronicitate 
și  serendipitate în spatele fiecărui obiectiv 
îndeplinit. Ai vedea un şir remarcabil de coincidente 
interconectate pe care nimeni nu le-ar fi putut 
prezice sau planifica. Vei îndeplini 80% din 


obiectivele tale aşa cum nici nu ţi-ai fi închipuit. 


Scopul tău major și clar definit 


Următorul exerciţiu constă în a lua acea listă de zece 
obiective şi a o parcurge, întrebându-te: „Care dintre 
aceste obiective ar avea cel mai mare impact pozitiv 
asupra vieţii mele dacă îl îndeplinesc?“ Încercuieşte 
acel obiectiv şi scrie-l în partea de sus a unei alte foi 
de hârtie. El reprezintă scopul major pentru 


moment. 


Aminteşte-ţi: legea scopului spune că secretul 
succesului este statornicia scopului. Prin scrierea a 
zece obiective, prin selectarea celui mai important 
dintre ele și hotărând că acesta va fi obiectivul tău 
major definit, ai trecut acum în topul celor mai buni 
1% dintre americanii care trăiesc astăzi. 

Pe acea foaie, sub obiectivul tău, notează fiecare 
acţiune care îţi vine în minte şi pe care ai putea-o 
realiza acum sau în viitor pentru a-l atinge. Este un 
exercițiu foarte important. Cu cât notezi mai multe 
lucruri care te pot ajuta să îţi îndeplineșşti obiectivul, 
cu atât mai mult vei începe să crezi că se poate. 

Când îţi scrii obiectivul pentru prima dată, e 
posibil să fii plin de speranţă, dar probabil eşti 
sceptic în privinţa capacităţii tale de a-l îndeplini. 
Când scrii toate lucrurile pe care le-ai putea face 
pentru a-ţi îndeplini obiectivul, începând de astăzi, 
începi să îl vezi într-o lumină cu totul diferită. 
Notând idee după idee, îţi inserezi tot mai profund 
obiectivul în subconștient; începi să crezi că îl poţi 
atinge. 

Tot realizând diferite lucruri de pe listă, ţi se 
pare că te apropii de obiectivul propus. Activând 
legea atracției, atragi oameni şi circumstanţe care te 
ajută să îţi îndeplineşti obiectivul. Vezi exemple de 
sincronicitate în evenimentele şi circumstanţele care 
te înconjoară. Te simţi mai stăpân pe viaţa ta. Îţi 
activezi formaţia reticulată și dezvolţi o sensibilitate 
și o conştientizare intensă faţă de persoanele şi 


posibilităţile din jurul tău care te pot ajuta să atingi 


acel obiectiv. Te simţi mai alert, mai conștient şi mai 
viu, ai mai multă energie şi concentrare, vezi 
lucrurile mai clar şi eşti mai optimist şi pentru asta 
nu e nevoie decât de o bucată de hârtie și câteva 
minute din timpul tău. 

Există multe diferenţe între învingători și 
învinşi. Cel care pierde întotdeauna când aude un 
sfat se întreabă: „Și dacă nu funcționează?“ Dar e o 
întrebare greșită. Întrebarea corectă pe care trebuie 
să ţi-o pui este: „Si dacă funcționează?“ 

Dacă nu funcţionează, tot ce te-a costat este o 
bucată de hârtie. (Dar ar trebui să fii un negativist 
încăpățânat pentru a împiedica acest exerciţiu să 
funcţioneze în ciuda ta.) Cu toate acestea, cert este 
că funcţionează, și mai repede decât ţi-ai putea 


imagina. 


Legea accelerării accelerației 


Un consilier financiar a participat la seminarul meu 
din Phoenix într-o sâmbătă dimineaţa. A zburat 
înapoi la Houston în după-amiaza aceea. Joia 
următoare, a sunat la birou şi a vorbit cu secretara 
mea. Apoi mi-a scris o scrisoare în care mi-a 
povestit cu lux de amănunte ce a făcut după cea 
plecat de la seminar. lată ce i s-a întâmplat. 

Mi-a spus că auzise de multe ori despre 
obiective, dar nu se gândise niciodată să le scrie. A 
decis ca, în urma recomandării mele, să scrie zece 


obiective pentru următoarele 12 luni, ceea ce a şi 


făcut. A spus că duminică seara, la ora 7, în mai 
puţin de 48 de ore, îşi îndeplinise deja cinci dintre 
cele zece obiective pe un an, pe care şi le stabilise 
pentru el însuși (obiective atât financiare, cât și 
familiale). A mai scris rapid încă cinci obiective, 
astfel încât avea o nouă listă, completă, de zece 
obiective. 

Până joi seara, la ora 5, când a sunat la biroul 
meu, patru zile mai târziu, realizase deja încă cinci 
dintre obiectivele de pe noua sa listă. În scrisoarea 
sa a scris: „Pot spune cu toată sinceritatea că, scriind 
obiective clare, am realizat mai multe în şase zile 
decât mă așteptam sincer să realizez într-un an 
întreg. Am fost pur şi simplu uimit.“ 

Procesul de stabilire a obiectivelor se rezumă la 
acțiuni specifice pe care le vei întreprinde acum, 
astăzi şi în fiecare zi pentru a-ți realiza obiectivele. 
Odată ce le-ai scris, poţi folosi o serie de tehnici 
mintale puternice pentru a accelera progresul în 
atingerea obiectivelor şi pentru a le atrage mai rapid 
inspre tine. 

Legea accelerației i se aplică aproape oricărui 
obiectiv mare pe care ţi-l stabileşti. Aceasta spune că 
orice lucru spre care te îndrepţi se îndreaptă la 
rândul său spre tine; ce se aseamănă se adună. Într- 
un fel, acesta este un corolar al legii atracției, dar cu 
o singură diferenţă importantă: pe măsură ce începi 
să te îndrepţi spre obiectivul tău, vei fi frustrat de cât 
de lent pare să fie. Cu cât obiectivul tău este mai 


mare, cu atât mai îndepărtat va părea. Va trebui să 


muncești mult timp înainte de a vedea vreun 
progres, dar acest lucru face parte din procesul de 


atingere a obiectivelor. 


Orice lucru spre care te îndrepţi se 
îndreaptă la rândul său spre tine. Ce 
se aseamănă se adună. 


Regula 20/80 se aplică în cazul legii accelerării 
accelerației. În 80% din timpul în care munceşti 
pentru a-ți atinge obiectivul nu vei acoperi decât 
20% din distanţa care te desparte de el. Cu toate 
acestea, dacă te ţii de treabă, vei acoperi 80% din 
obiectivul tău în 20% din timpul pe care îl petreci 
muncind pentru a-ţi atinge obiectivul. 

Foarte mulţi muncesc săptămâni, luni și chiar 
ani pentru a-și îndeplini un obiectiv măreț şi 
observă un foarte mic progres. Se descurajează şi 
renunţă. Însă nu și-au dat seama că au pus bazele 
necesare; ajunseseră aproape la punctul de decolare, 
de unde ar fi început să se îndrepte cu o viteză 
extraordinară către obiectivul lor, iar acesta s-ar fi 
îndreptat cu o viteză extraordinară înspre ei. 

Scrie-ți obiectivele majore sub formă de 
afirmaţii pozitive la persoana întâi, la timpul 
prezent, pe câteva hârtii liniate pentru notițe. Este 
un exercițiu incredibil de eficient. Este ca și cum ai 


apăsa acceleraţia propriei vieţi. De exemplu, ai putea 


scrie pe o foaie „Cântăresc 70 de kilograme, „Am 
câștigat 150 000 de dolari pe an pe o altă foaie şi 
„Vorbesc fluent spaniola“ pe alta. 

Oricare ar fi obiectivele tale, scrie-le cu litere 
mari pe hârtii liniate pentru notițe şi poartă-le cu 
tine. Citeşte şi reciteşte aceste foi cu obiective în 
fiecare dimineaţă și în fiecare seară, când te trezeşti 
și înainte de a te culca. În timp ce le citeşti, 
vizualizează fiecare obiectiv ca şi cum ar fi deja 
atins. Reţine o imagine mintală clară a obiectivului 
ca fiind o realitate. Încearcă să îl vezi cât mai viu şi 
mai clar posibil. Și iată care este partea interesantă: 
combină imaginea mintală a obiectivului tău cu 
sentimentul de care te-ai aştepta să te bucuri dacă ar 
fi deja realitate. 

În timp ce creezi o imagine mintală a maşinii 
frumoase pe care vrei să o conduci, suscită 
sentimentul de mândrie, fericire, satisfacție şi 
plăcere de care te-ai bucura atunci când te-ai urca la 
volanul acelei maşini. 

Mulţi agenţi de vânzări de top mi-au spus că s- 
au folosit de acest exerciţiu ca să se vizualizeze ca pe 
cel mai bun agent de vânzări din companie și 
câștigând acest premiu la convenţia naţională de 
vânzări. S-au vizualizat şi s-au imaginat pe ei înșiși 
urcând pe scenă şi primind premiul de la 
preşedintele companiei. Au auzit publicul. Și-au 


creat sentimentul de mândrie și de satisfacţie de care 


ar avea parte când vor câștiga acel premiu. Din nou 
şi din nou, aceşti oameni au devenit cei mai buni 


agenți din compania lor. 


Legea concentrării 


Un alt factor de noroc extraordinar se regăseşte în 
principiul atenţiei sau legea concentrării. Această 
lege afirmă că orice lucru asupra căruia stărui crește 
și sporeşte în lumea ta. Cu cât te gândeşti, vorbeşti, 
vizualizezi şi transpui la nivel emoţional un obiectiv 
vizat, cu atât mai mult mintea ta lucrează pentru a 
atrage acel obiectiv spre tine și pentru a te orienta pe 
tine în direcţia acelui scop. Cu cât obiectivele îţi sunt 
mai clare, cu cât le scrii și le rescrii mai mult, cu cât 
le planifici și lucrezi la ele mai mult, cu atât mai 
mult îţi activezi toate puterile mintale pentru a crea 
un câmp de forță care determină lucruri minunate 
să ți se întâmple. Atragi oportunităţi uimitoare şi 


posibilități pe care alţi oameni le consideră noroc. 


Orice lucru asupra căruia stărui 
crește și sporeşte în lumea ta. 


Faptul că citeşti această carte înseamnă că ești 
deja în primii 10%, poate chiar 5% dintre oamenii 
care trăiesc astăzi. Faci parte din ceea ce a fost numit 
„cei 10% talentaţi. Eşti un membru al elitei. Eşti 


genul care învaţă şi se dezvoltă în permanenţă. Eşti 


într-o categorie specială. Eşti în cercul 
învingătorilor. Nu contează unde te afli în viață sau 
cât câştigi astăzi; tot ce contează este încotro te 
îndrepti. 

Angajamentul pe care ţi-l iei faţă de viaţa și 
viitorul tău este cel mai sigur indicator al locului în 
care vei fi peste câţiva ani. Dacă te mentii în aceeaşi 
direcție în care mergi acum, vei realiza lucruri 
extraordinare și nimic nu te poate opri. Vei fi 
cunoscut ca unul dintre cei mai norocoşi oameni 


din lumea ta. 


PUNCTE-CHEIE 
DESPRE 


STABILIREA 
OBIECTIVELOR 


l. Cel mai important factor de noroc 
este să știi exact ce vrei. 


2. Așteptările tale modelează fiecare 
eveniment și fiecare situaţie din 
viaţa ta. 


3. Nu contează de unde vii. Tot ce 
contează e încotro te îndrepţi. 


4. Principiul sincronicităţii spune că 


unele lucruri se întâmplă fără să fie 


legate de un raport cauză-efect. 
Evenimentele sunt adesea legate nu 
de cauzalitate, ci de sens. 


5 Un plan personal strategic este 
esențial pentru dobândirea 
succesului. 


6. Obiectivele clare, scrise, te fac să 


simți că deţii controlul asupra 


direcţiei vieţii tale. 


7. Notează-ţi obiectivele majore sub 
formă de afirmaţii pozitive la 
persoana întâi, la timpul prezent, pe 
hârtii liniate pentru notițe. 


CAPITOLUL 3 


Cunostintele: calea câtre 
putere și succes 


Are loc o cursă. Participi și tu, iar singura întrebare 
este dacă vei câștiga sau vei pierde. Depinde de tine. 
Avantajul tău este că majoritatea celorlalți nu îşi dau 
seama că sunt într-o cursă spre linia de finiş. Fie nu 
ştiu cum să concureze, fie nu sunt conştienţi de cât 
de important este să câştige. A fost nevoie de 6 000 
de ani de istorie consemnată pentru ca omul să 
treacă de la era agricolă la era industrială, care a 
început în jurul anului 1760. Până în 1950, 
majoritatea angajaţilor din ţările avansate erau 
lucrători industriali. Dar, în 1960, era industrială s-a 
încheiat și am intrat în era serviciilor. Existau mai 
mulți oameni care prestau servicii decât în industria 
prelucrătoare. 

La sfârșitul anilor 1970, am intrat în era 
informaţiei. În secolul al XXI-lea, ne aflăm în era 
comunicaţiilor. În prezent, sunt mai mulţi oameni 
angajaţi în comunicarea de informaţii, idei, 
divertisment, ştiri sau educaţie decât în orice alt 
domeniu. Am trecut de la puterea muschilor la 
puterea minţii, de la puterea brută la puterea 
creierului. Pentru tot restul vieţii, conţinutul de 
cunoştinţe din tot ceea ce faci va determina calitatea 


şi cantitatea muncii și a vieţii tale. 


Proliferarea informaţiei 


Conform Legii lui Moore, capacitatea de procesare a 
informaţiei se dublează la fiecare 18 luni şi scade la 
jumătate din cost în aceeaşi perioadă. E incredibil ce 
înseamnă asta. În cazul în care costul unui nou 
automobil Lexus ar fi ţinut pasul cu costul 
capacităţii de calcul, un Lexus nou ar costa astăzi 2 
dolari, ar parcurge peste 1000 de kilometri cu mai 
puţin de 4 litri de benzină şi s-ar deplasa cu 800 de 
kilometri pe oră. De fapt, un Lexus nou are în 
prezent mai multe sisteme informatice decât Apollo 
13, cea mai avansată rachetă destinată aselenizării la 
vremea ei. Pentru construcţia unui automobil nou 
din zilele noastre se cheltuiesc mai mulţi bani pe 
componentele electronice decât pe oţel. 

Ne-am mutat în era informaţiei, în care 
cunoaşterea constituie sursa principală de valoare și 
totul se întâmplă atât de repede, încât majoritatea 
principalelor instituţii ale societăţii nu reușesc să 
țină pasul ori să se adapteze. Instituţiile financiare 
de astăzi, în special băncile, sunt uluite cum o 
întreprindere care valorează 100 de milioane de 
dolari poate fi declarată depăşită ca urmare a 


evoluţiei tehnologiei în doar 18 luni. 


În prezent cunoașterea constituie 
sursa principală de valoare. 


Puterea creierului poate fi folosită într-un 
număr infinit de moduri pentru a crea bogăţie, 
practic, fără investiţii în active fixe. Când solicită o 
garanţie, o instituţie financiară nu are cum să 
conștientizeze astăzi faptul că cele mai valoroase 
active ale companiei se află între urechile oamenilor 
care lucrează acolo. Întreaga organizaţie ar putea 
arde din temelii mâine, iar cei care deţin 
cunoștințele ar putea să traverseze strada şi să o ia 


de la zero în câteva ore. 


Diferenţa esenţială 


E posibil să fi auzit de conceptul diferenţei esenţiale. 
Spune că diferenţele mici în ce priveşte cunoştinţele 
și aptitudinile pot duce la diferenţe enorme când 
vine vorba despre rezultate. O fărâmă de informaţie 
pe care tu o deţii, dar care le lipseşte competitorilor 
tăi, poate fi tot ce-ţi trebuie ca să câștigi. 

Un exemplu este o cursă de cai. Dacă ajunge pe 
primul loc cu un avans, un cal câştigă de zece ori 
mai mult decât calul care ajunge pe locul doi. Calul 


câștigător este oare de zece ori mai rapid? De două 


ori mai rapid? Cu zece procente mai rapid? Nu. 
Calul care câştigă are doar un avans. Dar un avans 
se traduce în premii în bani de zece ori mai mari. 

Pe o piață competitivă, atunci când face o 
vânzare, o companie este adesea doar puţin mai 
bună decât compania care pierde, dar compania 
câștigătoare primeşte 100% din vânzări şi 100% din 
profit. Este această companie 100% mai bună decât 
cea care pierde afacerea? Nu. A dezvoltat doar un 
avantaj câştigător, dar care face toată diferenţa. 

Un alt factor-cheie al norocului este legea 
complexităţii integrative. Conform acestei legi, în 
fiecare grup, individul care poate îngloba cea mai 
mare cantitate de informaţii se va afirma și îi va 
domina pe toţi ceilalți din acel grup. Altfel spus, cu 
cât cineva are mai multe cunoştinţe şi experienţă, cu 
atât poate recunoaşte mai multe tipare şi poate 
acționa în funcţie de ele în orice tip de împrejurare. 
Persoana cu cea mai mare capacitate de 
recunoaștere a tiparelor va ajunge întotdeauna în 
fruntea oricărei organizaţii, deoarece contribuţia sa 
va avea o valoare mai mare şi un impact mai 
profund decât a oricărei alte persoane. 

Cei mai buni vânzători tind să rămână cei mai 
buni. De ce? Pentru că au muncit multe săptămâni, 
luni şi ani pentru a deveni din ce în ce mai pricepuţi 
în a le vinde produse din ce în ce mai competitive 
unor clienţi din ce în ce mai sofisticați şi mai 
pretenţioşi. Ca urmare, la fel ca alergătorii, care 


câștigă un avantaj şi îl sporesc pe măsură ce cursa 


continuă, vânzătorii de top avansează - adesea cu 
mult înaintea concurenţilor - pentru că au fost 
expuşi la tot mai multe modele în vânzări din ce în 
ce mai complexe şi mai variate. Astfel vor vinde şi 
mai mult. După cum ai auzit, nimic nu are mai mare 
succes decât succesul. 

Pe măsură ce cunoștințele în domeniul tău se 
extind mai rapid, bagajul tău de cunoştinţe devine 
repede desuet. Dacă ai pleca într-o călătorie în jurul 
lumii cu un catamaran timp de un an sau doi, la 
întoarcere ai descoperi că poate 50% din toate 
cunoştinţele pe care le-ai acumulat şi care îți 
justificau salariul și poziția nu-ţi mai sunt de niciun 
folos. 

Desigur, unele domenii se situează la un nivel de 
cădere în desuetudine a cunoștințelor mult mai 
accelerat decât altele. E posibil să dureze 20 de ani 
sau chiar mai mult pentru ca, într-un domeniu în 
care schimbările sunt lente, cunoştinţele să devină 
învechite. Cu toate acestea, cunoștințele unui agent 
de bursă despre preţuri, poziţii pe piaţă, rate ale 
dobânzii, dinamici economice şi alţi factori se pot 
perima complet în câteva săptămâni sau chiar în 
câteva zile. Din cauza unui eveniment politic, 
cunoștințele acumulate asupra modului în care 
decurg, nişte alegeri pot fi depășite peste noapte. 

Viitorul este al celor competenţi. Nu al celor 
bine intenţionaţi, sinceri sau doar ambiţioși, ci al 
celor care sunt foarte buni în ceea ce fac. Există o 


vorbă veche: ban la ban trage şi păduche la păduche. 


Astăzi însă nu este o competiţie între cei care au mai 
mult şi cei care au mai puţin, ci între cei care ştiu 


mai mult şi cei care ştiu mai puţin. 


Viitorul nu este al celor bine 
intenţionaţi, sinceri sau doar 
ambiţioși, ci al celor care sunt foarte 
buni în ceea ce fac. 


Cele mai semnificative diferenţe de venit în SUA 
sunt între cei care şi-au sporit continuu nivelul de 
cunoștințe şi abilități şi cei care nu au făcut-o. 
Pentru a câştiga mai mult, trebuie să înveţi mai 
mult. Atinge-ţi potenţialul maxim de cunoştinţe și 
abilităţi. Dacă vrei să îţi creşti veniturile şi 
capacitatea de câştig, trebuie să acumulezi mai 
multe informaţii şi idei noi şi valoroase pe care să le 
poţi aplica pe piaţă pentru a crea valoare. S-a spus 
adesea că ştiinţa este putere. Adevărul este că numai 
cunoaşterea aplicată este putere. 

Numai cunoştinţele care pot fi utilizate pentru a 
aduce un beneficiu pentru care cineva va plăti 
reprezintă putere pe piaţa actuală. Și cum evaluezi 
cunoştinţele? Simplu. Cele valoroase îţi sporesc 
capacitatea de a obţine rezultate pentru alţi oameni. 

Există cantităţi enorme de cunoştinţe predate în 
universități care sunt adevărate, dar inutile în lumea 
reală. Absolvenţii de facultate sunt frecvent șocați să 


constate că au petrecut trei sau patru ani învățând 


despre subiecte de care puţini se interesează. lată 
motivul pentru care 80% dintre absolvenţii de 
facultate ajung să lucreze în afara domeniului lor de 
pregătire în termen de doi ani de la finalizarea 
studiilor. 

Aşa cum am menţionat, am început cu foarte 
puţine avantaje în viaţă, dar aveam un singur atu: 
îmi plăcea să citesc. Cu timpul, am devenit 
dependent de lectură și de învăţare. De-a lungul 
anilor, am descoperit că aproape fiecare om de 
succes din SUA care a început de la nimic şi a reuşit 
să avanseze a urcat printr-un angajament față de 
dezvoltarea și creşterea personală. 

Legea autodezvoltării spune că poţi învăţa orice 
ai nevoie pentru a-ţi atinge orice obiectiv pe care ţi 
l-ai stabilit. Aceasta este una dintre marile legi ale 
succesului. Înseamnă că nu există limitări în ceea ce 
poţi realiza. Dacă reușeşti să fii clar în privinţa 
obiectivului, poţi identifica cunoştinţele de care ai 
nevoie pentru a-l atinge. Dobândind aceste 
cunoștințe, realizarea obiectivului tău e inevitabilă. 

Imaginează-ţi: poţi începe cu nimic altceva în 
afară de dorința arzătoare de a avea succes şi, prin 
studiu individual și prin autodezvoltare, poţi învăţa 
tot ce ai nevoie pentru a-ţi atinge orice obiectiv pe 
care ţi l-ai stabilit. În prezent, 90% din averi sunt 
încă făcute din afaceri obişnuite, vânzând produse şi 
servicii consacrate în pieţe stabilite către clienţi 
stabiliţi. Tot ceea ce îţi trebuie cu adevărat pentru a 


dezvolta o avere este o idee care să aducă 10% 


noutate - cunoștințe noi, o idee nouă, o perspectivă 
nouă - şi dorinţa şi abilitatea de a o aplica pe piaţă şi 
poţi obține un mare succes în sistemul economic. 
Abraham Lincoln a scris odată: „Voi învăţa şi mă voi 
pregăti, iar într-o zi şansa mea va veni.“ 

Norocul apare atunci când pregătirea întâlnește 
oportunitatea. Mulţi oameni aşteaptă să le pice un 
noroc din cer, dar nu se întâmplă aşa. Fi îşi creează 
norocul printr-o pregătire atât de temeinică, încât 
atunci când apare oportunitatea sunt pregătiți să o 
apuce şi să fugă cu ea. Speakerul motivaţional Earl 
Nightingale a spus odată: „Dacă şansa ta se iveşte și 
tu nu eşti pregătit pentru ea, vei părea ridicol.“ În 
timp ce, conform legii atracției, când te pregătești, 
atragi în viața ta șansa de a-ţi folosi cunoştinţele şi 


abilităţile la nivelul pentru care eşti pregătit. 


Norocul apare atunci când pregătirea 
întâlnește oportunitatea. 


Legea talentului 


Legea talentului spune, ca să-l citez pe Jim Rohn, 
speaker motivaţional, că dacă îl dezvolţi, talentul îţi 
va deschide calea. Nu-ţi vei dezvolta niciodată un 
talent sau o abilitate utilă fără ca, mai devreme sau 
mai târziu, să ai ocazia să le întrebuinţezi într-un 


scop bun. Vei atrage în viaţa ta oamenii, 


circumstanţele, oportunităţile şi resursele necesare 
pentru a pune la treabă talentul la care ai muncit 
mult să-l dezvolți. 

Legea varietăţii se aplică ideilor și spune că 
succesul tău va fi determinat de calitatea şi 
cantitatea de idei pe care le poţi genera pentru a-ţi 
îmbunătăți situaţia. Ideile sunt cheia viitorului; ele 
sunt sursa principală de valoare, vârful cunoaşterii. 
Dar ideile în sine nu au nicio valoare. Doar 
capacitatea ta de a lua o idee şi de a o pune în 
aplicare în așa fel încât să poţi aduce îmbunătăţiri 
semnificative îi adaugă valoare. 

Sunt mereu uimit când oamenii încearcă să-mi 
vândă noua lor idee. Îi întreb despre ce este vorba. 
Îmi spun că nu pot să mi-o împărtășească până când 
nu plătesc pentru ea. Le explic că ideile lor nu au 
nicio valoare prin ele însele, pentru că 99 din 100 de 
idei nu funcționează. lar singura idee care 
funcţionează are valoare doar atunci când este 
combinată cu alte idei şi resurse pentru a atinge un 


scop demn de urmat. 


Avantajul cunoștințelor 


În ceea ce priveşte cunoştinţele, ai un avantaj 
deosebit. Marea majoritate a oamenilor plutesc în 
derivă, fără speranţă, fără să știe cât de limitate sunt 
cunoştinţele lor şi că devin din ce în ce mai 
învechite pe zi ce trece. Îşi petrec cea mai mare parte 


a timpului socializând la serviciu și acasă, 


uitându-se la televizor şi trăind o viață cât mai 
ușoară cu putință. Cu toate acestea, minoritatea 
inteligentă ca tine, care realizează că suntem într-o 
cursă pentru cunoaștere utilă, are câștig de cauză. 
Eşti deja cu un pas înainte, pentru că îţi dai seama 
ce trebuie să faci pentru a ajunge în fruntea 
domeniului tău. Dacă vrei să ştii la ce înălțime se va 
construi o clădire de birouri, poţi să apreciezi după 
cât de adânc se sapă fundaţia. Adâncimea fundaţiei 
influențează înălțimea întregii structuri. Dar odată 
ce clădirea este finalizată, proprietarii nu pot da 
înapoi şi să mai adauge 20 sau 30 de etaje, săpând 


fundaţia mai adânc. Este prea târziu pentru asta. 


Baza intelectuală 


Același principiu se aplică și în cazul tău. Îți poţi da 
seama cât de departe vei ajunge în viaţă în funcţie 
de cât de adânc îţi sapi fundaţia intelectuală. Și poţi 
crește continuu înălțimea structurii vieţii tale 
personale prin adâncirea tot mai profundă a 
cunoștințelor și înţelegerii tale; practic, nu există 
limite. Atragi norocul prin calitatea gândirii tale 
care, la rândul ei, este determinată de angajamentul 
tău faţă de învățarea continuă. Cu cât acumulezi mai 
multe cunoștințe noi, adopţi noi perspective, noi 
idei şi obţii informații, cu atât mai mult mintea ta va 
fi stimulată și magnetizată să atragă tot felul de 
oportunităţi şi posibilităţi care să te ajute să îţi atingi 


obiectivele și să trăieşti o viață minunată. 


ţi poţi da seama cât de departe vei 
ajunge în viaţă în funcţie de cât de 
adânc îţi sapi fundaţia intelectuală. 


Cheia pentru a-ţi extinde cunoştinţele este 
lectura. Poate că nu toți cititorii sunt lideri, dar toţi 
liderii sunt cititori. Cât de mult citeşti? Cel mai bine 
plătiţi americani citesc în medie două-trei ore pe zi. 
Americanii cel mai prost plătiţi nu citesc deloc. 
Potrivit American Booksellers Association, 80% 
dintre familiile americane nu au cumpărat sau nu au 
citit nicio carte în ultimul an, 70% dintre adulţii 
americani nu au intrat într-o librărie în ultimii cinci 
ani, iar 58% dintre adulţi nu au mai citit nicio carte 
după ce au terminat liceul, inclusiv 42% dintre 
absolvenţii de universitate. Potrivit USA Today, 
43,6% dintre adulţii americani citesc sub nivelul 
clasei a şaptea, ceea ce înseamnă că sunt analfabeți 
funcțional. Un procent de 50% dintre absolvenţii de 
liceu nu pot nici să-și citească diplomele de 
absolvire, nici să completeze un formular de cerere 
de angajare la McDonalds. Multe companii mari 
care fac publicitate, în permanentă căutare de 
persoane calificate, sunt nevoite să respingă 95% 
dintre candidaţi, deoarece nu au competenţe de bază 
de citire. 

În SUA, în 2022 s-au cheltuit 25,8 miliarde de 
dolari în industria filmului. Dacă te uiţi în jur, vei 


vedea vedete de cinema și articole despre 
cinematografie în fiecare ziar şi revistă. Sunt 
subiectul constant al ştirilor și divertismentului. E ca 
şi cum am fi înconjurați şi acaparaţi într-o cultură 
cinematografică. Dar probabil că nu știi că, în 2022, 
americanii au cheltuit peste 29 de miliarde de dolari 
pe cărți. Ei achiziţionează aproximativ 900 de 
milioane de cărți din toate sursele. De fapt, această 
eră a cunoașterii a fost supranumită epoca cărții. 

Dacă intri în casa cuiva bogat, ce vezi prima 
dată? O bibliotecă. Cu cât oamenii sunt mai bogaţi şi 
casa mai mare, cu atât este mai probabil să aibă o 
bibliotecă mare şi îndestulată. Dacă intri în casa 
unor oameni săraci, ce vezi prima dată? Te-ai prins 
— cel mai mare televizor pe care şi-l permit. 

Oamenii au devenit bogaţi și apoi au cumpărat 
cărți? Sau au cumpărat cărţile, le-au citit şi apoi au 
devenit bogați? Cred că răspunsul este evident. Am 
avut un prieten care a absolvit liceul fără să înveţe să 
citească. Plin de supărare, a înțeles că singurele 
locuri de muncă pe care le putea obţine erau slujbe 
plătite cu salariul minim pe economie: săpatul 
șanțurilor, plantarea copacilor şi  măturatul 
podelelor. Venea dintr-o familie bună dintr-un 
cartier liniştit, dar tot nu găsea decât locuri de 
muncă fără perspective. Toți prietenii lui care au 
terminat liceul fără să înveţe să citească erau în 
aceeași situație. 

După un an și jumătate de muncă frustrantă, a 


venit la mine şi mi-a cerut sfatul. l-am spus că 


trebuie să îşi pună la punct educaţia. Mi-a spus că 
nu prea îi place să citească; cititul de paragrafe lungi 
îl obosea. I-am spus că ar fi mai bine să meargă la un 
colegiu comunitar și să urmeze un curs de lectură. A 
fost reticent, dar reticenţa cu privire la munca fizică 
era și mai mare. Așa că s-a dus la un colegiu 
comunitar şi a urmat cursuri la seral timp de doi 
ani. A învăţat să citească cursiv. Ca urmare, s-a 
înscris la o școală tehnică şi s-a specializat în 
electronică biomedicală. I-au trebuit încă doi ani 
pentru a absolvi. Dar apoi a fost imediat angajat de o 
mare companie de aprovizionare a spitalelor pentru 
a vinde produse medicale în spitale şi clinici. În 
cinci ani, a obţinut un salariu mare. Avea o casă, o 
maşină şi o viaţă minunată. Mai târziu mi-a spus că 
sfatul de a învăţa și a citi pentru a-şi pune la punct 
nivelul de cunoştinţe a fost punctul de cotitură în 
cariera lui. 

lată câteva sfaturi ca să-ți îmbunătăţeșşti 
cunoștințele prin lectură. Pentru mine și pentru mii 
de alți lideri foarte bine plătiţi în industriile lor au 
funcţionat cu succes. Cele mai bune cărţi sunt cele 
scrise de bărbaţi şi femei care lucrează activ în 
domeniile lor, cele scrise de experţi, de cei care-şi 
practică meseria. Stai departe de cărţile scrise de 
profesori universitari şi consultanţi în management. 
Aceşti oameni nu au, de obicei, înţelegerea 
aprofundată pe care o are acela care lucrează toată 


ziua, an după an, într-un anumit domeniu. 


Poţi să cumperi o carte plină de idei pe care un 
om a scris-o după ce a trecut, poate, prin 20 de ani 
de învățare continuă. La preţ de carte, tu cumperi de 
fapt cunoaşterea care poate pe autor l-a costat ani 


întregi și mii de dolari. 


La preț de carte, tu cumperi de fapt 
cunoașterea care poate pe autor l-a 
costat ani întregi și mii de dolari. 


O idee bună îţi poate schimba viața 


Ai nevoie doar de o idee bună ca să-ţi schimbi 
cursul vieții. Orice problemă pe care ai putea să o 
întâmpini a fost deja rezolvată de cineva, undeva. 
Acea soluţie e scrisă într-o carte sau într-o revistă şi 
îți e pusă la dispoziţie dacă o găseşti. Dar dacă există 
o idee care îţi poate economisi mii de dolari şi ani de 
muncă grea şi nu o deţii, e ca și cum ideea nu ar 
exista. lată motivul pentru care oamenii de succes 
adună continuu informaţii și idei noi. S-ar putea să 
fii expus la 100 de idei înainte de a fi lovit de cea de 
care ai nevoie în acel moment. Este nevoie de o 
cantitate mare de idei pentru a găsi una sau două de 
calitate. 

Construieşte-ţi o bibliotecă; cumpără-ţi cărţi; nu 
le răsfoi doar ca să le pui pe urmă înapoi pe raft. 
Subliniază punctele-cheie cu o cariocă colorată sau 


cu un marker. Fă din cărţi avutul tău. Când am 


început să cumpăr cărți şi să-mi fac notițe pe ele, am 
constatat că mai întâi îmi lua câteva ore s-o citesc, 
dar apoi reușeam să citesc toate punctele-cheie în 
mai puţin de o oră. Acum citesc rapid o carte și 
extrag, cele mai valoroase idei ca să le transcriu şi să 


le revăd mai târziu. 


Metoda OPIRS 


Cititul rapid este o abilitate pe care poţi şi ar trebui 
să o deprinzi. lată o metodă simplă care îţi poate 
dubla sau tripla viteza de citire. Se bazează pe 
metoda OPIR. Aceste patru litere înseamnă imagine 
de ansamblu, previzualizare, perspectivă şi revizuire. 
lată cum să foloseşti tehnica. 

Înainte de a te cufunda într-o carte, începe cu o 
imagine de ansamblu. Citeşte partea din faţă și din 
spate a cărţii. Citeşte biografia autorului și asigură-te 
că este vorba despre cineva care ştie despre ce 
vorbeşte. Citeşte cuprinsul şi întreabă-te dacă aceste 
idei îți sunt de folos. Citește anexa şi bibliografia 
rapid pentru a vedea ce surse de informaţii a folosit 
autorul. Dacă ai o impresie bună despre carte şi 
crezi că are o anumită valoare pentru tine, treci la 
etapa următoare. 

A doua etapă a lecturii rapide este etapa de 
previzualizare: ia cartea şi parcurge-o din scoarță în 
scoarță, pagină cu pagină. Citeşte titlurile de capitol 
și subtitlurile. Uită-te la grafice, tabele și diagrame. 


Citeşte primele rânduri din cât mai multe paragrafe 


și parcurge câteva fraze pentru a-ţi face o idee 
despre stilul autorului. Vezi dacă te simţi sau nu 
confortabil cu cartea şi dacă îţi place sau nu modul 
în care se exprimă autorul. Una dintre cele mai bune 
metode de economisire a timpului este să decizi 
dinainte că acea carte nu este suficient de valoroasă 
pentru a-ţi petrece mai multe ore citind-o. 

Dacă după prezentarea generală şi previzualizare 
vrei să citeşti cartea, întreabă-te de ce. Această 
intrebare te îndeamnă să te gândeşti la ceea ce poți 
obţine din carte şi la modul în care o poţi aplica în 
viața ta. Se numeşte citire cu un scop. Cu cât 
informaţiile sunt mai relevante şi mai aplicabile, cu 
atât este mai probabil să le reţii când vei termina de 
citit. 

A treia etapă este cea a perspectivei. Dacă citeşti 
o carte de non-ficțiune, începe cu capitolul care te 
interesează cel mai mult și opreşte-te dacă nu ai chef 
să continui. Uneori, chiar şi o carte excelentă va avea 
doar unul sau două capitole care sunt relevante 
pentru tine în acest moment. Dacă informaţiile nu 
îti sunt utile imediat, le vei uita oricum, așa că de ce 
să le citeşti? Pe măsură ce înaintezi cu perspectiva, ia 
cât mai multe notițe, subliniază propoziţii și fraze- 
cheie și folosește semne de exclamare, steluțe și 
ghilimele pe margini. Încercuiește ideile-cheie; fă în 
așa fel încât să îţi fie ușor să revii şi să găseşti 
aspectele care ţi s-au părut cele mai importante. 

Etapa finală a metodei OPIR constă în revizuirea 


cărții. Oricât de inteligent ai fi, trebuie să treci în 


revistă punctele-cheie de trei sau patru ori înainte să 
îți rămână în memorie. Dar odată ce ai notat 
corespunzător într-o carte, o poţi răsfoi rapid, în 


doar o oră, şi îi poţi reţine esenţialul. 


Cum să găsești cele mai bune cărți 


Unde găsești cele mai bune cărți despre afaceri? E 
simplu. Înscrie-te la unul dintre cluburile de carte de 
afaceri promovate în revistele de profil, ia-ţi cărțile 
pe care le oferă la preț redus și îmbogățeşte-ţi 
biblioteca cumpărând una sau două dintre 
recomandările lor în fiecare an. În cel mai scurt 
timp, vei fi unul dintre cei mai bine informaţi din 
cercul tău. 

De asemenea, te poţi abona la Soundview 
Executive Book Summaries. Este o organizație care 
rezumă două sau mai multe cărți de afaceri predate 
în fiecare lună. Ei angajează profesioniști care 
sintetizează  punctele-cheie ale cărții într-un 
rezumat uşor de citit, de patru până la opt pagini. 
Poți fi la curent cu cele mai bune scrieri pentru 
oamenii de afaceri, citind un rezumat-cheie al 
acestor cărţi în fiecare lună. Am obtinut o multime 
de idei grozave din rezumate fără să fie nevoie să 
citesc cărțile în întregime. 

Pentru a-ţi lărgi cunoștințele actuale, este 
important să te abonezi la revistele și publicaţiile 
importante din domeniul tău. Dacă activezi în 


domeniul afacerilor, ar trebui să te abonezi la 


Fortune şi Forbes. Dacă activezi în domeniul 
vânzărilor, ar trebui să te abonezi la Success, Selling 
și Personal Selling. Dacă activezi în domeniul 
managementului de vârf, ar trebui să citeşti Harvard 
Business Review şi, poate, MIT Sloan Management 
Review. 

Cel mai bun mod de a afla ce să citeşti este să îi 
întrebi pe oamenii de succes din domeniul tău. Care 
sunt cărțile pe care le-ar recomanda? Ce reviste le 
plac şi citesc cel mai des? Conform legii cauzei și 
efectului, dacă citeşti aceleaşi surse pe care le citesc 
cei mai buni oameni, vei ști în curând ceea ce ştiu şi 
ei și vei dezvolta un avantaj câștigător în domeniul 


tău. 


Cel mai bun mod de a afla ce să 
citești este să îi întrebi pe oamenii de 
succes din domeniul tău. 


În cazul revistelor, aplică metoda „rupe și 
citește“ pentru a economisi timp. Mergi la cuprins şi 
încercuieşte articolele care consideri că ar fi 
importante pentru tine. Mergi direct la acele articole 
şi rupe-le. Aruncă restul revistei. Pune articolele 
rupte într-un dosar şi aşază-l în spatele servietei. Ori 
de câte ori ai câteva momente libere, scoate dosarul 
şi parcurge articolele cu un pix roşu sau cu un 


marker. 


Există două tipuri de lectură: lectură de 
întreţinere şi lectură de dezvoltare. Lectura de 
întreținere constă în publicaţiile care te ţin la curent 
cu domeniul tău. Pe de altă parte, lectura de 
dezvoltare reprezintă cărțile care îți sporesc 
cunoștințele şi înţelegerea în domeniul tău. Ele te 


ajută mai degrabă să creşti decât să rămâi constant. 


Învăţarea audio 


Ascultă programe de învăţare audio în mașină și 
atunci când faci exerciţii fizice. Soferul tipic 
american parcurge între 19 000 și 40 000 de 
kilometri pe an, echivalentul a 500 până la 1 000 de 
ore pe care le petreci în mașină într-un an. Petrece 
cu folos acest timp. Transformă-ți maşina într-o 
maşină de studiu, o universitate pe roţi. Când te 
deplasezi în timpul zilei, nu ești în vacanţă. Nu îţi 
permiţi luxul de a te plimba cu maşina ascultând 
radio sau muzică; acesta este timp de lucru. Trebuie 
să îţi ţii mintea activă, asaltând-o continuu cu idei şi 
concepte noi. 

Poţi obţine echivalentul a trei până la şase luni 
de 40 de ore de muncă pe săptămână, ori unul sau 
două semestre universitare cu normă întreagă în 
fiecare an, doar ascultând programe audio în 
maşină. Poţi deveni unul dintre cei mai inteligenţi și 
mai bine plătiţi oameni din domeniul tău de 
activitate folosind programele audio în avantajul 


tău. 


Pentru a-ți extinde cunoştinţele, participă la cât 
de multe seminare şi cursuri. Nu uita, perdantul 
întreabă întotdeauna: „Cât costă?“ În schimb, 
învingătorul întreabă întotdeauna: „Cât valorează?“ 
Mergi la cursuri predate de reprezentanţi ai 
autorităţilor, de experți. Participă la cursuri predate 
de oameni care practică efectiv în domeniile lor. 
Urmează cursurile care sunt relevante și utile pentru 
tine în viitorul imediat. Când reușești să pui în 
practică rapid o informaţie nouă, șansele să o înveţi 
şi să o ţii minte pentru toată viaţa sunt mai mari. 

Nu uita, o idee bună e tot ce-ţi trebuie pentru a 
obține un avantaj într-o situaţie competitivă. lar 
cursurile şi seminarele oferite în prezent sunt pline 
de idei bune. De obicei, sunt predate de către experţi 
cu înaltă calificare, care sintetizează o mulţime de 
informaţii valoroase într-o perioadă scurtă. Mulţi 
oameni pe care îi cunosc şi-au dublat, ba chiar și-au 
triplat veniturile după ce au participat la un singur 


seminar. 


O idee bună e tot ce-ţi trebuie pentru 


a obține un avantaj într-o situație 
competitivă. 


Pur şi simplu nu îţi poţi permite să treci cu 
vederea învăţarea continuă. Absoarbe idei noi ca un 
burete. Participă la târguri, convenții şi expoziţii, în 


special la cele care sunt relevante pentru domeniul 


tău. De-a lungul anilor, am vorbit la nenumărate 
convenții anuale și întâlniri ale asociaţiilor. Am 
constatat că cei mai buni și mai bine plătiţi oameni 
din industria lor sunt întotdeauna prezenţi la aceste 
convenţii. Fac turul expozițiilor şi sunt în primele 
rânduri la cursurile importante. Trebuie să faci ceea 
ce fac oamenii de top dacă vrei să fii şi tu unul 
dintre ei. 

Fiecare îmbunătăţire din viaţa ta are loc pentru 
că mintea ta s-a ciocnit de o idee nouă. Sarcina ta 
este să creşti probabilitatea de a întâlni ideea 
potrivită la momentul potrivit. lar soluţia este să fii 


receptiv la idei şi informaţii. 


Cere sfaturi 


În sfârșit, unul dintre cele mai importante lucruri pe 
care le poţi face pentru a ajunge în vârful 
domeniului tău în era informaţională este să ceri 
sfaturi şi informaţii. Cere recomandări de cărţi, 
programe audio şi cursuri. Cere răspunsuri la 
întrebări şi soluţii la probleme. Un sfat bun de la 
cineva care a avut o experienţă similară te poate 
salva de luni de muncă grea și sume enorme de 
bani. 

Benjamin Franklin a spus odată că există două 
moduri în care putem dobândi cunoştinţele: fie le 
putem cumpăra, fie le putem împrumuta. 
Cumpărând, plătim prețul integral în termeni de 


timp şi cost material, dar împrumutând, le primim 


de la alții care au plătit deja preţul integral pentru a 
le învăţa. Bombardându-ţi continuu mintea cu 
informaţii şi idei noi, activezi toate legile mintale 
despre care am vorbit şi declanşezi toţi factorii de 


noroc pe care i-am discutat până acum. 


Scopul tău este să devii unul dintre cei mai bine 
informaţi oameni din domeniul tău. Când vei reuși, 
vei deveni unul dintre cei mai valoroși şi mai bine 
plătiți oameni din industria în care activezi. Te vei 
dezvolta rapid şi vei promova constant. Vei ajunge 
în primii 10% dintre cei care obțin venituri, cu tot 
prestigiul, recunoaşterea şi respectul care vin la 
pachet. Vei locui într-o casă mai mare, vei conduce 
o mașină nouă şi vei avea un cont bancar mai 
generos. Când oamenii te acuză că eşti norocos, poți 
să le spui pur și simplu: „Cu cât învăţ mai mult, cu 


atât devin mai norocos.“ 


PUNCTE-CHEIE 
DESPRE CUNOȘTINȚE 


l. Cunoșştinţele determină calitatea şi 
cantitatea muncii şi a vieţii tale. 


2. Diferenţele mici de cunoştinţe și 
abilități pot duce la diferenţe 
enorme în rezultate. 


3. Poţi învăţa tot ce ai nevoie pentru a- 
ți atinge orice obiectiv pe care ţi-l 
stabilești. 


4. Nu-ţi vei dezvolta niciodată un 
talent util pe care, mai devreme sau 
mai tărziu, să nu ai ocazia să-l pui în 
practică într-un scop bun. 


5. Lectură continuă este cea mai 
importantă modalitate de a-ţi spori 
cunoştinţele. 


6. Folosește metoda OPIR pentru 
lectură: imagine de ansamblu, 
previzualizare, perspectivă ȘI 
revizuire. 


7. Învăţarea audio, seminarele şi 
cursurile îţi vor completa 
semnificativ cunoştinţele. 


CAPITOLUL 4 


Realizări și perfecţionare 


Chiar în acest moment ai capacitatea să depăşeşti 
orice realizare dobândită vreodată, oricât de mare ar 
fi. Ai în tine, chiar acum, talentul de care ai nevoie 
pentru a fi, a avea și a face mai mult decât ai realizat 
vreodată în viață. Poţi deprinde abilităţile de care ai 
nevoie pentru a-ţi atinge orice obiectiv pe care ţi l-ai 
stabilit. 


Chiar în acest moment ai 
capacitatea să depășești orice 
realizare dobândită vreodată, oricât 
de mare ar fi. 


Atunci când un virtuoz interpretează o piesă 
perfectă de muzică clasică sau când cei trei tenori — 
Pavarotti, Domingo şi Carreras - cântă o operă 
rafinată, nimeni nu le pune realizările pe seama 
norocului. Atunci când un meşter construieşte o 
piesă de mobilier elegantă şi rafinată, nimeni nu-i 
respinge creația pe motiv că ar fi o chestiune de 
noroc. 

Ori de câte ori dai de cineva care face ceva 
excelent, recunoști o lucrare de maestru. Stii că 


multe săptămâni, luni și chiar ani de muncă grea şi 


pregătire precedă orice realizare de nivel înalt. Nido 
Qubein, bunul meu prieten, unul dintre cei mai 
buni speakeri profesioniști din Statele Unite, 
investește adesea 100 de ore de planificare, pregătire 
şi repetiții pentru o prezentare de o oră pe care o va 
susține doar cu o singură ocazie. Atunci când un 
vânzător profesionist analizează piaţa cu atenţie, 
identifică perspectivele ideale, programează şi 
confirmă întâlnirile, stabilește un nivel ridicat de 
relationare, face o prezentare excelentă şi expediază 
comanda, nimeni nu-i poate pune reușita pe seama 
norocului. În fiecare caz, e vorba despre 
perfecționare. 

Există o ranchiună imensă împotriva realizării 
de sine în prezent, deoarece într-o lume extrem de 
competitivă este nevoie de mulţi ani pentru a deveni 
foarte bun în ceea ce faci şi pentru a câștiga 
recompensele care însoțesc performanţele de top. 
Oamenii care nu sunt dispuşi să depună aceste 
eforturi te disprețuiesc pentru recompensele pe care 
le câștigi ca urmare a dedicării tale. Ei spun că doar 
ai noroc, în timp ce ei au doar ghinion. 

Dar tu știi adevărul: trăim într-un univers 
guvernat de legi, nu de haos. Există un motiv pentru 
orice. Marele succes este în mare parte rezultatul 
unor standarde şi niveluri de performanță mai 
ridicate. În istoria omenirii a fost la fel şi este cu atât 
mai adevărat în zilele noastre. 

Piaţa oferă recompense extraordinare doar 


pentru performanţe extraordinare. Oferă 


recompense obişnuite pentru performanţă obişnuită 
şi recompense sub medie, şomaj, și nesiguranţă 


pentru performanţe de acelaşi nivel. 


Piața oferă recompense 
extraordinare doar pentru 
performanţe extraordinare. 


Două boli mintale 


În prezent sunt comune două boli mintale. Prima 
este boala „ceva pentru nimic, iar a doua este boala 
„soluţiei rapide“. Oricare dintre ele poate fi fatală 
pentru succesul tău, dar combinate pot fi cu 
adevărat dezastruoase. 

Boala „ceva pentru nimic“ este contractată de 
oamenii care cred că pot obţine mai mult decât au 
investit. Ei cred că pot da din buzunar 1 dolar şi 
primi 2 înapoi. Caută în mod constant oportunităţi 
de a se îmbogăţi fără să plătească prețul integral. 
Oamenii cu această boală încearcă să încalce legile 
de bază ale universului: a semănatului şi seceratului, 
a acţiunii şi reacţiunii, a cauzei şi efectului. lar unul 
dintre marile principii ale succesului este să nu 
încerci niciodată să încalci legile universale şi să 
speri să reuşeşti. A încălca legile universale este ca şi 


cum ai încerca să încalci legea gravitației. 


Ai auzit povestea celui care se aruncă de pe o 
clădire de 30 de etaje. În timp ce trece de etajul 15, 
cineva se apleacă pe fereastră şi strigă: „Cum merge 
treaba?“ 

Individul care se aruncă îi răspunde: „Până 
acum, totul e bine.“ 

Toţi cei care încearcă să obțină mai mult decât 
au investit se află în aceeaşi situaţie. Poate că li se 
pare că le merge bine pe termen scurt, dar se 
îndreaptă rapid spre o trezire brutală. Nu permite să 
ti se întâmple asta. 

A doua boală mintală este boala „soluţiei 
rapide“. De ea suferă cei care caută metode rapide şi 
uşoare ca să îşi dezvolte competenţe esenţiale care 
necesită luni sau ani de muncă. Sau caută o cale 
uşoară şi rapidă ca să rezolve o problemă pentru 
care le-ar lua o viaţă să găsească singuri soluția. 
Devin pasionaţi de cea mai recentă strategie de 
îmbogățire rapidă. Cumpără bilete la loterie şi aderă 
la schemele piramidale. Cumpără acţiuni ieftine și 
investesc în domenii despre care nu ştiu nimic, dar 
care promit randament rapid. Deseori irosesc mulți 
ani de muncă grea şi economii în căutarea unui 
câștig rapid și ușor. 

Legea serviciului spune că recompensele tale vor 
fi întotdeauna egale cu valoarea serviciilor pe care le 
oferi. Universul este întotdeauna în echilibru: vei 


obţine întotdeauna ceea ce ai investit. Dacă vrei să 


sporești calitatea şi cantitatea recompenselor, trebuie 
să te concentrezi pe creşterea calităţii şi cantităţii 


serviciilor pe care le oferi. 


Recompensele tale vor fi intotdeauna 
egale cu valoarea serviciilor pe care 
le oferi. 


Una dintre cele mai bune întrebări pe care ţi le 
poţi pune în fiecare dimineaţă este: „Cum pot crește 
astăzi valoarea serviciilor oferite clienților mei?“ 
Clienţii tăi sunt cei care depind de tine pentru 
munca pe care o depui: oamenii a căror satisfacţie 
stabileşte recompensele, succesul, recunoaşterea şi 
progresul tău financiar. 

Cine sunt clienţii tăi? Dacă ai un loc de muncă, 
şeful este principalul tău client. Cea mai importantă 
sarcină a ta e să îţi mulțumeşti șeful făcând ceea ce 
consideră a fi cea mai importantă sarcină pentru 
tine la un moment dat. Dacă ești manager, 
personalul include clienţii pe care îi ai. Sarcina ta 
este să-i mulțumeşti, astfel încât să facă și ei o treabă 
excelentă și să îi mulțumească pe cei pe care îi 
servesc. Dacă lucrezi în domeniul vânzărilor sau al 
antreprenoriatului, oamenii de pe piaţă care folosesc 
produsele sau serviciile tale sunt probabil clienţii tăi 
cei mai importanţi. Toate marile averi provin din a 


le oferi oamenilor ceea ce își doresc și pentru care 


sunt dispuşi să plătească mai bine decât altcineva. 
Zicala conform căreia nu primeşti ce vrei, ci 


primeşti ce meriţi este un truism. 


Nu primeşti ce vrei, ci primești ce 
meriti. 


Misiunea ta principală în viață este să faci tot 
ceea ce este necesar pentru a te asigura că meriți 
recompensele pe care ți le doreşti. Orice încercare 
de a obţine ceva ce nu meriţi este sortită eșecului și 
frustrării. Toate activităţile corupte şi infracţionale 


au ca scop obţinerea de recompense fără merit. 


Cuvântul „a merita'£ provine din două rădăcini 
latine: de, care înseamnă „din, şi servire, care 
înseamnă „a servi : din serviciu. 

Mulţi oameni sunt îngrijorați că nu merită să 
aibă succes și să fie prosperi. Le e teamă de succes. 
De fapt, meriţi toate lucrurile bune pe care ţi le oferă 
viața - atâta timp cât le câştigi în mod cinstit din 
serviciul oferit celorlalți. Treaba ta este să creezi 
cauza, iar efectele vor avea grijă de ele insele. Sarcina 
ta este să-ţi faci treaba cu excelenţă și vei atrage 
recompensele ca rezultat al legii, nu din întâmplare 
sau noroc. 

Peter Drucker, marele expert în management, a 
spus cândva că, şi dacă începi o nouă afacere pe 
masa din bucătărie, obiectivul tău trebuie să fie 


poziţia de lider în industria ta, altfel nu ar trebui să 


începi. Dacă nu vrei decât să faci un ban rapid, nu 
vei avea niciodată succes şi, probabil, vei da 
faliment. Dar dacă obiectivul tău este să creezi o 
afacere care să ofere un produs sau un serviciu mai 
bun decât al oricui altcineva pe o piaţă competitivă 
şi te concentrezi asupra lui cu intensitatea scopului, 
veţi obține un succes fără precedent. La fel ca Steve 
Jobs şi Steve Wozniak, care au proiectat primul 
computer Apple într-un garaj, poţi ajunge să 
construieşti o organizaţie de talie mondială. 

Chiar dacă nu clădeşti o companie uriașă, 
angajamentul tău față de a-ți face munca într-un 
mod excepţional este cea mai mare garanţie pentru 
succes. Pe plan individual, trebuie să-ţi propui să te 
alături primilor 10% dintre cei mai buni oameni din 
domeniul tău. Orice obiectiv mai mic decât a fi unul 
dintre cei mai buni nu este demn de tine. Trebuie să 
fi dispus să depășești orice obstacol, să rezolvi orice 
problemă și să plăteşti orice preţ pentru a te ridica 
pe treptele superioare ale muncii tale. 

lată un test simplu. Îţi poţi da seama dacă ești în 
domeniul potrivit după atitudinea ta față de 
excelenţă, mai ales faţă de oamenii din vârf. Toţi 
oamenii cu adevărat de succes au un respect și o 
admiraţie profundă pentru cei mai performanti din 
industria lor. De vreme ce ne orientăm întotdeauna 
după ceea ce admirăm cel mai mult, cei din vârf au 
ajuns acolo admirându-i pe cei mai buni oameni din 


domeniul respectiv. 


Multor oameni din ziua de azi nu le pasă în mod 
deosebit să se poziţioneze în top. Se mulțumesc să 
rămână la coada plutonului, ca niște alergători 
obişnuiţi dintr-un maraton. Sunt mai preocupaţi de 
siguranță decât de realizări. Cel mai rău este că 
atunci când fac un pas înainte îi denigrează pe 
oamenii de succes. Îi bârfesc pe la spate şi le judecă 
defectele și neajunsurile. Of! O asemenea atitudine 
este mereu fatală succesului. Niciun om care îi 
critică pe cei mai buni dintr-o industrie nu-i va 


ajunge vreodată din urmă. 


Legea practicii 


Legea practicii spune că tot ceea ce practici în mod 
repetat în cele din urmă devine un nou obicei sau 
abilitate. Bear Bryant, marele antrenor de fotbal de 
la University of Alabama, a spus odată că succesul 
nu este rezultatul dorinței de a câştiga; toată lumea 
işi doreşte același lucru. 

Marele succes se dobândeşte din dorinţa de a te 
pregăti pentru a câştiga. 

Nu ştii cu adevărat cât de sus poţi zbura decât 
atunci când îți pui întrebarea: „Cât de mult îmi 
doresc asta?“ Dacă îţi doreşti suficient de mult să 
atingi un anumit nivel de iscusință şi eşti dispus să 
plăteşti prețul în termeni de efort şi sacrificiu, în cele 
din urmă îl vei atinge. Orice realizare extraordinară 
este rezultatul a mii de realizări obișnuite pe care 


nimeni nu le vede sau nu le apreciază. Fiecare 


realizare măreaţă este rezultatul a sute şi poate mii 
de ore de efort minuţios, pregătire, studiu şi practică 
de care puţini oameni sunt conştienţi. Dar dacă 
depui efort, vei obține în cele din urmă 
recompensele. Atunci când ai încredere deplină în 
această lege, ea va funcționa. Cu cât aștepți mai 
mult, cu atât mai mari vor fi recompensele pe care le 
vei primi. Poetul Henry Wadsworth Longfellow a 


scris odată: 


De culmi, unde-au ajuns şi au rămas, 
Pe oameni nu i-a despărțit un singur pas. 


Ci ei, în timp ce ai lor confrați dormeau, 


În toiul nopții drumul şi-l croiau.> 


În prezent, oamenii de succes sunt cei care îşi 
croiesc singuri drumul în toiul nopţii, în timp ce 


confrații lor se uită la televizor. 


Oamenii de succes sunt cei care iși 
croiesc singuri drumul, în timp ce 
confrații lor se uită la televizor. 


Cum îţi poţi da seama cât de mult te-ai pregătit 
până acum? E destul de ușor să faci o comparaţie: 
priveşte în jurul tău. Legile semănatului și 
seceratului, ale cauzei şi efectului, a corespondenţei, 


chiar și cea a echivalenţei mintale, toate spun că 


lumea exterioară reflectă lumea interioară. 
Realizările tale din exterior reflectă exact pregătirea 
din interior. Dacă nu ești multumit de lumea ta 
exterioară de rezultate şi recompense, n-ai decât să 
mai lucrezi cu tine însuţi şi să îţi schimbi lumea 
interioară pentru a o face mai coerentă față de ceea 


ce vrei să obtii în exterior. 


Lista de abilități 


Te-am încurajat să scrii zece obiective pe care vrei să 
le realizezi în următoarele 12 luni şi să îl selectezi pe 
cel care ar avea cel mai mare impact pozitiv asupra 
tuturor celorlalte obiective ale tale dacă l-ai atinge. 
lată scopul tău major definit. 

Acum vreau să mai faci un pas. Odată ce te-ai 
decis asupra celui mai important obiectiv, întreabă- 
te: „Ce trebuie să fac perfect pentru a atinge acest 
obiectiv?“ Poţi atinge un obiectiv doar atunci când 
te-ai pregătit temeinic pentru el. Așadar, ce 
competențe, abilități și talente ai nevoie să-ţi 
dezvolţi pentru a merita acest obiectiv, cel mai 
important? 

La fel cum ai nevoie de o listă de obiective, ai 
nevoie şi de o listă de abilități. Fă-ţi o listă cu toate 
abilitățile de care ai nevoie pentru a te bucura de 
tipul de viață pe care ţi-l doreşti. Dezvoltarea 
abilităților vine înainte de realizarea recompenselor 


pe care ţi le doreşti. 


Factori critici de succes 


Există un concept important dezvoltat la Harvard 
University, numit „factori critici de succes. Sunt 
abilităţile în care trebuie să excelezi pentru a obţine 
succesul. În orice domeniu, rareori există mai mult 
de cinci până la şapte factori critici de succes care 
pot fi identificaţi. Este valabil în vânzări, 
management, antreprenoriat şi chiar în parenting. 
În unele cazuri, pot exista doar unul sau doi factori 
care să stabilească succesul sau eşecul întreprinderii. 

Cea mai puternică abilitate a ta este capacitatea 
de a gândi. Thomas Edison a spus cândva că nu 
există tertip la care un om obişnuit să nu apeleze 
pentru a evita efortul de a gândi. Pentru a excela în 
munca ta, trebuie să gândeşti. Trebuie să identifici 
componentele individuale ale abilității pe care va 
trebui să le stăpânești pentru a ajunge în vârf. 

lată o mare descoperire: cel mai slab factor critic 
de succes al tău indică nivelul la care îţi poţi folosi 
toate celelalte abilităţi. Permite-mi să îţi dau un 
exemplu simplu. Dacă ești excelent în fiecare aspect 
al vânzării, cu excepția prospectării, acest punct slab 
va stabili limita succesului şi a veniturilor tale. În 
mod similar, dacă excelezi la fiecare factor, cu 
excepția încheierii vânzării, acea slăbiciune va 
determina nivelul de vânzări şi banii câştigaţi. Dacă 


ești manager şi te descurci excelent în fiecare latură 


a muncii tale, cu excepţia delegării, nu vei avea 
niciodată succes. Acea slăbiciune te va ţine pe loc şi 
îți va pune piedici la fiecare pas. 

Unul dintre cele mai grele lucruri este să 
recunoşti că ești slab într-o anumită privinţă și este 
vorba, în general, despre aspectele care nu îţi plac. 
Din acest motiv (de exemplu, celor mai mulţi 
oameni de vânzări nu le place prospectarea), eviţi pe 
cât posibil acele domenii. Ca urmare, performanţa 
ta devine şi mai slabă. Curând îți găseşti 
raționamente şi justificări pentru randamentul 
scăzut în activitatea respectivă. Dai vina pe piaţă, pe 
produse şi servicii, pe management, pe publicitate și 
pe concurenţă. Dacă nu eşti atent, vei ajunge să dai 
vina pe orice altă forță din jurul tău, cu excepţia ta şi 


a lipsei tale de competenţă. 


Unul dintre cele mai grele lucruri este 
să recunoști că eşti slab într-o 
anumită privinţă. 


Care este abilitatea care ar avea cel mai mare 
impact asupra carierei tale, dacă ai exersat-o cât se 
poate de bine, în mod constant? Probabil că ai ştiut 
răspunsul imediat ce ai citit întrebarea. Dacă nu eşti 
sigur, întreabă-i pe cei din jurul tău. Feedbackul este 
micul-dejun al campionilor. Este practic imposibil 
să te perfecţionezi fără să primeşti un feedback 


sincer din partea altora care pot să îţi vadă 


performanţa din exterior şi să îți spună ce văd ei. 
Dacă lucrezi în vânzări, întreabă-l pe managerul tău 
de vânzări. Roagă-l să participe împreună cu tine la 
apelurile de vânzări și să te vadă în acțiune. 

Nu ne putem vedea pe noi înşine la fel de clar 
cum o fac ceilalți oameni. În cazul în care dorim să 
evoluăm, trebuie să fim deschişi la critici 
constructive. Cei mai mulţi dintre noi avem puncte 
oarbe care ne fac impenetrabili la propriile 
slăbiciuni. Când cineva ne scoate în evidență o 
slăbiciune, ne certăm serios cu el. Afirmăm că nu 
este așa; insistăm că suntem deja buni în acea 
activitate sau cel puţin mai buni decât alții. 

Dar tu nu trebuie să fii aşa. Scopul tău este să 
ceri un feedback constructiv, astfel încât să evoluezi 
constant. Scopul tău este să fii cel mai bun, 
indiferent de preţ (mai ales dacă preţul include 
egoul sau mândria). Nu lăsa vanitatea sau stima de 
sine fragilă să-ți stea în cale. Învață ce ai nevoie 


pentru a merge mai departe. 


Domeniile cu rezultate-cheie 


O extensie a factorilor critici de succes este 
reprezentată de domeniile cu rezultate-cheie. În 
orice poziţie, ele sunt rezultatele specifice sau 
rezultatele pentru care ai fost angajat. Performanţa 
în  rezultatele-cheie îți garantează salariul, 
promovarea şi prestigiul. Capacitatea ta de a le 


identifica şi organiza în funcție de priorități este 


esenţială pentru dobândirea excelenţei. Toţi oamenii 
cu adevărat norocoşi se pricep foarte bine să 
realizeze una sau două sarcini care fac toată 
diferenţa în munca lor. 

Un rezultat-cheie este definit ca un rezultat 
specific pentru care eşti complet responsabil. Este 
măsurabil și se află sub controlul tău. Dacă nu o faci, 
nu se realizează. Un rezultat-cheie este un output al 
muncii tale şi un input pentru munca altcuiva. Este 
o parte integrantă a funcției organizaţiei. De 
exemplu, dacă lucrezi în vânzări, un rezultat-cheie 
este încheierea unei vânzări şi obţinerea dovezii de 
plată. Odată ce ai făcut acest lucru, comanda 
completă devine un input pentru departamentele de 
contabilitate, producţie, distribuţie și livrare. Dacă 
nu îţi faci treaba, următoarele etape nu se realizează. 
Dacă îți faci bine treaba, vei influența 
comportamentul și performanţa unei serii întregi de 
alți oameni. 

Fiecare rezultat-cheie are un anumit standard de 
performanţă, care poate fi vag sau clar. Sarcina ta 
este să stabileşti standardele de excelenţă în fiecare 
dintre rezultatele-cheie. Prin urmare, este esenţial să 
fii extrem de precis cu privire la cele mai importante 
rezultate pe care ceilalţi se așteaptă să le obţii pentru 
organizația ta. Apoi, stabilește-ți atribuţiile la care 
trebuie să excelezi pentru a obţine cele mai bune 
performanţe. 

Un alt mod de a-ţi defini rezultatele-cheie este să 


te întrebi: care sunt rezultatele specifice pentru care 


sunt cel mai bine plătit şi recompensat? Care sunt 
lucrurile de cea mai mare importanţă pentru 
organizație pe care le fac? De ce anume mă aflu pe 
statul de plată? Prin definirea atribuţiilor ca răspuns 
la aceste întrebări şi prin organizarea lor în ordinea 
priorităţii, de la cel mai important la cel mai puţin 
important, ai acum o pistă pe care să alergi. Sarcina 
ta acum este să te disciplinezi în aşa fel încât să devii 
extrem de bun în a face unul sau două lucruri 
pentru care eşti evaluat la cel mai înalt nivel. 

Succesul în carieră va veni din performanţe 
excelente în rezultatele-cheie cele mai importante 
pentru şeful şi compania ta. Problemele tale în 
carieră vor veni din performanțe inadecvate într- 
unul sau mai multe dintre aceste domenii. 

lată un exerciţiu: scrie tot ceea ce crezi că ai fost 
angajat să realizezi. Du-i această listă șefului tău şi 
cere-i să o organizeze în funcție de priorități. Cere-i 
şefului tău să îţi spună ce consideră că e cea mai 
importantă sarcină. Care este a doua cea mai 
importantă, a treia cea mai importantă şi aşa mai 
departe? 

Din acel moment, folosește lista ca pe propriul 
plan de operare, actualizat continuu în discuţiile cu 
șeful tău. Asigură-te că în fiecare minut din fiecare 
zi lucrezi la ceea ce şeful tău şi compania consideră 
că este cea mai valoroasă contribuţie pe care o poţi 
aduce organizaţiei. Apoi, ia-ți angajamentul de a 
realiza aceste sarcini foarte bine şi din ce în ce mai 


bine. 


Perfecționarea treptată 


Legea perfecţionării treptate este un factor-cheie în 
norocul tuturor oamenilor de succes. Aceasta spune 
că te perfecţionezi încetul cu încetul şi pas cu pas; 
excelența este un proces lung și laborios de progrese 
succesive minuscule, poate imperceptibile, dar care, 


odată ce se acumulează, se transformă în măiestrie. 


Excelenţa este un proces lung și 
laborios de progrese succesive 
minuscule. 


În copilărie, aveam o stimă de sine scăzută şi un 
sentiment de inferioritate imens. Nici măcar nu mi- 
a trecut prin cap că aș putea fi bun la ceva. Când 
vedeam oameni care se află în vârful domeniilor lor, 
îi admiram și îi respectam și, în acelaşi timp, mă 
simţeam inferior. Mi se părea că sunt ființe 
superioare. Am ajuns la concluzia că, într-un fel, ei 
fuseseră binecuvântaţi cu inteligență, abilități și 
aptitudini care mie îmi lipseau. M-am vândut ieftin 
şi m-am mulțumit cu performanţe mediocre timp 
de mulţi ani. 

Apoi am avut o revelaţie. Mi-am dat seama că 
fiecare om are capacitatea de a fi excelent în ceva şi 


că excelența este o călătorie, nu o destinaţie. Nu se 


sare de la mediocritate la excelenţă peste noapte. E 
un proces lung şi lent, pe care oricine îl poate începe 
și, în cele din urmă, își poate îndeplini obiectivul. 

lată punctul-cheie: toţi cei care se află în vârf în 
domeniul tău au fost cândva la bază. Toţi cei care se 
află astăzi în fruntea mulţimii au fost cândva în 
spatele ei. Toţi cei care se află în vârful scării 
succesului au fost cândva la bază și au urcat treptele 
pe rând. Nu uita, nu contează de unde vii; tot ce 
contează este unde mergi şi poţi învăţa tot ce ai 
nevoie pentru a-ţi atinge orice obiectiv pe care ţi l-ai 
stabilit. 

În anii 1950 şi 1960, japonezii şi-au revoluţionat 
economia devastată de război cu ajutorul 
Principiului Kaizen. În japoneză, cuvântul kaizen 
înseamnă „îmbunătăţire continuă“ Psihologul 
francez Emile Coué a dus la vindecări remarcabile 
învăţându-i pe oameni să spună: „În fiecare zi, în 
toate privințele, mă simt din ce în ce mai bine.“ 
Japonezii au aplicat aceeaşi idee întreprinderilor lor 
industriale. Fiecare persoană din fiecare companie 
japoneză este încurajată să caute în permanenţă idei 
în câmpul vizual care pot îmbunătăţi procesul în 
vreun fel. În câmpul tău vizual, chiar acolo unde te 
afli, poţi vedea probabil tot felul de modalităţi de a- 
ți face treaba mai repede şi mai eficient. Munca ta 
trebuie să fie aceea de a căuta și de a pune în aplicare 
idei noi, care îmbunătățesc modul în care se fac 
lucrurile, în special modul în care sunt serviţi 


clienţii. 


Oamenii nu sunt plătiți cu salarii mari pentru că 
sunt bogaţi, sunt plătiți cu salarii mari pentru că 
sunt foarte productivi. Atragi recompense şi bogății 
pentru că ești genul care merită recompensele și 
bogăţiile. Dacă în cele din urmă ești plătit cu mulţi 
bani pentru ceea ce faci, acesta va fi rezultatul direct 
al efortului, nu al întâmplării. Norocul nu are nimic 
de-a face cu asta. 

Vrei o mărire de salariu? E uşor de obţinut: 
trebuie doar să devii foarte bun în ceea ce faci. Cu 
cât devii mai bun în munca ta, cu atât mai mari sunt 
șansele ca organizaţia să te plătească mai mult 
pentru a rămâne. Şi dacă actuala ta companie nu o 
va face, o altă companie va veni şi îţi va oferi mai 
mult. Una dintre cele mai bune modalităţi de a 
obține o mărire de salariu este să fii angajat de o altă 
companie datorită reputației tale pentru treaba 
extraordinară pe care o faci. Și, crede-mă, toată 
lumea știe cine sunt cei mai performanţi din fiecare 


companie. 


Vrei o marire de salariu? E uşor de 
obţinut: trebuie doar să devii foarte 
bun în ceea ce faci. 


Am lucrat de-a lungul anilor cu recrutori de 
executivi şi consultanţi de personal. Aceştia sunt în 
permanenţă solicitați de companii pentru a găsi 


oameni buni. Păstrează dosarele celor mai buni 


oameni din diferite industrii şi le actualizează 
continuu. Când cineva le cere un manager de top, 
un executiv sau un agent de vânzări îşi verifică 
dosarele şi își întreabă cunoscutii care sunt cei mai 
buni profesioniști de pe piaţa actuală. Apoi, îi 
contactează şi încearcă să îi angajeze pentru clienţii 
lor, oferindu-le mai mulţi bani. 

Uneori le pun celor din public o întrebare 
dureroasă: câţi dintre ei au primit o ofertă de muncă 
în ultimele 30 de zile? Poate că 10% sau 15% dintre 
ei vor ridica mâna. Apoi subliniez faptul că oamenii 
de top din orice domeniu primesc continuu oferte 
de muncă. Este ca şi cum ar fi creat un câmp de 
forță care atrage în viaţa lor oportunități de angajare 
noi și mai bune. Recrutorii de cadre, consultanţii de 
personal şi chiar angajatorii le telefonează la 
serviciu, seara şi în weekend. Sunt abordați constant 
de persoane care încearcă să-i angajeze plătindu-le 
mai mulți bani şi oferindu-le mai multe 
oportunităţi. 

lată calea pe care trebuie să te afli dacă vrei să îţi 
realizezi întregul potenţial în economia competitivă. 
Diferenţa dintre cel care câștigă 25 000 de dolari pe 
an şi cel care câştigă 250 000 de dolari pe an nu este 
de zece ori mai mare decât priceperea, abilitatea, 
inteligența sau orele de muncă. Adesea există o 
diferenţă minoră în ceea ce privește performanţa în 
domeniile factorilor critici de succes, ceea ce 
înseamnă diferenţe enorme în privinţa veniturilor şi 


recompenselor. 


lată o întrebare pentru tine. Care dintre ei ti-ar 
plăcea să fii: prestatorul de top cu salariu mare sau 
prestatorul slab cu salariu mic? Pare a fi de la sine 
înțeles, dar nu este. Adesea, când pun această 
întrebare, pe feţele celor din public se aşterne 
confuzia. Nu sunt siguri cum să răspundă. Când 
pun din nou întrebarea pe un ton mai răspicat, toată 
lumea tresare şi spune că ar prefera să fie mai 
degrabă persoana cu cel mai mare salariu decât cea 


cu cel mai mic salariu. 


Puterea deciziei 


Un mare factor de noroc este conţinut în puterea de 
decizie. Oamenii au succes pentru că au luat o 
decizie clară, fără echivoc, de tip „pe viaţă şi pe 
moarte“ de a avea succes. Oamenii care nu au succes 
nu au luat niciodată această decizie. 

Pentru a reuși în domeniul pe care l-ai ales, 
trebuie să te iei în serios, pe tine şi viitorul tău. 
Marea majoritate a oamenilor doar trec prin viaţă. 
Ei vor ca circumstanţele să fie mai bune și speră că 
se vor îmbunătăți, dar nu au luat niciodată clar şi 
definitiv decizia de a le face mai bune prin a deveni 
mai buni. 

Am vorbit cu mii de oameni de succes de-a 
lungul anilor. Pentru fiecare dintre ei, punctul de 
cotitură a venit atunci când au făcut o decizie clară, 
scrisă, de a fi cei mai buni în domeniile lor. De 


îndată ce iei această decizie, toate legile mintale se 


activează şi încep să lucreze în favoarea ta. Atragi 
idei şi oportunităţi de dezvoltare personală şi de 
îmbunătăţire profesională. Atragi oameni care pot să 
te ajute cu sfaturi şi prezentări; pe biroul tău sau în 
cutia poștală aterizează cărţi, materiale audio şi 
video şi articole care te ajută să devii mai bun. 
Primeşti prin poştă broşuri cu seminare și cursuri. 
Cu cât devii mai bun, cu atât ai mai multe 
oportunităţi de a-ţi folosi aptitudinile în curs de 
dezvoltare. 

Un mare factor de succes este dragostea. Acest 
principiu spune că tot ce faci în viaţă este fie pentru 
a obţine iubire, fie pentru a compensa lipsa iubirii. 
Un corolar este că vei avea cu adevărat succes şi vei 
fi fericit atunci când îţi vei lua cu toată inima 
angajamentul să faci ceea ce îţi place cel mai mult. 
Este greu să ai entuziasmul să începi şi perseverenţa 
să continui în călătoria spre excelenţă dacă nu îţi 


place cu adevărat domeniul ales. 


Vei avea cu adevărat succes și vei fi 

fericit atunci când îţi vei lua cu toată 

inima angajamentul să faci ceea ce 
iți place cel mai mult. 


Dacă ai câștiga un milion de dolari şi ai putea 
face orice vrei, ce ai face? Cu alte cuvinte, dacă ai 
avea tot timpul şi banii de care ai nevoie şi ai fi liber 


să alegi orice ocupaţie, ce ţi-ar plăcea cel mai mult 


să faci? Toate marile reuşite vin de la bărbaţi şi femei 
care se străduiesc să devină excelenți în ceva la care 
țin cu adevărat, ceva ce simt că face diferenţa. 

Esti structurat într-un mod remarcabil: vei fi cu 
adevărat fericit şi vei avea succes doar atunci când 
vei simţi că faci ceva care le aduce beneficii altor 
oameni într-un fel sau altul. Această concentrare pe 
a face diferenţa pentru ceilalți este trăsătura comună 
a tuturor oamenilor performanti şi bine plătiți din 
societatea noastră. 

Ce fel de diferenţă vrei să faci? Cui vrei să îi 
aduci un beneficiu şi pe cine vrei să îmbogăţești? 
Cum vrei să faci acest lucru? Ce activităţi îţi oferă 
sentimentul de stimă de sine şi mândrie? Ce 
realizări din trecutul tău ti-au dat cea mai mare 
satisfacție? Ce îţi place să faci mai mult decât orice? 

S-a spus că viaţa presupune studiul atenţiei. 
Viaţa ta se îndreaptă spre lucrurile care îţi atrag cel 
mai ușor atenţia. Un mod de a spune ce trebuie să 
faci în viitor este să te uiţi la trecutul tău. Ce 
aptitudini sau abilităţi sunt responsabile pentru 
succesele tale de până acum? Ce ţi s-a părut 
întotdeauna destul de uşor de făcut, chiar dacă de 
multe ori ţi s-a părut greu în cazul altora? Ce materii 
şcolare te-au fascinat cel mai mult? Ce activități ti- 
au plăcut cel mai mult? Ce parte a activităţii tale 
actuale îţi oferă cea mai mare satisfacție? Care este 


activitatea la care te pricepi cel mai bine? In ce 


domeniu îţi aduci cea mai mare contribuţie? Dacă ai 
putea face o singură activitate toată ziua, de 
dimineața până seara, care ar fi aceea? 

Pentru că lumea de astăzi se schimbă rapid, 
probabil că-ţi vei schimba destul de des locul de 
muncă și cariera pe parcursul vieții profesionale. La 
câțiva ani vei face o schimbare, fie în cadrul 
organizaţiei tale, fie de la o companie la alta sau de 
la un sector de activitate la altul. 

Cunoştinţele şi abilităţile tale actuale se vor 
perima şi va trebui să-ţi dezvolți noi cunoştinţe şi 
noi competenţe pentru a rămâne la zi. 

De fapt, o întrebare excelentă pe care trebuie să 
ti-o pui este: „Care va fi următorul meu loc de 
muncă?“ Apoi întreabă-te: „Care va fi următoarea 
mea carieră?“ lar cea mai importantă întrebare 
dintre toate este: „În ce privinţă trebuie să devin 
excelent ca să mă bucur de un nivel de trai înalt, tot 
mai bun?“ 

Oamenii care nu-și planifică viitorul nu pot avea 
un plan, iar cel mai bun mod de a-ţi prezice viitorul 
este să ţi-l creezi singur. De vreme ce îţi vei schimba 
locul de muncă în viitor, poţi începe chiar acum să 
îti defineşti locul de muncă ideal. Gândeşte-te bine 
și hotărăște-te ce îţi place cu adevărat să faci. Poţi 
apoi să îți dezvolți un plan pentru a deveni cu 
adevărat excelent în acest domeniu, astfel încât să fii 
plătit la cel mai înalt nivel al profesiei tale. Dacă tu 
nu faci acest lucru pentru tine, nimeni altcineva nu 


o va face. 


Oamenii cred uneori că le va lua multe luni sau 
mulți ani să atingă excelența într-un domeniu al 
factorului critic de succes; în consecinţă, își pierd 
încrederea şi se descurajează înainte să înceapă. Dar 
de multe ori îţi poţi spori nivelul de calificare într- 
un anumit domeniu în câteva săptămâni sau chiar 
luni. Apoi, vei avea acea abilitate blocată la un nivel 
mai ridicat pentru a o folosi în combinaţie cu toate 
celelalte abilităţi ale tale. În timp, vei uita efortul 
suplimentar şi sacrificiul pe care le-ai investit pentru 
a atinge acel nivel, dar vei continua să te bucuri de 
beneficiile de a fi unul dintre cei mai buni în 


domeniul tău. 


Legea îimbunătațirii 


Legea îmbunătăţirii afirmă că viaţa ta devine mai 
bună doar atunci când tu devii mai bun. Dacă vrei 
ca vânzările tale să se îmbunătăţească, trebuie să 
vinzi mai bine. Dacă vrei ca personalul tău să devină 
mai bun, trebuie să devii un manager mai bun. Dacă 
vrei ca copiii tăi să devină mai buni, trebuie să devii 
un părinte mai bun. Poţi îmbunătăţi orice parte a 
lumii tale exterioare dacă îți îmbunătăţești 
îndemânarea, capacitatea sau atitudinea în acel 
domeniu. 

După ce ai identificat una sau două abilități 
critice pe care trebuie să ţi le dezvolţi, scrie-le ca 
obiective. Fă-ţi un plan pentru realizarea lor, 


stabileşte-ţi un calendar pentru ele și începe să 


lucrezi. Apoi, indiferent cât va dura, perseverează. 
Ai răbdare. Roma nu s-a clădit într-o zi. Abilităţile 
importante necesită mult timp să se dezvolte. Dar 
dacă perseverezi pas cu pas, vei deveni în cele din 
urmă unul dintre cei mai buni în domeniul tău. Vei 
câștiga recompensele, recunoașterea și laudele celor 
din jurul tău. Oamenii îţi vor spune că eşti norocos 
că ţi-ai ales acel domeniu sau că ţi-ai îndeplinit 
angajamentul luat să atingi excelența în acea 
abilitate, dar vei şti că norocul nu a avut nimic de-a 


face cu asta. 


PUNCTE-CHEIE 
DESPRE 


DOBÂNDIREA 
EXCELENȚEI 


1. Succesul este rezultatul standardelor 
și al nivelului înali de performanţă. 


2. În fiecare zi, întreab&-te: „Cum pot 
îmbunătăţi astăzi calitatea 
serviciilor oferite clientilor?" 


3. Ceea ce exersezi permanent devine 
un nou obicei sau o abilitate. 


4. Realizările tale exterioare oglindesc 
pregătirea interioară. 


5. Hotărăște-te asupra unei singure 
abilități care va avea cel mai mare 
impact asupra carierei tale. 


6. Punctul de cotitură când vine vorba 


despre succes apare atunci când iei 


decizia clară, scrisă de a deveni cel 
mai bun din domeniul tău. 


CAPITOLUL 5 


Puterea personalității 


Poate cel mai puternic dintre toţi factorii de noroc — 
cel care te poate ridica sau te poate distruge de-a 
lungul vieţii - este calitatea personalităţii tale: 
atitudinea pe care o ai în general și în relaţiile tale. 
Legea carismei spune că oamenii cu cât te plac 
mai mult, cu atât mai mult vor fi influenţaţi de tine 
și te vor ajuta să îţi atingi obiectivele. Cei mai 
populari oameni tind să fie cei mai de succes. O 
atitudine mintală pozitivă este strâns legată de 
succes în aproape tot ce faci şi în ce îi implică pe 
ceilalți. Atunci când eşti cu adevărat optimist, 
oamenii îți deschid uși care pentru alţii pot rămâne 
închise.  Fiinţele umane sunt predominant 
emoționale. Decidem în mod emoţional şi apoi 
justificăm în mod logic. Suntem aproape complet 
controlati de sentimentele noastre, mai ales în 


interacţiunile cu ceilalți. 


Cei mai populari oameni tind să fie 
cei mai de succes. 


Ai aflat că nu ajungi sus datorită abilităţilor tale, 
ci datorită atitudinii. Dacă vrei cu adevărat să te 


bucuri de un flux continuu de noroc și circumstanţe 


fericite, ești dator faţă de tine însuţi să îți dezvolți 
genul de atitudine care radiază căldură şi încredere 


și care-i atrage pe ceilalți spre tine. 


Cel mai important cuvânt 


Earl Nightingale a numit atitudinea cel mai 
important cuvânt din limba engleză. Atitudinea este 
abordarea ta emoţională față de orice persoană sau 
situație; este singurul lucru de care ceilalți îşi dau 
seama imediat în ce te priveşte. Ea emană din tine şi 
din expresia ta facială, tonul vocii şi limbajul 
corpului. Oamenii din jurul tău sunt imediat 
influenţaţi de atitudinea ta şi reacţionează aproape 
instantaneu. Când eşti pozitiv, plăcut şi carismatic, 
oamenii îţi răspund și ei în aceeași măsură. 
Imaginează-ţi doi agenţi de vânzări care încearcă să 
promoveze o afacere la un interval scurt. Unul 
dintre ei este vesel, prietenos şi plăcut. Celălalt este 
sobru, nemulţumit şi nesigur. Care dintre ei dintre 
ei va trece de portar și se va întâlni cu potenţialul 
client? 

Dacă ai posibilitatea să faci afaceri cu două 
persoane diferite, pe care o alegi? Pe cea pozitivă sau 
pe cea negativă? Capacitatea de a te înţelege bine cu 
ceilalţi, de a coopera și de fi un bun coechipier este 
una dintre cele mai apreciate caracteristici la locul 
de muncă. Numeroase studii au demonstrat că 
oamenii părăsesc locul de muncă din cauza 


incapacității lor de a se înţelege cu ceilalți mai mult 


decât din orice alt motiv. În perioadele de recesiune, 
persoanele negative sunt disponibilizate primele. 
Oamenii pozitivi, cei care se înţeleg bine cu toată 
lumea, sunt întotdeauna ultimii care pleacă, dacă 
pleacă. Dacă din vreun motiv anume sunt 
disponibilizaţi, ei sunt întotdeauna primii angajaţi, 
fie de fostul lor angajator, fie de altcineva. 

O modalitate de a te asigura că ai o viață 
minunată este să fii plăcut și apreciat de toţi cei cu 
care lucrezi. Vei avea mai multe oportunităţi, piste 
mai bune şi promovări constante. Ca urmare a 
atitudinii tale mintale pozitive, vei fi plătit mai mult 
și vei primi responsabilităţi mai mari. Oamenii din 
jurul tău, de deasupra ta şi de sub tine vor dori să 
reușești şi vor face tot posibilul să te ajute. O 
persoană cu o atitudine pozitivă poate face mai 
multe progrese în câțiva ani decât ar putea face una 
cu o atitudine negativă în 10 sau 20 de ani. Tuturor 
ne place să lucrăm și să cumpărăm de la cei care ne 
plac şi care ne fac să ne simţim bine atunci când 
suntem în preajma lor. Poate că cel mai important 
lucru pe care îl poţi face vreodată este să îţi 
controlezi complet gândurile și sentimentele şi să te 
asiguri că sunt în concordanţă cu tipul de persoană 
care vrei să fii. 

Legea stimei de sine spune că cu cât te placi, te 
respecţi şi te apreciezi mai mult, cu atât îi vei plăcea, 


respecta şi aprecia mai mult pe ceilalţi, iar aceștia te 


vor plăcea, respecta și aprecia la rândul lor. Este un 
corolar al legii corespondenţei, care spune că lumea 
ta exterioară îţi oglindeşte lumea interioară. 
Antrenamentul mintal se aseamănă foarte mult 
cu antrenamentul fizic: poţi deveni sănătos din 
punct de vedere mintal dacă îţi antrenezi mintea în 
fiecare zi, la fel cum devii sănătos fizic dacă te 
antrenezi regulat într-o sală de sport. Îţi construieşti 
nivelurile de stimă, de încredere de sine şi o 
personalitate pozitivă  programându-te pentru 
succes. Aşa cum mănânci alimente nutritive în 
fiecare zi pentru a-ţi susține un nivel ridicat de 
sănătate fizică şi energie, la fel îți hrăneşti mintea cu 
alimente mintale sănătoase în fiecare zi pentru a te 
menţine vesel și optimist, indiferent de ce ţi se 


întâmplă. 


Programul de antrenament mintal 


Am discutat deja despre multe dintre elementele din 
antrenamentul tău mintal. Să mai trecem o dată în 
revistă câteva dintre ele. În primul rând, pentru a 
elimina emoţiile negative de furie, vină, invidie, 
ranchiună și autocompătimire, decide conștient să 
îți asumi întreaga responsabilitate pentru tot ceea ce 
ești şi vei fi. Refuză să găsești scuze sau să dai vina 
pe altcineva pentru orice. Te vezi pe tine însuţi ca 
fiind principala forță creatoare în propria viaţă. Îţi 


dai seama că te afli unde eşti şi eşti ceea ce eşti 


datorită alegerilor tale și deciziilor din trecut. Din 
moment ce ai făcut aceste alegeri şi decizii, eşti 
singurul responsabil. 

Preiei controlul asupra întregului tău viitor, 
văzându-te ca pe un agent creativ, ca pe un maestru 
al schimbării, şi nu ca pe o victimă. Nu te plângi 
niciodată şi nu dai explicaţii. Dacă nu eşti mulţumit 
cu o anumită parte a vieţii tale, te preocupi şi faci 
ceva în privința asta. Nu permiţi ca emoţiile 
negative să interfereze cu personalitatea ta sau să-ţi 
întunece viziunea. Ai obiective clare, specifice şi 
scrise în fiecare domeniu important al vieţii tale. Ai 
create planuri de acțiune scrise pentru a-ţi atinge 
obiectivele. Lucrezi la obiectivele tale majore zilnic. 
Ai un sentiment extraordinar de avânt şi progres 
care te umple de energie, entuziasm și emoție. Eşti 
atât de ocupat să lucrezi la lucrurile care sunt 
importante pentru tine, încât nu ai timp să îţi faci 
griji pentru aspectele din viaţa ta care ar putea să nu 
fie perfecte. Combinația dintre acceptarea unei 
responsabilități complete şi conceperea unui plan 
scris clar pentru viaţa ta îţi oferă o fundaţie pe care 


poţi construi oricât de sus vrei să ajungi. 


Preiei controlul asupra întregului tău 
viitor, văzâăndu-te ca pe un maestru al 
schimbarii. 


Recunoşti că abilităţile şi cunoștințele sunt cheia 
viitorului. Cu cât înveți mai mult, cu atât câştigi mai 
mult. Cu cât ştii mai multe despre domeniul ales, cu 
atât ai mai multe oportunităţi de a-ţi folosi 
cunoştinţele în dezvoltare. Recunoşti că excelența în 
domeniul tău este absolut esenţială pentru succes, 
realizări şi ceea ce oamenii numesc noroc. Ai un 
plan de dezvoltare personală şi profesională care 
include cititul, ascultarea de programe audio, 
participarea la seminare şi profiţi de orice ocazie 
pentru a-ți extinde nivelul de cunoştinţe, 
conştientizare şi abilități. Cu cât lucrezi mai mult să 
devii din ce în ce mai bun în ceea ce trebuie să faci 
ca să-ți atingi obiectivele, cu atât te simți mai 
puternic şi mai optimist. Ştii că succesul nu este o 
întâmplare și că norocul este doar un mod în care 
oamenii explică lucrurile bune care li se întâmplă 
celor care sunt buni în ceea ce fac. Eşti hotărât să te 
gândeşti în permanenţă la lucrurile pe care le vrei și 


să nu te gândeşti la ceea ce nu vrei. 


Tehnici pentru o gândire pozitivă 


Pentru a-ți construi o atitudine pozitivă, există o 
serie de tehnici eficiente și dovedite de programare 
mintală pe care le poţi folosi pe parcursul zilei. 
Prima dintre ele se bazează pe legea afirmației: orice 
afirmaţie puternică, afirmativă, pe care o repeţi la 
nesfârşit în mintea ta conștientă va fi în curând 


acceptată ca o comandă de către subconştientul tău. 


Prin legea activităţii subconştiente, știi că tot ceea ce 
este acceptat de subconştientul tău începe să se 
materializeze în lumea din jur. Sistemul reticulat de 
activare îţi sporește conştientizarea şi sensibilitatea 
la oameni, idei şi oportunităţi care te pot ajuta să îţi 
accelerezi potenţialul și să te îndrepţi mai rapid 
către obiectivele tale. În proporţie de 95%, emoţiile 
sunt determinate de modul în care vorbeşti cu tine 
însuți. Psihologul Martin Seligman numește acest 
lucru stilul tău explicativ. Modul în care îţi vorbeşti 
şi îți explici lucrurile stabilește în mare măsură 
modul în care ești conectat cu lumea ta și cu ceea ce 
se întâmplă în jur. 

Dacă nu gândești şi nu vorbeşti în mod 
conștient și deliberat despre lucrurile pe care le vrei, 
mintea ta va aluneca, din păcate, spre aspectele care 
te îngrijorează, care te supără şi te înturie. Trebuie să 
apuci cu fermitate volanul vieţii şi să îți concentrezi 
gândurile asupra direcţiei în care te îndrepţi sau vei 
sfârşi într-un şanţ al depresiei și negativității. 
Monologul interior pozitiv și afirmaţiile sunt cheia. 
Cu ajutorul afirmațiilor, potenţialul tău este 
nelimitat. Prin intermediul monologului interior, 
poţi literalmente să devii genul de persoană care îţi 
dorești să fii, astfel încât să-ţi poţi atinge obiectivele 
pe care ţi le-ai stabilit. 

Îţi poţi construi stima de sine prin repetarea 
continuă a cuvintelor „îmi place de mine, îmi place 
de mine, îmi place de mine, iar şi iar. Când spui 


pentru prima dată „îmi place de mine“, s-ar putea să 


te simţi puțin ciudat. Este de înțeles. Psihologii o 
numesc disonanță cognitivă. Aceasta se întâmplă 
atunci când un nou mesaj pozitiv se ciocneşte cu un 
mesaj vechi, negativ, pe care este posibil să îl fi 
acceptat în trecut ca urmare a unor experienţe. Dar 
atunci când repeţi afirmaţia îmi place de mine la 
nesfârşit, în cele din urmă mintea ta subconștientă 
acceptă că te placi cu adevărat și îți modifică 
personalitatea în consecință. Cu cât te placi mai 
mult pe tine însuţi, cu atât îi placi mai mult pe 
ceilalți și cu atât te plac mai mult şi ei și vor să 


coopereze cu tine. 


Îţi poţi construi stima de sine prin 
repetarea continuă a cuvintelor 
„Imi place de mine, îmi place de mine, 
îmi place de mine, îmi place de mine, 
iar şi iar. 


Dar totul începe cu tine. Spune-ți mereu și 
mereu „sunt cel mai bun, sunt cel mai bun, sunt cel 
mai bun. Ori de câte ori te gândeşti la tine și la 
munca ta, spune-ţi într-un limbaj puternic și pozitiv 
că eşti cel mai bun. Din nou, s-ar putea să te simţ 
puțin ridicol la început, dar după un timp te vei 
simţi din ce în ce mai bine. Începe fiecare zi 
spunând „mă simt fericit, mă simt sănătos, mă simt 
grozav. Când oamenii te întreabă cum merg 


lucrurile, răspunde întotdeauna pozitiv: „Minunat“ 


sau „Lucrurile merg minunat“. Vorbește despre tine 
şi despre viaţa ta așa cum vrei să fie, nu așa cum s-ar 
putea întâmpla să fie în acest moment. 

Nu uita că subconștientul tău, care îți 
controlează atitudinea, personalitatea, limbajul 
corpului, emoţiile și nivelul de entuziasm, emoție şi 
energie, nu are capacitatea de a gândi sau de a 
decide de unul singur. El doar acceptă instrucțiuni. 
Mintea ta conştientă este  grădinarul, iar 
subconştientul este grădina. Poţi planta fie flori, fie 
buruieni; oricare dintre ele va creşte. Dar dacă nu 
plantezi în mod deliberat flori, implicit grădina ta se 


va umple de buruieni. 


Legea substituție 


Unul dintre cei mai puternici dintre toţi factorii de 
noroc este legea substituţiei. Mulţi oameni mi-au 
spus că înțelegerea acestui principiu simplu le-a 
schimbat viaţa. Legea substituţiei spune că mintea ta 
conştientă nu poate reţine decât un singur gând 
deodată, iar tu poţi alege acel gând. Poţi înlocui un 
gând pozitiv cu un gând negativ oricând doreşti și 
ești întotdeauna liber să alegi modul în care gândești 
sau te simţi în orice moment. Modul în care 
acționezi sau reacționezi este rezultatul unei alegeri 
pe care ai decis să o faci, fie conştient, fie 
inconştient. Dacă ești fericit sau nefericit, furios sau 
exaltat, entuziast sau deprimat, în fiecare caz, ai 


decis să te simţi în acest fel. Este întotdeauna o 


chestiune de alegere, iar alegerea depinde 
întotdeauna de tine. Prin utilizarea afirmațiilor 
pozitive, poţi să te concentrezi asupra mesajelor 
pozitive care îți fac viaţa mai bună și să îți 
imbunătăţeşti atitudinea faţă de tine şi faţă de 
ceilalți. 

De asemenea, poţi folosi legea substituţiei 
pentru a bloca gândurile negative, gândindu-te în 
schimb la obiective. Viaţa este o succesiune continuă 
de probleme. Chiar în acest moment, viaţa ta este 
plină de probleme de tot felul, mari şi mici, iar dacă 
nu ai grijă, vor da năvală, îţi vor umple mintea şi te 
vor măcina. Cu cât te gândeşti mai mult la 
problemele tale, cu atât mai negativist, mai deprimat 
şi mai nervos vei deveni. 

Poţi contracara această tendinţă gândindu-te la 
obiectivele tale. Ori de câte ori ceva te înfurie, 
neutralizează-ţi gândul negativ gândindu-te la 
obiectivul tău. Repetă-l sub forma unei afirmaţii 
personale, la timpul prezent. Vorbeşte cu tine despre 
ceea ce dorești. Foloseşte acest lucru pentru a nu te 
gândi la lucrurile pe care nu ţi le dorești. 

Un alt mod extraordinar de a folosi legea 
substituţiei este să te gândeşti mai degrabă la viitor 
decât la trecut. Ori de câte ori ai o problemă, 
disciplinează-te să nu reiei în minte situaţia şi 
persoana care a fost de vină. În schimb, gândeşte-te 
la soluţie şi la ceea ce vei face în continuare. În 
momentul în care începi să gândeşti în termeni de 


soluţii și acţiuni viitoare, mintea ta devine calmă, 


clară şi pozitivă. Aproape toată negativitatea 
se referă la evenimente sau circumstanțe din trecut. 
Gândirea pozitivă provine din îndreptarea 
gândurilor spre obiectivele tale şi spre lucrurile 
specifice, concrete și pozitive pe care le-ai putea face 


chiar acum pentru a ajunge mai repede la ele. 


Gândeşte-te mai degrabă la viitor 
decât la trecut. 


Un alt antidot valoros pentru îngrijorare sau 
negativitate este să fii atât de ocupat să lucrezi la 
ceva important pentru tine, încât să nu ai timp să te 
gândeşti la nimic altceva decât la direcţia în care te 


îndrepţi în viaţă. 


Vizualizarea pozitivă 


O altă parte esenţială a programării mintale este 
vizualizarea pozitivă: alimentarea minţii cu un flux 
continuu de imagini pozitive care sunt în 
concordanță cu cel care vrei să fii şi cu viaţa pe care 
vrei să o trăieşti. Orice îmbunătăţire a vieţii începe 
cu o îmbunătăţire a imaginilor tale mintale. Dacă 
vorbeşti cu oameni nefericiţi şi îi întrebi la ce se 
gândesc în cea mai mare parte a timpului, nu te va 
surprinde să afli că se gândesc la probleme, la 
facturi, la relaţii negative şi la toate piedicile și 


obstacolele din viaţa lor. Dar când vorbeşti cu 


oameni fericiți şi de succes, vei descoperi că îşi 
petrec cea mai mare parte a timpului gândindu-se la 
cine vor să fie, ce vor să aibă şi să facă. Imaginile tale 
mintale sunt ca afirmaţiile tale. Ele sunt acceptate de 
subconștientul tău ca fiind comenzi, după care se 
apucă de treabă pentru a le aduce în realitatea ta. 

Dimineaţa, oamenii se gândesc adesea la câţi 
bani vor să câștige. După-amiaza, se gândesc la 
problemele lor financiare. Seara, ajung acasă şi își 
fac griji pentru facturi. Ei continuă să-i trimită 
minţii o serie de mesaje conflictuale și 
contradictorii. Este ca şi cum i-ai da unui şofer de 
taxi instrucțiuni diferite la fiecare colț: nu te duc 
niciodată nicăieri. Norocul presupune să activezi pe 
deplin legea atracției şi să atragi în viaţa ta, din toate 
direcțiile, oameni şi circumstanţe care te pot ajuta să 
mergi mai departe. Gândindu-te la ceea ce vrei și 
ținându-ţi mintea departe de ceea ce nu vrei, ai 
tendința să fii mai norocos în tot ce întreprinzi. 

De-a lungul anilor, am constatat că este util să 
cumpăr reviste pline de poze cu lucrurile pe care mi 
le doresc. Când eu şi soția mea vorbeam despre tipul 
de casă în care voiam să locuim, cumpăram orice 
revistă în care erau publicate case frumoase. leşeam 
în weekend şi vizitam case deosebite în cartiere 
scumpe. Ne plimbam prin casele puse la vânzare de 
la un capăt la celălalt, analizând caracteristicile care 
ne plăceau. În mod constant discutam despre cum 
ar arăta casa visurilor noastre. Am făcut cu atenţie 


liste și le-am acordat o atenţie deosebită nevoilor 


noastre, atât celor din prezent, cât şi celor din viitor. 
Și nu a trecut foarte mult timp până când am găsit o 
casă perfectă pentru noi din toate punctele de 
vedere. Nu a fost o chestiune de noroc. 

Poate cel mai important ingredient pe care îl 
poţi adăuga la procesul de afirmare și vizualizare 
este internalizarea la nivel emoţional a cuvintelor şi 
imaginilor mintale. Formula norocului spune că 
gândul înmulțit cu emoția este egal cu realitatea. Cu 
cât transpui pe plan emoţional un obiectiv, o 
afirmaţie sau o imagine, cu atât capătă mai multă 
energie și este pus în aplicare mai rapid de 
subconștient. Atunci când ai o dorință intensă şi 
arzătoare, generezi entuziasm care te impulsionează 
şi te îndeamnă să avansezi şi să treci peste orice 
obstacol. Cu cât îţi doreşti ceva mai serios și cu cât 
afirmi şi vizualizezi mai mult acel lucru, trimiţându- 
| de la conştient la subconștient, cu atât mai multă 
energie și putere ai. Ţi se întâmplă lucruri bune pe 


care alți oameni le descriu drept noroc. 


Gândul înmulţit cu emotia este egal 
cu realitatea. 


Legea reversibilităţii 


Legea reversibilităţii există de mii de ani şi a fost 
răspândită de mulți dintre marii învăţaţi de-a lungul 
istoriei. William James a redescoperit-o în 1905. 


Această lege spune că, așa cum sentimentele 
generează acțiuni pe măsură, şi acţiunile generează 
sentimente care sunt în concordanță cu ele. 
Înseamnă că poţi acţiona să te simţi aşa cum vrei. Îţi 
poţi programa subconştientul pretinzând că ai deja 
calităţile şi caracteristicile pe care ţi le dorești cel 
mai mult. 

De exemplu, s-ar putea să te trezeşti dimineaţa 
fără să te simţi optimist şi entuziast în legătură cu 
ziua respectivă; s-ar putea să fii reticent în a apela la 
clienți noi sau în a-ţi vizita bancherul. Dar dacă te 
prefaci în mod deliberat că eşti optimist şi 
încrezător din toate punctele de vedere, după câteva 
minute vei începe să te simți astfel: te vei simţi 
fericit şi stăpân pe situaţie, optimist şi extrovertit; 
acțiunile tale vor crea sentimente sau emoţii direct 
proporţionale. 

De câte ori echipa de fotbal care este condusă la 
pauză primește un discurs de încurajare de la 
antrenor în vestiar? După aceea, echipa iese pe teren 
ca și cum ar putea cuceri lumea. De foarte multe ori, 
acest nou entuziasm schimbă şansele jocului şi o 
duce la victorie. 

Poţi deveni propriul susţinător vorbindu-ţi pe 
un ton optimist şi apoi acționând ca şi cum ai fi deja 
cel care ţi-ai dorit să fii. Prefă-te până când reuşești. 
Acţionează ca şi cum ai da probe pentru rolul unei 
persoane remarcabile, optimiste, calde, vesele, 
fericite şi carismatice. Mergi, vorbeşte, acţionează și 


comportă-te ca şi cum ai fi deja acea persoană - ca 


şi cum tocmai ai câştigat un premiu pentru că ești 
cel mai bun din domeniul tău. Cu cât te comporți 
astfel, cu atât mai mult reușești să programezi aceste 
comportamente şi atitudini în subconștient, unde 


rămân pentru totdeauna. 


Empatie și reciprocitate emoţională 


Un alt mare factor de noroc este empatia. Stephen 
Covey, autorul cărţii Cele 7 deprinderi ale 


persoanelor eficace“, spune să cauţi mai întâi să 
înţelegi, apoi să fii înțeles. Una dintre cele mai 
rapide modalităţi de a-ţi depăşi timiditatea şi 
nesiguranța în preajma celorlalți este să te implici 
mai mult în raport cu ei. Pune întrebări și ascultă cu 
atenţie răspunsurile. Majoritatea oamenilor sunt atât 
de preocupaţi de ei înşişi, încât nu le acordă prea 
multă atenţie celorlalţi. Dar atunci când empatizezi 
cu oamenii, punându-le întrebări şi ascultându-i 
când vorbesc, ei te vor plăcea, vor dori să coopereze 


cu tine, iar timiditatea va dispărea. 


Caută mai întâi să înţelegi, apoi să fii 
înțeles. 


O extensie a principiului empatiei este legea 
reciprocităţii emoţionale: atunci când faci și spui 


lucruri care îi fac pe ceilalţi să se simtă bine, aceştia 


vor avea dorinţa inconștientă de a te răsplăti şi de a 
te face să te simți și tu bine. Regretatul meu prieten 
Cavett Robert, marele speaker profesionist, povestea 
cum, pe când era tânăr, alerga pe scenă şi spunea: 
„lată-mă.“ Pe măsură ce s-a maturizat, atitudinea sa 
faţă de public s-a schimbat complet: ieşea pe scenă şi 
îşi spunea „lată-vă.. 

Ce își doresc cu adevărat oamenii în ceea ce 
priveşte  reciprocitatea emoțională şi empatia? 
Deoarece și tu eşti o persoană, ai cunoştinţe din 
interior despre cum să ai un mare succes în 
interacţiunile tale. Ceea ce îţi doreşti — și ceea ce îşi 
doresc şi ceilalți oameni - este să te simţi important. 
Vrei să fii valorizat, apreciat şi valoros. Vrei ca 
oamenii să te placă, să te respecte și să te trateze 
frumos. Vrei să facă lucruri care să îţi sporească 
stima de sine şi să te facă să te placi şi să te respecţi 
şi mai mult. Oamenii pe care îi placi cel mai mult 
sunt cei care te fac să te simţi cel mai bine în pielea 
ta. Aceasta este cheia unor relaţii umane excelente. 
Cu fiecare persoană pe care o întâlneşti, cauţi să spui 
ceva care să o facă să se simtă mai bine în pielea ei. 
Măcar nu condamna, nu te plânge şi nu critica 
niciodată. Dacă nu poţi spune nimic frumos, nu 
spune nimic. Chiar dacă ai o problemă sau o critică, 
este mai bine să începi prin a cere ajutor și a fi subtil. 

Atunci când cauţi modalităţi de a satisface 
nevoile profunde,  subconștiente de apreciere, 
admiraţie şi atenţie ale celorlalţi, ei vor fi motivaţi în 


mod inconștient să te ajute să îţi atingi obiectivele. 


Nu-ţi bloca calea. Nu te mai gândi la tine; gândește- 
te în schimb la modul în care îi poţi face pe ceilalți 


să aibă o părere mai bună despre ei înşiși. 


Puterea imaginii de sine 


Există un alt element-cheie al norocului și al 
succesului care este trecut cu vederea de majoritatea 
oamenilor. Este vorba despre imagine: modul în 
care apari în faţa celorlalți în interacţiunile de zi cu 
zi. Uneori, imaginea ta te poate ridica sau te poate 
distruge într-o relație critică. Oamenii se lasă 
impresionați vizual destul de mult. Ai auzit 
spunându-se că nu ai niciodată o a doua şansă să 
faci o primă impresie bună. Întâlnim atât de mulţi 
oameni, în atât de multe circumstanţe, încât îi 
judecăm şi îi selectăm în mod constant. Acest 
proces are loc în mod inconștient. Nici măcar nu 
suntem conştienţi de el. Însă adeseori ne formăm pe 
loc o părere despre cineva, care nu se schimbă de-a 
lungul timpului. 

Cercetările arată că oamenii îşi fac o părere 
despre tine în primele patru secunde. Mintea 
fiecăruia este ca betonul care se usucă rapid, iar în 
primele patru secunde se formează principala 
impresie. Cimentul se întărește în 30 de secunde. 
După aceea, persoana va căuta lucruri care să-i 
justifice impresia iniţială. Din cauza modului în care 


este structurată mintea umană, oamenii folosesc 


percepţia selectivă. Ei vor ignora sau vor respinge 
lucrurile care nu sunt în concordanţă cu ceea ce au 


decis deja să creadă. 


Oamenii iși fac o părere despre tine în 
primele patru secunde. 


Cei mai de succes oameni de la orice nivel al 
societății sunt cei care arată cel mai bine la exterior. 
Fi nu-şi lasă prima sau a doua impresie la voia 
întâmplării. Se gândesc mult la înfățișare, studiază 
cu atenţie alți oameni de succes și se îmbracă în 
consecinţă. Observă în mod constant oamenii de 
top din mediul lor şi se străduiesc să arate ca ei. 

Pe bună dreptate sau nu, te comporţi cu alți 
oameni în funcţie de percepţia pe care o ai despre ei. 
Percepția ta iniţială se formează la momentul primei 
întâlniri cu persoana respectivă. Prima impresie are 
cel mai mare impact. Sigur că evaluarea ta asupra 
cuiva se poate schimba în timp: se întâmplă, însă 
destul de rar. Odată ce impresia este formată, ea 
devine percepţia ta despre cum este interlocutorul 
în realitate. 

Ştii vorba „Cine se aseamănă se adună. Pe 
măsură ce atingi un nivel superior în viaţa 
profesională și personală, vei descoperi că oamenii 
de la fiecare nivel superior se îmbracă mai bine 
decât oamenii de la nivelurile inferioare. Oamenii 


de succes recunosc alți oameni de succes într-o 


încăpere aglomerată. La fel cum păsările au un penaj 
care le permite să fie recunoscute de alte păsări de 
același fel, penajul indivizilor este dat de hainele pe 
care le poartă, felul în care se îngrijesc şi accesorii. 
Datorită legii atracției, cei ce se aseamână ca 
înfăţişare par să fie atraşi unii de alţii în situaţii 
sociale şi de afaceri. 

Te simţi cel mai bine în relaţia cu cei care îţi 
seamănă foarte mult; la fel se întâmplă cu toți 
ceilalți. Dacă vrei ca oamenii puternici şi importanţi 
să se simtă confortabil în relaţia cu tine, trebuie să te 
imbraci aşa cum se îmbracă ei şi să te comporţi aşa 
cum se comportă și ei. Culorile ideale în afaceri 
pentru bărbaţi sunt albastru-marin şi gri-închis. 
Sunt, de asemenea, culorile ideale pentru femei (în 
plus, femeile pot purta verde-pădure). Bărbaţii ar 
trebui să poarte cămaşă albă și cravată de mătase 
atent asortate la culoarea costumului. Femeile ar 
trebui să poarte accesorii care să completeze 
culoarea şi designul hainelor. Atât bărbaţii, cât şi 
femeile ar trebui să poarte pantofi de calitate înaltă, 
lustruiţi corespunzător. 

Există un nivel acceptabil de îngrijire atât pentru 
bărbaţi, cât şi pentru femei, la fiecare nivel al 
societăţii. Dacă un bărbat vrea să conducă un 
camion, poate purta barbă şi păr pe spate. Dacă vrea 
să aibă succes în afaceri, ar trebui să aibă o coafură 
conservatoare şi faţa bărbierită. Îmi amintesc de un 
tânăr care lucra în vânzări şi care avea rezultate 


foarte slabe. Avea educaţia potrivită, hainele 


potrivite, personalitatea potrivită şi nivelul de 
energie potrivit, dar nu avea noroc cu vânzările. Atât 
el, cât şi şeful său erau extrem de frustraţi, iar şeful 
se gândea să îl concedieze. 

Tânărul avea barbă şi mustață. Credea că este 
inteligent și diferit. Dar interviurile cu clienţii au 
demonstrat că părul facial, în special barba, denotă 
o persoană excentrică sau chiar îndoielnică. Când 
şi-a dat seama de asta, s-a dus acasă și și-a ras barba 
şi mustaţa. Rezultatele vânzărilor s-au schimbat 
peste noapte. În decurs de două luni, a devenit cel 
mai bun agent de vânzări din companie. Aceiași 
oameni care erau reticenţi să vorbească cu el au 
devenit brusc cei mai buni clienţi ai săi şi îl 
recomandau altora. Mi-a spus că dacă nu ar fi 
învățat despre modul în care o îngrijire 
necorespunzătoare, în special părul facial masculin, 
ar putea Împiedica pe cineva să se dezvolte, probabil 
că ar fi eşuat în noua lui carieră. 

Unul dintre marile principii ale norocului este 
următorul: totul contează. Fiecare lucru mărunt pe 
care îl faci sau nu contează într-un fel sau altul. 
Orice detaliu ajută sau dăunează, te răsplăteşte sau 
te îndepărtează. Orice detaliu te îndreaptă spre 
obiectivele tale sau te îndepărtează de ele. Ai auzit 
zicala conform căreia răul se găsește în lucrurile 
mărunte. Este la fel de adevărat pentru imaginea ta 
ca pentru oricare altă parte a vieţii tale. Lucrurile 


mărunte înseamnă într-adevăr foarte mult. 


Îţi sugerez să citeşti cel puţin o carte despre cum 
să te îmbraci pentru a avea succes. Nu lăsa nimic la 
voia întâmplării. Studiază-i pe cei mai buni din jurul 
tău. Dacă lucrezi pentru un salariu, îmbracă-te așa 
cum se îmbracă cei cu două posturi peste tine; 
cheltuie de două ori mai mult decât înainte pe haine 
şi cumpără jumătate din ele. Dacă eşti funcţionar 
debutant, du-te la birou arătând ca un viitor 
manager şi le vei atrage imediat atenția oamenilor 
care te pot ajuta. Dacă combini o imagine 
profesională excelentă cu un angajament față de o 
dezvoltare continuă, cunoştinţe și abilităţi, te vei 
plasa pe calea cea mai rapidă, iar cei care te pot ajuta 
cel mai mult vor fi cei care îţi deschid cele mai multe 
UȘI. 

Imaginea de sine este foarte importantă 
deoarece atunci când arăţi excelent, te simţi 
excelent. Atunci când te uiţi în jurul tău şi ştii că eşti 
unul dintre cei mai bine îmbrăcaţi din încăpere, ai 
un sentiment extraordinar de mândrie, încredere și 
stimă de sine. Te apreciezi şi te respecţi şi mai mult. 
Prin urmare, îţi place de ceilalți şi îi respecţi, eşti 
mai sensibil, mai curtenitor şi mai amabil în relaţiile 
cu ei. Când te îmbraci ca un învingător, gândeşti şi 
te simţi ca un învingător. 

Conform legii reversibilităţii, acţiunile tale 
exterioare de a merge, a vorbi, a acţiona, a îngriji şi a 


te comporta ca un individ excepţional au un efect de 


reflux: te vor face să te simţi ca un individ 
excepţional în tot ceea ce faci. Și nu uita, totul 
contează. 

Personalitatea şi atitudinea ta sunt poate cele 
mai puternice dintre toţi factorii de noroc. Atunci 
când le combini cu un angajament de excelenţă, 
declanșezi dorinţa celor din jur de a te ajuta să 
avansezi. Cu cât ești mai amabil cu ceilalți, cu atât 
mai amabili vor fi şi ei cu tine. Cu cât ești mai 
optimist, cu atât mai mulți oameni vor dori să aibă 
contact şi să facă afaceri cu tine. 

Leadershipul, în special cel personal, are loc 
doar atunci când oamenii vor ca tu să fii liderul. Cu 
cât ești mai bun în cooperarea şi interacţiunea cu 
ceilalți, cu atât mai mult vor dori să ai succes. Vor 
căuta modalități de a te ajuta să îţi atingi obiectivele. 


lar norocul nu va avea nimic de-a face cu asta. 


PUNCTE-CHEIE 
DESPRE CUM 
SĂ-ȚI ÎMBUNĂTĂŢEȘTI 
PERSONALITATEA ȘI 
ATITUDINEA 


l. Cu cât te placi mai mult, cu atât îl vei 
plăcea mai mult pe ceilalți, iar ei te 
vor plăcea mai mult pe tine. 


2. Orice afirmaţie puternică și pozitivă 
pe care o repeţi la nesfârşit în 
mintea ta conștientă va fi curând 
acceptată ca o comandă de către 
mintea ta subconștientă. 


3. Tot ceea ce este acceptat de 
mintea ta subconștientă începe să 
se materializeze în lumea din jur. 


4. Poţi înlocui un gând negativ cu un 
gând pozitiv oricând vrei. 


5. Îţi poţi îmbunătăţi viața prin crearea 
conștientă a unor imagini mintale 
pozitive şi generând o dorinţă 
arzătoare și intensă. 


6. Empatia este cel mai important 
mod de a-i face pe ceilalți să te 
placă. 


7. Cei mai de succes oameni sunt cei 


care arată cel mai bine la exterior. 


CAPITOLUL 6 


Cum să îţi extinzi rețeaua 


În capitolul anterior, ţi-am dat câteva idei pentru a 
deveni mai optimist şi mai plăcut. În acest capitol, 
vei învăţa cum să îţi extinzi reţeaua de contacte şi 
relații ca să-ţi crești probabilitatea de a întâlni 
persoana potrivită la momentul potrivit, cu 
informaţiile sau oportunităţile potrivite pentru tine. 

Legea relaţiilor spune că cu cât mai mulţi 
oameni te cunosc şi se gândesc la tine într-un mod 
pozitiv, cu atât mai mult succes şi mai multe 
oportunităţi vei avea. Fiecare schimbare din viaţa ta 
îi va implica pe alții. Dacă vrei să atingi obiective 
mari, ai nevoie de implicarea activă și de cooperarea 
mai multor persoane diferite. De-a lungul anilor, 
viața ta a fost afectată şi direcţia vieţii ţi-a fost 
schimbată de un simplu comentariu, un sfat sau o 
acțiune a unui om anume la un moment dat. 

Unul dintre prietenii mei şi-a construit afacerea 
pe o piaţă extrem de competitivă. Avea nevoie de 
mai mulți bani să se extindă. A început să 
contacteze băncile locale ca să-şi prezinte planul de 
afacere. Toate l-au refuzat şi i-au spus că afacerea lui 
nu va avea niciodată succes. Dar el era optimist, aşa 
că a desenat pe o hartă o serie de cercuri concentrice 
tot mai extinse în jurul adresei afacerii lui și a 


început să apeleze la bănci aflate la distanţe din ce în 


ce mai mari. În cele din urmă, a găsit un bancher la 
150 de kilometri distanţă, căruia i-a plăcut planul de 
afaceri şi i-a împrumutat banii de care avea nevoie. 
El este astăzi unul dintre cei mai bogaţi şi mai de 
succes antreprenori din Statele Unite. 

L-am întrebat dacă s-a gândit vreodată să 
renunţe în timp ce încerca să facă rost de mai mulți 
bani. A răspuns: „Categoric nu. Am ştiut că voi 
obţine în cele din urmă banii dacă voi vorbi cu 
destui oameni. Eram pregătit să vizitez bănci chiar și 
la 800 de kilometri distanţă de biroul meu, dacă de 
asta era nevoie pentru a găsi bancherul potrivit cu 
atitudinea potrivită.“ Acest aspect a fost un factor- 
cheie al norocului şi o parte importantă a succesului 
său. Legea probabilității spune că cu cât încerci mai 
multe lucruri diferite, cu atât ai mai multe şanse să 


faci încercarea potrivită la momentul potrivit. 


Cu cât incerci mai multe lucruri 
diferite, cu atât ai mai multe șanse să 
faci încercarea potrivită la momentul 

potrivit. 


Cu cât cunoşti mai mulţi oameni și îţi extinzi 
constant reţeaua, cu atât ai mai multe şanse să 
întâlneşti persoana de care ai nevoie exact la 
momentul oportun, cu resursele perfecte pentru 
tine. Nu este un miracol şi nu are nimic de a face cu 


norocul. Cei mai de succes oameni sunt cei care 


cunosc şi sunt cunoscuți de cel mai mare număr de 
oameni de succes. Oare oamenii ajung să aibă 
succes şi apoi cunosc alți oameni de succes? Sau 
întâi îi cunosc pe aceștia şi apoi devin ei înșiși 
oameni de succes? Poate funcţiona în ambele feluri. 
Mulţi fac greşeala să creadă că dacă vor căuta 
oameni de succes, vor putea să profite de 
cunoștințele, sfaturile şi resursele lor. Dar va 
funcționa doar pentru o perioadă scurtă. Pe termen 
lung, nu poţi obţine şi nu te poţi agăța niciodată de 
ceva la care nu ai dreptul doar ca rezultat al 
conştientizării. 

Dintre toţi factorii de noroc, legea atracției este 
vitală. În mod inevitabil, atragi în viaţa ta oamenii și 
circumstanţele care sunt în armonie cu gândurile 
tale predominante. Opusul legii atracției este legea 
respingerii: respingi automat persoanele şi 
circumstanțele care nu sunt în armonie cu gândurile 
tale dominante. Atunci când ai o gândire complet 
pozitivă, creezi un câmp de forță care atrage oameni 
și situaţii pozitive. Dacă gândeşti negativ, produci 
un câmp de forță negativ care alungă aceste forțe. 

Mulţi oameni şi-au transformat viaţa în doar o 
zi, pur și simplu preluând controlul total asupra 
minții lor și disciplinându-se să gândească și să 
vorbească doar despre lucrurile pe care le doresc şi 
despre direcţia în care se îndreaptă. Repet, când îţi 
notezi obiective clare şi specifice, când îţi faci 


planuri pentru realizarea lor şi lucrezi la ele în 


fiecare zi, îţi schimbi modul de gândire. De 
asemenea, câmpul de forță al energiei care te 


împresoară se schimbă aproape instantaneu. 


Legea efortului indirect 


Cine se aseamănă se adună. Oamenii care se află la 
niveluri similare de succes tind să fie atrași unii de 
alții și nu poţi să te prefaci prea mult timp. Acest 
amănunt ne aduce la un alt factor important al 
norocului: legea efortului indirect, care spune că 
obţii ceea ce vrei de la ceilalți mai degrabă indirect 
decât direct. De fapt, dacă încerci să-i convingi pe 
alții să te ajute ori să coopereze cu tine în mod 
direct, vei sfârşi adesea prin a părea penibil și chiar 
îi vei îndepărta. Însă dacă foloseşti legea efortului 
indirect, vei fi uimit de cât de mult succes poţi avea. 

De exemplu, dacă vrei să ai mai mulţi prieteni, 
cum foloseşti legea efortului indirect? E simplu. 
Dedică-te şi fii un bun prieten pentru alţi oameni. 
Interesează-te de ei. Pune-le întrebări și ascultă-le 
răspunsurile. Practică empatia: fii preocupat de 
problemele şi situaţiile lor. Caută modalităţi de a-i 
ajuta, chiar dacă tot ce faci este să fii un simplu 
receptor. Cu cât încerci mai mult să fii un prieten 
bun, cu atât mai mulţi prieteni vei avea. Vei atrage 
oameni în viaţa ta ca albinele la miere. 

Vrei să-i impresionezi pe alții? Dacă adopţi calea 
directă, adică încercând să-i impresionezi, vei eşua. 


Cel mai bun mod este cel indirect: lasă-te 


impresionat. Cu cât eşti mai impresionat de oameni 
şi de realizările lor, cu atât mai impresionați vor fi şi 
ei de tine. 

Atunci când întâlneşti o persoană nouă, 
amintește-ți că toată lumea a făcut ceva remarcabil 
şi impresionant. Sarcina ta e să afli ce anume. 
Întreab-o ce face, cum a ajuns într-un anumit 
domeniu, cum merge totul. Dacă asculți cu atenţie, 
îți va povesti atât despre succesele, cât și despre 
problemele sale. Atunci când cineva menţionează că 
tocmai a realizat ceva valoros, dă din cap, zâmbeşte 
şi felicit-o pentru succesul său. Toată lumea adoră 
complimentele. 

Un om de afaceri de succes pe care îl cunosc şi-a 
făcut un obicei din a trimite zece mesaje în fiecare 
săptămână unor cunoscuţi. Mesajele conțineau un 
singur cuvânt: „Felicitări.“ De-a lungul anilor, şi-a 
construit o reţea de bărbaţi și femei care îl plăceau şi 
il respectau. Erau uimiți de faptul că știe că ei 
realizaseră ceva valoros. După o vreme, când a fost 
intrebat cum reuşeşte să fie la curent cu realizările 
prietenilor săi, a spus că habar nu are ce fac ei. Ştie 
doar că toată lumea realizează ceva în fiecare zi şi în 
fiecare săptămână. Atunci când le trimiţi un mesaj 
de felicitare, ei vor asocia automat acel mesaj cu 
situația care tocmai le-a ieșit bine. 

Folosind legea efortului indirect, caută în mod 
constant modalităţi de a-i felicita pe oameni pentru 
ceea ce fac, pentru ceea ce au realizat, pentru modul 


în care sunt îmbrăcați, pentru deciziile recente pe 


care le-au luat sau chiar pentru faptul că au slăbit 
câteva kilograme. În societatea noastră, unul dintre 
cele mai bune complimente pe care îl poți face cuiva 
este: „Parcă ai mai slăbit. Chiar dacă nu este 
adevărat, oamenii se bucură întotdeauna că cineva 
observă (pe bună dreptate sau nu) că slăbesc. De ce? 
Pentru că toată lumea își dorește să fie atractivă din 
punct de vedere fizic, iar atractivitatea este strâns 
asociată cu suplețea, aspectul îngrijit și forma fizică 
de excepţie. Nu poţi da niciodată greș dacă 


complimentezi pe cineva pentru cât de bine arată. 


Caută în mod constant modalităţi de 
a-i complimenta și felicita pe ceilalți. 


Vrei ca oamenii să te respecte? Aceasta este una 
dintre cele mai profunde nevoi subconștiente pe 
care le avem cu toţii. Se spune că bebelușii plâng şi 
că oamenii maturi mor din cauza asta. Aproape tot 
ceea ce faci este să câștigi (sau cel puţin să nu pierzi) 
respectul oamenilor pe care îi stimezi. Dacă vrei ca 
oamenii să te respecte, oferă-le respect în avans. Ne- 
am îndepărtat de epoca în care doream să obţinem 
ceva: acum suntem în epoca în care dăruim. Marea 
majoritate a celor care nu reușesc sunt cei care 
incearcă să obțină ceva înainte de a oferi, dar tu nu 
te încadrezi în această categorie. Cunoşti legea 
semănatului şi a seceratului. Ştii că obţii ceea ce dai. 


Ştii, de asemenea, că nu poţi culege până nu ai 


semănat. Concentrează-te pe semănatul gândurilor, 
ideilor și sentimentelor bune în relaţiile tale. Și ştii 
că, drept urmare a legilor universului, totul se va 


întoarce la tine în cele mai remarcabile moduri. 


Legea dărniciei 


Contorm acestei legi, cu cât dai mai mult din tine, 
fără să aştepţi ceva la schimb, cu atât mai mult vei 
primi înapoi de unde te aştepţi mai puţin. Mulţi 
oameni fac greşeala de a crede că binele ar trebui să 
li se întoarcă de la cei cărora le-au făcut bine, dar 
asta se întâmplă rareori. Atunci când dai de la tine 
în mod liber și deschis altcuiva - fie din timpul tău, 
fie din banii sau din emoţiile tale —, acea persoană 
va fi rareori cea care te răsplăteşte în aceeaşi măsură. 
În schimb, vei activa una dintre cele mai mari legi 
ale universului: legea atracției. Forţele vor fi puse în 
mișcare şi îţi vor aduce binele de care ai nevoie şi pe 
care ţi-l doreşti, de obicei dintr-o sursă complet 
diferită, dar exact la momentul şi locul potrivit 
pentru tine. 

De ce se întâmplă aşa? Este ușor de înțeles. Când 
faci ceva drăguţ pentru altcineva, îţi crește stima de 
sine şi te face să te simți foarte bine în pielea ta. 
Există ceva în faptul de a dărui care te face să 
străluceşti ca om. Eşti proiectat în așa fel încât nu 
poţi fi cu adevărat fericit decât atunci când știi că 
aduci o schimbare pozitivă în viaţa oamenilor. De 


fapt, tu beneficiezi la fel de mult ca persoana căreia 


ii faci un bine, adesea chiar mai mult. Schimbă 
câmpul de forţă al energiei mintale din jurul tău. 
Ajutându-i pe ceilalți, intensifici puterea de atracţie 
și atragi în viața ta oameni şi circumstanţe fericite 
de unde îţi imaginezi sau te aștepți mai puţin. 

De exemplu, imaginează-ţi că te deplasezi cu 
mașina din punctul A în punctul B pentru a te 
întâlni cu un potenţial client. Te grăbeşti, dar pe 
marginea drumului vezi pe cineva în vârstă care a 
făcut pană. Chiar dacă ai un program încărcat, îţi 
depășești nerăbdarea; oprești și îl ajuţi să îşi 
înlocuiască anvelopa. Se oferă să te plătească, dar tu 
refuzi. Îi urezi „Drum bun!“ şi te grăbeşti să îţi 
continui călătoria. Întregul incident durează 
aproximativ zece minute. Poate că, fără să știi, 
tocmai ai activat forțele universului în favoarea ta. 

Ajungi la întâlnire cu o mică întârziere, dar 
constaţi că persoana cu care urmează să te întâlneşti 
a întârziat şi mai mult decât tine. Nimic nu este 
pierdut. Nu numai atât, dar s-a întâmplat ceva. 
Persoana cu care te întâlneşti, în loc să fie reticentă, 
are mare nevoie de ceea ce vinzi şi ia imediat decizia 
de a cumpăra. Pleci cu una dintre cele mai bune și 
mai ușoare comenzi pe care le-ai primit vreodată. 
Dacă nu înţelegi, începi să te gândeşti la cât de 
norocos ai fost. Dar nu a fost noroc. A fost legea. 

Dărnicia de orice fel declanșează evenimente 
fericite, norocoase în viaţa ta. De-a lungul 
veacurilor, bărbaţi și femei au dat zeciuiala pentru a 


obține succese și averi mari: au donat în mod regulat 


10% sau mai mult din veniturile lor pentru cauze 
meritorii. Această atitudine şi acţiune de a dărui 
instituie un câmp de forță care atrage oportunități 
financiare mult mai mari decât orice ban pe care-l 


poți da. 


Dărnicia declanșează evenimente 
norocoase în viața ta. 


Atunci când dăruiești cu generozitate, îţi 
schimbi spaţiul mintal, îți modelezi aspectele 
interioare ale minţii. Creezi un nou echivalent 
mintal care este proporţional cu satisfacția, bucuria 
și succesul pe care ţi le doreşti. Devii cineva cu 
adevărat norocos. 

Pentru că relaţiile sunt foarte importante, ele nu 
pot fi lăsate la voia întâmplării. Cei mai mulți 
oameni sunt ca nişte bile care se lovesc pe masa de 
biliard a vieții. Sunt ca niște conducători de maşini 
electrice de bâlci, care se ciocnesc la întâmplare, fără 
prea mult control asupra celor care le ies în cale sau 
care îi bușesc. Ei trăiesc după legea întâmplării. 

Nu-ţi trebuie așa ceva. Fă-ţi un plan specific 
pentru relaţiile pe care vrei să le dezvolţi. Nu uita, te 
eliberezi de legea întâmplării trăindu-ţi viața după 
un plan. În loc să laşi totul să se petreacă într-un 


mod hazardat, planifică voit ceea ce vrei să se 


întâmple. Cu cât dorinţa ta este mai clar formulată, 
cu atât o atragi mai rapid în viaţa ta şi o recunoşti 


atunci când apare. 


Găsirea partenerului ideal 


lată un exemplu simplu: alegerea partenerului în 
vederea căsătoriei sau a unei relaţii serioase va juca 
un rol mai mare în formarea succesului tău decât, 
probabil, oricare alt factor. Cunoști nenumărați 
oameni care s-au străduit din greu ani întregi pentru 
a avea succes pe plan material, dar care au văzut 
totul prăbuşindu-se din cauza deteriorării relaţiei cu 
partenerul şi copiii din lipsă de timp și atenţie. 
Găsirea partenerului ideal este asemănătoare cu 
îndeplinirea oricărui alt obiectiv important. Te aşezi 
la masă și scrii pe hârtie descrierea persoanei ideale 
pentru tine. În timp ce faci asta, imaginează-ți că vei 
trimite descrierea prin poștă la capătul celălalt al 
țării, după care îți va fi expediată exact acea 
persoană pe care ai descris-o. Scrie fiecare detaliu. 
Menţionează aspectul, înălțimea, greutatea și starea 
fizică. De asemenea, descrie-i temperamentul, 
personalitatea, simțul umorului, educația, 
inteligenţa şi atitudinea. Fii cât se poate de precis în 
ceea ce priveşte valorile personale, convingerile, 
principiile şi opiniile cu privire la lucrurile 
importante din viață. Citeşte şi reciteşte descrierea 
în fiecare zi, adăugând noi detalii atunci când îţi vin 


în minte. Modifică şi ajustează descrierea, astfel 


încât să devină cât mai precisă. De fiecare dată când 
o revezi, ţi-o integrezi din ce în ce mai adânc în 
subconștient. 

Când îţi imaginezi cât de fericit te vei simţi 
odată ce vei fi în relaţie cu persoana perfectă pentru 
tine, această componentă emoțională îţi va activa 
subconștientul și va declanşa legea atracției. Cât ai 
clipi, vei atrage acea persoană în viaţa ta. 

Următorul pas în obţinerea relației perfecte 
constă în realizarea unei evaluări oneste cu privire la 
tine însuţi. Cineva care își face o portretizare corectă 
este obiectiv şi sincer cu privire la punctele forte și 
slăbiciunile sale. Fă o listă cu tot ce ai de oferit într-o 
relaţie. Care sunt punctele tale forte? Ce trăsături şi 
calităţi ai dezvoltat în timp care fac din tine o 
partidă bună? 

Fii sincer cu tine însuţi: fă o listă cu aspectele la 
care mai ai de lucrat. Nu eşti atât de disciplinat pe 
cât ai vrea să fii? Îţi valorifici timpul așa cum ti-ar 
plăcea? Eşti lipsit de răbdare, irascibil sau pretenţios 
uneori?  Notează-ţi toate aceste defecte și 
străduieşte-te să faci îmbunătăţiri. Nu poţi atrage în 
viață pe cineva foarte diferit de cine eşti tu cu 
adevărat. Dacă vrei să atragi un partener minunat, 
va trebui să devii tu însuţi un om bun. Relaţiile tale, 
în special cele importante, îți vor reflecta mereu 
adevărata personalitate şi valorile, convingerile şi 
comportamentul. Mereu vei trăi în exterior ceea ce 


eşti cu adevărat în interior. 


Dacă vrei să atragi un partener 
minunat, va trebui să devii tu însuţi un 
om bun. 


Atragerea relaţiilor de afaceri 


Odată ce ai luat unele decizii cu privire la ceea ce 
vrei pe plan personal, este timpul să hotărăşti ce fel 
de relaţii vrei să ai în afaceri şi în carieră. Unul 
dintre secretele succesului în muncă este alegerea cu 
atenţie a șefului. Când îţi cauţi un loc de muncă, îţi 
dai la schimb viața - bunul tău cel mai de preţ - 
pentru șansa de a munci și de a obţine rezultatele şi 
veniturile care le însoțesc. Cheia succesului la locul 
de muncă constă în calitatea relaţiei pe care o ai cu 
șeful. Alege-ţi șeful cu atenţie. Mergi la interviuri cu 
băgare de seamă până îl găsești pe cel pentru care ți- 
ar plăcea realmente să lucrezi. Ai nevoie de cineva 
pe care să îl placi, să îl respecţi, să îl admiri şi care să 
te inspire. Îți doreşti să lucrezi pentru cineva care 
are multe lucruri să te înveţe şi care te va încuraja şi 
te va susține pentru ca tu să dai tot ce ai mai bun. 
Dacă lucrezi pentru un șef negativist sau într-un 
cadru în care eşti supus criticilor neîncetate, nu vei 
fi niciodată fericit şi nici nu vei avea succes. În cele 
din urmă, îţi vei da demisia sau vei fi concediat. Va 
trebui să găseşti un loc de muncă în altă parte, unde 


să lucrezi cu şi pentru alt fel de oameni. 


Oamenii inteligenţi refuză categoric să lucreze 
într-un cadru care nu le face plăcere în cea mai mare 
parte a timpului. Ei ştiu că orice altceva îi face să îşi 
irosească timpul şi viaţa. Am fost martor la 
nenumărate situaţii în care un om bun a părăsit un 
mediu de lucru negativ şi li s-a alăturat unui şef cu o 
atitudine pozitivă, optimistă şi încurajatoare şi unui 
grup minunat de colegi. În cel mai scurt timp, cel 
care nu dădea randament în vechiul mediu de lucru 


a început să radieze şi să se dezvolte în cel nou. 


inconjoară-te de oamenii potriviti 


Cea mai importantă decizie pe care trebuie să o iei 
pentru a avea succes ţine de oamenii cu care te 
asociezi în mod obișnuit. Înconjoară-te de oamenii 
potriviţi.  Înconjoară-te de învingători şi 
îndepărtează-te de negativişti. Îndepărtează-te de 
oamenii care se plâng, care condamnă şi critică tot 
timpul. Aceste persoane toxice te deprimă şi îți 
alungă bucuria de a trăi. După ce petreci timp cu ei, 
te simți descurajat şi lipsit de motivaţie. În schimb, 
alege-ţi prietenii și asociaţii cu grijă. Precum a spus 
cândva baronul de Rothschild: „Nu-ţi face 
cunoştinţe inutile; fii absolut egoist în privinţa celor 
din jurul tău. 

Cercetările pe care David McClelland le-a făcut 
la Harvard University în domeniul succesului au 
demonstrat că după 25 de ani membrii grupului tău 


de referință vor avea mai mult impact asupra 


succesului și fericirii tale decât oricare altă hotărâre 
pe care ai luat-o. Grupul tău de referinţă este alcătuit 
din oamenii cu care te identifici şi te asociezi în cea 
mai mare parte a timpului. Dacă zbori împreună cu 
vulturii, vei gândi şi vei simți ca un vultur. Dacă li te 
asociezi curcanilor, vei gândi, merge, acţiona și 
vorbi precum un curcan. Oamenii din jur au o 
influență nemăsurată asupra fiecărei părţi din viaţa 
ta şi asupra a tot ceea ce obţii. 

Oamenii de succes sunt deseori descriși ca fiind 
singuratici. Ceea ce nu înseamnă în mod necesar că 
sunt într-adevăr astfel. Fi au prieteni buni şi relaţii 
strânse, dar nu iau prânzul cu oricine. Sunt foarte 
selectivi: petrec timp doar cu oamenii cu care se 
simt bine şi a căror companie le este benefică. 
Trebuie să faci la fel. 

Cei care au ajuns milionari pe cont propriu în 
SUA sunt versaţi în a-şi crea contacte: ştiu că vor 
avea cu atât mai mult succes în vânzări și în 
descoperirea de oportunități cu cât cunosc mai 
mulți oameni şi sunt cunoscuţi de cât mai mulți. 
Profită de fiecare oportunitate de a-și crea legături 
cu alți oameni și de a-şi construi o reţea extinsă de 


contacte. 


Cei care au ajuns milionari pe cont 
propriu în SUA sunt versati în a-și crea 
contacte. 


Am câţiva prieteni buni care s-au mutat la un 
moment dat într-un oraș nou dintr-o altă ţară. În 
decurs de câteva luni, au devenit unii dintre cei mai 
activi şi mai populari oameni din industria în care 
lucrau. Cum au reușit? Creându-şi contacte. S-au 
înscris în cel mai scurt timp în asociaţii şi 
organizaţii din industria respectivă. Au devenit pe 
deplin implicaţi și au contribuit din toată inima la 
activităţile desfăşurate de către organizaţii. Deoarece 
doar câţiva oameni fac asta, au ajuns rapid în poziţii 
importante ce ţin de planificarea și de organizarea 
marilor comitete şi funcţii. S-au bucurat repede de 
recunoaștere și au fost respectaţi de oameni-cheie în 
industria în care lucrau. Au căpătat o reputaţie 
bazată pe faptul că aduc contribuţii şi rezolvă 
situații, iar oportunităţile și posibilităţile au început 
să fie de partea lor. Au obţinut cu uşurinţă sprijinul 
oamenilor importanţi din interiorul şi din afara 
organizaţiilor din care făceau parte. Au progresat 
mai mult în câteva luni decât au făcut-o mulți alţii 
în câţiva ani. 

Cheia către dezvoltarea de reţele este selectarea 
uneia sau a două organizaţii ce includ oameni care 
îți pot fi de ajutor (şi pe care îi poţi ajuta la rândul 
tău). Legea credibilităţii reprezintă un factor 
important în ceea ce priveşte norocul. Conform 
acesteia, cu cât mai multă încredere au oamenii în 
tine, cu atât le va fi mai ușor să se hotărască să 


lucreze şi să facă afaceri cu tine. 


Construieşte credibilitate 


Încă o dată afirm că orice detaliu contează. Tot ce 
faci în cadrul unei relaţii fie vine în ajutorul 
credibilităţii tale, fie o afectează. Unul dintre 
motivele principale pentru care trebuie să te alături 
unor organizații importante este că astfel vei începe 
să îți construieşti credibilitatea în fața oamenilor 
care te vor putea ajuta pe viitor. 

lată formula pentru crearea cu succes a rețelei de 
afaceri: când te alături unei organizaţii, studiaz-o cu 
atenţie. Află cu ce se ocupă şi care parte din ea este 
cea mai activă și cea mai importantă pentru succesul 
său. Analizează lista membrilor şi structura echipei. 
Asigură-te că te alături unei organizații ai cărei 
membri sunt la un nivel mai avansat decât tine în 
carieră. Trebuie să fie oameni de la care să înveţi și 
de pe urma cărora să te dezvolţi, care te pot duce la 
un nivel superior celui la care ai ajuns de unul 
singur. 

Odată ce ai identificat un grup-cheie în cadrul 
unei organizaţii, oferă-te voluntar. Din moment ce 
totul în afaceri şi în organizații sociale este făcut de 
obicei în mod voluntar, dorinţa de a contribui cu 
timpul şi efortul tău va fi mereu binevenită. 

Cei mai mulţi oameni care intră în asociaţii nu 
fac decât să-şi îndeplinească funcţia şi să plece 
acasă. Privesc şedinţele ca şi cum ar fi extensii ale 


vieții lor sociale, și nu o parte esenţială a vieţii 


profesionale. Dar când te alături, nu te oferi pur şi 
simplu voluntar pentru a prelua anumite 
responsabilităţi, ci devii implicat în mod activ. Te 
oferi voluntar pentru şi mai multe responsabilităţi, 
tii capul plecat şi îndeplineşti orice sarcină ţi se dă. 
Mergi la fiecare şedinţă și contribui la fiecare 
discuţie. Îţi faci temele înainte şi după şedinţă, astfel 
încât să fii perfect pregătit. În cel mai scurt timp, 
oamenii importanţi te vor observa. Oferind în mod 
constant ceva din tine fără să te aștepți la 
recompense, le vei obţine respectul şi încrederea. 
Credibilitatea ta va creşte în ochii lor. Încrederea 
oamenilor în abilitatea ta de a îndeplini sarcini şi 
mai complexe va fi și mai mare. Vei deveni foarte 
curând un jucător-cheie în acel grup și un membru 


valoros al organizaţiei. 


Implicarea 


Cu câţiva ani în urmă, m-am înscris în Camera de 
Comerţ, unicul scop fiind acela de a mă implica în 
comunitatea afacerilor şi de a aduce o anumită 
contribuţie. Am descoperit că problema esenţială în 
care era implicată Camera la acea vreme era 
educaţia în afaceri. M-am oferit voluntar pentru a 
face parte din comitetul de educaţie în afaceri, care 
se afla în legătură cu guvernul. Am dedicat un 
număr consistent de ore cercetării şi scrierii de 
articole pentru comitet. Am mers la fiecare şedinţă; 


am propus diverse strategii și tactici pe care 


comitetul le-ar putea folosi pentru a deveni un 
jucător mai activ în relaţia cu guvernul, pentru a 
creşte calitatea educaţiei în țara noastră. 

În cel mai scurt timp, am devenit vicepreşedinte 
al comitetului. Am preluat toate responsabilităţile 
importante ale comitetului în această ramură. 
Președintele era unul dintre oamenii de afaceri 
importanți ai comunității. Am lucrat sub 
conducerea sa şi i-am urmat îndrumarea și 
instrucţiunile pe care mi le-a oferit. Mi-a deschis uşi 
şi m-a prezentat altor oameni de afaceri importanți, 
care puteau să îmi ofere opinii şi sfaturi cu privire la 
afacerile Camerei şi la activităţile educaţionale. 

Şase luni mai târziu, şedinţa anuală a Camerei, la 
care au participat câteva sute de delegaţi - toți erau 
oameni de afaceri importanţi - a avut loc într-o 
stațiune. Mi-au propus să pregătesc lista de speakeri 
şi să moderez şedinţa. 

Am acceptat, iarăşi, cu entuziasm. Am petrecut 
multe ore pregătind şi studiind trecutul speakerilor. 
În timpul şedinţei, m-am aflat în prim-plan și în 
centru, în calitate de moderator şi președinte, pe 
parcursul întregii zile, în fața a sute de delegaţi de 
top din lumea afacerilor. Deoarece îmi făcusem 
temele, am fost perfect pregătit să fac această muncă 
într-o manieră competentă. 

În anul care a urmat, prezidam şedinţe ale unor 


grupuri de membri executivi seniori şi oficiali 


guvernamentali. Unele dintre aceste ședințe au 
apărut în ziar, incluzând și comentarii de-ale mele 
sau pe care politicienii le-au dat ca răspuns. 

Un alt om de afaceri important mi-a citit 
comentariile şi a hotărât ca eu să-i conduc una 
dintre afaceri. Am fost angajat la un nou loc de 
muncă, pe un salariu dublu, împreună cu opţiunea 
de a cumpăra acţiuni. Peste noapte, devenisem unul 
dintre cei mai cunoscuţi şi respectaţi oameni de 
afaceri noi din stat. Foloseam numele mic atunci 
când vorbeam cu politicieni importanţi, cu oameni 
de afaceri de top și cu lideri ai unor organizaţii 
publice și private. 

Am fost invitat de către United Way să deţin un 
rol-cheie în campania lor anuală de strângere de 
fonduri, ceea ce m-a adus în atenția mai multor 
oameni de afaceri importanţi şi mi-a oferit chiar 
mai multe șanse de a-mi extinde legăturile. 

Peste încă vreo doi ani, veniturile mi s-au dublat 
din nou. Părea să fie o legătură directă între 
extinderea permanentă a rețelei mele de legături şi 
oportunităţile de a munci, de a investi, de a călători 
și de a interacţiona cu oameni-cheie. 

Povestea mea nu este deosebită. Nenumăraţi 
oameni au avut aceeaşi experiență, dar depinde doar 
de tine. Depinde de tine să ajungi acolo şi să te 
implici. Mereu vor exista mult mai multe 
oportunități de a servi comunitatea și organizaţiile 
sociale, antreprenoriale și caritabile decât oameni 


talentaţi care să ocupe aceste posturi. Nu există 


limite în ceea ce priveşte măsura în care îţi poţi 
extinde legăturile, dacă abordezi situația din 


perspectiva celui care oferă, nu a celui care ia. 


Legea efortului indirect 


Când întâlneşti o nouă persoană şi simţi că ar putea 
să îţi fie de folos să o cunoști, aminteşte-ţi vechea 
zicală: cel care pune întrebări deţine controlul. 
Utilizează legea efortului indirect. În loc să încerci 
să îl impresionezi pe celălalt, pune-i întrebări şi lasă- 
te impresionat de ce are el de spus. Caută să fii de 
ajutor - nu să obţii ceva, ci să contribui cu ceva. Nu 
uita că principiul semănatului și seceratului este 
universal. Dacă depui suficient efort îndeajuns de 
mult timp, până la urmă vei obţine tot ce îţi dorești. 
Fiecare om de afaceri pe care îl întâlneşti este 
interesat şi preocupat de afacerea sa. lată o întrebare 
excelentă pe care să o pui fiecăruia: ce trebuie să ştiu 
despre afacerea ta astfel incât să i te pot recomanda 
unui viitor client? Oamenii adoră să vorbească 
despre ce fac și despre motivul pentru care alte 
companii îi sprijină sau ar trebui să o facă. Nimic nu 
va crea mai rapid o legătură între tine și un alt om 
de afaceri decât o recomandare făcută unui client. 
Când îi ajuţi pe alții să își clădească afacerea şi să îşi 
îndeplinească scopul, şi ei vor fi predispuşi să te 


ajute la rândul lor să faci acelaşi lucru. 


Legea carismei 


O altă modalitate de a formula legea carismei este 
următoarea: cu cât cineva te place mai mult, cu atât 
mai uşor este să-l influenţezi. Emoţiile modifică 
evaluările. Dacă cineva te place cu adevărat, acesta 
va avea mai puţin grija defectelor pe care le-ai putea 
avea. Pe de altă parte, dacă cineva nu te place, va 
avea o hipersensibilitate la defectele tale. Oamenilor 
le place să facă afaceri cu cei pe care îi apreciază, să 
cumpere de la cei pe care îi plac, să-i angajeze şi să-i 
promoveze. Cu cât te plac mai mulți oameni, cu atât 
vor apărea mai multe oportunități şi cu atât vei 
avansa mai repede în carieră. Oferă-te permanent să 


îi ajuţi pe cei pe care îi întâlneşti. 


Cu cât cineva te place mai mult, cu 
atât mai ușor este să-l influenţezi. 


Am văzut în acţiune unii dintre cei mai bogaţi și 
mai puternici oameni de afaceri din lume. Am fost 
mereu impresionat de cât de multă curtoazie şi 
atenţie arată când îi ascultă pe alţii. Aproape fără 
excepţie, te întreabă: „Pot face ceva pentru tine?“ În 
orice conversaţie, cu oricine, pun aceeaşi întrebare. 
Uneori, interlocutorul se va gândi la ceva ce poţi 


face; în cele mai multe cazuri, nu. Dar faptul că te 


oferi în mod activ să ajuţi va crea o amintire plăcută 
în mintea celuilalt şi, cândva, ar putea apela la 
ajutorul tău. 

Legea reciprocităţii reprezintă unul dintre cele 
mai puternice principii. Aceasta spune, pur şi 
simplu, că dacă faci ceva pentru cineva, persoana în 
cauză va face ceva pentru tine. Va dori să se 
revanşeze, astfel încât să nu simtă că îţi datorează 
ceva. Cei mai mulți dintre oameni sunt foarte 
cinstiți și îşi doresc să se revanşeze. Când faci ceva 
drăguţ pentru cineva, acesta va dori în mod 
instinctiv să se revanșeze făcând ceva drăguţ la 
rândul său. Dacă mergi la masă cu un prieten şi 
achiți nota de plată, va insista să plătească data 
viitoare. Dacă inviţi un prieten la cină la tine acasă, 
va insista ca altă dată să mergi tu la el. Când îi 
trimiți cuiva o felicitare de Crăciun, îţi va trimite 
una drept răspuns, chiar dacă nu te cunoaşte. 

Dacă îţi organizezi viața în armonie cu legile 
universale, vei fi uimit de viteza cu care încep să ţi se 
întâmple lucrurile bune. Legea reciprocităţii în 
relațiile umane reprezintă unul dintre cele mai 
puternice principii pe care le poţi învăţa. Cheia 
succesului este să creezi relații mai multe şi mai 
bune, astfel încât să devii mai cunoscut și mai 
respectat de un cerc mai mare de oameni. Fă acest 
lucru în mod deliberat şi conştient, alegând oameni 
din organizaţiile cu care vrei să te asociezi, iar apoi 


dedică-te din toată inima susţinerii lor. 


Oamenii caută mereu să meargă pe calea cea mai 
puţin periculoasă. În relațiile umane, calea cea mai 
scurtă constă în a-i recomanda şi a face afaceri cu 
oamenii pe care deja îi cunoaştem, îi apreciem și în 
care avem încredere. Sarcina ta este să-ţi creezi cea 
mai mare reţea de legături posibilă cu oameni 
influenţi. Cu cât cunosti mai mulţi oameni, în sens 
pozitiv, cu atât vei avea şanse mai mari să cunoşti 
persoana potrivită la momentul potrivit, pentru 
motivul şi oportunitatea potrivită. Vei avea 
posibilități nenumărate de a-ţi extinde și de a 
îmbunătăți fiecare aspect din viața ta. Când vei 
ajunge în vârful domeniului tău prin respectul și 
stima celor din jur, i se va datora faptului că ai avut 


un obiectiv şi un plan, nu norocului. 


PUNCTE-CHEIE 
PENTRU CREAREA 


REŢELEI DE CONTACTE 


Atragi în viață oamenii şi 
circumstanţele care sunt în armonie 
cu gândurile tale predominante. 


2. Pentru a avea mai mulți prieteni, 
străduieşte-te la rândul tău să fii un 
bun prieten. 


3. Fă-ţi un plan concret pentru relaţiile 
pe care vrei să le dezvolţi. 


4. Cei care iși fac portretizări corecte 
sunt obiectivi şi sinceri când vine 
vorba despre punctele tari şi 
slăbiciunile lor. 


5. Înconjoară-te de oamenii potriviti. 
inconjoară-te de câştigători şi 
îndepărtează-te de negativiști. 


6. Asocierile tale vor avea un impact 
mai mare asupra succesului decât 
oricare altă alegere pe care o faci. 


CAPITOLUL / 


Independenţa financiară 


O definiţie populară a succesului constă în abilitatea 
de a trăi aşa cum vrei. Banii sunt strâns asociaţi cu 
libertatea, fericirea, oportunităţile şi exprimarea 
deplină a sinelui. Şi nu există niciun domeniu în 
care conceptul de noroc este mai prevalent decât în 
cea a succesului financiar. 

Vestea bună este că trăim în cele mai bune 
timpuri din istorie. Am intrat în Epoca de Aur. Ca 
urmare a exploziei de informaţii şi de cunoștințe, a 
evoluţiei tehnologiei şi a competiţiei în creştere, 
astăzi există mai multe oportunităţi decât au fost 
vreodată, pentru ca cei creativi, care constituie o 
minoritate, să obţină independenţa financiară. lar 
Statele Unite reprezintă cea mai bun loc de pornire 
cu putință, întrucât oferă cele mai multe 


oportunități dintre toate naţiunile lumii. 


Există destul pentru toată lumea 


Legea abundenței spune că trăim într-un univers în 
care aceasta este nelimitată şi că există destul pentru 
toată lumea. În trecut, trebuia să ai nevoie de 
pământ, muncă, capital, mobilă, accesorii, clădiri, 
echipamente și alte resurse capitale pentru a crea 


bunuri şi servicii pe care să le poţi vinde, care să îţi 


aducă profit și prin care să acumulezi bogăţie. 
Astăzi, nu ai nevoie decât de puterea mintii tale, iar, 
în plus, ai un mare avantaj în faţa celor a căror 
întreagă avere stă în fabrici şi echipamente care pot 
deveni rapid uzate în urma unei schimbări 


tehnologice petrecute la capătul celălalt al planetei. 


Trăim într-un univers în care 
abundenta este nelimitată și există 
destul pentru toată lumea. 


Oamenii mă întreabă încontinuu cum să își 
schimbe viaţa sau cum să înceapă o nouă afacere 
dacă nu au niciun ban. Există sute, dacă nu mii de 
afaceri pe care poţi să le începi cu mai puţin de 100 
de dolari, dar necesită capital mintal şi fizic, şi mai 
puţin financiar, pentru a fi create. 

Principalul capital pe care trebuie să îl investești 
într-o nouă întreprindere este cel al efortului: 
disponibilitatea de a munci din greu pentru a-ți 
atinge scopurile. Dacă ai așa ceva, toate celelalte vor 
veni de la sine. 

Toată lumea vrea să fie independentă financiar. 
De ce ai vrea să fii bogat? De ce ar trebui să îţi 
plăteşti toate facturile şi să ai bani în cont? De ce îţi 
dorești, până la urmă, abundență financiară? 

Dă-mi voie să îţi ofer răspunsul la aceste 
întrebări. În mod inevitabil, atragi în viață gândurile 


și imaginile pe care le exprimi cel mai mult prin 


emoții, așa că dacă eşti mereu îngrijorat în privința 
banilor, vei atrage mereu mai multe probleme legate 
de bani. Astăzi, nu mai puţin de 80% dintre familiile 
din SUA nu au economii. Nu mai puţin de 70% 
dintre americanii care muncesc nu au venituri 
opţionale. Cheltuie tot ce câștigă, fiecare salariu — și 
de regulă puțin mai mult, prin carduri de credit — și 
nu le rămâne nimic. Cineva a spus cândva că familia 
americană obişnuită se află la doar două salarii 
distanță de a rămâne fără un acoperiş deasupra 
capului. Dacă venitul le-ar fi întrerupt o anumită 
perioadă, ar fi disperaţi. 

O persoană fără bani este precum cineva care nu 
a mâncat de mult: va avea o preocupare totală 
pentru această lipsă. La fel cum un om înfometat se 
gândeşte numai la mâncare, până în punctul în care 
uită de orice altceva, o persoană cu probleme 
financiare se gândește mereu la bani şi îi rămâne 
prea puţină energie emoţională sau spirituală pentru 
lumea din jur. 

Banii reprezintă ceea ce psihologul Frederick 
Herzberg a numit factor de igienă. El a spus că ai 
nevoie de o anumită cantitate de bani pentru a-ţi 
asigura un nivel rezonabil de siguranță financiară şi 
fizică. Sub acel punct, nu te mai gândeşti la nimic 
altceva. Dincolo de el, începi să te gândești la alte 
lucruri importante pentru tine. 

Oamenii bogaţi îţi vor spune că banii sunt doar 
o tabelă de marcaj. Odată ce ai obţinut un anumit 


nivel de succes financiar, nu te mai preocupi de 


bani, aşa că îţi îndrepţi atenţia către alte lucruri: 
sănătatea, relaţiile şi contribuţia pe care o poţi aduce 
lumii din jur. Devii mai interesat de alți oameni. 
Devii mai orientat către bogăţia interioară și 
dezvoltarea personală. Apreciezi literatura, filosofia 
şi muzica. Îţi place să petreci mai mult timp alături 
de cei importanţi din viaţa ta. 

La un anumit nivel, banii nu mai sunt 
preocuparea ta principală, iar întreaga ta viață 
devine mai bună, însă sub un anumit prag nu te poţi 
gândi la nimic altceva. Te trezeşti dimineaţa, te 
gândeşti şi te ingrijorezi toată ziua din cauza banilor. 
Motivul numărul unu al crizelor maritale din Statele 
Unite constă în conflictele dintre soţi din cauza 
banilor. Una dintre sursele principale de stres, 
anxietate şi probleme de personalitate o reprezintă 
grija pentru bani, care distruge totul în cale. 

Prin urmare, responsabilitatea ta ca individ este 
să obţii siguranţă şi, în cele din urmă, independenţă 
financiară. Ca obiectiv pe termen lung, trebuie să îţi 
construieşti o fortăreață financiară de bunuri, 
dispuse corespunzător, în aşa fel încât să nu 
trebuiască să îți mai faci vreodată griji din cauza 


banilor. 


Responsabilitatea ta ca individ este 
să obţii independenţă financiară. 


Din fericire, deoarece în Statele Unite sunt foarte 
multe cazuri de săraci care au ajuns bogaţi, în 
prezent avem mai multe idei şi informaţii legate de 
obținerea independenţei financiare decât am putea 


pune în practică în 100 de vieţi. 


Fă ceea ce fac oamenii de succes 


Legea emulației spune că vei avea succes exact în 
măsura în care afli ce fac alti oameni de succes şi 
faci și tu exact ca ei. Cu toate că este lesne de înţeles, 
cei mai mulți nici măcar nu își dau seama. Sunt 
uimit de cât de mulţi încearcă să aibă succes în 
carieră sau într-o afacere fără să studieze ce au făcut 
alţi oameni de succes în acelaşi domeniu. Încearcă 
să reinventeze roata. 

Regretatul meu prieten meu Kop Kopmeyer, 
care a studiat succesul timp de 54 de ani, a spus că 
unul dintre principiile vitale pe care le-a descoperit 
este necesitatea de a învăţa de la specialişti. Nu 
trăieşti suficient încât să le afli pe toate pe cont 
propriu. Dacă vrei să ai succes, va trebui să afli cine 
are deja parte de succesul pe care ţi-l dorești şi să 
faci exact aceleaşi lucruri până când obţii aceleaşi 
rezultate. 

Desigur, probabil îţi dai seama că este o 
reformulare a legii cauzei și efectului. În loc să 
risipeşti ani întregi încercând să descoperi o cale 
nouă, citește cărţile, ascultă programele şi mergi la 


cursurile altor oameni care au plecat de la zero şi 


care au obținut lucruri extraordinare. Fă exact ca ei, 
până când vei stăpâni abilităţile şi aptitudinile 
necesare, și abia apoi poţi începe să mergi pe cont 
propriu, pe baza ideilor tale. 

Pentru a deveni master chef este nevoie de șapte 
ani de pregătire. Cea mai bună şcoală gastronomică 
din lume este Institutul Culinar Elveţian din 
Geneva. La început, toată lumea curăţă fructe şi 
legume. Fac asta pe tot parcursul primului an, până 
dezvoltă un simţ extraordinar pentru textură şi 
senzaţia de prospeţime, aromă şi compoziţie a 
fructelor şi legumelor în toate stările lor. În cel de-al 
doilea an, trec la salate şi la alte preparate din fructe 
şi legume. În fiecare an, petrec sute de ore lucrând 
cu fiecare condiment, sos, ingredient, cu fiecare tip 
de carne şi cu fiecare combinaţie între acestea. 

La finalul celor şapte ani, absolventul devine 
unul dintre cei mai buni bucătari din lume. Va 
merge apoi să lucreze, în cadrul unui stagiu, sub 
îndrumarea unui master chef într-un restaurant de 
top. Peste încă trei sau cinci ani, va fi pregătit să se 
descurce pe cont propriu. Cele mai bune hoteluri şi 
restaurante din lume sunt cele care au reușit să 
angajeze absolvenţi ai Institutului Elveţian. Aceşti 
oameni sunt plătiți cu sume colosale, iar la 
pensionare sunt independenţi financiar. 

Înainte să devină bucătari creativi şi inovatori, 
au stăpânit fiecare etapă a gătitului aşa cum au 


învăţat și cum a fost predată de-a lungul anilor de 


către cei mai buni bucătari din lume. Nu au început 
să facă îmbunătăţiri sau inovaţii înainte să înveţe la 
perfectie abilităţile elementare. 

Legea valorii spune că orice bogăţie se creează ca 
urmare a creşterii valorii. Principalele surse de 
valoare în zilele noastre sunt timpul şi cunoştinţele. 
Abilitatea ta de a obţine cunoștințele, ideile, 
informaţiile și aptitudinile esenţiale de care ai 
nevoie şi pe care trebuie să le aplici pentru a 
îmbunătăți viata şi munca altcuiva creează 
recompensele financiare de care te vei bucura. Nu 
există altă metodă de a te bucura în permanenţă de 
ele. 

Pentru a explica legea valorii în alte cuvinte, 
trebuie să te concentrezi în mod constant pe 
creșterea contribuţiei pe care o aduci lumii din jur. 
Beneficiul clientului, valorizarea lui şi îmbunătăţirea 
vieții celorlalți reprezintă adevărata sursă de valoare 


şi bogăţie. 


Șapte secrete ale valorii 


Există şapte secrete ale creşterii valorii. Oricare 
dintre ele poate fi suficient pentru a avea succes 
financiar. Când începi să combini aceste idei, vei 
avansa mai rapid în viața financiară decât ai făcut-o 


vreodată. 


VITEZA 


Crește viteza la care oferi valoare. Toată lumea este 
nerăbdătoare. Cineva care abia astăzi şi-a dat seama 
că își doreşte produsul sau serviciul tău vrea să îl 
aibă cât mai repede posibil. Oamenii percep o relaţie 
directă între viteză şi valoare. Cineva care îţi oferă 
un serviciu rapid este considerat a fi mai bun şi mai 
competent, oferind mai multă calitate decât cineva 
care se mișcă încet sau în ritmul său. Fiecare 
inovaţie din lumea afacerilor de astăzi ţine de 
scăderea timpului şi de creşterea vitezei de 
satisfacere a clienților. Fiecare progres tehnologic 


încearcă să reducă durata unui anumit proces. 


Oamenii percep o relaţie directă între 
viteză și valoare. 


Cuvintele la modă din management, precum 
restructurare, reorganizare si reinventare, au 
legătură cu raționalizarea procesului de creare și 
livrare a bunurilor şi a serviciilor în aşa fel încât 
companiile să le poată oferi clienților mai repede 
decât competitorii lor. Tot ce ai nevoie este o idee cu 
10% mai nouă, mai bună sau mai diferită decât ceea 
ce se face astăzi, iar acesta poate fi începutul unei 
mari bogății. Smarthphone-urile ne permit să 
apelăm şi să răspundem instant, indiferent unde ne- 


am afla. Federal Express a creat o industrie de 45 de 


miliarde de dolari din expedierea scrisorilor şi 
coletelor în dimineaţa următoare expedierii. Viteza 
este în centrul multor afaceri care evoluează rapid şi 
a multor averi personale. 

Aruncă o privire la industria în care activezi şi la 
locul tău de muncă. Unde observi oportunităţi de a 
le oferi mai repede valoare clienţilor? Cum ai putea 
să tai o secundă, un minut, o oră sau o zi din timpul 
de livrare? General Motors avea nevoie de patru ani 
pentru a crea un nou automobil. Apoi, japonezii au 
raţionalizat sistemul de dezvoltare în așa fel încât să 
poată veni cu o maşină nouă la fiecare 18 luni. 
Acum, toate marile producătoare de mașini se 
străduiesc să reducă timpul necesar pentru design, 
dezvoltare și distribuţie la mai puţin de un an. lar 
fiecare nou record de viteză pentru satisfacerea 
clienţilor devine limita minimă pe care următorul 
competitor va trebui să o atingă. Nu înceta să te 
gândeşti, zi de zi, la felul în care ai putea să grăbeşti 
procesul de livrare a produselor şi serviciilor către 


clienţii tăi. Este o adevărată sursă de valoare. 


CALITATEA 


Al doilea secret pentru crearea bogăției este oferirea 
unei calități mai bune decât a competitorilor tăi, dar 
la același preţ. Calitatea este orice spune clientul că 
este. Managementul total al calităţii poate fi definit 
cel mai bine ca identificarea a ceea ce vor cu 
adevărat clienţii şi oferirea acelui lucru mai repede 


decât competitorii. Calitatea nu înseamnă doar o 


durabilitate mai mare sau o excelenţă a aspectului. 
Ea se referă, mai întâi de toate, la utilitate, adică la ce 
anume vrea clientul să folosească produsul sau 
serviciul respectiv. Clientul definește calitatea în 
mintea sa în funcţie de nevoia sau de beneficiul 
specific pe care îl are în vedere. 

Numeroasele interviuri luate clienţilor arată clar 
că, pentru ei, calitatea include nu doar produsul sau 
serviciul, ci și modul în care îi este oferit. De aceea 
putem spune că McDonalds oferă o calitate 
excelentă, ţinând cont de dorinţa clienţilor de a avea 
viteză, valoare, curățenie şi preţ rezonabil. 
McDonald's nu încearcă să concureze cu restaurante 
de tip gourmet, ci le oferă maselor de clienţi exact ce 
îşi doresc, în forma şi la preţul pe care şi le doresc. 

Cum poţi îmbunătăţi calitatea a ceea ce faci în 
funcţie de ceea ce își doreşte cu adevărat clientul? 
lată o soluţie: ascultă-i nemulțumirea. Ar trebui 
chiar să îţi întrebi în mod regulat clienții dacă au 
sugestii pentru îmbunătățirea produselor sau a 
serviciilor. Dacă le ceri în mod sincer feedback 
clienţilor, ei îţi vor spune părerea lor cu privire la ce 
poţi face pentru a le aduce chiar mai multă 
satisfacție. Astfel poţi dobândi avantajul decisiv pe 
piaţă. 

Uneori, oamenii asociază calitatea cu viteza. 
Dominos Pizza a creat o industrie de miliarde de 
dolari prin livrările făcute în 30 de minute. Pentru 
cumpărătorul înfometat, viteza înseamnă calitate şi 


viceversa. 


PLUSVALOAREA 


Cea de-a treia soluţie pentru a acumula bogăţie este 
de a căuta modalităţi prin care să adaugi valoare în 
tot ceea ce faci. Nu uita că toţi cei dintr-o anumită 
industrie oferă același lucru. Aceşti factori constituie 
limita minimă pe care trebuie să o atingi pentru a-ţi 
face norma. Dacă vrei să ieşi în evidenţă, trebuie să 
plusezi în tot ceea ce faci, astfel încât clientul să fie 
încredințat că atât tu, cât și ceea ce îi oferi este 
superior competitorilor tăi. 

Poţi adăuga valoare unui produs ori serviciu 
aducând îmbunătăţiri ambalajului sau designului ori 
prin simplificarea modului în care trebuie utilizat 
acel lucru. Apple a schimbat lumea calculatoarelor 
făcându-le uşor de folosit pentru cineva mai puţin 
sofisticat. Simplitatea a devenit o sursă uriaşă de 
plusvaloare pentru Apple şi pentru nenumărate alte 
companii care au urmat aceeași cale. 

Un agent de vânzări adaugă plusvaloare prin 
adresarea unor întrebări mai bune, printr-o 
ascultare mai atentă și prin modelarea și adaptarea 
produsului sau a serviciului la dorința exactă a 
clientului. Astfel, clientul vede că un anumit agent 
de vânzări este mai valoros decât cel care nu îi 


acordă la fel de multă atenţie. 


CONFORTUL 


Cea de-a patra soluţie este prin creşterea confortului 


de cumpărare şi de folosire a produsului sau a 


serviciului tău. Restaurantele fast-tood reprezintă un 
exemplu simplu pentru cât sunt oamenii de dispuşi 
să plătească pentru comoditate. Ei cheltuie cu 
15% sau 20% mai mult pentru un anumit produs 
dacă nu sunt nevoiţi să meargă într-un magazin ca 
să-l cumpere. 

Bancomatele, care sunt deschise non-stop, 
exemplifică felul în care băncile au reușit să îşi 
crească valoarea percepută prin facilitarea 
depunerilor şi retragerilor pentru clienţi. Localurile 
drive-in sunt un alt exemplu. Preluarea şi livrarea 
rapidă a unui produs sau serviciu îi creează unui 
client confortul de a apela la serviciile tale. 

Cum poţi să le creezi clienţilor confortul de a-ți 
folosi produsele sau serviciile? Cum poţi facilita 
colaborarea cu clientul astfel încât să nici nu poată 


să se gândească la altcineva? 


Cum poţi facilita colaborarea cu 
clientul, astfel încât să nici nu poată 
să se gândească la altcineva? 


SERVICIUL CLIENȚI 


A cincea soluţie pentru crearea de valoare este 
îmbunătățirea serviciului dedicat clienților. Oamenii 
sunt dominați de emoţii: atitudinea prietenoasă, 
entuziasmul și solicitudinea agenţilor responsabili 


au un impact puternic asupra lor. Multe companii 


folosesc acest serviciu ca o sursă principală de 
avantaj în faţa competiţiei, într-o piață în continuă 
schimbare. Nordstrom este unul dintre cele mai de 
succes lanțuri de magazine universale din SUA, dar 
nu pentru că au produse diferite, ci pentru că au cel 
mai călduros şi prietenos serviciu de asistență 
pentru clienţi din ţară. 

Walmart s-a transformat dintr-un magazin 
universal obscur din Bentonville, Arkansas, în cel 
mai mare distribuitor din lume datorită faptului că 
este un loc prietenos şi vesel în care poţi să îţi faci 
cumpărăturile rapid. Când înaintează în vârstă, 
angajaţii Walmart capătă funcţia de a-și întâmpina 
clienţii. Stau la uşa magazinului și le spun bun-venit 
clienților la intrare, mulțumindu-le că își fac 
cumpărăturile la Walmart. Drept consecinţă a 
acestor inovaţii, Sam Walton, fondatorul Walmart, a 
făcut o avere pornind de la zero încă din anii 1940, 
neavând nimic în afară de un magazin falimentar și 
o camionetă veche. La sfârşitul anului 2022, averea 
netă a Walmart era de 429 de miliarde de dolari. 

Ce modalităţi de îmbunătăţire a serviciului 
clienţi prevezi astfel încât să obţii un avantaj decisiv 
asupra competitorilor? Modurile în care îţi poţi face 
treaba mai bine și le poţi aduce mai multă satisfacţie 
clienţilor sunt practic nelimitate, singura barieră 


fiind imaginaţia ta. 


SCHIMBAREA STILULUI DE VIAȚĂ 


A şasea soluţie o reprezintă schimbarea stilului de 
viaţă şi a impactului pe care îl are asupra 
obiceiurilor de cumpărare şi a comportamentului 
clienţilor din întreaga țară. 

Populaţia e din ce în ce mai vârstnică. Există, de 
asemenea, un trend la nivel național de a rămâne în 
coconul tău sau de a sta mai mult acasă și de a face 
mediul casnic mai plăcut. Gusturile tinerilor de 
astăzi sunt foarte diferite de ale celor din generaţia 
anterioară. Mai mulți oameni vor să călătorească și 
să plece în vacanță, creând astfel o explozie a 
industriei turismului şi relaxării. Schimbarea stilului 
de viaţă și a demografiei creează oportunităţi ce îţi 
permit să oferi un produs sau un serviciu unei piețe 
uşor de identificat, ceea ce te poate îmbogăţi într-un 
timp foarte scurt. 

Ce trenduri pe care le poţi exploata oferind 
produse şi servicii mai noi şi mai bune observi în 
jur? Cum poţi să te reorganizezi şi să-ţi regândești 
efortul de a le trezi clienţilor interesul cu produse şi 


servicii noi, diferite, mai bune şi mai ieftine? 


REDUCERILE 


Cea de-a şaptea soluţie pentru acumularea de 
bogăţie este simpla reducere: vânzarea unor cantități 
mai mari de produse şi servicii mai multor oameni 
la preţuri din ce în ce mai mici. Dacă vrei să stai la 


aceeaşi masă cu elitele, va trebui să vinzi maselor. 


Observă cazuri incredibile de succes precum cel al 
Costco, care pune la dispoziţie depozite întregi de 
produse banale la prețuri mici și cum oamenii 
străbat kilometri întregi şi umplu parcările de 
dimineaţa până seara. 

Cum ai putea oferi un produs sau un serviciu 
valoros la un preţ mai mic? Cum ai putea să reduci 
costurile necesare livrării produsului către clienţi ca 
economia ta să ajungă şi în buzunarul lor? 

Dacă te gândeşti la creşterea vitezei de livrare a 
produsului sau a serviciului, la calitate, la confort, la 
plusvaloare, la îmbunătăţirea serviciului pentru 
clienţi, la schimbarea stilului de viață şi a trendurilor 
și la reducerea costurilor, vei fi uimit de numărul 
incredibil de mare de posibilități care apar în jur. 
O singură idee care vine în beneficiul clienților într- 
un mod la care încă nu s-a gândit nimeni te poate 


lansa spre succesul financiar. 


Cum să devii independent financiar 


Zeci de mii de milionari care au ajuns astfel pe cont 
propriu au fost intervievaţi şi studiaţi. Cercetarea 
arată că cea mai mare parte a lor au început de la 
zero, lipsiţi de calificare şi cu o educație limitată. 
Mulţi dintre ei nu au terminat liceul. Mulţi continuă 
să trăiască în același cartier și doar ei știu că au o 
avere mai mare de un milion de dolari. Vecinii lor ar 


putea să câştige mai mult în fiecare lună, dar se 


confruntă încontinuu cu crize financiare. Cei care 
au ajuns milionari pe cont propriu au o abordare 
foarte diferită față de timp, bani şi viață. 

lată un proces simplu pe care să îl urmezi pentru 
a deveni independent financiar. Funcţionează 
garantat pentru oricine îl încearcă. Este o modalitate 
prin care să aplici în propria viaţă câteva dintre 
legile norocului şi să faci ca acești factori să fie de 
partea ta. 

Pentru a deveni independent financiar, primul 
lucru pe care trebuie să îl faci este să-ți stabilești un 
obiectiv. Fii serios; nu te mai prosti. Toată lumea 
vrea, speră şi se roagă că într-o zi se va întâmpla 
ceva minunat care îi va salva de problemele 
financiare, dar tu ştii care este adevărul. Ştii că eşti 
responsabil de asta şi că dacă se va întâmpla ceva în 
folosul tău va fi datorită ţie. 

Dacă vrei să ai o anumită sumă de bani în 
următorii 10 sau 20 de ani, notează-ţi acest obiectiv, 
fă un plan și stabileşte o evoluţie cronologică 
începând cu ziua curentă. Stabileşte-ţi micro- 
obiective şi micro-termeni-limită începând de 
acum, pentru lunile și anii care urmează. Fă-ţi un 
plan legat de modul în care vei atinge acel obiectiv și 
de ce vei face în fiecare etapă. Cu cât planul de a face 
bani şi de a-i investi este mai detaliat, cu atât ai 
șanse mai mari să se materializeze. 

Odată ce ai un obiectiv clar și un plan pentru 
implinirea financiară, va trebui să îți pui întrebarea 


esenţială: la ce anume trebuie să excelezi ca să 


câștigi banii de care ai nevoie pentru îndeplinirea 
obiectivului? Apoi îți stabilești un nou set de 
obiective pentru a-ţi dezvolta abilităţile şi pentru a 
deveni foarte bun în ceea ce faci. Te dedici investirii 
oricărei cantități de timp, bani şi efort ai nevoie 
pentru a deveni genul de persoană care trebuie să fii 
ca să meriţi banii pe care ţi-i dorești. 

Jim Rohn, regretatul meu prieten şi speaker 
motivational, obişnuia să accentueze că cea mai 
importantă calitate ca să ajungi milionar este să 
devii genul de persoană care trebuie să fii la interior 
pentru a deveni milionar pe plan exterior. Odată ce 
devii acea persoană, chiar dacă pierzi bani, îi vei 
face iarăşi, deoarece ai creat echivalentul mintal 
necesar succesului financiar. Vei atrage noi 
oportunități și posibilităţi dacă vei deveni milionar 
in mintea ta. 

Pentru a deveni milionar este necesar să treci de 
la gândire pozitivă la cunoaştere pozitivă. Trebuie să 
treci de la a dori și a spera la a ști în mod absolut că 
ești genul de om care are abilităţile şi atitudinea 
necesară obţinerii succesului financiar. Pe parcursul 
vieţii, trebuie să-ţi păstrezi o viziune pe termen lung 
a obiectivelor financiare pe care le ai în față, 
împreună cu o concentrare pe termen scurt asupra 
lucrurilor pe care trebuie să le faci extrem de bine 


pentru a merita banii pe care vrei să îi obţii. 


Pentru a deveni milionar este necesar 
sq treci de la gândire pozitivă la 
cunoaștere pozitivă. 


Legea economisirii 


Legea economisirii reprezintă un factor esenţial care 
te asigură că îţi vei îndeplini scopul de a deveni 
independent financiar. Această lege spune că te vei 
pensiona milionar dacă vei economisi şi vei investi 
10% din venit pe parcursul tuturor anilor de muncă. 
În cel de-al treilea sfert al anului 2022, media 
veniturilor săptămânale a angajaţilor cu normă 
întreagă a fost de 1 070 de dolari, ceea ce înseamnă 
55 640 de dolari pe an. Dacă ai economisi 10% din 
suma asta şi i-ai investi cu atenţie pentru un profit 
de 10%, ar valora mai mult de un milion de dolari; 
te-ai pensiona bogat. Există multe planuri de 
investiții prin care să economisești bani și să-ți 
suspenzi plata taxelor. Aceste sume cresc datorită 
puterii dobânzii compuse, iar de-a lungul carierei îţi 
vei îndeplini obiectivele financiare. 

S-ar putea să te gândești că, din cauza atâtor 
facturi şi cheltuieli, nici nu îţi poţi permite să te 
gândeşti să economisești 10% din venit. Dar așa 
cum a spus răposatul om de afaceri și filantrop W. 
Clement Stone, dacă nu poţi economisi bani, îți 


lipseşte germenele măreției. 


„Dacă nu poţi economisi bani, îţi 
lipsește germenele măreției. — W. 
Clement Stone 


Dacă nu poți economisi 10% din venit, poţi să 
faci asta măcar cu 1%. la-ţi o pușculiță sau un 
borcan și pune-l pe comodă. În fiecare seară când 
ajungi acasă, pune acolo echivalentul a 1/30 din 1% 
din venitul tău lunar. Să spunem că primeşti 4 000 
de dolari pe lună. Din moment ce 1% din 4 000 
înseamnă 40 de dolari, 1/30 înseamnă 1,33 de dolari 
pe zi. Oricine poate economisi 1,33 de dolari pe zi. 
În loc să-ţi iei încă o cafea, un suc sau o ţigară, pune 
banii în borcan. La finalul lunii, ia cei 40 de dolari și 
depune-i la bancă într-un cont special de economii. 
Îl numesc cont special de economii deoarece nu 
economiseşti bani pentru o nouă maşină, un 
frigider sau o rulotă. Aceştia sunt banii pe care îi 
poţi pune deoparte pentru a avea independenţă 
financiară. Sunt bani pe care te angajezi să nu îi 
atingi şi să nu îi cheltui, indiferent de motiv. Odată 
ce i-ai pus deoparte, din perspectiva ta, nu mai 
există. 

Înveţi să trăieşti din restul de 99% al venitului 
până te obişnuieşti cu asta. Apoi creşti procentul de 
economii la 2%. În scurt timp te vei trezi că 
economisești 10% din venit şi că trăieşti fără nicio 


problemă din restul de 90%. Mai mult decât atât, îţi 


vei da seama că eşti mult mai responsabil din punct 
de vedere financiar în toate celelalte domenii ale 
vieţii. Vei începe să plăteşti regulat atât cheltuielile, 
cât și facturile lunare. 

Dar iată ce este cu adevărat extraordinar. Este 
vorba despre un factor critic al norocului, numit 
legea acumulării. Pe măsură ce economiseşti sume 
mici de bani şi investești speranță şi dorinţă, 
dezvolți un câmp de energie și începi să atragi mai 
mulți bani. 

Știi probabil că este nevoie de bani ca să faci 
bani. E adevărat. Forţa atracției pe care o exercită 
banii din contul tău va creşte, se va extinde și vei 
atrage mai mulți bani și mai multe oportunităţi de a- 
ti creşte veniturile. Cu cât suma creşte mai mult, cu 
atât vei atrage mai mulţi bani, la fel cum un magnet 
puternic atrage bucăţi de metal de la distanțe mari. 
Vei începe să obţii mici bonusuri și creşteri salariale 
neașteptate; vei vinde lucruri din garaj şi vei obţine 
bani cash, oamenii îţi vor plăti datorii vechi și vei 
primi compensaţii pentru taxe la care nici nu te-ai 
aşteptat. În fiecare dintre aceste cazuri, legea 
acumulării şi legea atracției îşi fac treaba. Trebuie să 
iei aceşti bani extra şi să îi pui deoparte, crescându- 
ti astfel contul până devine din ce în ce mai mare. 

Legea oportunităţilor, un alt factor-cheie al 
norocului, va intra apoi în scenă. Ea spune că atunci 
când vei fi pregătit, oportunitatea perfectă va apărea 
fix la momentul potrivit. Când ţi-ai constituit 


depozitul financiar, vei primi oportunităţi de a-ţi 


investi acei bani în direcţii în care va creşte chiar 
mai repede. Deseori, ţi se vor oferi oportunităţi 
pentru o afacere sau pentru un venit secundar, iar tu 


vei avea banii necesari pentru a profita. 


Când vei fi pregătit, oportunitatea 
perfectă va apărea fix la momentul 
potrivit. 


Aceşti bani proveniţi din oportunități reprezintă 
una dintre cele mai mari bucurii din viaţă. O 
persoană cu bani în bancă şi cu facturile sub control 
este complet diferită din punct de vedere psihic faţă 
de cineva fără bani în cont şi care se îngrijorează din 
cauza facturilor la fiecare sfârşit de lună. Având 
bani, devii mai optimist, creezi un câmp de energie 
și atragi mai mulți oameni, idei, oportunități și 
resurse care să te ajute să te îndrepți mai rapid spre 


obiectivul tău. 


Două pericole majore 


Există două pericole majore care îți pot sabota 
dorinţa de a fi independent financiar. Prima este 
legea lui Parkinson, conform căreia cheltuielile cresc 
mereu odată cu venitul. Pentru a reuşi, trebuie să 
distrugi în mod conștient, deliberat şi regulat 
această lege. Cheltuielile pot creşte odată cu venitul, 


dar nu trebuie să le permiţi niciodată să crească 


într-atât de mult încât să consume tot ce câştigi. 
Acest lucru poate fi fatal. Dacă obţii o mărire 
salarială de 10%, economisește 50% sau mai mult 
din acei bani şi creşte-ți nivelul de trai folosind 
restul. Dar indiferent ce faci, nu-ţi dezvolta obiceiul 
de a-i cheltui pe toți şi încă ceva pe lângă. 

Al doilea pericol care îţi poate sabota visul de 
succes financiar este mentalitatea de îmbogăţire 
rapidă. Aceasta este dorința de a obţine bani ușor, 
fără a munci sau a plăti în avans preţul întreg. Un 
vechi proverb japonez spune că a face bani este 
precum săpatul în nisip folosind o agrafă, în timp ce 
a pierde bani este precum turnatul apei peste nisip. 
Singurul aspect facil legat de bani este pierderea lor. 

Odată ce începi să pui bani deoparte, foloseşte 
factorul de noroc numit legea investiţiei. Conform 
acesteia, trebuie să faci cercetări înainte de a investi. 
Trebuie să petreci cel puţin la fel de mult timp 
studiind despre investiţii, cât petreci câștigând banii 
pe care îi investeşti. Este necesar să înţelegi la 
pertecţie o investiţie înainte să pleci la drum cu 
banii tăi câştigaţi din greu. Dacă ai nevoie de un an 
pentru a economisi 2 000 de dolari, iar apoi îi pierzi 
într-o investiție repezită, nu ai pierdut doar banii, ci 
și un an întreg de muncă. Ai regresat din punct de 
vedere financiar cu un an din viață ce nu mai poate 


fi recuperat. 


Trei piloni ai independenţei 
financiare 


Cea din urmă lege a banilor este legea conservării: 
nu contează cât de mult câștigi, ci cât de mult 
strângi. Este incredibil cât de mulți oameni câștigă 
sume extraordinar de mari de bani în urma muncii 
lor de o viaţă și la final ajung dependenţi de rude și 
de ajutor social odată ce ies la pensie. 

Cei trei piloni ai independenţei financiare sunt 
economiile, investiţiile şi asigurarea. Economisește şi 
pune deoparte banii de cheltuială pentru două până 
la şase luni și investește-i într-un fond de piaţă 
monetară sau într-un fond mutual de investiţii, de 
unde îi poţi retrage cash în caz de urgenţă. Apoi 
investeşte-i cu atenţie în lucruri pe care le-ai studiat 
la perfecţie sau împreună cu oamenii de succes pe 
care îi ştii şi în care ai deplină încredere. În cele din 
urmă, ar trebui să îți asiguri cum trebuie casa, 
mașina, viaţa, bunurile și afacerile. Mulţi oameni își 
falimentează existenţa încercând să economisească 
câţiva dolari în plus pentru asigurări scumpe. 

Acumularea financiară ar trebui să fie bazată pe 
efectul clichetului: de fiecare dată când atingi un 
anumit nivel financiar, ar trebui să îl blochezi prin 
gestionarea şi monitorizarea atentă a banilor și 


asigurându-te în caz că apare un eveniment 


nefavorabil. Toţi banii obţinuţi pe termen lung sunt 
bani adevărați, iar toţi banii adevăraţi sunt cei puşi 
deoparte. 

În cele din urmă, cea mai bună investiţie pe care 
poţi să o faci este în tine însuţi: în a-ţi dezvolta din 
ce în ce mai bine abilităţile de bază care îți permit să 
faci bani. Poţi obține în fiecare an echivalentul unor 
studii universitare dacă citeşti câte o oră sau două în 
fiecare zi, dacă asculți programe audio în mașină și 
dacă mergi la seminare și cursuri în mod regulat. 
Acest tip de educaţie va adăuga între 10 şi 20%, sau 
chiar mai mult, la veniturile tale anuale. Am întâlnit 
nenumărați oameni care şi-au dublat sau triplat 
salariile într-un singur an investind în ei înşişi și 
imbunătăţindu-și abilităţile. 

Când devii extraordinar în ceea ce faci, vei fi 
plătit foarte bine pentru asta. Dacă eşti plătit foarte 
bine şi încalci în mod conștient Legea lui Parkinson, 
vei economisi din ce în ce mai mult din veniturile 
tale în continuă creștere. Vei investi banii cu atenţie 
în lucruri pe care le cunoşti şi în oameni în care ai 
încredere. Datorită miracolului dobânzii compuse, 
vei scăpa de datorii, îţi vei clădi o fortăreață 
financiară şi vei obţine, în cele din urmă, 
independenţa financiară. Oamenii din jur îți vor 


spune cât de norocos ești, dar tu vei şti adevărul. 


PUNCTE-CHEIE ALE 


INDEPENDENȚEI 
FINANCIARE 


. Orice avere se formează ca urmare 
a creşterii valorii. Principalele surse 
de valoare în prezent sunt timpul și 
cunoștințele. 


2. Există şapte secrete pentru 
creşterea valorii: viteza, calitatea, 
plusvaloarea, confortul, serviciul 
clienţi şi înțelegerea importanţei 
schimbării stilului de viață. 


3. Dacă economisești și investești 10% 
din venit în decursul anilor tăi de 
muncă, te vei pensiona milionar. 


4. Pe măsură ce economiseşti şi îţi 
investești banii cu speranță și 
dorință, vei atrage mai mulţi bani. 


5. Va trebui să încalci în mod 
conștient Legea lui Parkinson, 
conform căreia cheltuielile cresc 
odată cu veniturile. 


6. Cei trei piloni ai independenţei 
financiare sunt economiile, 


investițiile şi asigurarea. 


CAPITOLUL 8 


Cum să îţi foloseşti 
puterea minţii 


Mintea ta este cel mai puternic atu de care ai putea 
beneficia vreodată. Nu există vreo problemă pe care 
să nu o poţi rezolva, vreun obstacol pe care să nu îl 
poți depăși sau vreun obiectiv pe care să nu îl poţi 
îndeplini atunci când îți activezi puterile 
extraordinare ale creierului. Ai un potențial de 
geniu; ai capacitatea de a funcționa la un nivel mai 
înalt de inteligență și de creativitate decât ai făcut-o 
vreodată. 

Conform cunoștințelor actuale, creierul tău are 
86 de miliarde de celule. Fiecare dintre acestea este 
conectată şi interconectată, precum instalaţia de 
lumini din bradul de Crăciun, la alte 20 000 de 
celule. Înseamnă că numărul permutaţiilor şi 
combinațiilor posibile de gânduri pe care le ai la 
dispoziţie este mai mare decât numărul atomilor din 
univers. 

Creierul tău are, de asemenea, rezerve enorme. 
Există poveşti ale unor oameni care, în urma unor 
accidente, şi-au pierdut până la 90% din creier, dar 
care au fost capabili să funcţioneze eficient cu restul 
de 10%, ba chiar să ia numai note de 10 la şcoală. 

Conform Brain Institute de la Stanford 


University, oamenii obișnuiți nu își folosesc 10% din 


potenţialul creierului, aşa cum se credea, ci aproape 
2%. Oamenii obișnuiți funcționează la un nivel 
foarte scăzut de randament şi performanţă. Există 
mai mult de un milion de cuvinte în limba engleză, 
dar cei mai mulţi folosesc doar în jur de 1 200 într-o 
zi. Aproximativ 85% dintre conversațiile în engleză 
au loc folosindu-se doar 2 000 de cuvinte, iar 95% 
dintre conversații utilizează doar 4 000 de cuvinte 
dintr-un milion câte există. 

De ce este atât de importantă folosirea 
cuvintelor? Deoarece fiecare cuvânt reprezintă un 
gând. Cu cât ştii şi foloseşti mai multe cuvinte, cu 
atât gândurile sunt mai dezvoltate şi mai complexe. 
Cei cu vocabular limitat au și abilități de gândire 
limitate. Poţi creşte radical inteligenţa cuiva doar 
prin dezvoltarea vocabularului său. Fiecare cuvânt 
pe care îl înveţi te face să conștientizezi existența a 
încă zece. Aşadar, dacă ar fi să înveţi câte un cuvânt 
nou în fiecare zi, 365 de zile pe an, într-un an sau 
doi ai fi unul dintre cei mai inteligenţi oameni din 


societate. 


Cu cât ştii mai multe cuvinte, cu atât 
gândurile tale sunt mai dezvoltate și 
mai complexe. 


Oamenii consideraţi norocoși au învăţat să 
activeze și să folosească mai mult din puterea 


creierului decât cei obișnuiți. Au învăţat să își 


activeze inteligenţa oricând vor. Dacă îţi activezi 
mintea incredibilă, vei obţine lucruri care îi vor uimi 


pe toţi cei din jur. 


Concentrarea și deciziile 


Legea concentrării afirmă că orice lucru asupra 
căruia stărui creşte şi sporeşte în lumea ta. Dacă 
aplicăm legea la puterea minţii, cu cât te concentrezi 
mai mult pe un anumit gând, problemă sau obiectiv, 
cu atât mai activată îți va fi capacitatea mintală şi 
axată pe rezolvarea problemei. 

Legea deciziilor este şi un factor major al 
norocului. Potrivit acesteia, orice hotărâre clară şi 
specifică de a face ceva concret îţi limpezește mintea 
și îți activează creativitatea. Când ești indecis, când 
nu poţi să te hotărăști dacă să faci sau nu un anumit 
lucru, pare că mergi în cerc și devii ușor de distras. 
Uneori, devii obosit şi deprimat. Dar când eşti ferm 
asupra unui scop sau a unei acţiuni, te simţi deodată 
din nou luminos, optimist şi înviorat. Eşti cuprins 
de un val de energie și simţi că deţii din nou 
controlul asupra vieţii tale. Mintea ta conştientă se 
află din nou la butoane, iar cea subconștientă se 
supune. Cea din urmă se pune pe treabă ca să îţi 


transforme obiectivele în realitate. 


Facultatea supremă 


Totuși, cea mai importantă aptitudine intelectuală 
pe care o ai este mintea supraconştientă. Aceasta 
este sursa inspirației, imaginației,  intuiţiei, 
informaţiei, ideilor și chiar a suspiciunilor. Este 
centrala electrică care, dacă este activată 
corespunzător, îţi poate aduce tot ce îţi doreşti. 

Existenţa acestei minţi supraconştiente a fost 
cunoscută de-a lungul secolelor. Ralph Waldo 
Emerson a numit-o Suprasuflet. Napoleon Hill i-a 
spus Inteligență Infinită. Acesta a descoperit că 
fiecare om bogat din SUA a învăţat cum să își 
activeze în mod regulat mintea supraconștientă. A 
fost numită mintea subconștientă universală, 
supraconștiinţa şi inconştientul colectiv. Fiecare 
descoperire tehnologică, fiecare operă artistică, 
fiecare creaţie muzicală sau literară extraordinară, 
fiecare sclipire de geniu demonstrează puterea 
minţii supraconștiente. 

Legea activităţii supraconştiente este cel mai 
important factor al norocului. Orice gând, plan, 
obiectiv sau idee menţinută permanent în mintea 
conştientă trebuie transpusă în realitate prin cea 
supraconştientă. Imaginează-ţi că poţi avea orice îți 
doreşti cu adevărat doar gândindu-te la acel lucru, 
insistând asupra sa, investind emoție, vizualizându-l 


și afirmându-l din nou şi din nou. Adevăratul test 


care măsoară cât de mult îţi doreşti ceva constă în 
capacitatea ta de a te gândi la acel lucru fără 
incetare. 

Mintea ta supraconştientă are şapte capacităţi 
esenţiale, plus încă multe altele despre care nu 
putem să vorbim acum. Dacă vei pune față în față 
aceste capacităţi cu experienţele din trecut, vei 
recunoaşte momentele în care mintea ta 


supraconștientă a funcționat. 


MOTIVAȚIA ORIENTATĂ SPRE OBIECTIV 


Mintea supraconştientă este capabilă de motivaţie 
orientată spre obiectiv. Când te afli într-o stare 
pozitivă, eşti entuziasmat şi munceşti pentru a 
îndeplini obiective clare care sunt importante 
pentru tine, vei simţi un val de energie continuă și 
de motivaţie. Mintea ta supraconştientă este o sursă 
gratuită de energie. Când eşti implicat cu totul în 
îndeplinirea a ceva de care chiar îţi pasă, nu vei mai 
avea nevoie de atât de mult somn, vei munci mai 
mult şi mai asiduu și te vei simţi extraordinar în 
legătură cu tine însuţi. Rareori te vei simţi bolnav 
sau depresiv. Sunt șanse mici să ai dureri de cap sau 
alte simptome pe plan fizic. Te vei simţi cu adevărat 
ca şi cum ai atinge un apogeu la nivel psihic. Cu cât 
îti scrii şi rescrii mai mult obiectivele, cu atât vei 
putea să îți imaginezi şi să simţi la nivel emoţional 
îndeplinirea lor, te vei simţi mai motivat şi vei avea 


mai multă energie. 


ACTIVAREA SUBCONȘTIENTĂ 


Mintea supraconștientă este activată de comenzi 
clare și de afirmaţii adresate subconștientului. 
Oricând transmiţi un gând puternic dinspre mintea 
conştientă către subconștient, îţi activezi și mintea 
supraconștientă. Când îți vizualizezi scopul exact 
aşa cum vrei să îl vezi în realitate, îti stimulezi 
mintea supraconșştientă să îl împlinească. 

Există patru aspecte principale ale vizualizării ca 
instrument de stimulare a puterii supraconştiente: 
luciditatea, durata, intensitatea şi frecvența. 

În privinţa lucidității, există o relaţie directă 
între cât de clar poţi vedea detaliile obiectivului cu 
ochii minţii şi cât de repede se transpun ele în viața 
reală. Când începi să-ți vizualizezi scopul, va fi 
încețoşat, neclar şi nedeterminat. Dar cu cât 
vizualizezi mai mult, cu atât îl vei vedea mai clar şi 
cu atât se va îndrepta mai repede către tine. 

Durata unei vizualizări se referă la cât de mult 
poţi menţine imaginea mintală a scopului. Cu cât 
poţi face asta mai mult (mai ales înainte să adormi 
sau când visezi cu ochii deschişi), cu atât această 
imagine îţi va stimula şi activa mai rapid mintea 
supraconştientă. 

Intensitatea vizualizării reprezintă cantitatea de 
emoție pe care o investeşti în imaginea mintală. Cu 
cât ești mai entuziasmat şi mai bucuros în legătură 
cu scopul pe care ţi-l imaginezi, cu atât va fi mai 


puternic impactul asupra supraconștientului. 


Cea de-a patra parte a vizualizării este frecvența, 
care cuantifică de câte ori pe zi îţi vizualizezi 
obiectivul ca şi cum ar fi realitate sau de câte ori pe 
zi te vezi având exact randamentul pe care îţi doreşti 
să îl ai. Una dintre cheile dobândirii oricărei abilități 
este vizualizarea punerii ei în practică. De 
asemenea, pentru a excela la un anumit sport, 
trebuie să te relaxezi şi să te vezi având o prestație 
impecabilă în timpul unui concurs. Pentru a avea un 
corp bine făcut, trebuie să te vizualizezi exact cum 
ti-ar plăcea să fii. O parte esenţială a încrederii în 
sine constă în a te vedea pe tine însuţi, în mod 
repetat, realizând cu mult calm şi încredere orice 
aspect important din viața ta. 

Cu cât vizualizezi mai mult cu luciditate, pe 
termen lung, cu intensitate şi frecvenţă, cu atât te 
setezi în interior ca în exterior să mergi, să vorbeşti, 
să gândești şi să acţionezi într-o manieră perfect 
pliată pe imaginea mintală pe care ai întipărit-o în 


mintea ta subconștientă şi în cea supraconștientă. 


REZOLVAREA ŞI CREAREA PROBLEMELOR 


A treia calitate a minţii supraconştiente este aceea că 
rezolvă în mod automat toate problemele care apar 
în calea obiectivului tău — atâta timp cât este clar. În 
plus, îți va oferi experienţele de învăţare pe care ţi 
le-ai stabilit și de care ai nevoie pentru a-ţi îndeplini 
scopul. 

Deseori, când îţi stabileşti un nou obiectiv, viaţa 


ta o ia într-o direcție complet neașteptată. Mulţi 


oameni și-au stabilit ca obiectiv creşterea veniturilor 
în următorii ani, dar s-au trezit concediaţi sau daţi la 
o parte. Ulterior, au găsit un job nou sau au început 
o afacere, iar privind în urmă, au înţeles că nu şi-ar 
fi îndeplinit niciodată obiectivele financiare dacă ar 


fi rămas la vechiul loc de muncă. 


Deseori, când îţi stabileşti un nou 
obiectiv, viaţa ta o ia într-o direcţie 
complet neașteptată. 


Cei mai de succes oameni din Statele Unite 
recunosc că marea lor reușită a venit în urma 
pierderii neașteptate a unui loc de muncă sau a 
prăbuşirii unei întreprinderi. Aşadar, au luat decizii 
diferite şi au făcut schimbări în urma cărora au 
urmat o nouă cale. Astfel, și-au îndeplinit scopurile, 
ceea ce nu ar fi fost posibil dacă ar fi rămas la același 
loc de muncă. 

Cei mai mulți oameni obţin marile succese într- 
o industrie diferită de cea inițială. Atâta timp cât au 
fost perfect clari în privinţa scopului lor suprem, 
adică cel de independenţă financiară, minţile 
supraconştiente i-au ghidat din experiență în 
experienţă, rezolvând fiecare problemă în timp ce se 


îndreptau fără abatere către îndeplinirea finală. 


RĂSPUNSUL POTRIVIT LA MOMENTUL POTRIVIT 


Cea de-a patra calitate a minţii supraconştiente este 
că îţi oferă exact răspunsul de care ai nevoie exact la 
momentul potrivit. De exemplu, să spunem că te 
gândeşti la obiectivul tău şi deodată ai inspiraţia de a 
suna pe cineva pe care nu l-ai mai auzit de mult. În 
timp ce vorbești, s-ar putea să afli că deţine o 
informaţie care ar putea fi exact ce ai tu nevoie 
pentru a face pasul următor. Dacă poţi vizualiza 
destul de clar acea persoană, de multe ori s-ar putea 
să te sune chiar ea. De câte ori nu ţi s-a întâmplat să 
te gândeşti la cineva, peste câteva minute să sune 
telefonul, iar la capătul celălalt să fie chiar acel 
cineva? lată un exemplu în care mintea 


supraconştientă este în acţiune. 


CONCENTRAREA ȘI DISTRAGEREA 


Cea de-a cincea calitate a minţii supraconștiente este 
faptul că operează cel mai bine dacă sunt îndeplinite 
două condiţii. Trebuie să le foloseşti pe ambele în 
permanență în privinţa oricărei probleme sau a 
oricărui obiectiv, Prima dintre ele are loc atunci 
când te concentrezi din toată puterea, cu toată 
atenția, pe rezolvarea unei probleme sau pe 
îndeplinirea unui obiectiv. Cea de-a doua are loc 
atunci când mintea ta este complet preocupată de 
alte lucruri. În continuare, îți voi oferi câteva tehnici 
prin care să Îți activezi mintea supraconştientă 


utilizând aceste două abordări. 


PREPROGRAMAREA 


În cel de-al șaselea rând, mintea supraconştientă 
este capabilă de preprogramare. Poţi da o comandă 
din mintea conştientă, prin intermediul 
subconştientului, către supraconștient, iar cel din 
urmă va acționa exact la timpul potrivit în maniera 
ideală. 

De exemplu, îți poți preprograma mintea să se 
trezească la orice oră vrei, oriunde, indiferent de cât 
de multe fusuri orare schimbi. Nu va trebui să mai 
foloseşti vreodată o alarmă. Dacă vrei să te trezești 
la 6:30 dimineaţa, îți poţi programa această idee în 
minte, iar apoi pur şi simplu te culci. La 6:30, chiar 
dacă în cameră este complet întuneric, te vei ridica 
brusc din pat şi vei fi perfect treaz. 

Îţi poţi folosi mintea supraconștientă pentru a 
găsi un loc de parcare într-o zonă foarte aglomerată. 
Cunosc oameni care nu au avut niciodată probleme 
cu asta, indiferent de destinaţie. Pur și simplu te 
relaxezi şi vizualizezi cum un loc se eliberează exact 
când ajungi la destinație. Aproape de fiecare dată, 
dacă ţi-ai pregătit mintea, iar scopul tău este clar, fie 
vei găsi locul de parcare liber, fie se va elibera când 
ajungi. 

Mintea supraconșştientă poate fi preprogramată 
înaintea somnului şi cu ajutorul unei întrebări sau a 
unei probleme. Articulează clar problema sub forma 
unei întrebări, iar apoi  paseaz-o minţii 


supraconştiente în timp ce adormi. În dimineaţa 


următoare, vei deschide ochii și, în timp ce te ridici 
şi îți demarezi ziua, vei găsi răspunsul precis, exact 
în forma de care aveai nevoie. Uneori e ca o 
străfulgerare; alteori e un comentariu făcut de 
partenerul tău sau un telefon matinal. Deseori va fi 
ceva ce citeşti în știrile de dimineaţă. 

În orice caz, trebuie să foloseşti facultatea 
preprogramării în permanenţă. În fiecare seară, 
înainte să mergi la culcare, programează-ți fiecare 
problemă în mintea supraconştientă şi cere-i o 
soluție. Apoi uită pur şi simplu de ea până când 


apare. 


COERENŢA ÎN RAPORT CU PERCEPŢIA TA 
ASUPRA SINELUI 


Cea de-a şaptea, şi probabil cea mai importantă, 
calitate a minţii supraconştiente este că face ca toate 
cuvintele și acţiunile tale, împreună cu efectele lor, 
să se alinieze perfect cu percepţia ta asupra sinelui și 
cu scopurile tale predominante. Mintea 
supraconștientă te va ghida să spui și să faci exact 
ceea ce trebuie la momentul ideal pentru tine. De 
asemenea, te va opri din a spune sau a face lucruri 
care s-ar putea dovedi nepotrivite sau incorecte. 
Aceasta funcționează cel mai bine într-o stare de 
calm, încredere și așteptare pozitivă. Cu cât eşti mai 
relaxat, mai încrezător şi receptiv la ideea că totul se 
aliniază în beneficiul tău, cu atât mintea 
supraconştientă lucrează mai rapid pentru a-ţi oferi 


ceea ce vrel. 


Mintea supraconștientă funcţionează 
cel mai bine într-o stare de calm, 
incredere și așteptare optimistă. 


Aşa cum probabil ţi-ai dat deja seama, mintea 
supraconștientă este adevăratul sediu al puterii 
atracției. Odată ce îţi afirmi, vizualizezi şi transpui 
în plan emoţional scopurile în mod constant, având 
o atitudine calmă şi de aşteptare încrezătoare, 
stimulezi puterea atracției şi atragi în viața ta 
oamenii şi circumstanţele de care ai nevoie, când şi 
exact aşa cum ai nevoie, astfel încât să îţi 
îndeplineşti cele mai importante obiective. Dacă 
declanşezi în mod sistematic puterea minţii 
supraconștiente, vei câştiga mai mult în câţiva ani 


decât obţin alţii într-o viaţă. 


Bunul-simţ 


Un factor-cheie al norocului este buna judecată, 
denumită adesea și bun-simt. Acesta este definit 
deseori ca fiind capacitatea de a recunoaşte tipare 
observate în trecut. Evaluarea continuă a 
experienţelor îți poate oferi idei și perspective 
nepreţuite pentru succes. Pe măsură ce dobândeşti 
din ce în ce mai multe cunoştinţe și experienţă, 
ajungi mai repede la concluzii mai bune, cu mai 


puţine informaţii. Vei observa doar graniţele unui 


tipar şi vei ajunge rapid la o concluzie, datorită 
experienței anterioare şi a capacităţii de a 
recunoaşte factorii-cheie. După cum se spune, vei 
face legături mai repede. 

Mintea supraconștientă are un rol neprețuit în 
îmbunătățirea judecății tale şi în sporirea bunului- 
simţ. Ea îţi permite să vezi o anumită situaţie în 
întregime și să intuieşti ce trebuie să faci şi să spui în 
momentul următor. Oamenii devin extraordinari 
când îşi ascultă vocea interioară şi au încredere în 
intuiţia lor. Realizezi lucruri extraordinare când îţi 
combini cunoștințele conştiente, memoria 
subconştientă a experiențelor din trecut şi 
capacitatea  supraconștientă de a încorpora 
cunoașterea şi abilitățile anterioare în idei şi 


perspective noi. 


Mindstormingul 


Există două modalităţi prin care să îți stimulezi 
mintea supraconştientă. Una este pasivă, cealaltă 
este activă. Trebuie să le foloseşti pe ambele pentru 
orice problemă. 

Să începem cu metodele active. Cea mai 
puternică dintre ele este, probabil, mindstormingul. 
Mai mulţi oameni au ajuns să aibă succes folosind 
mai degrabă această tehnică simplă, decât prin 
utilizarea oricărei alte tehnici descoperite vreodată. 
Odată ce începi să o utilizezi, viaţa ta va prinde 


viteză, ca și cum tocmai ai apăsat pedala de 


acceleraţie. Predau tehnica de mindstorming de ani 
de zile şi toţi cei care au încercat-o au fost uimiţi de 
îmbunătățirile imediate care încep să aibă loc în 
viaţa lor. 

Metoda mindstormingului este simplă: ia o 
bucată de hârtie şi, în partea de sus, notează-ți 
obiectivul sau problema sub forma unei întrebări. 
Formuleaz-o cât mai specific şi mai clar posibil, 
astfel încât mintea să se poată implica activ în 
elaborarea răspunsurilor. De exemplu, dacă vrei să 
îți creşti venitul cu 25% în următoarele 12 luni, iar 
în prezent câştigi 100 000 de dolari pe an, ai putea 
scrie o întrebare de genul: „Cum pot să să-mi cresc 
venitul cu 25% în următoarele 12 luni?“ Un mod şi 
mai bun de a scrie întrebarea ar fi: „Ce pot face 
pentru a câştiga 125 000 de dolari în următoarele 12 
luni? Alegerea întrebării va avea un impact major 
asupra calităţii răspunsurilor posibile. 

După ce ţi-ai notat întrebarea, scrie 20 de 
răspunsuri. Acest amănunt este foarte important: 
trebuie să generezi cel puţin 20 de răspunsuri la 
întrebarea pe care ai pus-o, ceea ce nu este atât de 
uşor pe cât pare. Bineînţeles, primele trei sau cinci 
răspunsuri vor fi ușoare. Vei găsi idei simple, cum ar 
fi „munceşte mai asiduu“, „muncește mai mult timp“ 
sau „mai studiază. Următoarele cinci până la zece 
răspunsuri vor fi mult mai dificile, iar ultimele vor fi 
cele mai grele, însă acest exercițiu este cel mai 
eficient când te concentrezi pe găsirea mai multor 


răspunsuri la aceeaşi întrebare, 


Nenumăraţi studenţi de la seminarele mele au 
constatat că răspunsul 20 reprezintă exact 
informația pe care o căutau. Un om de afaceri care 
se confrunta de şase luni cu o problemă a găsit 
soluția perfectă la răspunsul 20, fiind chiar prima 
dată când a încercat să aplice acest proces. 

Odată ce ai generat 20 de răspunsuri, analizează- 
le şi selectează cel puțin unul în baza căruia vei 
acționa imediat. Acest aspect este, de asemenea, 
foarte important: cu cât acționezi mai repede asupra 
unei idei noi, cu atât va fi mai mare fluxul ulterior 
de idei noi centrate pe obiectiv sau pe problemă. Cu 
cât încerci mai multe idei, cu atât este mai probabil 
să faci exact lucrul potrivit la momentul potrivit, iar 
astfel vei avea parte de ceea ce alţi oameni numesc 
noroc. 

Dacă ai aplica această idee, centrată pe 
obiectivele sau pe problemele tale, cinci zile din 
șapte, ai genera 20 de idei pe zi, sau 100 de idei pe 
săptămână. Pe parcursul unui an, ai putea genera 5 
000 de idei noi (și asta presupunând că nu te 
deranjezi să te gândeşti la asta în timpul vacanţelor). 
Dacă ai pune în aplicare o idee nouă în fiecare zi, 
cinci zile pe săptămână, 50 de săptămâni pe an, ai 
implementa 250 de idei noi anual. Ţinând cont că o 
persoană obişnuită vine cu doar trei sau patru idei 
noi în fiecare an și, de obicei, nu face nimic cu ele, 
viața ta va străluci de oportunități și posibilități pe 


care probabil nu ţi le-ai imaginat niciodată. 


Ideile sunt cheia viitorului. Sunt modalităţi de a 
îndeplini obiective. Ele reprezintă felul în care sunt 
depăşite obstacolele. Ideile sunt instrumentele pe 
care le foloseşti pentru a rezolva probleme. Te vor 
face mai bogat, mai fericit, mai mulțumit și de 
succes. Ideile noi conţin toate elementele-cheie ale 
norocului. 

Atunci când în fiecare dimineață primul lucru 
pe care il faci este să foloseşti tehnica 
mindstormingului, mintea ta va străluci de idei 
creative pe tot parcursul zilei. Vei vedea potenţial în 
locuri noi, vei observa noi posibilităţi și vei profita 
de ideile apărute la fiecare pas. Ceilalţi vor fi uimiţi 
de cât de repede îţi vin în minte diverse modalităţi 
de a-ți îndeplini obiectivele şi diferite soluţii la 
problemele persistente. Şi cu cât îți dezvolți mai 
mult reputația de a fi deosebit de creativ, cu atât vei 
avea mai multe oportunităţi de a-ţi folosi noile 
abilităţi inventive. 

În ceea ce priveşte ideile de tip mindstorming, 
există două tipuri de oameni. Pe de o parte, sunt cei 
care ascultă, dau din cap cu entuziasm, pleacă acasă 
și nu fac nimic. Apoi există cei — acei zece oameni 
talentaţi, minoritatea redusă şi creativă - care 
ascultă ideea și acționează în consecință imediat. 

Este esenţial să-ţi dezvolţi obiceiul de a acţiona 
asupra unei idei bune atunci când o auzi. Există o 
legătură directă între succes și viteza de 
implementare. Dacă ai o idee sau o intuiţie 


extraordinară și nu faci nimic cu ea, nu ar trebui să 


fii surprins dacă nimic nu se schimbă în viața ta. 
Conform estimărilor, ai cel puţin trei sau patru idei 
în fiecare an care apar în timp ce conduci spre 
serviciu sau spre casă, iar oricare dintre ele te-ar 
putea face milionar. De câte ori nu ţi-a venit o idee 
pentru un nou produs sau serviciu şi nu ai făcut 
nimic cu ea? Apoi, câţiva ani mai târziu, ai văzut pe 
altcineva cum face un milion de dolari cu aceeaşi 
idee. Singura diferență dintre tine și individul în 
cauză este că tu nu ai reuşit să acţionezi pe baza ideii 


tale, pe când el nu a lăsat-o să-i scape. 


Când îţi vine o idee bună, acționează 
asupra ei. 


Nu te subestima. Faptul că poţi avea o idee sau o 
perspectivă care să îmbunătăţească viața sau munca 
altcuiva înseamnă, probabil, că ai capacitatea de a 
pune în aplicare acea idee. Prin legea atracției și prin 
cea a activităţii supraconștiente, vei atrage în viaţa ta 
tot ceea ce ai nevoie pentru a-ţi îndeplini obiectivul 
sau pentru a face ca planul tău să devină realitate, 
atâta timp cât este clar şi îți doreşti cu adevărat să îl 
realizezi. 

Mindstormingul stimulează formaţia reticulată 
şi îţi creşte sensibilitatea și conştientizarea la un 
nivel foarte ridicat. Astfel, devii incredibil de 


perspicace în a observa lucruri mărunte care pot fi 


combinate cu alte idei şi perspective pentru a crea 
noi răspunsuri şi soluţii care să te ajute să avansezi 
mai rapid. 

Mintea ta supraconştientă este declanșată, în 
general, de trei factori. Aceştia sunt, în primul rând, 
obiectivele intens dorite; în al doilea rând, 
problemele presante şi, în al treilea rând, întrebările 
bine formulate. Foloseşte-le pe toate trei cât de des 
poţi, pentru a-ți maximiza abilitățile creative. 
Obiectivele pe care îţi doreşti intens să le 
îndeplineşti, susținute de o dorință arzătoare, de 
entuziasm și de emotie, îţi înviorează mintea 
supraconștientă şi te stimulează să ajungi la un nivel 
mai înalt de vigilență faţă de posibilităţile din jur. 
Dorinţa intensă de a rezolva probleme presante, 
impreună cu exercițiile regulate de mindstorming, 
constituie stimulente minunate pentru creativitate. 
Nu în ultimul rând, întrebările bine formulate, ce 
reprezintă poate cel mai sigur mod de a stimula idei 


noi, sunt adesea cheia pentru sporirea creativităţii. 


Rezolvarea sistematică a 
problemelor 


O altă metodă activă de stimulare a minţii 
supraconştiente este rezolvarea sistematică a 
problemelor. De-a lungul timpului, am elaborat o 


metodă în şapte paşi prin care să-ți foloseşti mai 


mult abilitățile de gândire decât ai face-o dacă te-ai 
arunca pur şi simplu asupra unui obstacol sau a unei 
dificultăţi, așa cum fac cei mai mulţi oameni. 
Rezolvarea sistematică a problemelor reprezintă 
un semn distinctiv al geniului în orice domeniu. 
Cercetările dovedesc că geniile abordează fiecare 
dificultate cu o anumită metodologie şi cu un proces 
specific. Când foloseşti o metodă sistematică, începi 
să funcționezi, la rândul tău, la nivelul unui geniu. 
În plus, o anumită metodă îţi permite să îţi foloseşti 
toate abilităţile mintale şi îţi activează mintea 
supraconştientă pentru a-ţi oferi perspectivele şi 


ideile de care ai nevoie. 


1. Abordează problema cu o atitudine calmă și 
încrezătoare că există o soluţie logică și 
viabilă care așteaptă să fie descoperită. O 
asemenea abordare te linişteşte, te relaxează 
și îţi activează mintea creativă, astfel încât să 
devină sensibilă la toate căile diferite pe care 
le poţi parcurge pentru a-ţi rezolva 
problema. Ar trebui să porneşti, încă de la 
început, de la premisa că fiecare problemă 
conţine în ea însăși germenii propriei soluţii. 
Aceasta reprezintă, astfel, reversul 
problemei. Ea se află acolo, aşteptând să fie 
găsită. După cum am menționat, obiectivul 
tău este să fii orientat spre soluții și viitor, 


mai mult decât spre probleme și trecut. Dacă 


te gândești şi vorbeşti în termeni de soluţii, 
mintea ta va fi calmă, pozitivă, luminoasă, 
clară și pe deplin funcţională. 

2. Defineşte problema ca pe o provocare sau 
oportunitate. Cuvintele sunt importante. Ele 
au puterea de a crea emoții, atât pozitive, cât 
și negative. Alegerea anumitor cuvinte 
pentru a descrie o problemă poate crește sau 
reduce tensiunea arterială, ritmul cardiac şi 
frecvenţa respiratorie. Problema în sine este 
adesea un element negativ şi înspăimântător, 
care te face să te încordezi și să te îngrijorezi. 
Imaginează-ţi cum te simţi când cineva te 
sună şi îţi spune: „Avem o problemă gravă.“ 
Te nelinişteşti imediat şi te întristezi. Dar 
dacă te raportezi la fiecare problemă sau 
dificultate ca la o provocare sau oportunitate, 
o vei întâmpina pregătit. 

Uneori le spun celor care asistă la 
seminarele mele că ştiu cu ce se ocupă 
fiecare dintre ei. Văd atunci cum îmi 
zâmbesc cu neîncredere, dar răspunsul este 
simplu: oricare ar fi funcţia ta, adevărata ta 
responsabilitate este rezolvarea de probleme. 
Acolo unde nu există probleme ce trebuie 
rezolvate, nu pot exista nici locuri de muncă. 
Cu cât sunt mai dificile, mai complicate şi 
mai costisitoare, cu atât există mai multe 


oportunităţi de a avansa și de a trăi o viaţă 


minunată. Cel mai bine plătiți oameni din 
orice industrie sunt cei care se pricep cel mai 
bine la rezolvatul problemelor. 

Nu uita că un obiectiv neindeplinit nu 
este altceva decât o problemă nerezolvată. 
Treaba ta este să găseşti calea de a trece 
peste, pe dedesubtul, pe lângă şi prin orice 
obstacol sau dificultate ţi se ivește. Abilitatea 
de a face acest lucru îţi va determina 
calitatea vieţii, atât acasă, cât şi la locul de 
muncă. Descoperirea extraordinară a lui 
Napoleon Hill - că „fiecare adversitate, 
fiecare eşec, fiecare dezamăgire poartă 
germenii unui beneficiu cel puţin la fel de 
mare“ - reprezintă una dintre cele mai 
puternice perspective care te poartă către 
succes. Responsabilitatea ta este să vezi în 
fiecare dificultate o provocare ce ţi-a fost 
trimisă ca să devii mai inteligent şi mai bun. 
Apoi, caută în acea dificultate avantajul sau 


beneficiul inclus. 


„Fiecare adversitate, fiecare eşec, 


fiecare dezamăgire poartă germenii 


3, 


unui beneficiu cel puţin la fel de 
mare. - Napoleon Hill 


Definirea problemei sau a  provocării. 


Intreabă-te care este, în mod concret, 


provocarea? Scrie-o pe o foaie. Defineşte-o 
în mod clar. O problemă definită este o 
problemă pe jumătate rezolvată. 
Diagnosticul corect reprezintă jumătate din 
vindecare. Odată ce situaţia este clar definită, 
întreabă-te ce alte probleme mai întâmpini. 
Întrebările bine formulate constituie 
stimulente puternice ale creativităţii. Cu cât 
formulezi și reformulezi mai bine problema, 
cu atât îţi vor veni mai multe idei şi abordări. 
Dacă vânzările tale nu merg, poţi să îţi 
defineşti problema numind-o pur şi simplu. 
Dar dacă te-ai hotărî să  reformulezi 
problema într-o varietate de moduri diferite? 
Ai putea spune ceva precum „Vânzările 
noastre nu sunt atât de mari pe cât ne-am 
dori să fie“ sau „Nu vindem atât de multe 
produse pe cât ne-ar plăcea“. Ai putea chiar 
să spui „Rivalii noştri vând mai multe 
produse şi servicii decât noi, „Agenţii noştri 
de vânzări nu realizează suficiente vânzări 
pentru a ne atinge scopul cantitativ” sau 
„Clienţii noștri cumpără mai multe produse 
şi servicii de la rivali decât de la noi“. Cu cât 
reformulezi problema cu ajutorul mai 
multor întrebări, cu atât devine mai 
predispusă la diverse soluții. 
4. identifică toate posibilele cauze ale problemei. 
Caută-le atât pe cele evidente, cât şi pe cele 


ascunse. Testează-ţi ipotezele. Intreabă-te: 


„Dacă avem cumva o abordare complet 
greşită în situaţia actuală?“ Dacă ai face fix 
lucrul opus, ce schimbări ar apărea? 
lpotezele greşite se află la baza tuturor 
eșecurilor. Poate că ai dedus în mod 
inconştient ceva fals în legătură cu produsul, 
serviciul, piaţa, competiţia sau clienţii tăi. 
Toate cercetările științifice bune sunt bazate 
pe testarea exhaustivă a ipotezelor şi a 
presupunerilor. Care sunt ale tale? 

5. Defineşte toate posibilele soluţii. Scrie-le pe 
toate cele evidente, iar apoi pe cele mai puţin 
vizibile. Alege soluţiile care nu sunt atât de 
clare. Uneori, soluţia înseamnă să nu faci 
absolut nimic. Alteori, înseamnă să faci ceva 
complet diferit. Cu cât vii cu mai multe 
soluţii bazate pe definiția pe care i-ai dat-o 
problemei şi pe cauzele ei, cu atât vei avea 
șanse mai mari să găseşti rezolvarea ideală. 

6. Hotărăşte-te asupra unei soluţii. Orice soluţie 
este mai bună decât nimic. O decizie clară și 
neechivocă stimulează creativitatea, 
generează energie şi activează mintea 


supraconştientă. 


Orice soluție este mai bună decât 
nimic. 


7. Asumă-ţi responsabilitatea de a implementa 
soluţia, de a trece la acţiune şi de a o demara 
cât de repede poţi. Mulţi oameni și-au 
schimbat viața trecând prin acest proces şi 
ducându-l la bun sfârşit printr-o acţiune 
specifică imediată. Oamenii de succes nu 
sunt cei care iau mereu decizii bune, ci aceia 
care iau deciziile cum trebuie. Imediat ce te 
îndrepți către o soluţie sau către luarea unei 
decizii, începi să primeşti feedback din jur 
care te ajută să te corectezi continuu. Pe 
măsură ce înveți şi urmezi un traseu corect, 
devii mai agil şi mai bun şi te mişti din ce în 
ce mai repede către obiectivul tău, însă nu se 
întâmplă nimic dacă nu acţionezi. 

Aceste două metode active, adică 
mindstormingul și abordarea sistematică a rezolvării 
problemelor, te vor face să obţii mai mult decât ţi-ai 
imaginat vreodată. Dar te poţi implica şi în alt tip de 


activităţi: metodele pasive. 


Abordarea pasivă 


Legea relaxării spune că pe plan mintal, efortul e 
ineficient. Cu cât te relaxezi mai mult și îţi lași 
problemele în grija minţii supraconștiente, cu atât îţi 
va merge mai bine. 

Poţi folosi metodele pasive în mai multe feluri, 
pentru a-ţi activa mintea subconştientă. Visatul cu 


ochii deschiși reprezintă o modalitate minunată de 


a-ți relaxa mintea şi de a lăsa străfulgerări de 
înţelepciune să pătrundă în conștiința ta. Muzica 
clasică, plimbările în natură ori simpla relaxare 
meditativă sau contemplativă îţi deschide mintea 
pentru a primi inspiraţia prin care să economiseşti 
mii de dolari și ani întregi de muncă. 

Cea mai bună metodă pentru a gândi creativ 
este, probabil, singurătatea. Stai complet nemișcat 
timp de 30 sau 60 de minute, fără să faci nimic, fără 
să bei cafea sau să fumezi, fără ca măcar să asculți 
muzică. Pur şi simplu stai și aşteaptă în tăcere ca 
vocea inspiraţiei să vină la tine. Eşti perfect lucid în 
privinţa a ceea ce vrei, îţi foloseşti mintea conștientă 
pentru a-ţi analiza problemele în detaliu și utilizezi 
mindstormingul pentru a-ţi umple mintea de idei. 
Apoi stai în linişte şi așteaptă răspunsul. Vei primi 


informaţii care îți pot schimba întreaga viaţă. 


PUNCTE-CHEIE 
PENTRU 


SPORIREA PUTERII 
MINȚII 


l. Pentru a-ţi spori puterea gândirii, 
îmbunătăţesște-ţi vocabularul. 


2. Cu cât te concentrezi mai mult pe o 
problemă, cu atât îți activezi mai 
mult capacitatea de a o rezolva. 


3. Există patru aspecte-cheie ale 
vizualizări: luciditatea, durata, 
intensitatea şi frecventa. 


4. Mintea supraconştientă face ca 
toate cuvintele și acţiunile tale să se 
încadreze într-un tipar coerent cu 
percepția despre sine şi cu 
obiectivele tale dominante. 


5. Devii extraordinar dacă îți asculti 
vocea interioară şi ai încredere în 
intuitia ta. 


6. Utilizează mindstormingul pentru a 
rezolva probleme şi a îndeplini 
obiective. 


7. Folosește, de asemenea, metode 
pasive de rezolvare a problemelor: 


visatul cu ochii deschişi și 
singurătatea meditativă. 


CAPITOLUL 9 


Concentrează-te pe 
rezultate 


Factorul suprem al norocului este abilitatea ta de a 
obţine rezultate pentru care oamenii sunt dispuşi să 
te plătească, să te promoveze, să te avanseze, să îţi 
deschidă uşi şi să te ducă la cel mai înalt nivel al 
profesiei tale. 

Legea rezultatelor este, în multe cazuri, cea mai 
importantă parte a norocului. Conform acesteia, 
recompensele vor fi întotdeauna pe măsura calităţii, 
cantității şi rapidităţii rezultatelor pe care le obţii 
pentru alţii. Toată lumea este egoistă; toată lumea 


este în permanență conectată la postul de radio 


preferat, WII-FM: „Eu ce am de câştigat?“ Îi 
evaluăm pe ceilalti în funcție de capacitatea lor de a 
ne ajuta să obținem lucrurile pe care ni le dorim. 
Oamenii capabili să ne ajute să obținem ceea ce ne 
dorim mai repede și mai uşor sunt cei pe care îi 
recompensăm primii și cel mai mult. 

Legea contribuţiei decurge direct din cea a 
rezultatelor. Potrivit ei, recompensele financiare din 
viața ta vor fi mereu direct proporţionale cu 
valoarea contribuţiei pe care o depui, care este 
stabilită de alţii. 

Într-o economie de piață, clientul stabilește toate 


prețurile, inclusiv salariile şi comisioanele, prin 


intermediul lucrurilor pe care este dispus să le 
plătească şi prin cantitatea în care este dispus să le 
cumpere. Companiile nu stabilesc salariile decât în 
mod indirect; tot ce fac ele este să transmită mai 
departe evaluarea făcută pe piață. Organizează 
eforturile altora şi le combină pentru a comercializa 
produse și servicii pentru care oamenii sunt dispuși 
să plătească suficient de mult încât să genereze un 
profit care să-i permită companiei să supravieţuiască 
şi să se dezvolte. Poţi creşte oricând calitatea şi 
cantitatea  recompenselor tale financiare prin 
creşterea calităţii și a cantității contribuţiei pe care 
le-o aduci celorlalţi. Și, pe termen lung, este singura 
modalitate prin care poţi face acest lucru. 

Mulţi oameni suferă astăzi din cauza 
nesiguranței locului de muncă şi a scăderii 
veniturilor, ca urmare a faptului că lumea s-a 
schimbat drastic în ultimele decenii. În prezent, cea 
mai valoroasă componentă unică a oricărui produs 
sau serviciu este cantitatea de cunoştinţe şi abilități 
care i-au fost dedicate. Capacitatea de a contribui a 
cuiva care nu își propune să înveţe, să crească şi să 
işi dezvolte abilităţile la un nivel înalt va scădea în 
timp, la fel ca volumul de apă dintr-o găleată 
găurită. Va deveni din ce în ce mai puţin valoros şi, 
în cele din urmă, va fi supus concedierii, reducerii 
de personal, dar şi şomajului și nesiguranței. 

Modul în care te poţi bucura de siguranţa 
locului de muncă și de recompense mari constă în 


îmbunătățirea şi creșterea rezultatelor pe care le poţi 


obţine în folosul celorlalţi şi a contribuţiei pe care 
le-o poţi aduce. Datorită legii corespondenţei, 
nivelul tău de trai va fi o reflectare în oglindă a 
capacităţii de a contribui cu această valoare. 

Una dintre cele mai rapide modalităţi de a crea 
oportunităţi şi de a ajunge în atenția oamenilor 
importanţi din domeniul tău constă în a deveni 
orientat intens către rezultate. Studiile demonstrează 
încontinuu că orientarea către rezultate reprezintă o 
calitate esenţială a celor mai bine plătiţi și mai 
respectați oameni din fiecare domeniu şi din 
comunitate. Bunele obiceiuri ale muncii sunt strâns 
legate de ceea ce oamenii numesc noroc. Cineva 
care munceşte în mod eficient şi îşi duce munca la 
bun sfârșit într-un mod eficient, la termen sau 
înainte de termen, pare să aibă parte de chiar mai 
mult timp pentru a face mai multă muncă de 


calitate. 


Bunele obiceiuri ale muncii sunt 
strâns legate de ceea ce oamenii 
numesc noroc. 


Cel mai valoros bun pe care îl deţii 


Conform Harvard University, cel mai important 
bun pe care îl deţine o companie este reputaţia sa: 
modul în care este văzută de clienţi. Constă în 


modul în care oamenii de pe piaţă vorbesc despre 


companie şi o descriu. O reputaţie excelentă adaugă 
valoare la preţul produselor și serviciilor companiei. 
De exemplu, Sony Corporation deține una dintre 
cele mai bune reputaţii din lume în ceea ce priveşte 
inovarea pe plan tehnologic. Numele brandului 
afişat pe un produs îi poate creşte costul și valoarea 
percepută cu 20 sau 30%, chiar dacă este identic în 
sine cu un alt produs de pe acelaşi raft care are un 
nume mai puţin cunoscut şi o reputaţie mai slabă. 

Conform aceleiași logici, cel mai valoros bun pe 
care îl deţii este reputaţia, în special modul în care 
ești perceput de clienţi şi de colegi. Tot ce faci 
pentru îmbunătăţirea reputației crește valoarea 
percepută a contribuţiei tale. Dacă cineva este 
cunoscut pentru că face o treabă excelentă, clienţii 
stau la rând pentru a-i achiziționa serviciile. 

Dacă ai merge la doctor și ţi-ar spune că trebuie 
să te supui unei operaţii importante, care ar fi prima 
ta întrebare? Probabil: „Care este cel mai bun doctor 
care face o astfel de operaţie? Mulţi agenţi de 
vânzări şi directori cred că cea mai mare grijă a 
clienților este preţul. Dar preţul este mereu relativ. 
Dacă ai avea nevoie de o operaţie importantă, n-ai 
întreba niciodată: „Care este cel mai ieftin doctor?“ 
Prețul nici măcar nu reprezintă un factor, atâta timp 
cât calitatea produsului sau a serviciului este 
semnificativă. 

Când îți dezvolţi o reputaţie ca fiind unul dintre 
cei mai buni din domeniul tău, vei fi plătit mult mai 


bine decât cineva obişnuit și vei fi solicitat constant. 


Vei învăţa rapid că ceea ce vor oamenii mai presus 
de orice este calitatea rezultatelor, nu simplul preţ 


scăzut. 


Cine muncește cel mai asiduu? 


Astăzi, în orice organizaţie, toată lumea ştie cine este 
cel care munceşte cel mai asiduu, apoi cine este pe 
locul doi, pe locul trei şi aşa mai departe. Dacă 
experţii în eficienţă i-ar cere fiecărui angajat din 
compania ta să-și evalueze toţi colegii, ai afla că toţi 
știu și se pun de acord în legătură cu cine munceşte 
cel mai asiduu, cu cine munceşte cel mai puţin și cu 
toţi cei aflaţi între ei. 

Cei care ajung în poziții importante sunt, fără 
excepție, cei mai muncitori, cei mai dedicați și mai 
implicaţi oameni din domeniu. Așadar, sunt foarte 
atenţi la cei care sunt ca ei. Cine se aseamănă se 
adună. Nu există o modalitate mai rapidă de a atrage 
atenţia şi sprijinul oamenilor care te pot ajuta decât 
dezvoltarea reputației de a fi unul dintre cei mai 
muncitori, dacă nu chiar cel mai muncitor. 

Nu este greu să îți dublezi sau chiar să-ţi triplezi 
producţia. Folosind o serie de metode dovedite, poţi 
să îți îmbunătăţeşti drastic rezultatele. Prin 
intermediul acestor tehnici, care sunt folosite de 
către oamenii cei mai eficienţi şi mai bine plătiţi din 
orice organizaţie, vei face mai mult cu mai puțin 
efort şi vei avea mai mult timp liber decât crezi că 


este posibil. 


Natura timpului 


Există câteva principii-cheie cu privire la timp pe 
care ar trebui să le știi. În primul rând, nu este 
elastic; nu poate fi întins. Este fix, iar trecerea sa este 
de o regularitate absolută şi de neoprit. Trebuie să te 
conformezi acestui fapt natural, deoarece nu poate fi 
schimbat. Timpul este limitat. Nu poţi obţine mai 
mult. Ai 24 de ore noi-nouţe în fiecare zi, iar 
calitatea vieţii tale va fi determinată de felul în care 
ti le petreci. 

Poţi spune care sunt adevăratele tale valori şi 
principii — în special cât preţ pui pe o anumită parte 
a vieţii tale - prin intermediul timpului pe care îl 
petreci investind în ele. Îţi începi viaţa cu foarte 
puţini bani și foarte mult timp. Dacă ești inteligent, 
îți vei încheia ziua cu mult mai puţin timp, dar vei 
avea suficienţi bani pentru a fi independent și 
confortabil din punct de vedere financiar. 

Pe parcursul vieţii, ești angajat într-o serie de 
activități comerciale. Oferi timp în schimbul 
rezultatelor, recompenselor şi satisfacţiilor. În orice 
moment, te poţi uita la locul în care te afli în prezent 
şi poţi evalua cât de bun ești în calitate de 
comerciant. Cineva cu o grămadă de bani la 30 sau 
40 de ani a fost un comerciant excelent din punct de 
vedere financiar. Şi-a dat la schimb timpul pentru a 
învăța, a dobândi abilităţi, a-şi stabili obiective, a-și 


organiza viața și a evolua pe plan personal și 


profesional. Prin urmare, acum poate să își ofere 
timpul în schimbul unor recompense mari de pe 
piață. Acesta trebuie să fie şi obiectivul tău. 

Un alt principiu esenţial este următorul: timpul 
nu poate fi economisit, ci fi doar petrecut. Poţi doar 
să-ţi redistribui timpul de la activităţile cu valoare 
mică către cele cu valoare mare. Oamenii au succes 
deoarece petrec mai mult timp făcând lucruri 
valoroase, ceea ce îi duce mai aproape de obiectivul 
lor. Pe de altă parte, eșuează din cauză că petrec prea 
mult timp făcând lucruri cu valoare mică sau lipsite 
de valoare, ceea ce fie îi duce cu viteză scăzută către 
scopul lor, fie, mai rău, îi îndepărtează. Eşti mereu 
liber să alegi. În orice moment poți decide să îţi 
dedici timpul activităţilor cu valoare crescută sau 
scăzută. Suma totală a alegerilor tale va rezulta în 


calitatea vieţii. Întotdeauna depinde de tine. 


Timpul nu poate fi economisit, ci doar 
petrecut. 


Conform legii efortului aplicat, orice obiectiv, 
sarcină sau activitate se pretează efortului susținut 
depus într-o muncă asiduă. Există foarte puţine 
lucruri care nu pot fi îndeplinite dacă îţi doreşti să 
munceşti îndeajuns de mult și de intens şi dacă 
reziști în fața obstacolelor până când eşti învingător. 


Munca asiduă este şi a fost mereu cheia către succes. 


Totuşi, există un singur amendament: astăzi eşti 
un lucrător intelectual. Lucrătorul intelectual are 
două trăsături principale. În primul rând, la început 
e mai preocupat de ce ar trebui făcut, şi nu de cum 
sau când ar trebui făcut. În al doilea rând, spre 
deosebire de lucrătorul din fabrică, este evaluat în 
funcție de rezultatele măsurabile care pot fi 
numărate, folosite şi vândute pe piață, nu de 
activitate. 

Cel mai important lucru este să identifici 
dinainte cu exactitate ce trebuie făcut şi care sunt 
priorităţile. Apoi, va trebui să ai autodisciplina 
necesară pentru a face lucrurile pe care eşti dator să 
le faci când trebuie să le faci, fie că îţi place sau nu. 
Aceasta este cea mai importantă calitate pe care ţi-o 


poţi dezvolta, este esenţa caracterului şi a reuşitei. 


Viziunea pe termen lung 


Succesul ţine, în mare parte, de atitudine: atitudinea 
esenţială față de succes și față de traiul unei așa-zise 
vieţi norocoase reprezintă atitudinea faţă de timp. 
Oamenii cu o perspectivă pe termen lung au parte, 
fără excepţie, de mai mult succes decât cei cu o 
viziune pe termen scurt. Dezvolţi o perspectivă pe 
termen lung planificându-ți viața pentru următorii 
10 sau 20 de ani. Apoi revii în prezent și îți planifici 
obiectivele, priorităţile și activităţile ţinând cont 


unde ai vrea să fii peste X ani. 


Mai puţin de 3% dintre americani au o 
perspectivă pe termen lung, dar ajung în vârful celor 
mai multe organizaţii și controlează cea mai mare 
parte a banilor şi a proprietăților din ţară. De 
exemplu, economisind 200 de dolari pe lună 
începând cu vârsta de 20 de ani şi punându-i 
deoparte în fonduri mutuale de investiţii potrivite, 
la pensie vei fi milionar. Dacă este așa de simplu, de 
ce nu economisește nimeni de-a lungul anilor de 
muncă și nu se pensionează cu milioanele în cont? 
Răspunsul este: datorită lipsei perspectivei asupra 
timpului. 

Cheia către o perspectivă pe termen lung constă 
în cuvântul sacrificiu. Amânarea recompensării a 
fost mereu cheia succesului economic. Dorinţa de a 
te angaja în sacrificii pe termen scurt pentru a te 
bucura de siguranţă și prosperitate pe termen lung 
reprezintă cheia norocului şi a câştigului. Lipsa 
acestei dorinţe, inabilitatea de a te abţine de la a 
cheltui tot ce câştigi şi încă ceva pe lângă este rețeta 
cea mai sigură pentru eşec. 

Precum am explicat anterior, simpla acţiune de a 
economisi îți schimbă caracterul. Te face mai 
disciplinat, mai chibzuit şi mai încrezător, te face să 
te simţi mai stăpân pe tine şi te forţează să îți asumi 
sacrificiul pe termen scurt pentru un câștig pe 
termen lung. Pe de altă parte, ai nevoie și de o 
perspectivă pe termen scurt pentru activităţile pe 
care le desfăşori și care sunt menite să îndeplinească 


acele obiective îndepărtate. 


Dacă mi s-ar cere să rezum succesul în două 
cuvinte, aş alege focalizare și concentrare. Abilitatea 
de a te focaliza pe priorităţile cele mai importante și 
de a te concentra doar pe ele până când sunt 
îndeplinite îți va aduce succesul mai mult decât 
orice altceva. Poţi fi cel mai strălucitor din domeniul 
tău, poţi arăta extraordinar, poţi fi bine educat, 
chipeș şi înconjurat de multe oportunități, dar dacă 
nu te poţi focaliza și concentra, aceste calităţi te vor 
ajuta prea puţin. Vei fi depășit cu ușurință de cineva 
obișnuit, dar care s-a autodisciplinat să se focalizeze 
şi să se concentreze pe îndeplinirea activităţilor 
prioritare în fiecare minut din zi. Abilitatea de a-ţi 
stabili priorități clare se află în centrul 
managementului personal al vieţii. Orice eşec este 
urmarea unor priorităţi amplasate şi direcționate 
greşit. Orice succes este rezultatul abilității de a-ţi 
alege prioritățile în mod inteligent şi de a le menţine 


până când responsabilităţile vitale sunt îndeplinite. 


Dacă mi s-ar cere să rezum succesul 
în două cuvinte, aş alege focalizare şi 
concentrare. 


Puterea soarelui este caldă și blândă până când 
este concentrată, cu ajutorul unei lupe, pe un punct 
fix; atunci poate să ardă cu intensitate şi să cauzeze 
incendii uriașe. Poate că un bec mic emană puţină 


lumină, uneori prea puţină pentru a citi, dar când 


este concentrată printr-un fascicul cu laser, acea 
lumină poate tăia metale. Același lucru este valabil şi 
în cazul focalizării şi concentrării consistente şi 
persistente pe priorităţi, până când devin la fel de 


fireşti precum respirația. 


Gestionarea vieţii prin liste 


Există câţiva paşi prin care să îţi stabileşti priorităţile 
și prin care să reuşeşti să faci mult mai mult decât 
acum. Primul constă în realizarea unei liste de 
activităţi şi de sarcini înainte de a începe. Simpla 
desfășurare a muncii în funcţie de o listă îți va creşte 
productivitatea cu 25% încă de la prima încercare. 
Toţi managerii de top și toţi oamenii foarte 
productivi folosesc liste. La fel cum nu ai putea să 
mergi la magazin fără o listă cu ce ai de cumpărat, 
nu ar trebui să-ți începi ziua fără să ai o listă clară 
sau un traseu de activități pe care vrei să le 
indeplineşti. 

Există mai multe tipuri de liste. Lista principală, 
care ar trebui să se afle în miezul programului tău de 
gestionare a timpului, include toate lucrurile la care 
te poţi gândi că vrei să le faci în viitorul apropiat. 
Când îţi vine o idee, o treci pe listă, astfel încât să nu 
o uiţi. Aceasta poate avea sute de liniuţe, unele 
dintre ele fiind pentru următorii doi, trei sau cinci 
ani. 

Cea de-a doua este lista lunară, care constă în 


lucrurile esenţiale pe care trebuie să le faci pentru a 


avea succes la locul de muncă, alături de acele 
lucruri de pe lista principală pe care vrei să le faci în 
următoarele 30 de zile. Lista săptămânală reprezintă 
o versiune filtrată a celei lunare, constând în 
lucrurile pe care vrei le faci în decursul săptămânii. 
Lista zilnică reprezintă un plan complet al zilei, de 
dimineaţa până seara. 

Începe-ţi mereu ziua, săptămâna şi luna făcând 
o listă. Fă liste pentru orice. Așterne-ţi gândurile pe 
hârtie. Toți oamenii foarte productivi gândesc cu un 
creion în mână. Planifică-ţi fiecare zi din timp. 
Organizează-ţi planul ca şi cum ar fi cea mai 
importantă zi şi cel mai important minut din viața 
ta. Nu face greşeala de a începe cu lucrul cel mai 
plăcut sau cel mai convenabil. Gândeşte înainte de a 
acționa, iar apoi acţionează eficient şi bine. 

Formula evaluării unei companii este inclusă în 
literele RP: rata profitului. Formula ta personală 
constă în literele RPTI: rata profitului pentru timpul 
investit. Toate reuşitele tale îţi vor arăta dacă obtii 
sau nu un profit crescut pentru viaţa investită în 
activităţile pe care le-ai făcut. Treaba ta este să obţii 


cel mai mare profit posibil pentru tot ceea ce faci. 


Treaba ta este să obţii cel mai mare 
profit posibil pentru tot ceea ce faci. 


Odată ce ai scris o listă pentru o anumită zi 


(preferabil în seara dinainte, astfel încât mintea 


subconştientă să poată lucra la câteva dintre sarcini 
în timp ce dormi), stabilește-ţi priorităţile. Pentru a 
te hotări ce vei face prima dată, a doua oară şi ce nu 
vei face deloc, trebuie să deduci care este 
desfăşurarea logică și ordonată a evenimentelor care 
îți vor aduce cel mai mare profit pentru timpul 
alocat. 

O tehnică simplă de gestionare a timpului constă 
în folosirea regulii 80/20. În acest context, regula 
spune că 80% din întreaga valoare a activităţilor de 
pe o listă este inclusă în 20% din elementele incluse 
în ea. Uneori, 90% din această valoare poate fi 
inclusă în doar 10% dintre elemente sau chiar într- 
unul singur. 

Nu ceda niciodată tentaţiei de a rezolva mai întâi 
lucrurile uşoare. Odată ce ţi-ai stabilit o ordine a 
priorităților şi ai identificat acel procent de 20% 
dintre elemente care contează pentru a obţine cele 
mai bune rezultate, începe din vârf, şi nu de la 
mijloc sau de la sfârşit. Nu începe cu lucrurile mici, 
deoarece acestea au tendința să se multiplice. Dacă 
începi cu lucrurile mici, la sfârșitul zilei încă vei 
lucra la ele, iar sarcinile importante încă vor aştepta 
să le acorzi atenţie. Nu uita, consecinţele oricărei 
acțiuni îi determină valoarea. Orice are consecinţe 
importante pentru viaţa sau munca ta reprezintă o 
prioritate. Ceva cu consecinţe prea puţin importante 
sau complet lipsit de consecințe nu reprezintă o 


prioritate. 


Cititul, învățatul şi îmbunătăţirea continuă a 
abilităţilor tale constituie priorităţi. Consecințele pe 
termen lung pentru viața şi cariera ta pot fi 
extraordinare. Poate că nu sunt urgente, dar sunt 
vitale şi trebuie să fie incluse în viaţa ta în mod 
regulat. Pe de altă parte, o pauză de cafea sau un 
prânz nu au consecinţe. Poţi face pauze de cafea şi 
poţi merge la prânz timp de 40 de ani, devenind 
fantastic la a alege ce tip de cafea să bei şi ce meniu 
să alegi să mănânci, dar nu vor exista consecinţe 
asupra reuşitelor tale. Gândeşte mereu în aceşti 
termeni înainte de a începe. Care sunt consecinţele 


probabile dacă faci sau nu ceva? 


Metoda ABCDE 


În acest punct, metoda ABCDE poate fi extrem de 
utilă. O sarcină de tip A reprezintă ceva ce trebuie să 
faci; există consecinţe serioase dacă nu o faci. Este 
importantă pentru viața și pentru cariera ta. 
Oamenii depind de tine să o îndeplinești. Este o 
prioritate esențială. Notează un A lângă fiecare 
prioritate vitală de pe listă care trebuie neapărat 
făcută bine şi repede. 

O sarcină de tip B este ceva ce ar trebui făcut. 
Există consecinţe moderate ale realizării sau 
nerealizării sale. Anumiți oameni ar putea fi 


nemulțumiți sau nu dacă nu o duci la bun sfârşit, 


dar nu este așa de importantă precum o sarcină de 
tip A. Niciodată să nu te apuci de o sarcină de tip B 
dacă există una de tip A încă nerezolvată. 

O sarcină de tip C reprezintă ceva ce ar fi bine 
dacă ai face, precum o pauză de cafea sau un prânz, 
dar nu există consecințe pozitive sau negative. 
Socializarea cu colegii, citirea ziarului și sunatul 
acasă sunt lucruri bune, dar nu au cu adevărat 
consecinţe dincolo de momentul prezent. 

Un element de tip D reprezintă ceva ce trebuie 
să delegi altcuiva. Pasează orice reprezintă priorităţi 
cu importanţă scăzută, astfel încât să ai mai mult 
timp pentru lucrurile pe care doar tu poţi să le faci. 
Pasarea responsabilităţilor are loc de fiecare dată 
când pui pe altcineva să scrie o scrisoare, să dea un 
telefon, să facă un contract sau să îndeplinească o 
sarcină birocratică. De fiecare dată când îţi cumperi 
cina, în loc să o gătești, îi pasezi altcuiva 
responsabilitatea de a pregăti masa și economiseşti 
una sau două ore de preparare şi curățenie. 

Oamenii cei mai inteligenţi și mai productivi din 
societatea noastră sunt experţi la a pasa orice se 
poate, asttel încât să aibă mai mult timp să facă unul 
sau două lucruri pentru care sunt cel mai bine 
recompensaţi. 

E-ul din formula ABCDE vine de la elimină. 
Una dintre metodele cele mai bune pentru 
economisirea timpului este eliminarea completă a 


ceva ce ai făcut în trecut şi nu mai este la fel de 


valoros sau de important precum ceva ce trebuie să 
faci în prezent. Stabilirea priorităților implică şi 
stabilirea posteriorităţilor. 

Programul tău este deja plin. Dacă ești precum 
majoritatea oamenilor, mai mult de 100% din 
timpul tău este deja ocupat. Ca să ai timp și pentru 
lucruri noi, va trebui să nu le mai faci pe cele vechi. 
A intra înseamnă a ieşi. A începe înseamnă a te opri. 
Stabilirea posteriorităţilor - adică a lucrurilor din 
care te vei opri fie parţial, fie cu totul - reprezintă 
una dintre cele mai rapide metode de eliberare a 
programului pentru a face loc responsabilităților 
cele mai importante. 

Care sunt posteriorităţile tale? Care sunt 
sarcinile pe care le-ai moştenit de-a lungul lunilor şi 
anilor şi care nu mai sunt la fel de valoroase și de 
importante pentru tine precum alte lucruri pe care 
le ai de făcut chiar în acest moment? Abilitatea de a 
răspunde la această întrebare este un factor esenţial 


în ceea ce priveşte eficienţa. 


Cinci întrebări-cheie 


Există cinci întrebări cheie pentru a obţine rezultate 
mai bune şi a produce mai mult decât oricine 
altcineva. Trebuie să întrebi, să răspunzi și să 
actionezi în funcţie de aceste întrebări în fiecare 
minut și în fiecare oră din fiecare zi. 

l. Care sunt activităţile tale cu cea mai mare 


valoare? Ce anume din ceea ce faci aduce cea 


mai mare plusvaloare companiei, vieţii, 
muncii și recompenselor tale? Dacă nu ești 
sigur de răspuns, gândeşte-te puţin. Vorbeşte 
despre acest lucru cu şeful şi colegii tăi. 
Trebuie să fii cât se poate de clar cu privire la 
activitățile valoroase: nu poți atinge o ţintă 
pe care nu o vezi. Nu poţi să înaintezi cu 
rapiditate în carieră dacă nu știi care sunt 
sarcinile-cheie pe care trebuie să le faci ca să 


ai succes şi să fii promovat. 


Care sunt activităţile tale cu cea mai 
mare valoare»? 


2. Cea de-a doua întrebare este asemănătoare cu 
prima: care sunt ramurile în care este 
esenţial să ai rezultate? Care sunt exact 
rezultatele pe care ai fost angajat să le obţii? 
Dintre toate lucrurile pe care le faci, care 
sunt elementele măsurabile şi specifice 
pentru care ești complet responsabil și de 
care depind succesul şi cariera ta? Trebuie să 
identifici cu precizie ramurile în care trebuie 
să obţii rezultate și să te concentrezi să le 
îndeplineşti într-o manieră excelentă în 
fiecare zi, de dimineaţă până seara. 

3. Pentru ce anume eşti plătit? De ce ţi se oferă 
bani pentru ceea ce faci? Dacă ar fi să explici 


sau să justifici banii pe care îi primeşti, cum 


ti-ai descrie contribuţia? Concentrarea pe 
contribuție, pe rezultate, pe motivul pentru 
care eşti plătit îți perfecționează abilitatea de 
a selecta unul sau două elemente care sunt 
cele mai importante pentru tine şi compania 
ta. 

4. Acesta este unul dintre preferatele mele: ce 
poţi să faci numai și numai tu şi, dacă este 
făcut cum trebuie, face o diferență reală? 
Amintește-ţi că ești intelectual. Lucrezi cu 
creierul, cu puterea minţii, nu a mușchilor, şi 
există mereu un lucru pe care doar tu poţi să 
îl faci şi care face o mare diferenţă. Dacă tu 
nu îl faci, nimeni nu o va face, dar dacă îl 
faci bine şi la timp, îţi aduce o contribuţie 
semnificativă muncii și vieţii personale. lată 
pe ce trebuie să te focalizezi şi să te 
concentrezi mai presus de orice. 

5. Întrebarea majoră cu privire la stabilirea 
priorităţilor este următoarea: care este lucrul 
cel mai valoros pe care pot să îl fac cu timpul 
meu acum? Abilitatea de a răspunde la 
această întrebare şi de a te strădui să faci 
doar acel lucru reprezintă cheia către nivelul 
superior de eficienţă, este adevărata măsură 


a autodisciplinei și a caracterului. 


Mentalitatea detașată 


În fiecare zi, ar trebui să aplici în viaţa și în 
activităţile tale legea mentalităţii detașate. Aceasta îţi 
cere să te întrebi fără încetare dacă există vreo 
activitate pe care, știind ce ştii acum, nu ai fi 


întreprins-o din capul locului. 


Întreab&-te dacă există vreo 
activitate pe care, știind ce știi acum, 
nu ai fi îintreprins-o din capul locului. 


Din experiența mea, am descoperit că fiecare 
persoană face unul sau mai multe lucruri pe care, 
dacă ar fi știut ce ştie în prezent, nu le-ar mai începe. 
Și este imposibil să îți organizezi timpul și viața dacă 
ești preocupat cu lucruri pe care nici măcar nu le-ai 
face dacă ai avea şansa de a scăpa de ele. 

Unul dintre cele mai rapide moduri de a-ţi 
organiza timpul și de a-ţi creşte eficienţa este să te 
opreşti din a face activități pe care nu le-ai mai face 
dacă ai avea de ales. Continuă să te întrebi dacă 
există ceva în viaţa ta ce n-ai mai fi demarat dacă ai 
fi ştiut ce ştii în prezent. Aruncă o privire la locul de 
muncă şi la cariera ta. Ti se potrivesc? Dacă nu, ce 
decizie trebuie să iei? Uită-te la căsnicia sau la relaţia 
ta. Ai proceda la fel dacă ar trebui să o iei de la 


capăt? A rămâne într-o relație toxică după ce ai 


constatat că eşti nefericit este una dintre cele mai 
mari pierderi de timp. Priveşte la investiţiile şi la 
angajamentele tale legate de timp şi de bani. Există 
ceva ce îți consumă o cantitate mare de resurse 
mintale, emoţionale sau financiare și în care nu te-ai 
mai implica dacă ai fi ştiut ce ştii astăzi? 

Când identifici lucrurile pe care nu le-ai repeta, 
următoarea întrebare este cum faci să ieşi din 
această situație şi cât de repede o vei face. Nu am 
fost niciodată într-o poziţie în care să ştim mai 
multe despre atingerea unui prag superior de succes, 


de fericire şi de prosperitate decât în prezent. 


XXX 


În acest capitol, am vorbit despre factorul suprem al 
norocului: abilitatea de a obţine rezultate rapide 
pentru care oamenii te vor plăti și promova. Cu cât 
devii mai bun în a-ţi aduce o contribuţie tot mai 
mare la viaţa şi munca altora, cu atât ţi se vor arăta 
mai multe oportunități şi posibilităţi. Vei ajunge 
rapid în vârful domeniului tău, cu toate 
recompensele, recunoașterea şi prestigiul pe care le 


implică. Și toată lumea va spune că ești norocos. 


PUNCTELE-CHEIE ALE 


INDEPENDENȚEI 
FINANCIARE 


1. Bunul tău cel mai valoros este 
reputația. 


2. Poţi spune care sunt valorile și 
principiile tale adevărate în funcţie 
de timpul pe care ești dispus să îl 
investeşti în acestea. 


3. Folosește liste pentru a-ţi gestiona 
timpul. 


4. Utilizează regula 80/20 pentru a 
creşte eficienţa. 


5. Sortează-ți responsabilitățile 
folosind metoda ABCDE. 


6. Aplică mentalitatea detaşată în 
activitățile pe care le desfăşori. 


CAPITOLUL 10 


Orientarea câtre acţiune 


Orientarea către acţiune reprezintă marca tuturor 
oamenilor de succes. Este bazată pe organizarea 
vieții în aşa fel încât să obţii mai mult şi mai repede. 
Este bazată pe starea de alertă, un factor-cheie al 
norocului. Cu cât ești mai în alertă, cu atât ai șanse 
mai mari să fii atent la oportunităţile şi situaţiile pe 
care le poţi valorifica. Viaţa multor oameni s-a 
schimbat după ce au observat un mic anunţ 
publicitar sau o povestire într-o carte ori într-o 
revistă care le-a dat ideea în funcţie de care au 
acţionat înaintea tuturor. 

Cândva, Peter Thomas, un antreprenor plin de 
energie și orientat către acţiune din Canada, stătea 
pe o bancă în Hawaii în ziua de Crăciun, citind The 
Wall Street Journal. A observat un anunţ în care erau 
căutate francize imobiliare pentru o companie care 
fusese înființată în Newport Beach, California. Ştia 
destul de multe despre piața imobiliară, așa că a 
văzut-o ca pe o oportunitate de a aduce acest 
concept în Canada înaintea tuturor. S-a ridicat de pe 
bancă, a revenit la hotel, și-a făcut bagajele, a prins 
un avion către Los Angeles și a luat un taxi către 
birourile Century 21. Superiorii acestei companii au 
luat prea puţin în considerare Canada. Peter 


Thomas era capabil să cumpere în exclusivitate 


drepturile companiei pentru conceptul francizei 
imobiliare în Canada. Înainte ca lucrurile să se 
aşeze, în următorii câţiva ani, au apărut birouri ale 
Century 21 pe tot cuprinsul Canadei, iar Peter 
Thomas a devenit un multimilionar ce locuia într- 
un penthouse în apropierea iahtului său ancorat în 
portul din apropiere. 

Mii de oameni au văzut același anunţ şi au dat 
pagina mai departe fără să îi acorde atenţie. Dar un 
om, datorită stării sale de alertă, rapidităţii şi 
orientării către acţiune, a fost capabil să profite şi să 
facă avere. 

Dacă povestea îţi pare a fi ceva ce nu ţi s-ar 
putea întâmpla niciodată,  greşeşti. Mii de 
oportunități precum aceasta se desfășoară peste tot 
în jurul tău, zi de zi. Dar dacă nu eşti în alertă, ele 
vor trece pur și simplu pe lângă tine. 

Cu ani în urmă, un tânăr s-a hotărât că vrea să 
își înceapă propria afacere. A mers la un seminar de 
antreprenoriat, la care a aflat că 95% dintre 
produsele manufacturate în orice ţară nu sunt 
niciodată exportate. A mai aflat și că există mii de 
produse noi, creative și inovatoare în Europa şi în 
Extremul Orient în fiecare an despre care nimeni 
din SUA nici măcar nu aude. A făcut rost de un 
catalog de manufacturieri europeni care căutau 
agenți pentru a-și vinde produsele în Statele Unite. 
Ştia câte ceva despre grădinărit şi a dat peste 
descrierea unei noi roabe de foarte bună calitate, 


ușoare şi ieftine, care avea un design remarcabil de 


inovator. A fost convins că ar exista o piaţă pentru 
această roabă în Statele Unite. I-a scris imediat 
companiei și a cerut o mostră. Aceasta i-a trimis 
una, pe care a luat-o cu el o lună mai târziu la un 
târg naţional important de grădinărit. Nu își putea 
permite propriul stand, așa că a împărțit un mic 
spațiu cu un alt producător de echipamente de 
grădinărit. Cumpărătorii din departamentele a trei 
mari lanțuri de magazine au venit, au văzut roaba, i- 
au recunoscut potenţialul şi au comandat împreună 
64 000 de bucăţi, iar asta la un singur târg. Până să 
apuce să le comande, era deja milionar. 

Întregul proces a durat mai puţin de un an din 
momentul în care şi-a stabilit un scop, a luat o 
decizie, a acţionat în funcţie de ea și a vândut cele 64 
000 de roabe, făcând un profit de aproape 20 de 
dolari pe bucată. 

Am lucrat cu milionari și multimilionari a căror 
educaţie era limitată, la fel ca experienţa lor în 
afaceri, dar cu toţii aveau în comun dispoziția 
psihică de a se mișca rapid atunci când se iveau 
anumite oportunități sau probleme. Desigur, cu cât 
îți studiezi mai bine domeniul și îţi dezvolți 
abilităţile, cu atât vei fi un cunoscător mai bun şi 
mai alert și îți va fi mai ușor să recunosti 


oportunitățile atunci când apar. 


Mișca-te rapid atunci când se ivesc 
oportunităţile. 


strategia succesului bazată pe 
continuitate 


lată unul dintre cei mai importanţi factori ai 
norocului. Se numeşte strategia succesului bazată pe 
continuitate. Astfel, cineva aflat în mișcare tinde să 
rămână în mișcare, fiind nevoie de mult mai puţină 
energie pentru a continua să te mişti decât pentru a 
te opri şi a încerca să porneşti din nou. Odată ce 
începi, este mai simplu să continui să mergi decât să 
te opreşti și să o iei de la capăt. Dacă este nevoie de 
zece unităţi de energie pentru a te pune în mişcare, 
sunt suficiente doar două pentru a rămâne aşa, dar 
dacă te opreşti, îți vor trebui alte zece pentru a te 
porni din nou. 

Probabil ai trecut prin experienţa plecării într-o 
vacanţă şi a întoarcerii după o săptămână sau două. 
Îţi aminteşti cât de greu ţi-a fost să revii la locul de 
muncă şi să ajungi iar la capacitate maximă? Uneori 
este nevoie de câteva zile. Alteori îţi trebuie la fel de 
multe zile să îţi revii câte zile ai lipsit. 

Mulţi oameni care se opresc nu mai pot să se 
repornească. Există un citat care spune că pe plajele 


ezitării sunt oasele albite de soare ale celor care s-au 


odihnit în momentul victoriei, cărora odihna le-a 
luat totul. Atâta timp cât artistul de circ continuă să 
pună presiune cu beţele pe care se învârt discurile, 
ele se vor învârti la nesfârșit. Dar dacă discurile sunt 
lăsate să încetinească sub o anumită viteză, cad de 
pe bete, iar trucul ia sfârşit. 

Trebuie să te mentii în mișcare. Nu înceta să 
învârţi discurile. Fă în fiecare zi ceva ce te duce mai 
aproape de obiectivele tale. Fii o țintă în mişcare - 
greu sau imposibil de lovit. Cu cât te mişti mai 
repede, cu atât faci mai multe și cu atât ai șanse mai 
mari să faci ceea ce trebuie pentru cine trebuie, la 


momentul potrivit. Întotdeauna timpul este esențial. 


Legea flexibilității 


Legea flexibilităţii este vitală pentru noroc şi pentru 
succes. Conform acesteia, trebuie să fii clar în 
privința scopului tău, dar trebuie şi să rămâi flexibil 
cu privire la felul în care îl vei îndeplini. Într-o lume 
care se schimbă cu rapiditate, flexibilitatea este 
considerată cea mai importantă calitate psihică 
pentru succes. Trebuie să fii pregătit să te îndoi 
precum o salcie în fața vânturilor schimbării și nu să 
te prăbuşeşti precum un brad când lucrurile o iau 
într-o direcţie pe care nu ai anticipat-o. 

O rachetă sofisticată, odată ce este programată 


să îşi lovească ţinta, se va duce fără abatere către 


aceasta. Îşi va ajusta mereu cursul şi direcţia, până 
când ţinta este lovită. Nicio acțiune evazivă a țintei 
nu va fi suficientă pentru a scăpa de distrugere. 

Eşti precum o rachetă ghidată. Ai un incredibil 
mecanism de ghidare. Odată ce eşti programat 
pentru a atinge un scop clar, specific, scris și 
măsurabil, mintea supraconştientă te va trece fără 
abatere peste orice obstacol. Îţi va oferi toate lecţiile 
de care ai nevoie. Atâta timp cât te menţii în 
mișcare, îţi vei îndeplini până la urmă scopul, 
uneori în moduri complet neaşteptate. 

Racheta ghidată nu îşi poate ajusta cursul sau 
schimba direcţia până când nu este lansată și nu se 
află în zbor. La fel este şi în cazul tău. Atâta timp cât 
te îndrepţi către scopurile tale şi te concentrezi pe 
principalele priorităţi, vei primi încontinuu 
feedback din jur. Acesta îţi va permite să îţi corectezi 
traseul, ceea ce te va duce cu siguranţă la ţintă. Dar 


trebuie să continui să te mişti şi să o faci repede. 


Ingredientul magic: iniţiativa 


Un studiu recent, derulat de către American 
Management Association, a identificat calitatea 
principală care îi separă pe oamenii de succes de 
ceilalți: inițiativa. Cei cu randament mai mare au 
demonstrat niveluri de inițiativă peste medie. Cei 
din vârful clasamentului au fost mult mai rapizi în 
a-şi asuma responsabilitatea şi a acţiona în 


momentul în care observau ceva ce trebuia făcut. Au 


fost mai mult proactivi decât reactivi. Au anticipat 
importanța unui anumit comportament şi s-au 
mișcat rapid, de regulă fără să discute sau să 
analizeze în detaliu. 

lată aspectul cel mai interesant: când cercetătorii 
i-au intervievat pe managerii obişnuiţi şi i-au 
întrebat dacă simt că au iniţiativă, cu toţii au 
răspuns afirmativ. Cu toţii simțeau că pun în 
practică destulă inițiativă. Așa că li s-a cerut să 
spună care este definiţia iniţiativei în viziunea lor. 

Managerii obişnuiţi au făcut referire la lucruri 
precum răspunsul la apelurile telefonice, apelarea 
cuiva pentru a-i aminti de o ședință sau de un 
angajament ori informarea cuiva în legătură cu ceva 
nou sau cu o anumită informaţie. Dar cercetătorii au 
descoperit că cei care au un randament crescut 
consideră că aceste activități fac parte din munca 
obişnuită. Au definit iniţiativa ca pe ceva dincolo de 
simpla datorie: asumarea riscurilor, ieşirea din zona 
de confort, munca peste program și rezolvarea unor 
sarcini pe care nimeni altcineva nu vrea să le facă. 

La fel este şi în cazul tău. Cu cât arăţi mai mult 
spirit de iniţiativă, cu atât vei fi perceput a fi mai 
valoros. Dacă ești în continuă căutare de modalităţi 
mai noi, mai rapide, mai bune, mai uşoare şi mai 
convenabile de a rezolva o sarcină pentru compania 
și clienţii tăi, vei ajunge repede în atenţia oamenilor 


care te pot ajuta. 


Cu cât arăţi mai mult spirit de 
inițiativa, cu atât vei fi perceput a fi 
mai valoros. 


Șeful Amoco Petroleum, o companie petrolieră 
importantă  reputată pentru descoperirea mai 
multor rezerve de petrol şi de gaz decât oricare alta, 
a fost întrebat odată de ce firma sa are mult mai 
mult succes decât altele. A spus că răspunsul este 
simplu. Celelalte companii deţin terenuri, studii 
geologice, ingineri şi echipamente similare. Amoco 
se află în fața altor companii deoarece forează mai 
mult. Nu este niciun miracol. Fac mai multe puțuri, 
așa că găsesc mai mult petrol. 

În cadrul studiilor noastre dedicate oamenilor 
fără post aflaţi în căutarea unui job, am descoperit 
ceva remarcabil. Unii revin repede la locuri de 
muncă bune, bine plătite şi care le oferă posibilităţi; 
alții rămân fără serviciu pe perioade lungi. Cei care 
revin repede la muncă nu fac altceva decât să îşi 
caute joburi. La 7 sau 8 dimineața, imediat după ce 
se trezesc, muncesc repede şi din greu pe tot 
parcursul zilei. Citesc încontinuu anunţuri, dau 
telefoane, trimit CV-uri şi merg la interviuri. Dar 
majoritatea celor care au fost concediaţi, în special 
de la locuri de muncă pe care le aveau de mult timp, 


caută, în medie, două posibile joburi pe săptămână. 


Nu cu mult timp în urmă, un consilier al unui 
grup de manageri fără loc de muncă a observat că la 
fiecare întâlnire săptămânală aceştia îşi petreceau 
întregul timp plângându-se de fostele lor companii 
şi dând vina pe foştii lor șefi din cauză că i-au dat 
afară. Așa că el a sugerat ca în următoarea ședință 
săptămânală, în loc să vorbească despre lucruri 
negative, fiecare să povestească o experiență legată 
de un interviu. Doar 2 din 16 s-au prezentat la 
aceasta. Când i-a sunat ca să afle de ce nu au venit la 
şedinţă, consilierul a aflat că niciunul nu mersese la 
vreun interviu în săptămâna respectivă. Și-au 
petrecut tot timpul stând acasă şi uitându-se la 
televizor sau umblând prin casă. Şi-a dat seama că 
erau atât de negativişti din cauză că niciunul dintre 
ei nu prospectase piaţa pentru a vorbi cu adevărat 
cu oamenii şi pentru a căuta noi oportunităţi de 
carieră. 

Cu cât te mişti mai repede, cu atât ai mai multă 
energie și cu atât capeți mai multă experienţă. Cu 
cât te mişti mai repede şi cu cât ai mai multă 
experiență, cu atât devii mai bun și mai inteligent. 
Cu cât te miști mai repede, cu atât acoperi mai 
multe baze, întâlneşti mai mulți oameni şi ai mai 


multe șanse să dai de petrol. 


Șapte secrete ale productivității 


lată şapte idei esenţiale pe care să le foloseşti pentru 


a-ți creşte imediat productivitatea, performanţa şi 


rezultatele. Aceste tehnici sunt aplicate de către cei 


mai eficienţi și cel mai bine plătiţi oameni din orice 


afacere. 


l. 


Munceşte mai repede; accelerează ritmul; 
mişcă-te mai iute; dezvoltă-ţi un simț al 
urgenței. Orice ai de făcut, fă în timp real; 
acționează imediat. Ritmul rapid este 
esenţial pentru a avea succes. Repetă din nou 
şi din nou: fă acum, fă acum, fă acum. Poţi să 
îţi dublezi rezultatele pur şi simplu mergând 
mai repede, mişcându-te mai repede, 
acționând mai repede, luând decizii mai 
repede şi trecând la treabă. Nu contează 
despre ce e vorba. Toți oamenii de succes 
sunt rapizi şi eficienţi; toţi cei ineficienţi 
amână și procrastinează. Cu cât o faci mai 


repede, cu atât vei avea mai mult noroc. 


2. Muncește mai mult și mai asiduu. Cei mai 


mulți oameni sunt leneși și nu lucrează 
asiduu nici măcar când sunt la locul de 
muncă. Efortul susţinut, concentrat şi aplicat 
este cheia către un randament crescut și 
către productivitate. 

lată unul dintre paradoxurile muncii la 
birou: nu poti să-ți faci treaba. Eşti acaparat 
de întreruperi cauzate de telefon sau de alți 
oameni, de ședințe, de urgenţe neașteptate şi 
de o grămadă de alte lucruri care îţi 
mănâncă din energie şi te fac ca la sfârșitul 


zilei să simţi că faci mai puţin pe măsură ce 


ai mai multe de făcut. În orice caz, o oră 
lipsită de întreruperi îţi va permite să faci 
echivalentul a trei ore de muncă la birou, 
unde ai fi întrerupt în mod constant. 

Aşadar, începe cu o oră mai devreme, 
lucrează în timpul pauzei de prânz şi stai o 
oră peste program. Astfel, vei avea trei ore 
neîntrerupte şi productive în plus şi vei 
produce cât altcineva în nouă ore de muncă. 
Vei produce chiar cât doi oameni la un loc. 

Orele de la birou nu sunt făcute pentru 
oamenii de succes. Nimeni care stă cu ochii 
pe ceas nu are un viitor prea promiţător la 
locul său de muncă sau în domeniul în care 
activează. Ar trebui să tratezi ceasul strict ca 
pe un obiect care ţine scorul şi care îți spune 
cât timp mai ai până la următoarea ta 
responsabilitate. Nu te uita niciodată la ceas 
ca să vezi cât de târziu poţi începe sau cât de 


repede poţi pleca. 


Nimeni care stă cu ochii pe ceas nu 
are un viitor prea promiţător la locul 
su de muncă sau în domeniul în 
care activează. 


Dacă te trezeşti puţin mai devreme şi 
mergi la birou cu o oră înaintea tuturor, vei 


face parte în curând din oamenii de top din 


Statele Unite. În afaceri, a devenit o practică 
comună să suni înainte să ajungă secretara 
sau recepţionera, dacă vrei să vorbeşti cu 
cineva din vârf. Oamenii de top sunt mereu 
primii la birou, uneori între 6 şi 7 dimineaţa. 
La capătul celălalt al zilei, dacă vrei să treci 
de paznic, aşteaptă până când compania se 
închide și anunţă că vrei să ieşi la 6 sau 7 
seara. Deseori, cel care va răspunde este 
omul cel mai important din companie. Este 
cel mai important deoarece ajunge devreme 
şi pleacă târziu. 

Apropo, nu există vreo lege care să îţi 
impună să te ridici automat de pe scaun la 
prânz, să ieşi pe uşă cu oricine şi să petreci o 
oră luând masa. Oamenii de succes nu fac 
asta. Aceştia fac ca fiecare minut să conteze. 
Dacă îţi rezervi ora dintre 12 şi 13, închide 
uşa, coboară-ţi privirea şi concentrează-te pe 
bifarea celor mai importante sarcini, iar 
astfel vei reuși să obţii echivalentul a două 
sau trei ore neîntrerupte. 

Cel mai bine plătiți oameni din SUA - 
adică 10 sau 20% - muncesc în medie 59 de 
ore pe săptămână. Înseamnă şase zile a câte 
10 ore de muncă sau cinci zile a câte 12 ore. 
De-a lungul anilor în care am studiat 
succesul, nu am descoperit niciodată pe 
cineva care a reuşit să obţină ceva lucrând 8 


ore pe zi. Succesul tău este direct 


proporţional cu numărul de ore pe care le 
lucrezi peste cele 8 dintr-o zi de muncă, 
adică peste cele 40 de ore pe săptămână. 
Dacă începi să munceşti 50, 60 sau 70 de ore 
și le dedici acest timp celor mai importante 
sarcini ale tale, atunci vei avansa cu 
rapiditate. 

3. Fă mai multe lucruri importante. Din moment 
ce ai un număr limitat de ore pe zi, asigură- 
te că fiecare minut este petrecut făcând ce 
este mai important și mai valoros. Întreabă- 
te fără încetare: „Dacă ar trebui să plec din 
oraş timp de o lună şi aş putea să mai fac un 
singur lucru înainte, care ar fi acela?“ 
Oricare ar fi, impune-ţi să lucrezi numai şi 
numai asupra lui, până când este gata. 

Concentrarea pe o singură sarcină, adică 
pe cea mai importantă, te va așeza într-un 
plan superior al performanţei. Vei tace mai 
multe lucruri în același interval, gândirea ta 
va deveni perfect limpede, îţi vei activa 
mintea supraconştientă, iar viaţa ta va 
străluci de idei şi informaţii pe care le poţi 
folosi pentru a-ţi îndeplini sarcinile chiar 
mai repede. Dar vei intra pe acest teritoriu 
numai după ce vei munci mai rapid și mai 
asiduu și te vei concentra pe sarcinile 
relevante. 

Poate ai auzit că dacă vrei ca ceva să fie 


făcut, trebuie să-i atribui sarcina cuiva 


ocupat. Motivul este simplu: un om ocupat 
are rezultate mai bune decât cel care aşteaptă 
să i se repartizeze ceva de lucru. Cel dintâi 
face într-o zi de două sau de trei ori mai 
mult decât cineva care lucrează într-un ritm 
mai lent sau care are mai puţină activitate. 

4. Ocupă-te de ceea ce faci cel mai bine. În acest 
fel, nu doar că te vei bucura mai mult, ca 
urmare a măiestriei tale, dar vei și duce 
treaba la bun sfârșit mai repede. Vei face mai 
puţine greșeli. Vei aduce o contribuţie mai 
valoroasă. 

Una dintre cele mai bune tehnici de 
gestionare a timpului este stabilirea 
obiectivului de a deveni mai bun la cele mai 
importante lucruri pe care le faci. Din 
moment ce principalele recompense şi 
recunoașteri vin în urma îndeplinirii cu 
succes a celor mai importante sarcini ale 
tale, cu cât devii mai bun, cu atât vei câștiga 
mai multe recompense, recunoașteri şi 
oportunităţi și cu atât vei avea parte mai 
mult de norocul ce pare să le fie refuzat 
acelora care se mulţumesc cu un loc de 
muncă care le permite doar să 
supraviețuiască. 

5. Grupează-ţi sarcinile. Creează grupuri de 
responsabilităţi. Fă toate apelurile deodată. 


Sună-ți toţi posibilii clienţi unul după 


celălalt; completează-ţi toate registrele de 
cheltuieli; scrie toate scrisorile și 
propunerile. 

Una dintre cele mai eficiente tehnici de 
economisire a timpului este curba de 
învățare. Conform acestei teorii, cu cât faci 
mai mult o sarcină repetitivă, cu atât le vei 
face din ce în ce mai repede și cu mai multă 
ușurință pe următoarele. Dacă ai nevoie de 
zece minute pentru a îndeplini prima serie 
de sarcini, vei avea nevoie doar de nouă 
minute pentru următoarea, de opt minute 
pentru a treia, de şapte minute pentru a 
patra și aşa mai departe. Poţi să ajungi la 
doar două minute pentru fiecare sarcină, 
economisind astfel 80% din timpul de care ai 
avea nevoie în mod normal dacă le-ai fi făcut 
separat, câte una pe rând. 

Mulţi oameni sunt suspicioşi în privinţa 
curbei de învăţare. Aceştia se ocupă de un 
anumit tip de sarcină, iar apoi trec la una 
diferită. Nu intră în curba de învăţare și nu 
dau niciodată randament. 

6. Fă lucruri împreună cu alţii. Abilitatea de a 
funcţiona bine ca parte a unei echipe este 
esenţială pentru a avea succes. Când 
cooperezi şi lucrezi în mod eficient cu alții, 
fiecare ocupându-se de ceea ce ştie mai bine, 


vei fi uimit de ceea ce poți reuși. 


Abilitatea de a funcţiona bine ca 
parte a unei echipe este esenţialg 
pentru a avea succes. 


În timpul celui de Al Doilea Război 
Mondial, guvernul american și-a propus să 
construiască vapoare Liberty care să 
transporte marfă peste Atlantic cu o viteză 
mai mare, astfel încât să nu fie scufundate de 
submarinele germane. Guvernul a avut o 
serie de inovaţii industriale care încă sunt 
folosite la nivel global. Mai întâi, a fost redus 
timpul necesar construirii unui vapor de la 
doi ani la 42 de zile. Apoi, demonstrând o 
muncă de echipă incredibilă, muncitorii cei 
mai pricepuţi s-au adunat, au făcut un plan 
şi au construit în numai patru zile o întreagă 
navă gata de lansare. Au reuşit să 
construiască sute de vapoare Liberty 
deoarece au folosit curba de învăţare, şi-au 
grupat sarcinile şi au muncit ca o echipă 
bine pregătită. Caută oportunităţi de a aplica 
aceleaşi principii în munca pe care o faci. 

Simplifică-ţi şi  canalizează-ți munca. 
Foloseşte tehnica de gestionare a timpului ce 
constă în analizarea procesului. Aceasta îţi 
cere să faci o listă cu fiecare etapă a unui 


anumit proces, de la momentul de început 


până la cel de sfârşit. Apoi, uită-te pe listă şi 
vezi care dintre etape poate fi simplificată, 
astfel încât să o parcurgi mai repede. 
Identifică-le pe cele care pot fi reunite cu alte 
etape sau sarcini sau pe care poţi să le faci de 
unul singur. În cele din urmă, caută acele 
părți dintr-o sarcină care pot fi eliminate cu 
totul. 


Comprimarea timpului 
prin extinderea responsabilități 


Există o tehnică eficientă de îmbunătăţire a 
productivității care se numeşte comprimarea 
timpului prin extinderea responsabilității. Permite- 
mi să îți explic cum funcţionează. Într-un studiu 
asupra procesării polițelor de asigurare de viaţă, 
cercetătorii au descoperit că durează șase săptămâni 
din momentul în care o poliţă este înregistrată până 
când este aprobată sau refuzată intern. 

Cercetătorii au urmărit etapele pe care le 
parcurge o poliţă până la aprobarea sa. Astfel, au 
aflat că trece prin 24 de etape în decurs de șase 
săptămâni, dar că timpul efectiv dedicat acesteia este 
de doar 17 minute. Prin urmare, au regândit metoda 
de gestionare a poliţei. În loc ca 20 de angajaţi să se 
ocupe de ea, au redus numărul lor la doi. Primul era 
responsabil de verificarea fiecărui detaliu privitor la 
poliţă, de la un cap la altul. Apoi era trimisă celui 


de-al doilea, un angajat mai experimentat care 


verifica cu atenţie munca făcută de cel dintâi. 
Folosind această tehnică, au fost capabili să reducă 
timpul de procesare a unei polite de la șase 
săptămâni la 24 de ore. Compania lor de asigurări a 
obținut cu câteva milioane de dolari mai mult în 
următorul an. 

Timpul este cel mai valoros element din afaceri 
şi din viaţa personală. Toată lumea gândește în 
termeni de timp şi de reducere a timpului necesar 
îndeplinirii unei sarcini. Cei care pot să facă 
lucrurile repede pentru că folosesc cele mai eficiente 
tehnici de gestionare a timpului sunt mereu cei mai 


prețuiți şi mai promovați. Ei au parte de noroc. 


Cei care își gestionează timpul cel 
mai eficient sunt cei care au parte de 
Noroc. 


Energia și entuziasmul 


Pentru a fi în cea mai bună formă, pentru a fi 
orientat către acţiune, rapid şi productiv, trebuie să 
ai multă energie şi mult entuziasm. Energia este un 
factor esenţial al norocului. Pentru a fi atent la 
posibilităţile din jur şi pentru a avea entuziasmul 
care te ține în mișcare, trebuie să îți creezi viaţa în 
așa fel încât să te simţi extraordinar în legătură cu 


tine însuţi în cea mai mare parte a timpului. 


Astăzi, ştim mai bine decât niciodată ce trebuie 
să faci şi ce trebuie să nu faci pentru a te bucura de 
un nivel crescut de energie. Îţi voi spune care sunt 
factorii esenţiali care îţi influenţează nivelul de 
energie şi te voi încuraja să îi integrezi în viaţa ta şi 


în obiceiurile cotidiene. 


ALIMENTAŢIA ECHILIBRATĂ 


Consumă alimentele corecte, într-un mod echilibrat 
și în combinaţiile corespunzătoare. Alimentaţia ta 
are un impact uriaş asupra volumului de energie, 
asupra calităţii somnului, a sănătăţii, a formei fizice 
și a randamentului din timpul zilei. 

Sportivii olimpici mănâncă multe fructe, legume 
și cereale integrale. De asemenea, consumă multe 
paste şi orez, bogate în carbohidrați care se 
transformă rapid în glucoză şi au rolul de 
combustibil pentru un trup şi o minte ce 
funcţionează la nivel înalt. 

Nutriţioniștii care antrenează oamenii pentru a 
fi în formă şi a avea energie spun că deoarece corpul 
are 70% apă, trebuie ca 70% din ceea ce mănânci să 
fie alimente pe bază de apă, precum fructele şi 
legumele. În plus, produsele bazate pe cereale 
integrale, precum pâinea integrală, orezul brun, 
brioșele din tărâțe, fulgii de grâu şi de tărâţe îți oferă 
nutrienţii necesari pentru ca sistemul tău să 
funcţioneze impecabil. 

Cea de-a doua parte a unei alimentaţii olimpice 


constă în proteine cu grad redus de grăsimi şi 


calorii. Ele se găsesc în peşte, carne de pui fără piele, 
carne de vită slabă în calorii și aşa mai departe. 
Aceste mâncăruri au mai puţine grăsimi decât 
majoritatea alimentelor. S-a descoperit că grăsimea 
este corelată cu un număr uriaş de afecţiuni fizice şi 
de probleme de sănătate. Este posibil să ai o 
alimentaţie săracă în grăsimi și să dai imediat jos 
kilogramele în plus şi să obţii mai multă energie. 
Când combini o alimentaţie săracă în grăsimi cu o 
cantitate crescută de fructe, legume şi produse pe 
bază de cereale integrale, te pui repede pe picioare şi 
te simţi mai bine. 

Cea de-a treia parte a unei alimentaţii potrivite 
pentru un randament crescut constă în a bea foarte 
multă apă. Cei mai mulţi oameni doar sorb apa, dar 
ar trebui să bei opt pahare pe zi pentru a combate 
pierderea aferentă activităţilor zilnice. 

Astăzi poți vedea din ce în ce mai mulţi oameni 
care au la ei sticle cu apă. Sorb încontinuu din ele. 
Dau afară în permanenţă săruri, toxine, resturi şi 
alte tipuri de reziduuri care se adună în organism și 
ii încetinesc. 

Aproximativ 42% dintre americani sunt obezi, 
pentru mulţi dintre ei fiind o problemă gravă. 
Supraponderalitatea este una dintre cele mai rapide 
căi de a-ţi reduce nivelul de energie, de a-ţi scădea 
credibilitatea în faţa unui client conștient de 
sănătatea sa şi de a-ți scurta viaţa. 

Unul dintre obiectivele tale trebuie să fie 


obţinerea unei forme fizice mai bune. Poţi începe 


prin a prelua controlul asupra greutăţii și a 
aspectului fizic schimbându-ţi alimentația bazată pe 
grăsimi, zaharuri şi mâncăruri sărate cu una 
sănătoasă, nutritivă, bogată în energie și în vitamine. 


Alegerea îţi aparţine. 


EXERCIȚIILE FIZICE 


Cel de-al doilea ingredient pentru a avea o energie 
crescută constă în practicarea exerciţiilor fizice 
corespunzătoare. Cea mai bună activitate este 
gimnastica aerobică, deoarece îţi aduce inima și 
sistemul respirator la ceea se numeşte zonă de 
antrenament, adică la aproximativ 140 de bătăi pe 
minut (mai mult sau mai puţin, în funcţie de vârstă) 
și le menţine astfel între 20 şi 30 de minute, de trei 
ori pe săptămână. 

Poţi avea parte de exerciţiile fizice de care ai 
nevoie dacă, de exemplu, mergi trei sau patru 
kilometri de trei, de patru sau de cinci ori pe 
săptămână. Poţi să faci asta şi înotând, mergând cu 
bicicleta, folosind echipamente pentru fitness sau 
făcând jogging. Corpul tău este creat să fie folosit la 
capacitate maximă în fiecare zi. Fiecare încheietură 
ar trebui să fie articulată la maximum. Întinde-ţi 
complet braţele, spatele și picioarele. Foloseşte 
greutăți mici pentru a-ţi menţine mușchii puternici 
şi supli. Mai presus de toate, ar trebui să faci exerciţii 
fizice în mod regulat, dacă vrei să te simţi și să arăţi 


extraordinar. 


ODIHNA ȘI REPAOSUL 


Cea de-a treia modalitate de a avea mai multă 
energie o reprezintă odihna. În medie, ai nevoie de 
șapte-opt ore de somn pe noapte. De asemenea, 
trebuie să îţi iei liber cel puţin o zi întreagă în fiecare 
săptămână în care să nu lucrezi deloc. Vei descoperi 
că ești foarte alert și creativ în primele două sau trei 
zile de după o vacanţă de orice fel, chiar și una de 
weekend. 

O modalitate de a-ţi creşte capacitatea de alertă, 
energia și productivitatea constă în a merge regulat 
în minivacanţe de câte două sau trei zile, precum şi 
în vacanțe anuale, în care să renunți cu totul să te 
mai gândeşti la muncă. În primele două zile de la 
întoarcere vei avea mai multe idei şi mai multe 
rezultate bune decât dacă ai munci nonstop până la 


epuizare. 


FUMATUL INTERZIS 


Cea de-a patra modalitate către o stare de sănătate 
excelentă și un nivel crescut de energie constă în 
evitarea fumatului. Acesta a fost corelat cu 32 de 
boli şi afecţiuni. Nu există nimic mai rău pentru 
sănătatea ta decât fumatul. Te poţi lăsa dacă îți 
stabileşti acest obiectiv, afirmând că eşti nefumător, 
vizualizându-te ca nefumător și disciplinându-te să 
spui „nu  țigărilor. Poţi face orice îți doreşti dacă 


vrei asta cu adevărat. 


SUPLIMENTELE 


Cea de-a cincea modalitate o reprezintă adăugarea 
în alimentaţie a suplimentelor de vitamine și 
minerale. Alimentatia din zilele noastre este săracă 
în vitamine şi minerale esenţiale. Cei mai sănătoși 
oameni își reglează constant deficiențele nutriționale 
cu ajutorul vitaminelor şi mineralelor de bună 
calitate. Cele mai bune sunt din surse naturale, care 
de obicei conţin chelaţi. Costă mai mult, dar corpul 
tău absoarbe mai multe vitamine și minerale pe care 


acestea le conţin. 


SĂNĂTATEA MINTALĂ 


A şasea modalitate are legătură cu sănătatea mintală. 
Constă în eliminarea emoţiilor negative, mai ales a 
exprimărilor negative de orice fel. Cu cât te gândeşti 
sau vorbeşti mai mult despre lucrurile care te fac 
furios sau nefericit, cu atât vei fi mai furios şi mai 
nefericit. Emoţiile negative îţi deprimă mintea și 
trupul, te consumă şi te obosesc. O răbufnire 
necontrolată consumă la fel de multă energie ca opt 
ore de muncă obişnuită. 

Poţi depăşi tendinţa de a condamna şi de a te 
plânge (ceea ce mai toată lumea face) eliminând 
emoțiile negative cu ajutorul legii substituţiei. 
Oricând te simţi nervos sau supărat, spune imediat 


Stai puțin. Eu sunt responsabil. Eu sunt responsabil. 


Eu sunt responsabil. Este imposibil să îţi asumi 
responsabilitatea propriei vieţi şi să fii furios în 


același timp. 


Este imposibil să îți asumi 
responsabilitatea propriei vieți și să fii 
furios în același timp. 


Practic, toată negativitatea vine din furie, 
resentiment şi din învinuirea altora. În secunda în 
care încetezi să mai dai vina pe alţii și îţi asumi 
responsabilitatea, vei avea un sentiment profund de 
control şi o explozie de energie pozitivă şi vei simţi 
că îți ţii din nou viaţa în frâu. 

Cu cât exersezi mai mult aceste obiceiuri 
sănătoase și te concentrezi pe lucrurile pe care le 
vrei, cu atât vei avea mai multă energie şi vitalitate. 
Cu cât vei fi mai alert şi mai treaz, cu atât te vei simți 
mai optimist şi vei deveni mai orientat spre acțiune. 
Va fi ca şi cum ţi-ai accelerat întreaga viaţă și ai 
conduce cu o viteză mai mare decât ţi-ai imaginat 


vreodată. 


PUNCTE-CHEIE 
DESPRE CUM 


SĂ TRECI LA ACŢIUNE 


1. Starea de alertă este crucială pentru 
a avea succes. 


2. Atitudinea hotărâtă este o trăsătură 
comună tuturor indivizilor de succes. 


3. Fii clar în privinţa scopului tău, dar 
flexibil când vine vorba despre 
îndeplinirea lui. 


4. Iniţiativa înseamnă să actionezi 
dincolo de chemarea datoriei. 


5. Folosește cele şapte chei ale 
productivităţii pentru a-ţi crește 
randamentul. 


6. Ajustează-ţi stilul de viaţă astfel 
încât să iţi asiguri cantitatea 
maximă de energie și de entuziasm. 


CAPITOLUL I 


Virtute, curaj 
șI perseverență 


Filosoful grec Aristotel, care a trăit în secolul al IV- 


lea î.Hr., este considerat a fi cel mai important filosof 


din istoria Occidentului. În Etica nicomahică, una 
dintre marile sale opere, a susținut că orice 
comportament uman are un obiectiv, fiind îndreptat 
către un scop. Tot ce faci are un motiv, iar în spatele 
oricărui obiectiv mai mic se află unul mai mare pe 
care te străduieșşti să îl îndeplineşti. 

Aristotel a dedus că scopul suprem este fericirea. 
Indiferent ce faci, obiectivul tău - dincolo de ceea ce 
încerci să obţii pe moment -— este obţinerea fericirii. 
Ai succes doar în măsura în care ești fericit. Eşuezi 
doar în măsura în care nu reuşeşti să atingi fericirea. 

Să spunem că vrei să obţii un loc de muncă. De 
ce? Pentru a avea parte de un trai mai bun. De ce? 
Pentru a avea suficienți bani. De ce? Pentru a 
cumpăra o casă şi o maşină și a avea un nivel de trai 
bun. De ce? Pentru a avea parte de relaţii fericite şi 
de o viață bună împreună cu alți oameni. De ce? 


Pentru că vrei să fli fericit, acesta este răspunsul 


final. 


Singura deosebire este că unii oameni sunt mai 
buni la obținerea fericirii decât alţii. Unii fac alegeri 
şi iau decizii care îi fac nefericiți şi le înrăutăţesc 
situaţia. În orice caz, scopul este mereu fericirea. 

Aristotel nu s-a rezumat la atât. A examinat 
condiția umană și a ajuns la o concluzie remarcabilă: 
doar cei buni pot fi fericiţi şi doar cei virtuoși pot fi 
buni. Aceasta este una dintre marile descoperiri ale 
filosofiei: poţi fi fericit doar dacă eşti un om bun și 
poți f un om bun doar dacă practici virtuțile 
asociate bunătăţii. Pe scurt, dacă vrei să ai o viaţă 
extraordinară, trebuie să te străduieşti să devii din 
ce în ce mai bun. Orice deviere de la această cale te 
va duce la nefericire şi la insatisfacție. De fiecare 
dată când acţionezi în concordanţă cu virtuțile de 
care eşti conştient, te simţi fericit şi puternic, 
încrederea în sine şi stima de sine cresc și devii mai 
eficient în relaţiile și în munca ta. O virtute este 
propria recompensă. Se amortizează de la sine prin 
sentimentul de plăcere şi mulțumire pe care îl ai 
când trăieşti în concordanță cu ceea ce știi cel 
mai bine. 

Caracterul este cel mai mare factor al norocului. 
Am subliniat deja că atragi în mod inevitabil 
oamenii, circumstanţele, ideile, oportunitățile şi 
resursele care sunt în armonie cu gândurile tale 
predominante. Nu poţi avea niciodată în exterior 
ceea ce nu meriți datorită dreptului conștiinței 
clădite pe interior. Potrivit legii corespondenței, 


lumea din afară este o reflexie a celei dinăuntru. 


Dacă vrei să schimbi lumea din exterior, trebuie să 
îți reprogramezi mintea subconştientă, valorile, 
credințele și convingerile interioare, astfel încât cel 
care eşti pe dinăuntru să reprezinte echivalentul 
mintal perfect al vieţii de care vrei să te bucuri în 


afară. 


Caracterul este cel mai mare factor 
al norocului. 


Probabil citeşti această carte deoarece vrei să fii 
mai fericit şi să ai mai mult succes, să ai relaţii mai 
bune, mai mulţi bani și să te exprimi mai bine în 
exterior. 

Vrei să ai o viață extraordinară. Le ești superior 
oamenilor obişnuiţi deoarece îți doreşti să înveţi 
mereu mai multe în legătură cu modalităţile de a 
deveni din ce în ce mai bun. Dar ce înseamnă să ai 


succes? 


Recompensele principale ale 
succesului 


Cu câţiva ani în urmă, Gallup a intervievat 1 500 de 
membri ai Whos Who din SUA. Este vorba despre 
unii dintre cei mai prestigioși americani în viaţă — 
preşedinţi de companii, politicieni de top, 
câștigători ai Premiului Nobel și alți oameni care au 


adus contribuţii semnificative vieţii americanilor. 


Cei care au făcut sondajul i-au întrebat pe aceşti 
bărbaţi și femei de mare succes care consideră că 
sunt principalele câştiguri în urma succesului. 

S-ar putea să fii surprins care sunt primele patru 
răspunsuri oferite de către aproape fiecare dintre 


aceştia. 


l. Aveau sentimentul că au câștigat respectul 
părinţilor. 
2. Aveau sentimentul că au câştigat respectul 


partenerului de viaţă și al copiilor. 


3. Aveau sentimentul că au câştigat respectul 


prietenilor şi colegilor. 


4. Aveau sentimentul că ceea ce fac aduce o 


îmbunătăţire în viața altora. 


Cel de-al cincilea ingredient al succesului a fost 
că nu îşi mai făceau griji în privinţa banilor, chiar 
dacă mulți dintre ei nu erau neapărat foarte bogați. 
Pur şi simplu au ajuns într-un punct în care banii nu 


mai contau aşa de mult în comparaţie cu munca lor. 


Respectul și reputația 


Dacă te gândești la succesul din viaţa ta, vei 
descoperi că este strâns legat de respectul pe care îl 
primeşti din partea oamenilor pe care îi respecţi la 
rândul tău. Aproape tot ce faci este legat de felul în 


care alți oameni te privesc şi reacționează. 


Aşa cum am menţionat, reputaţia este cel mai 
important bun al tău. Poate fi definită ca ceea ce 
gândesc şi vorbesc oamenii când nu ești de faţă. Ştii 
din proprie experienţă că atunci când afli că oamenii 
vorbesc despre tine în termeni pozitivi sau negativi, 
are loc un impact puternic asupra gândirii şi a 
emoţiilor tale. 

Oamenii superiori se gândesc mereu la felul în 
care o anumită decizie sau un anumit 
comportament va fi evaluat de către ceilalți. Nu sunt 
preocupaţi doar de a face ceea ce trebuie, ci şi de a 
face ceea ce alții percep ca fiind astfel. Datorită legii 
atracției, vei fi mai fericit pe măsură ce îţi dezvolţi 
caracterul şi trăieşti din ce în ce mai mult în funcţie 
de cele mai mari virtuți ale tale. De asemenea, vei 
atrage în viaţa ta alţi oameni de calitate și cu 
caracter. 

Aristotel a observat şi că întregul scop al 
educației este transmiterea virtuților esenţiale 
tinerilor, astfel încât să aibă garantat o viață fericită 
şi de succes atunci când vor fi adulți. A ştiut, la fel ca 
tine, că în viaţă totul ține de relații. Nimeni nu 
trăieşte singur pe o insulă pustie. Tot ce facem îi 
implică într-un fel pe alţii, iar cea mai bună 
descriere a cine eşti tu ca om este cea a caracterului 
tău. Dar dacă educaţia ta a fost una deficitară? Dacă 
ai crescut fără să îţi fie transmise virtuțile esenţiale? 

Aristotel a arătat că virtutea este o practică, nu 
un simplu sentiment sau o credință. Nu contează ce 


speri, îți dorești sau intenţionezi, ci ce faci. Aristotel 


a spus că dacă nu ai o virtute pe care ţi-o dorești, 
poţi să o dezvolţi exersând acea virtute în fiecare 
circumstanţă În care este necesară. Poţi să actionezi 
ca şi cum ai deja virtutea pe care ţi-o doreşti. 
Conform legii reversibilităţii, poţi să acționezi până 
ajungi să simți şi să crezi ceva ce vrei cu adevărat să 
simţi şi să crezi. Poţi să preiei cu totul controlul 
dezvoltării caracterului tău şi să devii superior 
hotărând că vei merge, vei vorbi, vei acționa și vei 
gândi în concordanţă cu valorile tale cele mai mari. 

Potrivit legii concentrării, orice lucru pe care 
insişti creşte. Poţi folosi această lege puternică 
pentru a-ţi modela caracterul prin intermediul 
concentrării asupra unei virtuţi pentru care vrei să 
fii cunoscut şi respectat. 

Integritatea este o virtute esenţială. Definiţia din 
dicţionar a integrităţii include cuvintele „unitate“, 
„integritate“, „perfecţiune“, dar fără „invinuire“ sau 
„greșeală. Pe măsură ce meditezi la calitatea 
integrităţii şi la ce înseamnă să fii integru, te poți 
gândi la alți oameni - fie din jurul tău, fie la 
personaje istorice — care sunt cunoscuți şi respectaţi 


pentru integritatea lor. 


ntegritatea este o virtute esenţială. 


Mai ştii care era porecla lui Abraham Lincoln? 
Abe cel cinstit. Încă din tinerețe, de când a lucrat 


într-un magazin şi a mers kilometri întregi pentru 


a-i returna unei femei câţiva cenți pe care i-a luat în 
plus, şi-a căpătat reputaţia de a avea o cinste 
impecabilă. 

Reputația sa a fost atât de mare, încât în 1860 a 
fost nominalizat pentru postul de candidat la 
preşedinţie a proaspătului Partid Republican. Forţa 
caracterului său l-a făcut să fie ales, devenind astfel 
unul dintre cei mai apreciaţi şi respectaţi preşedinţi 
americani. 

Cu cât insiști mai mult asupra unei virtuţi 
precum onestitatea, cu atât mintea subconștientă va 
absorbi toate implicaţiile. Cu cât faci asta mai mult, 
cu atât vei acționa mai des ca o persoană integră. Pe 
măsură ce capeţi această reputaţie, din ce în ce mai 
mulţi oameni te vor plăcea, vor avea încredere în 
tine şi vor vrea să vă asociaţi. Uşile ți se vor 
deschide. Vei începe să ai parte de norocul de care 


oamenii cu caracter mai slab nu se bucură niciodată. 


Încrederea și sinceritatea 


Politologul Francis Fukuyama a scris o carte care se 


numește Încredere: Virtuţile sociale şi crearea 


prosperității?, în care analizează mai multe naţiuni 
de-a lungul timpului și deduce că naţiunile de mare 
încredere sunt foarte prospere, iar cele în care 
încrederea este scăzută sunt slab dezvoltate și nu au 
parte de prosperitate. Cu cât este mai mare nivelul 
de încredere în rândul oamenilor din comunitatea 


antreprenorială a unei naţiuni, cu atât națiunea are 


parte de mai multă activitate economică, creştere, 
dezvoltare şi prosperitate. Cu cât nivelul de 
încredere este mai scăzut, cu atât este mai crescut cel 
al corupţiei şi al lipsei de onestitate, iar toată lumea 
va fi mai precaută când vine vorba despre 
colaborarea cu cineva într-o investiţie. 

Acelaşi lucru este valabil în cazul relaţiilor. 
Liantul care ţine o relaţie este încrederea. Este 
imposibil să începi o relaţie dacă nu ai încredere în 
celălalt. Toate prieteniile bune şi familiile puternice 
sunt bazate pe încredere. lar în companii - care nu 
sunt altceva decât familii antreprenoriale mai mari — 
încrederea reprezintă ingredientul principal ce 
determină succesul și prosperitatea afacerii. 

Cele mai bune companii în care ai putea lucra au 
un mediu în care încrederea este la cote înalte. Toată 
lumea, la toate nivelurile, are încredere în ceea ce 
spun ceilalţi. În aproape orice companie valoroasă, o 
minciună poate fi suficientă pentru a fi concediat. 
Americanii pun mare accent, în general, 
pe încredere. Este un ingredient fundamental ce 
menţine armonia societăţii de la un capăt la celălalt. 

Expresia supremă a încrederii este sinceritatea. 
Cei mai buni prieteni şi cei mai apropiaţi asociaţi 
vor fi mereu aceia care îţi spun adevărul. Dorinţa de 
a fi complet sincer cu tine însuţi şi cu ceilalți este 
marca crucială a caracterului. Dacă integritatea este 
calitatea centrală a caracterului, sinceritatea este 


expresia sa cea mai vizibilă. 


Shakespeare a spus: „Dar, mai presus de toate: să 
fii sincer/ cu tine însuţi, şi atunci va urma,/Precum 
urmează noaptea după ziuă/Că n-ai să poţi fi fals cu 
nimenea.“10 Trebuie să fii mereu perfect sincer cu 
tine însuţi. Aceasta înseamnă să fii sincer cu ce este 
cel mai bun în tine. Mai înseamnă şi să faci mereu 
ce poţi mai bine în orice situaţie, în special la locul 
de muncă, unde oamenii se bazează pe tine. Dacă 
expresia interioară a integrităţii tale este adevărul, 
cea exterioară constă în calitatea muncii și a 
comportamentului tău, în orice circumstanță te-ai 
afla. 

În cadrul cercetărilor sale, psihologul Abraham 
Maslow a descoperit că cel mai bine integrați 
oameni sunt foarte obiectivi şi sinceri cu privire la ei 
înşiși, la calităţile și slăbiciunile lor şi la situaţia în 
care se află. Nu încearcă niciodată să se convingă de 
lucruri care nu sunt adevărate. Sunt sinceri cu ei 
înșiși; prin urmare, sunt capabili să fie sinceri şi cu 
alții. 

Nu încerca să te păcăleşti pe tine însuţi. Refuză 
să pretinzi, să îți doreşti sau să speri că ceva nu este 
real, chiar dacă în inima ta știi bine că este. Nu îţi 
compromite integritatea pentru nimic în lume. 
Precum a spus cândva Ralph Waldo Emerson, 
„Nimic nu este mai sacru decât integritatea minţii 
tale“. Înseamnă să fii sincer cu toţi cei din jur. 
Formulează-ți adevărul tău într-un mod simplu și 
sincer; nu rămâne în relaţii care nu îţi fac bine şi nu 


face lucruri pe care nu le agreezi sau în care nu crezi. 


Nu spune lucruri care nu sunt expresii sincere ale 
principiilor tale adevărate. Insistă cu îndrăzneală să 


trăieşti în adevăr în orice aspect al vieţii tale. 


„Nimic nu este mai sacru decât 
integritatea minţii tale. — Ralph Waldo 
Emerson 


Rădăcina stimei de sine şi a încrederii se află în 
străfundurile caracterului tău. Cu cât exersezi mai 
mult integritatea perfectă, cu atât vei avea mai multă 
încredere în tine şi te vei plăcea şi respecta mai mult 
pe tine însuţi. Cu cât îi placi și îi respecţi mai mult 
pe ceilalţi, cu atât mai mult vei fi plăcut şi respectat. 
Totul începe cu atitudinea, cu valorile, credinţele şi 
convingerile tale cele mai profunde. Succesul tău 
exterior este determinat de insistența interioară 
fermă de a rămâne neclintit în convingerile tale. 
Integritatea este valoarea care le garantează pe toate 


celelalte. 


Autodisciplina: Calitatea de fier 


Fundamentul integrităţii este autodisciplina. Elbert 
Hubbard, unul dintre cei mai importanţi scriitori de 
la începutul secolului al XX-lea, a spus că 
autodisciplina reprezintă abilitatea de a te urni să 
faci ceea ce ar trebui să faci și când ar trebui, fie că 


îți place sau nu. 


Autodisciplina este calitatea de fier a 
caracterului. Aceasta va determina, în mare măsură, 
dacă vei avea succes sau vei eşua în tot ceea ce faci. 
Te mai poţi referi la autodisciplină numind-o 
autocontrol sau stăpânire de sine. Ştii că te simți 
bine doar în măsura în care simţi că detii controlul 
propriei vieţi. Dacă iei decizii clare şi neechivoce de 
a face un anumit lucru, iar apoi te autodisciplinezi 
să îl faci, chiar dacă nu ai chef, te vei simți 
extraordinar. 

Există o legătură directă între autodisciplină și 
stimă de sine. Cu cât te disciplinezi mai mult să faci 
ceea ce este cel mai bine pentru tine, cu atât te vei 
aprecia şi te vei respecta mai mult pe tine însuţi, 
ceea ce te va face mai capabil să te disciplinezi să faci 
lucrurile pe care ştii că ar trebui să le faci. 

Aristotel a spus că îţi poţi dezvolta orice calitate 
de unul singur, în afară de caracter. Acesta poate fi 
căpătat numai prin implicarea activă în relaţiile cu 
alţii. Te afli unde te afli şi eşti cine eşti astăzi datorită 
alegerilor și deciziilor pe care le-ai luat în trecut. Fie 
te-ai gândit cu atenţie și ai luat hotărâri bazându-te 
pe informaţii solide și o bună judecată, fie nu. 

Oricare au fost alegerile și deciziile din trecut, ce 
a fost s-a dus, iar prezentul este acum. În fiecare zi, 
săptămână şi lună evoluezi şi creşti. În copilărie, ai 
luat decizii la care nici nu te-ai gândi în calitate de 
adult. Anul trecut ai luat decizii pe care acum, știind 
ceea ce știi, nu le-ai mai lua. Atunci erai o anumită 


persoană, dar acum eşti diferit. Nu te agăța de 


greşelile din trecut. Astăzi poţi face noi alegeri şi 
poţi lua noi decizii pe baza bagajului tău de 
cunoștințe şi experiența care este în continuă 
dezvoltare. Poţi lua în mâini frâiele propriului viitor 

şi îl poți direcționa încotro vrei tu. 


Nu te agăța de greșelile din trecut. 


Factorul E 


De ce nu trăieşte toată lumea o viaţă cu un caracter 
superior? Şi de ce nu practică toţi virtuțile 
integrității şi sincerităţii, mai ales că sunt strâns 
corelate cu succesul şi fericirea? 

Răspunsul este conţinut în ceea ce eu numesc 
factorul de oportunitate sau factorul E. Acesta este 
motivul principal al eșecului. Numai când înţelegi 
acest factor îl poţi contracara. El se bazează pe 
defectele sau slăbiciunile fundamentale ale 
caracterului uman. 

Există multe elemente ale naturii umane, dar mă 
voi limita la a le descrie pe cele şapte de bază. 
Oricare dintre acestea, controlat şi dirijat în mod 
necorespunzător, este suficient pentru a face ca o 
persoană să eșueze. Majoritatea oamenilor au toate 
cele şapte elemente care funcționează în acelaşi timp 
şi, prin urmare, le realizează la niveluri foarte 


scăzute. 


Lenea. Încerci mereu, în realizarea oricărei sarcini, 
să economiseşti energie. Motivul este că timpul şi 
energia reprezintă viața ta, iar tu pui preţ pe viaţa ta. 
Eşti proiectat psihologic astfel încât să nu îţi poți 
alege conştient un mod mai greu de a face ceva, 
atâta timp cât poţi vedea o cale mai uşoară. Acest 
lucru înseamnă că la bine și la rău tu şi toţi ceilalți 
sunteţi leneşi. 

Nu e nimic în neregulă cu lenea, dacă e 
îndreptată în mod constructiv spre găsirea unor 
modalităţi mai uşoare de a realiza o anumită 
sarcină. Istoria progresului uman constă în oameni 
care îşi folosesc creativitatea pentru a atinge aceleași 
obiective cu mai puţin efort şi energie. Însă atunci 
când oamenii caută căi uşoare care sfârşesc prin a fi 
contraproductive şi chiar dăunătoare, lenea devine 


un defect. 


Lăcomia. Toată lumea preferă mai mult decât mai 
puţin. Dacă ţi-aș oferi 5 sau 10 dolari pentru acelaşi 
măr, ai alege a doua variantă. Acest lucru este 
normal, natural și sănătos. Toate fiinţele umane 
preferă mai mult decât mai puţin. Acest lucru 
înseamnă că toată lumea este lacomă. Lăcomia nu 
este nici pozitivă, nici negativă. Dacă este îndreptată 
spre îmbunătăţirea vieţii şi spre creşterea bunăstării 
tale și a celorlalţi, poate fi o influență pozitivă. Dacă 


este îndreptată spre a obţine ceva în schimbul a 


nimic sau ceva ce nu meriţi, poate fi distructivă. 
Modul în care este aplicată determină dacă este un 


lucru bun sau rău. 


Egoismul. Toată lumea gândeşte şi simte pentru 
sine. Doar tu îţi poţi simţi fericirea, lipsa de 
satisfacție, foamea, setea, multumirea sau 
nemulțumirea. Nimeni nu poate simți aceste 
sentimente în locul tău şi nici nu poate decide 
pentru tine ce este cel mai bine în privința unor 
asemenea lucruri. Iar tu eşti mereul cel care ia 
hotărâri pe baza a ceea ce simți că este cel mai bine 
pentru tine. Acest lucru înseamnă pur și simplu că 
ești egoist sau, în orice caz, egocentric. Când mergi 
la un bufet, numai tu poți stabili care este amestecul 
ideal de alimente pentru apetitul şi papilele tale 
gustative. 

Din nou, nu este nimic rău în a fi egoist. Este 
doar un fapt al naturii, la fel ca lenea sau lăcomia. 
Cineva care lucrează într-o misiune de salvare poate 
fi total egoist în satisfacerea celor mai profunde 
nevoi ale sale ajutând cât mai mulţi oameni pe care 
îi poate ajuta. El poate fi leneş, lacom și egoist într- 


un mod sănătos şi constructiv. 


Ambiţia. Fiecare acţiune pe care o facem are ca 
scop îmbunătăţirea situaţiei în care ne aflăm, în 


comparaţie cu ceea ce ar fi fost dacă nu am fi 


acţionat în acel mod. Toată lumea caută o 
îmbunătăţire de un anumit fel în tot ceea ce spune 
sau face, în mod conștient sau nu. Asta înseamnă că 
toată lumea este ambițioasă. Toată lumea vrea să îşi 
îmbunătățească viaţa, munca, relaţiile, sănătatea sau 
situaţia financiară. Opusul ambiţiei ar fi indiferența 
sau complacerea - a fi complet satisfăcut şi a nu-ţi 
păsa deloc dacă viaţa ta a devenit mai bună sau mai 
rea. 

Ambiţia este o calitate foarte sănătoasă și este 
marele stimulent pentru depășirea obstacolelor şi 
atingerea unor obiective pe care nimeni nu le-ar fi 
crezut posibile. Bineînţeles, dacă ambiția te face să te 
angajezi în comportamente  necinstite sau 
dăunătoare, atunci aceasta devine o trăsătură 
negativă. Dar în sine ea nu este nici pozitivă, nici 
negativă. La fel ca în cazul tuturor aspectelor ce ţin 
de natura umană, doar modul în care este exprimată 


îi conferă ambiţiei o anumită valoare. 


ignoranta. Nimeni nu poate ști vreodată totul 
despre ceva anume. Oricât de mult ai învăţa, fiecare 
decizie pe care o iei se bazează pe un fel de 
speculație. Deoarece nu poţi cunoaște toate detaliile, 
nu poţi fi niciodată sigur că acţiunea ta îţi va aduce 
rezultatele pe care ţi le doreşti. Acest lucru înseamnă 
că toată lumea este ignorantă până la un anumit 
punct. Unii oameni mai mult decât alţii, dar toată 


lumea este ignoranță, în sensul că nimeni nu poate 


ști totul, chiar și dacă este vorba despre domeniul în 
care sunt specializaţi. Dorinţa de a şti, de a afla şi de 
a minimiza riscurile prin acumularea de cunoștințe 
este principalul motiv pentru care totalitatea 
cunoștințelor umane se dublează astăzi cu viteză 
mare. Mai mulți oameni generează mai multe 
informaţii decât în toată istoria omenirii, iar ritmul 
devine din ce în ce mai accelerat. Acest lucru se 
datorează recunoaşterii intuitive că, într-o anumită 


măsură, cu toţii suntem ignoranţi. 


Vanitatea. Oamenii se mândresc cu ei înşişi, cu 
aspectul, cu realizările, cu familia, cu munca și cu 
bunurile lor. Oamenilor le place să arate bine şi să 
fie bine văzuţi de ceilalți. Acest lucru înseamnă că 
toată lumea este vanitoasă într-o anumită măsură. 
Opusul vanității constă în indiferența totală față de 
felul în care apari în faţa celorlalţi. Vanitatea este un 
lucru bun. Ea ne face să ne străduim să avem 
frumuseţe, sănătate, bogăţie și succes. Este forța care 
stă la baza unor industrii precum îmbrăcămintea, 
mobilierul, articolele pentru casă, automobilele, 
produsele cosmetice, divertismentul și sportul, ba 
chiar şi dorinţa de a crea şi de a construi 
întreprinderi de succes. Este, de asemenea, forța din 
spatele activităţii politice. Ea exercită o influenţă 


extraordinară asupra tuturor deciziilor pe care le iei. 


Nerăbdarea. Toată lumea preferă ca lucrurile să 
se întâmple mai devreme decât mai târziu. Toată 
lumea vrea să fie făcute acum, şi nu la o dată 
ulterioară. Dacă ţi-aș oferi 100 de dolari şi aş putea 
să ţi-i dau acum sau peste un an, ai alege să îi ai 
imediat. Acest lucru este normal şi firesc. Nu este 
altceva decât natura umană. De ce este așa? Simplu. 
Îţi preţuieşti viaţa, iar aceasta este alcătuită din timp. 
Pentru că viitorul este doar o speculație, dacă poți 
avea o recompensă sau un beneficiu mai devreme, 
vei prefera întotdeauna să îl primeşti acum, şi nu 
mai târziu. 

Întreaga noastră societate este condusă de 
dorinţa consumatorilor de a avea lucrurile pe care le 
doresc mai repede, iar acestea să fie mai noi și mai 
bune. Fiecare companie este condusă de nevoia de 
rapiditate: pentru a servi clienţii mai repede şi mai 
bine decât concurenţa. Conform Legii lui Moore, 
îmbunătățirile în proiectarea calculatoarelor 
dublează viteza de procesare a informațiilor la 
fiecare 18 luni, iar costul lor de procesare scade la 
jumătate. Viteza tehnologiei este accelerată datorită 
nerăbdării incredibile pe care o avem. 

Aşadar, cum stăm? Omul obișnuit, inclusiv tu, 
este leneş, lacom, egoist, ambițios, ignorant, vanitos 
și nerăbdător. Prin urmare, omul obișnuit este 


oportunist. El caută în mod constant cel mai rapid şi 


cel mai simplu mod de a obţine lucrurile pe care şi 
le doreşte imediat, cu puţin efort sau fără nicio 
preocupare pentru consecinţele secundare. 

Acesta este factorul E. Singurul obstacol în calea 
impulsurilor sale de fugă constă în autodisciplină, 
autocontrol şi stăpânire de sine - o întoarcere la 
virtuţi şi valori şi o insistenţă fermă în a face doar 
ceea ce este corect și în a-l gândi în prealabil. 
Opusul factorului E este practicarea marilor virtuți, 
care sunt asociate cu caracterul şi cu oamenii 


superiori. 


Marile virtuți 


Să aruncăm o privire la câteva dintre aceste virtuți. 
Ştii că integritatea este virtutea-cheie, cea care le 
garantează pe toate celelalte. Integritatea ta reflectă 
cât de ferm trăieşti în conformitate cu ceea ce știi că 
este corect şi adevărat. 

O altă virtute extrem de importantă este 
responsabilitatea. Când accepţi responsabilitatea, 
accepţi că ești principala forță creatoare a vieţii tale. 
Esti acolo unde eşti și ești ceea ce ești datorită 
propriilor gânduri și comportamente. Spune fără 
încetare: Sunt responsabil. Dacă va fi să fie, depinde 
de mine. Când adopţi virtutea responsabilităţii, 
încetezi să mai dai vina pe alţii și să cauţi scuze. Nu 


te plângi niciodată, nu dai explicaţii. Îţi asumi 


complet viaţa și accepţi responsabilitatea, nu numai 
pentru tine, ci și pentru toţi cei care te admiră şi 


depind de tine. 


Când accepti responsabilitatea, 
accepti că ești principala forță 
creatoare a vieții tale. 


Compasiunea este una dintre cele mai mari 
virtuţi. Ea te face să fii mai răbdător, mai tolerant și 
mai înţelegător faţă de alţii care sunt nefericiţi sau 
mai puţin norocoși. În loc să încerci în mod 
constant să obţii lucrurile pe care ţi le doreşti, te pui 
în situaţia celor care se chinuie; îți amintești în 
permanenţă cât de norocos eşti că nu te afli în 
aceeaşi situație. Cei mai evoluaţi oameni au fost cei 
cu o mare compasiune. Cu cât eşti mai plin de 
compasiune față de cei mai puţin norocosi, cu atât 
devii un om mai bun. Recunoști că ai fost extrem de 
norocos să ajungi departe și nu-i judeci pe cei care 
mai au încă multe de învăţat. 

Bunătatea este o altă mare virtute. S-a spus că nu 
poţi fi niciodată prea bun sau prea corect. Toţi cei pe 
care îi întâlneşti poartă o mare greutate. Când îţi 
petreci ziua exprimând bunătate şi politeţe faţă de 
toţi cei pe care îi întâlneşti, le ușurezi povara. Lași în 
urma ta un sentiment de căldură şi de bună 


dispoziţie. 


Când îţi exprimi compasiunea şi bunătatea şi îţi 
asumi responsabilitatea, te simţi mai bine în pielea 
ta, devii mai bun, îţi reprogramezi subconștientul și 
îti schimbi caracterul într-un mod sănătos. 

Prietenia este o altă virtute minunată. Ştii că 
pentru a avea un prieten, trebuie să fii un prieten. Îţi 
poţi face mai mulţi prieteni în decurs de câteva 
săptămâni dacă te străduieşti să fii un bun prieten 
pentru ceilalți decât ţi-ai face în ani de zile 
încercând să-i faci pe oameni să te placă. Dale 
Carnegie, autorul cărții Secretele succesului. Cum să- 


tH, a spus că cel mai 


ti faci prieteni şi să devii influen 
bun mod de a construi relaţii de prietenie este de a 
deveni cu adevărat interesat de ceilalți. Poţi depăşi 
orice timiditate sau nesiguranţă uitând de tine însuţi 
şi pur și simplu punându-i întrebări celuilalt: „Cu ce 
te ocupi? Cum ai ajuns în acest domeniu? Cum îţi 
merge?“ Odată ce ai pus aceste întrebări, ascultă în 
liniște şi cu atenţie răspunsurile, fără să întrerupi. 
Încuviinţează din cap, zâmbeşte şi fii atent. Cu cât 
renunţi la mai mult din tine însuţi și te concentrezi 
asupra celorlalți, cu atât mai bine te vei simţi în 
legătură cu tine însuţi, iar ceilalți se vor simţi la fel. 
Aceste sentimente pozitive devin mai puternice 
de la sine. Cu cât te vei implica mai mult în 
comportamente care sunt recompensate intrinsec, 
cu atât mai mult le programezi să facă parte din 
personalitatea ta şi le faci părţi permanente ale 


caracterului tău. 


Blândeţea este o altă virtute pe care o poţi 
cultiva. Doar cei puternici pot fi blânzi. Oamenii 
aspri și indiferenți față de ceilalți sunt, de obicei, 
slabi şi neserioşi, cu un nivel scăzut de stimă de sine 
şi cu o nesiguranță crescută. Când eşti blând, 
răbdător, tolerant, amabil şi plin de compasiune față 
de ceilalți, indiferent de circumstanţe, devii mai bun 
în interior. Devii mai respectat şi mai admirat, mai 
ales atunci când practici aceste calități cu familia, cu 
prietenii și cu angajaţii tăi. Cei remarcabili sunt 
adesea printre cei mai buni şi mai blânzi oameni pe 
care îi poţi întâlni. 

Cel mai important obiectiv dintre toate este 
liniștea sufletească. Ea este adevărata măsură a cât 
de bine te descurci. Când stabileşti că liniștea 
sufletească este obiectivul tău şi îţi organizezi viaţa 
în jurul lui, este mult mai puţin probabil să faci 
greşeli. Dobândeşti liniştea sufletească doar când 
trăieşti în mod consecvent cu cele mai înalte valori, 
când știi că ești perfect sincer cu tine şi cu ceilalți. 
Capeţi linişte sufletească când asculţi şoapta suavă 
din tine. Ai încredere în intuiţia ta. Te lași purtat de 
propria natură. Faci ceea ce ştii că este corect, bun şi 
adevărat. Atunci atragi oamenii și oportunităţile 
care îți permit să faci mai multe progrese în câțiva 


ani decât mulţi alţii într-o viaţă întreagă. 


Cel mai important obiectiv dintre 
toate este liniștea sufleteasca. 


Unii dintre cei mai importanţi factori de noroc 
sunt curajul, încrederea în sine, îndrăzneala și 
dorința de a merge mai departe către obiectivele 
tale, tără a avea garanţii de reușită. Având aceste 
calităţi, poţi face practic orice; fără ele, niciuna 
dintre celelalte calități nu te va ajuta prea mult. Frica 
și îndoiala au fost şi vor fi întotdeauna cei mai 
periculoși duşmani ai tăi. Sabotează posibilităţile 
oamenilor mai mult decât orice altă forţă ce ţine de 
personalitatea umană. Nu ce se întâmplă în jurul 
tău, ci ce se întâmplă în interior determină tot ceea 
ce ești și tot ceea ce obţii. Dezvoltarea curajului şi a 
hotărârii reprezintă cheia pentru a face ca viaţa ta să 
prindă viteză. 

Legea voinţei spune că pentru a reuşi trebuie să 
fi dispus să faci tot ce este necesar pentru a-ţi atinge 
obiectivul. Bineînţeles, în limitele legii și ale rațiunii. 
Să nu faci niciodată nimic ilegal sau imoral și nici să 
nu sari din avion fără paraşută. În cadrul acestor 
limite, bunăvoința este unul dintre cei mai 
importanţi factori de noroc. 

Când îşi stabilesc un anumit obiectiv, mulţi 
oameni sunt dispuși să facă aproape tot ce este 
necesar pentru a-l atinge, dar nu este suficient. 


Trebuie să fii atât de dedicat obiectivului tău, încât 


să fii dispus să plăteşti orice preţ, să parcurgi orice 
distanță şi să faci orice sacrificiu. Vrei să fi 
independent din punct de vedere financiar? Vrei să 
fii bogat? Vrei să fii milionar pe parcursul vieţii tale 
profesionale? Nu există niciun obstacol care să te 
împiedice să îți atingi obiectivele financiare. 
Milioane de oameni au realizat toate aceste obiective 
pornind de la zero şi de multe ori cu datorii mari şi 
la fel poţi face şi tu. Singura întrebare este: „Cât de 


mult îți doreşti acest lucru?" 


Nu există niciun obstacol care să te 
impiedice să îţi atingi obiectivele 
financiare. 


Odată ce ai hotărât exact ce îţi doreşti, poţi 
activa legea curajului pentru a-ţi spori norocul. 
Conform acesteia, dacă te mişti cu îndrăzneală în 
direcția obiectivelor tale, forţe nevăzute vor veni în 
ajutorul tău. Mulţi ezită sau renunţă pentru că nu 
pot vedea cum vor ajunge de unde se află până unde 
îşi doresc să ajungă. Ei nu îşi dau seama că o 
călătorie de 1 000 de kilometri începe cu un singur 
pas. Doar atunci când păşeşti cu încredere și 
acționezi cu îndrăzneală în direcţia visurilor tale, 
lucrurile încep cu adevărat să se întâmple în 
favoarea ta. 

Aristotel a definit curajul ca fiind o cale de 


mijloc între nesăbuinţă, la o extremă, și lașitate, la 


cealaltă. Curajul se situează chiar la jumătatea 
drumului dintre cele două. El a observat că 
modalitatea de a dezvolta curajul este prin exersarea 


sa în fiecare situație în care este necesar. 


instalarea fricii 


Există un singur lucru bun în legătură cu temerile 
care te rețin: toate sunt dobândite. Nu te naști cu 
nicio teamă. Când vii pe lume, tu, ca orice alt copil, 
ai două calităţi minunate. În primul rând, nu îţi este 
frică de nimic. Bebelușul nu are temeri naturale (cu 
excepţia fricii de cădere şi de zgomote puternice, 
care sunt fizice). În al doilea rând, ești complet 
spontan. Copiii mici se exprimă în totalitate, fără să 
se gândească sau să se îngrijoreze de ceea ce spune 
sau crede altcineva. 

Pe măsură ce creşti, părinţii şi ceilalți oameni 
din jurul tău îţi insuflă temerile care te rețin apoi 
pentru tot restul vieţii. Când explorezi lumea din 
jur, aceștia îți spun lucruri precum: oprește-te, 
îndepărtează-te, nu atinge aia, pune aia jos, pleacă de 
acolo și - poate cel mai puternic cuvânt negativ 
dintre toate - nu. Ori de câte ori încerci să atingi, să 
guști sau să miroşi ceva, există cineva care îţi spune 
să te oprești; este prea periculos; eşti prea mic. 

Drept urmare, dezvolţi rapid convingerea 


inconștientă că eşti prea mic, prea slab şi neadecvat. 


Crezi că nu eşti suficient de bun. În curând dezvolţi 
primele urme ale fricii de eșec, exprimate prin 
cuvintele nu pot, nu pot, nu pot. 

Când devii adult, preiei acest proces de întărire 
negativă. Ori de câte ori se întâmplă ceva nou sau 
aparent provocator, spui: „Nu pot face asta, nu sunt 
suficient de deştept, nu sunt suficient de creativ, nu 
sunt suficient de educat, nu sunt suficient de 
sociabil.“ Prima reacţie în fața unei noi oportunităţi 
este să găseşti un motiv pentru care nu este posibilă 
în cazul tău. 

De mai multe ori în această carte, am întrebat: 
„Vrei să fii independent din punct de vedere 
financiar?“ Dacă nu eşti atent, te vei duce la muncă 
ca un procuror care se acuză pe sine. Te vei gândi 
imediat la toate motivele pentru care nu este posibil 
în cazul tău. Precum a spus cândva Henry Ford, fie 
că eşti de părere că poţi face sau nu ceva anume, 
probabil ai dreptate în ambele cazuri. 

A doua frică pe care o dezvolți în urma 
condiţionării din copilărie este teama de respingere. 
Aceasta apare când părinţii îşi condiţionează 
dragostea de comportamentul pe care îl ai. Dacă te 
critică şi te dezaprobă pentru că faci sau nu faci 
anumite lucruri, înveţi foarte devreme să îţi adaptezi 
comportamentul astfel încât să încerci mereu să faci 
ceea ce crezi că vor şi aprobă ei. Dacă nu eşti atent, 
când crești, poţi deveni hipersensibil la opiniile și 
aprobarea celorlalți. Unii oameni sunt atât de 


traumatizați de experienţele din primii ani de 


copilărie, încât nu pot lua o decizie în viaţa de adult 
pe care să creadă că oricine din jurul lor (sau chiar 
persoane pe care nu le cunosc) ar putea-o 
dezaproba. 

Cel mai mare obstacol în calea oamenilor care 
își încep propria afacere este teama de dezaprobare 
şi de ridicol. Decât să rişte ca cineva să nu îi placă 
sau să nu îi admire, preferă să nu facă niciodată 
nimic. Când nu faci absolut nimic, nu obţii nimic. 
Așa cum spunea odată jucătorul de hochei Wayne 
Gretzky, ratezi 100% din loviturile pe care nu le dai. 

Teama de respingere este caracterizată de 
sentimentul că trebuie, trebuie, trebuie. Este 
sentimentul compulsiv că trebuie să faci lucruri pe 
care ceilalți le vor aproba şi nu poţi face nimic ce ar 
putea dezaproba. 

Temerile uşoare de eșec şi de respingere sunt 
sănătoase: ele te pot conduce către reușită. 
Sentimentele uşoare de inadecvare şi inferioritate 
pot să te determine să faci lucruri şi să devii cel pe 
care ceilalți îl vor admira şi respecta. În acest caz, ele 
acționează ca un stimulent pozitiv pentru a-ți oferi 
un comportament constructiv. Temerile de 
respingere, când sunt exprimate ca o considerație 
validă pentru ceilalti, pot fi foarte sănătoase. Dorin- 
ta de a fi plăcut și acceptat stă la baza respectului 
nostru pentru lege, politeţe și norme sociale, toate 
acestea făcând ca viaţa civilizată să fie posibilă. 
Grecii aveau un proverb bine-cunoscut: „Moderaţie 


în toate lucrurile.“ Nu este nimic în neregulă cu 


fricile moderate, atâta timp cât nu îţi apasă frânele 
propriului potenţial (ceea ce, din păcate, este cazul 
celor mai mulți oameni). 

Modalitatea de a trece peste frica de eșec este ca 
ori de câte ori te gândeşti la ceva ce te face să fii 
încordat sau neliniștit, să anulezi acest lucru 
folosind legea substituţiei şi repetând cuvintele pot 
să o fac, pot să o fac, pot să o fac. 

Pentru a învinge teama de respingere, repetă 
mereu: Nu trebuie, nu trebuie, nu trebuie. Când îţi 
spui ţie însuţi că nu trebuie să faci nimic din ceea ce 
nu vrei să faci şi că poţi face orice vrei să faci, preiei 
controlul deplin al minţii și emoţiilor tale, atât la 
nivel conştient, cât şi la nivel subconștient. Cu cât 
acționezi mai cu îndrăzneală și te îndrepţi în 
direcția visurilor tale, cu atât mai mult legea 
atracției lucrează pentru tine. Cu cât devii mai 
increzător şi mai optimist, cu atât mintea ta 
supraconştientă îți  ajustează gândurile şi 
comportamentele - şi lumea din jur —, astfel încât să 
experimentezi momente de seninătate şi armonie 
din nou şi din nou. 

Anterior, am vorbit despre importanţa de a avea 
visuri mari. lată cea mai mare întrebare dintre toate 
care să te facă să spulberi temerile care te rețin: „La 
ce lucru măreț ai îndrăzni să visezi dacă ai şti că nu 
poţi da greș, dacă ai şti că nu ai nicio limitare de 
niciun fel? Dacă succesul ţi-ar fi absolut garantat, ce 


mare obiectiv ţi-ai stabili?“ 


La ce lucru măreț ai îndrăzni să visezi 
daca ai ști că nu poţi da greș? 


Aproape toată lumea știe răspunsul la această 
întrebare de îndată ce o aude. Dar în clipa în care 
defineşti răspunsul, temerile se năpustesc asupra ta 
din toate părțile ca o mulțime de demoni 
subconștienți, stârnind îndoieli şi anxietăţi şi 
subminându-ţi încrederea. 

lată o modalitate bună de a testa obstacolele 
mintale care obişnuiesc să te tragă înapoi. Întreabă- 
te dacă mai există cineva care a experimentat 
aceleași limitări ca tine, dar care a avut succes 
oricum. Această întrebare te forțează să fii sincer cu 
tine însuţi. le obligă să nu mai joci jocuri cu propria 
minte. Oricare ar fi scuza ta preferată, poţi fi absolut 
sigur că există mii de oameni care au avut o situaţie 
mult mai rea decât ai putea crede vreodată, dar care 
au ajuns să realizeze lucruri minunate şi să aducă 
contribuţii semnificative în viaţa, în familia și în 


comunitatea lor. Așadar, ce te reţine? 


Neputinţa dobândită 


Psihologii au identificat doi factori majori care te fac 
să îți fie frică mult mai mult decât este justificat. 
Primul, care este adânc înrădăcinat în teama de 


eşec, este sentimentul dobândit de neputinţă. În 


cartea sa Optimismul se învațăL?, psihologul Martin 
Seligman explică faptul că 80% sau chiar mai mult 
din populaţie are acest sentiment într-o anumită 
măsură. Este vorba despre sentimentul că ești 
neajutorat, că nu poţi face nimic. Se manifestă în 
folosirea continuă a cuvintelor nu pot, nu pot. 

Abraham Maslow spunea că istoria umanităţii 
este povestea bărbaţilor şi a femeilor care se vând pe 
ei înşişi. Te mulțumeşti cu mult mai puţin decât este 
cazul, pentru că devii convins în mod inconștient că 
nu poţi face mare lucru pentru a schimba lucrurile. 
Totuşi, acest lucru nu este adevărat. Poţi să faci 
schimbări dramatice - uneori foarte repede - prin 
punerea în practică a lecţiilor despre noroc despre 
care am vorbit aici. 

În realitate, singurele limitări ale abilităţilor tale 
sunt imaginația şi dorința ta. Amintește-ţi 
faimoasele cuvinte ale lui Napoleon Hill: „Tot ceea 
ce mintea omului poate concepe şi crede poate 
realiza.“ Dacă există vreun obiectiv pe care îl poţi 
defini și planifica în mod clar, este aproape sigur că 
ai capacitatea și talentul înnăscut pentru a-l atinge. 
Aptitudinea ta de a articula şi de a defini ceva ce îţi 
dorești cu adevărat presupune că ai capacitatea de a- 
| îndeplini, atâta timp cât ţi-l doreşti din tot sufletul 
suficient de mult timp. 


Zona de confort 


Cea de-a doua frică care împiedică obţinerea unui 
mare succes este zona de confort. Suntem cu totii 
dependenţi de obişnuinţe și avem tendinţa de a ne 
ține de ele, chiar dacă nu suntem deosebit de 
mulțumiți de rezultate. Legea obiceiurilor spune că, 
în absenţa unei decizii clare din partea ta sau a unui 
stimul extern, vei continua să acţionezi în acelaşi 
mod la nesfârșit. Legea obiceiurilor este aceeași cu 
legea inerţiei, formulată pentru prima dată de Sir 
Isaac Newton. Acesta a spus că un corp în mișcare 
tinde să rămână în mişcare, cu excepţia cazului în 
care este acţionat de o forță externă. Această lege, 
aplicată ţie, spune că vei continua să faci aceleaşi 
lucruri, să te asociezi cu aceiaşi oameni, să câştigi 
aceeaşi sumă de bani și să te bucuri de același nivel 
de realizare dacă nu decizi în mod clar să îţi schimbi 
situația sau să ţi se întâmple ceva care să te oblige să 
te schimbi, să ieşi din zona ta de confort. 

Acesta este motivul pentru care pierderea unui 
loc de muncă, destrămarea unei căsnicii sau 
pierderea tuturor banilor poate fi de fapt un lucru 
bun. Te poate scoate din complacere şi din zona ta 
de confort. Îţi poate revela alte căi pe care să mergi. 

Indiferent ce ţi se întâmplă, forțează-te să te 
orientezi spre viitor. În loc să te gândeşti la 
problemele din trecut, gândește în perspectivă și 


întreabă-te: Ce fac de aici înainte? Care este 


următorul pas? Și, mai ales, ce pot învăța din această 
situație care mă va ajuta să fiu mai puternic şi mai 
bun în viitor? 


Acţionează ca și cum ar fi imposibil 
sa dai greș 


Legea prezumțţiei a fost cel mai bine rezumată de 
scriitoarea Dorothea Brande, care a tras concluzia că 
este cel mai mare dintre toate secretele succesului: 
orice îți doreşti sincer, acţionează ca şi cum ar fi 
imposibil să eşuezi, și aşa va fi. 

Nu uita că nu poţi spune decât ceea ce crezi cu 
adevărat și preţuieşti, uitându-te la modul în care 
acționezi, la deciziile și alegerile pe care le faci şi la 
comportamentele pe care le adopţi. Oricine își poate 
da seama care sunt obiectivele şi valorile tale reale 
pur și simplu observând ce faci în fiecare zi. Dacă 
cineva spune că vrea să fie fericit, sănătos și 
independent din punct de vedere financiar, dar 
mănâncă prea mult, face prea puţină mişcare, citeşte 
rar şi îşi petrece seara la televizor, spune astfel lumii 
ceea ce își doreşte cu adevărat. Vrea să aibă o viaţă 
uşoară, nedisciplinată, caracterizată prin timp 
pierdut şi ore de divertisment în care creierul se 
topeşte. Ce semeni, aia culegi. 

Tuturor le este frică. Ţie ţi-e frică, mie mi-e frică 


şi tuturor celor pe care îi întâlneşti le e frică. Ca 


urmare a condiţionării noastre, cu toţii creştem cu o 
listă întreagă de temeri. Ele ne ajută uneori, dar de 
cele mai multe ori ne fac rău sau ne trag înapoi. 

Dacă toată lumea se teme, care este diferenţa 
dintre curajoşi şi lași? Răspunsul este simplu. 
Curajoşii acţionează în ciuda temerilor. Lașii se lasă 
copleşiţi de temeri. Ralph Waldo Emerson a spus 
odată că cea mai importantă lecţie pe care a învățat- 
o vreodată a fost aceasta: fă lucrul de care te temi, 
iar moartea fricii este sigură. 

Persoanele superioare își fac un obicei din 
confruntarea cu temerile lor. 

Atunci când identifici o frică şi te îndrepți spre 
ea, frica scade şi îşi pierde puterea asupra ta. Dar 
dacă te fereşti, frica sporește până când ajunge să îţi 
controleze viata. 

Legea obiceiurilor spune că tot ceea ce faci din 
nou şi din nou devine un nou obicei. Dacă îţi faci un 
obicei din a te confrunta cu temerile, de a face lucrul 
de care te temi, acţionând ca și cum nu ai avea nicio 
teamă în nicio situaţie dificilă, temerile tale se 
diminuează şi curajul sporește. În curând vei ajunge 
în punctul în care nu vei mai avea practic teamă de 
nimic. Ce obiective măreţe ţi-ai stabili dacă nu ai 


avea nicio teamă? 


Distrugatorul grijilor 


lată un exercițiu grozav. la lista cu visurile tale şi 


folosește metoda „distrugătorului grijilor” pentru 


fiecare dintre visurile, obiectivele și fanteziile tale. 
Scrie-le pe toate într-o coloană în partea stângă a 
paginii. 

Desenează o linie în centrul paginii, iar în 
coloana din dreapta, vizavi de obiectivele tale, scrie 
cel mai rău lucru posibil care ţi s-ar putea întâmpla 
dacă ai acţiona imediat pentru a îndeplini acel 
obiectiv. În aproape fiecare caz, vei descoperi că cea 
mai rea consecinţă posibilă nu va fi atât de gravă pe 
cât ţi-ai putea imagina. 

Un simptom al temerilor subconştiente este 
îngrijorarea. Îngrijorarea este o formă susţinută de 
teamă cauzată de indecizie şi îndoială de sine. Este o 
formă de imaginaţie negativă. Înseamnă să te 
gândeşti, să internalizezi la nivel emoţional și să-ţi 
imaginezi exact lucrurile care nu vrei să se întâmple. 

Legea atracției este neutră. Mintea ta, în special 
mintea  supraconştientă, este extraordinar de 
puternică, dar atrage în viața ta exact lucrurile pe 
care le internalizezi şi la care te gândești cel mai 
mult. Oamenii care îşi fac griji în legătură cu banii 
au probleme cu banii. Oamenii care sunt critici, 
exigenți şi nerăbdători întotdeauna par să aibă 
probleme în relaţii. Cei care caută constant 
modalităţi rapide și uşoare de a-și face treaba fără a 
pune suflet în responsabilităţile lor au întotdeauna 


probleme la locul de muncă. 


Mintea ta este extraordinar de 
puternică. Atrage în viata ta lucrurile 
pe care le internalizezi și la care te 
gândești cel mai mult. 


Atunci când îţi faci griji, atragi în viața ta mai 
multe dintre lucrurile pentru care îți faci griji. 
Acesta este motivul pentru care trebuie să îţi impui 
să te gândeşti, să vorbeşti şi să îţi imaginezi doar 
lucrurile pe care ţi le dorești. Trebuie să refuzi cu 
desăvârşire să te gândeşti la lucrurile pe care nu le 
doreşti. Acesta este unul dintre cele mai mari teste 
de caracter şi autocontrol. Este componenta-cheie a 


succesului şi a fericirii. 


Stăpânirea curajului 


Disponibilitatea de a-ţi asuma riscuri, de a ieşi din 
zona ta de confort, de a te elibera de limitarea 
neputinței dobândite, de a te dedica complet 
realizării unor obiective valoroase fără nici un fel de 
garanţie de succes este un factor de noroc extrem de 
important. Cum dobândeşti curajul? Iată trei pași, 
pe care îi poţi realiza din nou şi din nou. 

În primul rând, când te gândeşti la o situaţie 
care îți provoacă teamă, identifică cel mai rău lucru 
posibil care s-ar putea întâmpla ca urmare a acelei 


situații. După ce l-ai identificat, acceptă că s-ar putea 


să se întâmple. Apoi poţi înceta să îţi mai faci griji în 
legătură cu el şi să ţi-l scoţi din minte. După ce ai 
făcut asta, te poţi gândi la lucrurile pe care le poți 
face pentru a te asigura că nu se va întâmpla. După 
ce ai identificat cel mai rău lucru posibil care se 
poate întâmpla în orice situaţie, atunci temerile şi 
grijile tind să se evapore; mintea ta devine calmă și 
clară. Îţi poţi concentra toată energia și entuziasmul 
mai degrabă asupra succesului decât asupra 
eșecului. 

Cu ani în urmă, când făceam karate, am învăţat 
o tehnică interesantă de la unul dintre cei mai buni 
maeștri de karate din țară. Am descoperit că dacă 
mergi înainte într-un meci de karate, chiar și 
jumătate de centimetru la un moment dat, 
adversarul tău se va mişca înapoi pentru a păstra 
distanţa relativă. Pentru că eu mă mişcam înainte, 
toată energia şi atenția mea erau îndreptate înainte. 

Pentru că adversarul meu se mișca înapoi, până 
la jumătate din energia sa era concentrată pe 
direcția în care se îndrepta, spre marginea 
covorului. Am reuşit să mă descurc foarte bine în 
mai multe campionate naţionale pentru că m-am 
mișcat mereu înainte, chiar şi împotriva unor 
adversari mai buni. Faptul de a te concentra 100% în 
față îți oferă acel avantaj critic care poate face 
diferenţa între succes şi eșec. 

O altă modalitate de a-ţi clădi curajul şi de a-ţi 
diminua temerile este să identifici toate 


recompensele de care te vei bucura ca urmare a 


realizării obiectivelor tale. Scrie-le pe toate. 
Friedrich Nietzsche, filosoful german, a spus odată: 
„Cel care are un motiv pentru care să trăiască poate 
suporta aproape orice cum. Cu cât ai mai multe 
motive pentru a-ţi realiza obiectivele, cu cât îţi 
imaginezi mai multe recompense, cu atât mai multă 
putere şi energie vei avea. Nu uita că nu te poți 
gândi decât la un singur lucru la un moment dat. 
Dacă te gândeşti la recompensele succesului, nu te 
poţi gândi în același timp la sancţiunile eşecului. Cu 
cât te gândeşti mai mult la ceea ce îți doreşti, cu atât 
mai puternic devii. Și cu cât devii mai puternic, cu 
atât mai mult curaj dezvolți, până când ajungi în 
punctul în care nu te mai temi de nimic. Vei deveni 
de neoprit în cursa către îndeplinirea obiectivelor 


tale. 


„Cel care are un motiv pentru care să 
trăiască poate suporta aproape orice 
cum. — Friedrich Nietzsche 


Puterea perseverenţei 


Dacă primul aspect în ce priveşte curajul este voința 
de a începe, încrederea de a acționa şi faptul de a te 
îndrepta spre obiectivele tale fără nicio garanţie de 
succes, al doilea este dorința de a rezista și de a 
persevera. Uneori, singurul avantaj pe care îl ai este 


hotărârea solidă că nu vei renunţa niciodată. In 


orice situaţie competitivă, persoana care este cea 
mai hotărâtă şi mai determinată este, de obicei, cea 
care va câștiga. De obicei, oamenii eșuează nu 
pentru că le lipseşte capacitatea sau nu au parte de 
oportunităţi, ci pentru că le lipseşte puterea 
interioară şi perseverenta în fața obstacolelor. 

Odată ce îţi stabilesti un obiectiv măreț, va fi ca 
și cum nava vieţii tale s-a lovit de o furtună. Vei 
pătrunde în miezul unei furtuni și vei fi zdruncinat 
și dat peste cap de o serie de răsturnări de situaţie 
neașteptate şi de dificultăți. Atunci când îţi stabilești 
noi obiective mari şi provocatoare, supraconștiința 
ta declanșează schimbări în lumea din jurul tău. 
Toate acestea au un singur lucru în comun: sunt 
menite să îţi aducă experienţele şi oportunităţile de 
care ai nevoie pentru a ajunge la noile standarde 
înalte pe care ţi le-ai stabilit. 

lată două întrebări cu un impact puternic pe 
care le poţi folosi pentru a transforma eșecul în 
succes și pentru a-ți spori perseverenţa în faţa 
adversităţii. Eu le numesc „întrebările de aur. Le- 
am învăţat de la un milionar autodidact şi le-am dat 
mai departe multora care le-au folosit pentru a 
deveni şi ei milionari. 

Prima întrebare, indiferent de ce se întâmplă, 
este: „Ce am făcut bine?“ Analizează cu atenţie 
fiecare lucru pe care l-ai făcut bine în acea situaţie. 
Chiar dacă s-a dovedit a fi un dezastru, ai făcut 
anumite lucruri care au meritat, au fost productive 


şi merită repetate. 


Apoi, pune-ţi a doua întrebare: „Ce aș face 
diferit dacă aș fi pus din nou în această situație?“ 
Acest lucru te obligă să te gândeşti la lecţiile care au 
decurs din situaţia respectivă. le forțează să te 
gândeşti la viitor şi la ceea ce poţi face, mai degrabă 
decât la trecut şi la ceea ce s-a întâmplat. 

Ambele întrebări necesită răspunsuri pozitive 
care să îți permită să extragi valoarea maximă din 
fiecare situaţie. Ele îți permit să gândeşti pozitiv, să 
fii concentrat şi orientat către viitor. Îţi permit să 
înveţi şi să evoluezi într-un ritm rapid. Dacă îţi 
adresezi aceste două întrebări, din fiecare caz în 
parte vei învăța şi te vei dezvolta mai mult în 
următoarea lună decât ar putea învăţa altcineva în 
doi sau trei ani. 

Dacă lucrezi cu alte persoane, ar trebui să 
realizezi un exerciţiu cu aceste întrebări în mod 
regulat. Vei fi uimit de răspunsuri, care te vor ajuta 
să avansezi mai repede şi îți vor aduce mai mult 
noroc decât ţi-ai putea imagina. 

Unul dintre citatele mele preferate este cel al lui 
Phil Knight de la Nike. El a spus că trebuie să 
reuşeşti doar ultima dată. Poţi eşua de nenumărate 
ori, dar este nevoie doar de un singur mare succes — 
ceea ce este practic inevitabil dacă perseverezi — care 
îți şterge toate eșecurile anterioare. Nimeni nu 
reuşeşte vreodată să realizeze ceva măreț fără să fi 
trecut testul perseverenţei. Este ca un fel de examen 
pe care trebuie să-l dai din nou şi din nou. Poţi 


avansa doar pe măsură ce dezvolţi niveluri din ce în 


ce mai înalte de perseverenţă. Cei mai mulţi oameni 
obţin cele mai mari succese odată ce păşesc dincolo 
de punctul în care oricine altcineva ar fi renunţat. 
Dar această persoană, care își propusese să nu 
renunțe niciodată până nu-și atinge obiectivul, a 
perseverat şi în cele din urmă a reuşit. 

Uneori, cel mai mare eşec al tău poate fi 
trambulina spre cel mai mare succes. Uneori, eşecul 
total al unei idei sau al unei acțiuni este ultima piesă 
a puzzle-ului care îţi permite să iei decizia care îţi 


aduce independenţa financiară. 


Perseverenţă versus încăpățânare 


Apropo, există o diferență între perseverenţă şi 
încăpățânare. Perseverenţa înseamnă să inaintezi 
spre un obiectiv clar, în timp ce rămâi flexibil cu 
privire la mijloacele de îndeplinire. Rămâi 
intotdeauna cu ochii pe minge. Ştii întotdeauna 
incotro te îndrepţi. Dar eşti dispus să tai, să schimbi 
și să încerci o varietate de moduri diferite pentru a 
ajunge acolo și să nu renunțţi niciodată. 
Încăpăţânarea, pe de altă parte, înseamnă să fugi 
de certitudine. Încerci să faci să funcţioneze ceva 
care, în mod evident, este imposibil de realizat. 
Dovezile împotriva ta sunt copleșitoare. Pur și 
simplu nu eşti realist sau onest în ceea ce te privește 


pe tine şi situaţia în cauză. 


Perseverenţa inseamnă să înaintezi 
spre un obiectiv clar. Încăpăţânarea 
înseamnă să fugi de certitudine. 


Trebuie să te gândeşti la diferența dintre 
perseverenţă şi încăpățânare în mod regulat şi să te 
asiguri că ești perseverent, nu încăpățânat. 

Cu cât perseverezi, cu atât mai mult crezi în tine 
însuți şi cu cât crezi mai mult în tine însuţi, cu atât 
mai mult perseverezi. Perseverenţa este măsura 
încrederii în tine însuţi. Poţi să îţi sporeşti 
convingerea că vei obţine un mare succes 
comportându-te ca şi cum succesul tău este garantat 
atâta timp cât perseverezi. Devii de neoprit prin 
refuzul de a te opri. Atunci când dezvolţi o 
perspectivă coerentă orientată spre acțiune şi aplici 
strategia continuității în activitățile tale, ești ca o 
forță a naturii, ca o inundație fulgerătoare sau ca un 
ghețar care se mişcă inexorabil într-o anumită 
direcție. Devii mai puternic şi mai optimist, mai 
hotărât şi, în cele din urmă, de neoprit. 

Atunci când dezvolți calitățile gemene de curaj și 
perseverenţă, începi să experimentezi norocul în 
moduri pe care nu le credeai posibile. Cu cât 
exersezi mai mult curajul și perseverenţa, cu atât 
devii mai bun și mai puternic. Dacă primul secret al 
succesului este „treci la treabă, a doua parte a 


succesului este „nu te lăsa de treabă . Odată ce te-ai 


lansat spre obiectivul tău, trebuie pur și simplu să te 
hotărăşti că vei continua să pui un picior în fața 


celuilalt până când vei reuși să ajungi acolo. 


Un rezumat al succesului 


De-a lungul acestei cărți, am explicat că norocul este 
previzibil. Succesul şi fericirea nu sunt 
întâmplătoare. Tot ce ți se întâmplă se petrece cu un 
motiv întemeiat. Oamenii se află acolo unde sunt și 
sunt ceea ce sunt datorită lor înşişi şi mai ales 
datorită lucrurilor la care se gândesc în cea mai 
mare parte a timpului. Marele secret al succesului 
este că nu există secrete ale succesului. 

De când e lumea, motivele succesului au fost 
descoperite şi redescoperite iar şi iar. 


Acestea sunt: 


1. Fii absolut clar cu privire la lucrurile pe care ţi 
le doreşti şi la cine vrei să devii. 

2. Gândeşte şi vorbește continuu doar despre 
aceste lucruri. Refuză să gândeşti, să vorbeşti 
sau să îţi faci griji cu privire la lucrurile pe 
care nu le vrei. 

3. Învață tot ce poţi pentru a excela în ceea ce 
faci. Dezvoltă-ţi abilitățile și ia hotărârea de a 
fi printre primii 10% în domeniul tău. Acest 
lucru te va ajuta mai mult decât orice 


altceva. 


4. Devino cineva plin de optimism, astfel încât 
oamenii să te placă şi să vrea să fie în 
preajma ta şi să te ajute. 

5. Flaborează o strategie pentru a-ţi extinde 
rețeaua de contacte și de relaţii. Cu cât sunt 
mai mulți oameni care te cunosc şi te plac, 
cu atât mai multe uși îţi vor deschide. 

6. Fă-ţi un obicei din a-ţi economisi banii. 
Începe cu 1% şi apoi, în cele din urmă, 
ajungi la 10, 20 și chiar 30%. O persoană cu 
bani în bancă atrage mai multe oportunități 
şi noroc decât o persoană falită. 

7. Eliberează-ţi creativitatea înnăscută. Eşti un 
potenţial geniu. Nu există nicio problemă pe 
care să nu o poţi rezolva şi niciun obiectiv pe 
care să nu-l poţi atinge prin aplicarea puterii 
incredibile a minţii tale. 

8. Concentrează-te în permanenţă pe rezultate, 
pe cea mai valoroasă întrebuințare a 
timpului, în fiecare minut din fiecare zi. 

9. Orientarea spre acţiune este calitatea esenţială 
a tuturor oamenilor de succes. la-o din loc, 
fă-ți treaba, mișcă-te repede, dezvoltă un 
simţ al urgenţei şi rămâi în mişcare perpetuă 
în direcția aspirațiilor tale. 

10. Dezvoltă-ţi caracterul. Cu cât devii mai 
rafinat pe interior, cu atât mai frumoasă va fi 
viaţa pe care o vei avea în exterior. 

11. În cele din urmă, capătă curajul de a începe 


și perseverenta de a îndura. 


Atunci când combini toţi aceşti factori, devii o 
persoană cu totul pozitivă, orientată spre viitor, 
energică, simpatică, talentată, pricepută, inteligentă 
şi optimistă. Devii de neoprit şi începi să ai parte de 
experiențe norocoase în fiecare domeniu al vieţii 
tale, ceea ce îți va permite să atingi orice obiectiv pe 
care ţi l-ai putea stabili vreodată. 

Mai târziu, când oamenii vor spune că eşti 
norocos, vei putea zâmbi cu modestie şi vorbi 
despre cât de norocos ai fost și cât de recunoscător 
te simţi pentru asta. Dar, în inima ta, vei ști că nu a 


fost deloc noroc. Tu ai făcut totul de unul singur. 


PUNCTE-CHEIE 
PENTRU 
DOBÂNDIREA 
VIRTUȚILOR 


1. Scopul suprem este fericirea. 


2. Poţi fi fericit doar dacă ești bun. Nu 
poţi fi fericit decât dacă ești virtuos. 


3. Integritatea este virtutea de bază. 


4. A fi sincer cu tine însuți înseamnă a 
fi sincer cu tot ceea ce este mai bun 
în tine. 


5. Factorul E este principalul motiv al 
eșecului. Antidotul său este 
autodisciplina. 


6. Pentru a realiza lucruri mai multe și 
mai mari, ieși din zona ta de confort. 


7. Ai curajul de a începe și 
perseverenta de a rezista. 

